
AVE  MARIA  PURÍSSIMA 


iQuants  d'anys  han  passat,  amics  lectors,  d'ençà 
que  a  les  portes  del  meu  primer  i  darrer  llibre  de 
proses  ens  coneguérem,  tot  llegint-hi  la  mateixa  de- 
vota inscripció,  que  encapçala  el  present!  Aleshores, 
en  acomiadar-me,  us  vaig  prometre  que,  si  Déu  Nos- 
tre Senyor  em  mantenia  el  delit  i  vosaltres  trobàveu 
agradosa  la  meva  obra,  no  trigaria  a  posar-vos-en 
d'altres  a  les  mans.  I,  certament,  vosaltres  la  re- 
béreu  amb  tant  d'entusiasme  que  jo  no  podia  pas 
desitjar  més.  Si  me'n  vaig  sentir  d'elogis!  Si  en 
vaig  heure  d'enhorabones! 

Doncs  bé,  això,  que  en  vosaltres  era  tot  generosi- 
tat i  noblesa,  fou  sense  dubte  un  mal  per  a  mi,  per 
què  (vull  confessar  públicament  aquest  secret  del 
meu  cor)  va  estufar-se'm  en  tanta  de  manera  la  va- 
nitat, que  ja  el  rei  no  vi'era  bon  mosso,  ni  cap  barret 
prou  lluent,  i  vaig  creure  que,  si  ventava  una  crescu- 
deta  més,  aviat  Cervantes  i  els  més  grans  prosadors 
no  podrien  de  menys  que  cridar-me  al  rengle. 
Mireu  si  n'era  de  presumptuós!  Ah!...  però  era  un 
estat  d'esperit  molt  agradable. 

No  en  vaig  dir  res  a  ningú,  és  clar;  al  contrari, 
vaig  ésser  prou  discret  per  a  amagar  el  meu  estufa- 


ment  sota  una  llarga  sohrevesta  de  modèstia,  que  em 
vaig  endegar  a  faisó  de  certes  faldilles  amb  corrioles, 
que  una  meva  cosina  molt  fecunda  solia  usar,  en 
fer-se  grossa;  i  així  vaig  anar  tirant,  com  tants  d'al- 
tres, que  pateixen  del  mateix  mal  i  el  disimulen  amb 
el  mateix  artifici. 

Però  les  meves  traces  no  degueren  plaure  al  bon 
Pare  de  tots  i,  quan  menys  m'ho  temia,  em  va  pegar 
una  clusca,  que  cuidà  estabornir-me;  forta,  forta  de 
veres,  i,  amb  la  sotragada,  aquella  meva  pensa,  de  la 
qual  estava  jo  tan  orgullós,  s'assorollà  de  soca  a  rel  i 
es  migrà  tant  de  la  saba  que,  lluny  de  poder  fruitar 
per  als  altres,  amb  prou  feines  arribava  a  viure. 
Oi  quina  lliçó? 

Aleshores  vaig  haver  de  compendre,  si  us  plau 
per  força,  com  això  del  talent  és  una  cosa  de  Déu 
dóna,  que  constitueix  un  deute  i  no  un  crèdit,  i  la 
meva  vanitat  hagué  de  pagar  una  setena  d'humilia- 
cions per  cada  goig,  que  havia  assaborit.  Car  ve- 
nien a  casa  els  meus  aficionats  i,  per  a  llurs  festes, 
em  demanaven  algun  d'aquells  fruits  olorosos,  que 
en  altre  temps  llevava,  i  jo  no  tenia  més  remei  que 
declarar-los  la  meva  penúria  i  dir-los  com  era  buida 
la  meva  cistella.  Si  no  em  creien  i  insistien  en  la 
petició,  era  un  turment  per  al  meu  cor,  que  els  ama- 
va i  desitjava  complaure'ls.  Si  em  creien,  era  un 
dol.  Ells  se  retiraven  amb  aire  de  llàstima  i  jo  res- 
tava tot  sol  i  trist  amb  el  meu  mort. 

jQuantes  de  vegades  vaig  maleir  la  petita  fama, 
que  havia  adquirit  el  meu  nom!  Mes,  en  això  tam- 
poc no  era  prou  just,  car  si  aquesta  petita  fama  m'ha 
ocasionat  molèsties,  m'ha  obert,  en  canvi,  moltes  de 
portes  i  molts  de  cors,  i  m'ha  proporcionat  satisfac- 
cions inefables.  No,  no  m'han  pas  mancat  consols. 
Àdhuc  puc  dir  que  en  mig  de  la  meva  pena  he  gau- 
dit d'un  privilegi  concedit  segurament  a  pocs  homes: 
perquè,  havent  roynàs  a  manera  de  mort  una  pila 

d'anys,  he  tingut  el  goig  de  veure  que  m'anava  sobre- 
vivint la  meva  obra,  la  qual,  amb  tot  i  les  seves  dis- 
bauxes de  llenguatge  i  sa  curtesa  de  dimensions,  no 
sols  no  desdeia,  sinó  que  s'afermava  a  Vem,bat  des- 
tructor del  temps  i  de  la  mudança  dels  gustos..  Oi 
més,  sempre  que  em  girava  a  contemplar  la  meva 
petita  figura  literària,  se  m,'apareixia  pura  com  la 
d'un  àngel,  sense  cap  ombra  d'odi,  sense  cap  arruga 
de  perversa  intenció  al  front.  Amb  quin  descans 
podia  desitjar  que  perdurés  a  la  terra  com  un  senyal 
del  meu  pas!  jAmb  quina  confiança  podia  invocar- 
la  com  a  testimoni  a  l'altre  món!  iQue  infeliç  l'es- 
criptor que  no  pugui  dir  això  mateix  de  la  seva! 

I  heu-vos  aquí  que,  ja  vell,  vaig  anar  ressusci- 
tant a  poc  a  poc  a  la  vida  inteüectual,  i  aquella  àni- 
ma, que  hi  ha  dintre  totes  i  cada  una  de  les  coses, 
va  tornar  a  somriure'm  simpàticament,  i  d'any  en 
any  vaig  anar  cobrant  més  i  més  delit.  I,  és  clar, 
la  ploma  em  venia  a  les  m,ans.  Com  no,  quan  re- 
membrances  i  visions  encantadores  ho  soüiciten  a 
manera  de  requesta  i  un  hom  sent  a  la  boca  la  dolça 
pruïja  d'una  verba,  on  guspireja  l'enginy  com  una 
escuma  de  fervent  xampany?  Ah!...  quan  aquesta 
verba  vessa  del  cor!...  En  certes  ocasions  l'escriure 
és  una  necessitat  i  una  delícia. 

Però  no'  escrivia  per  a  vosaltres,  amics  lectors. 
Entenia  que  les  obres,  que  se  us  han  de  donar,  són 
les  que  neixen,  no  sols  d'una  perfecta  sanitat,  sinó 
d'una  exuberància  d'esperit;  i  jo  era  un  convalescent. 
En  flacar  una  mica  la  meva  vena,  deixava  la  tasca; 
en  trobar  la  prhnera  dificultat  greu,  abandonava 
Vobra.  M'embrancava  tal  volta  per  altres  camins, 
als  quals  em  cridaven  visions  més  fresques  i  misteris 
d'una  poesia  tot  just  pressentida,  que  m'encurio- 
sien; i,  un  cop  la  ruta  afressada  quasi  del  tot,  la 
deixava  també  per  una  altra  de  més  temptadora,  que 
recorria  tal  volta  a  salts,  a  salts.    Així  és  que  al  cap 


d'alguns  anys  la  meva  cartera  era  plena  de  treballs, 
però  tots  incomplets. 

Perquè  fossin  publicables  em  calia  un  gran  es- 
forç: completar-los,  polir-los,  recopiar-los;  i  el  cor 
no  se  m'hi  abellia  pas.  Ni,  per  què?  No  es  ressen- 
tirien sempre  ad  i  allà  d'alguna  feblesa?  No  res- 
pirarien tristor  i  desengany,  així  com  les  meves  pro- 
duccions primeres  respiraven  optimisme  i  alegria? 
No  acusarien  repapieses  de  la  vellor  en  mig  de  la 
generació  nova?  No  avorririen  en  comptes  d'entre- 
tenir i  agradar?  No,  no  tenia  cap  desig  de  publi- 
car-los. 

M'han  dit  que  aquesta  desgana  de  publicació  i 
aquesta  meva  desconfiança  venien  d'una  rel  de  va- 
nitat; i  potsefer  que  no  ho  errin,  car  és  una  rel  que 
no  mor  mai  completament  dins  el  nostre  cor;  però 
jo  voldria  encomanar  aquesta  mena  de  vanitat  a 
molts  i  molts,  que  la  pateixen  d'una  humor  totalment 
contrària.  Què  s'estaria  bé  al  món  de  les  lletres! 
Que  se  n'estalviarien  de  diners  i  de  males  estones! 
Si  de  cada  deu  llibres  se'n  follessin  nou,  que  fossin 
els  més  dolents,  fins  i  tot  no  es  patiria  tan  sovint  de 
mal  de  queixal  i  de  -migranya. 

Quina  llàstima  que...  Però,  què  vaig  a  dir?  Ara 
ja  no  m'escau  el  plany,  perquè  he  trencat  el  meu 
propòsit  i  ja  no  predico  amb  l'exemple.  He  fet  l'es- 
forç, aquell  esforç,  que  em  repugnava:  he  repassat  els 
originals  del  temps  de  les  meves  revifalles  i,  aprofi- 
tant una  altra  revifalla  més  llarga,  he  triat  els  que 
m'han  semblat  millors,  els  he  acabats,  els  he  polits 
i...  aquí  van  a  tot  risc.  M'han  mogut  a  2^i(blicar-los 
les  instàncies  d'una  persona,  a  qui  en  certa  manera 
dec  obediència,  i  les  del  meu  bon  amic,  el  gran  líric 
català.  En  Josep  Carner,  que,  més  d'un  any  ha,  va 
recaptar  me'n  la  promesa  i  d'ençà  d'aleshores  fa 
repicar  campanes  anunciant  la  funció.  Això  si,  puc 
assegurar-vos,  amables  lectors,  que  he  posat  els  meus 

cinc.  sentits  en  aquesta  obreta,  treballant-la  tan  bé 
com  he  sabut  abans  d'oferir-vos-la,  de  manera  que, 
si  us  desplau,  no  serà  per  desatenció  meva,  sinó  per 
motius  sobre  els  quals  no  pot  res  la  meva  voluntat. 
Heu-vos  aquí  explicades  les  causes  del  meu  llarg 
retraimeni  i  de  Vaparició  d'aquest  llibre:  notícia,  que 
vi'he  cregut  en  el  deure  de  donar-vos,  no  per  Vintè- 
rés  que  pugui  tenir  en  relació  a  la  meva  persona, 
sinó  per  les  ensenyances,  que  enclou,  i  perquè  és  de 
cortesia. 


LA    PARADA 


La  tardor  al  meu  poble  s'emporta  tantes  de  coses 
i  tanta  de  gent  que  és  per  a  ml  l'època  de  l'any  més 
desconhortadora.  Per  tot  arreu  ressonen  tristos 
adéus. 

Els  estudiants  prenen  comiat  de  llurs  famílies  per 
a  marxar  a  ciutat,  a  la  freda  reclusió  de  les  aules, 
després  d'haver-se  amarat  de  sol,  de  llibertat  i  d'a- 
legria durant  les  vacacions.  Ah,  que  de  pressa  ha 
passat  el  bon  temps!  Adéu,  simpàtics  jovenets, 
adéu!...  Els  estiuejants,  que  animaven  la  nostra 
marina  amb  llurs  figures  aristocràtiques,  amb  Uurs 
vestits  vaporosos,  amb  Uurs  virolades  ombrel•les,  que 
s'obrien  com  grosses  flors  sobre  les  platges  llumino- 
ses, se'n  van  cap  a  la  gran  urbs  Uunyana.  Cada  dia 
en  passen  tartanades,  i  els  nostres  carrers  van  restant 
més  i  més  deserts.  Adéu,  adéu!...  Tal  volta  una 
fuUa  seca  s'atura,  palpitant,  sobre  els  vidres  de  la 
meva  finestra,  i,  terrosa  i  balba  com  una  mà  de 
mort,  tusta  amb  tremoloses  estremituds...  trap, 
trap...  Adéu,  adéu!  L'estiu  agonitza  i  cada  fulla, 
que  cau  i  voleia  davant  meu,  me  sembla  una  de  les 
seves  mans  que  em  saluda  melangiosament.  Ah, 
tinc  una  por  del  fred  i  de  les  llargues  nits!     Se'n  va 

l'estació  joiosa  que  amb  ses  miríades  de  mans  verdes 
aplaudia  les  glòries  del  sol ;  se'n  va  l'estació  piadosa, 
benvolguda  dels  veUets  i  dels  malalts.  Adéu,  adéu!... 
El  vent  coma  sota  el  ràfec  de  la  meva  teulada,  dins 
els  nius  buits  de  les  orenetes ;  i  les  orenetes  s'aUu- 
nyen  amb  vol  aterrat  a  través  de  la  boira  baixa,  ami) 
una  xiscladissa  Uòbrega.    Adéu,  adéu,  adéu!.,. 

Certament,  la  tardoi^  és  el  temps  dels  tristos 
adéus. 

Però  quan  era  petit,  amb  el  cor  ple  de  l'esperança 
d'una  vida,  que  semblava  inacabable,  no  en  feia  cas 
de  totes  aqueixes  persones  i  coses,  que  s'acomiaden. 
Millor  que  se  n'anessin  els  estudiants  i  els  banyis- 
tes :  així  seria  més  llibert  el  camp  de  les  meves  en- 
tremaliadures. El  fred  no  em  feia  por :  era  el  delit, 
era  la  gana,  era  el  somni  fantasiós  de  la  nit  dels 
Reis...  Venia  un  temps  nou,  amb  nous  jocs,  amb 
noves  diversions,  amb  promeses  de  coses  no  conegu- 
des encara.    Visca! 

La  caiguda  del  fullam  no  era  sinó  que  la  natu- 
ralesa se  despullava  d'un  vestit  vell  per  posar-se'n 
un  altre  de  més  interessant,  que  feia  mesos  que  no 
li  haviem  vist :  el  vestit  dels  verds  tendres  i  gebrats, 
de  les  tofes  de  neu,  dels  caramells  de  glaç...  I  la 
xiscladissa  de  les  orenetes  en  marxa  em  feia  pensar 
en  la  vinguda  dels  pinsans,  dels  Uuers,  dels  passe- 
rells... Com  recordar-se  de  les  coses,  que  se'n  van, 
quan  l'enteniment  està  encuriosit  de  les  que  vénen? 

Aleshores  tindria  jo  deu  anys  i  l'entrada  de  la 
tardor  m'inspirava  les  més  agradoses  illusions. 
Era  pels  volts  de  Tots  Sants :  un  d'aqueixos  dies 
grisos,  calms  i  freds,  sense  sol,  ni  vent.  Vaig  sortir 
de  matinet.  El  meu  cosí,  en  Lluís,  segut  en  una  de 
les  samals  de  brisa,  que  hi  solia  haver  davant  de 
casa  seva  per  aquelles  saons,  enraonava  amb  en  Xa- 
neta,  un  noi  grassó  i  rabassut,  galta-gros  com  un 
àngel  barroc.     No  sé  per  què  em  va  causar  un  sen- 

timent  de  satisfacció  el  veure'ls  amb  els  tapaboques 
entortolligats  al  coll  i  am  les  puntes  dels  nassirons 
vermelles  com  fruita,   que  comença  a  verolar. 

—  Hola,  hola,  hola !  —  els  vaig  dir  tot  rient  i  amb 
tremolins. — Avui  deu  haver  gelat.  Brrr!...  mireu, 
jo  no  puc  fer  l'ou:  tinc  les  mans  balbes.  Oi,  quin 
fred? 

Ambdós  rigueren  1  provaren  de  fer  l'ou  amb  les 
mans.    No,  tampoc  no  podien!  Ai  noi! 

—  Ja  és  vingut  es  temps  dets  piulots  —  va  dir  en 
Xaneta. — Aquest  any  han  començat  d'hora. 

En  aquell  moment  passava  l'avi  Moixell  abrigat 
amb  la  seva  capa  i,  traient  la  barba  per  sobre  l'em 
bós,  exclamà : 

—  Oidà,  que  no  ho  sabeu?  Avui  ha  nascut  en 
Pelanassos  i  li  han  fet  jun  bateig!  Ets  arbres  s'han 
llevada  sa  gorra,  es  Montseny  s'ha  posat  mantellina 
blanca  i  sa  rosada  s'és  tornada  confits. 

—  Bona,  bona! — cridàrem  tots.  I  certament 
semblava  que  ens  haguessin  donat  la  bona  nova  del 
naixement  d'un  ésser  xamós,  que  portava  alegria. 
Haviem  de  fer  quelcom  divertit :  ho  teniem  al  cor 
d'una  manera  indeterminada.  En  Xaneta  va  co- 
mençar a  concretar-ho. 

—  Si  anéssim  a  parar!...  Avui  ha  d'ésser  estat 
dia  d'entrada.  Rellamp,  que  n'hauríem  hajats  avui 
d'ocells,  amb  sa  matinada  de  color  de  cendra  i  es 
fred  tan  viu!...  Rellamp!  I  es  temps  de  sa  passa 
no  dura  gaire.  Aviat  no  hi  haurà  sinó  pastorells. 
Jo  m'hi  fonc!  Tants  de  reclams  de  tota  mena,  que 
tinc  a  casa!  Però  es  vesc  és  car...  és  car...  i, 
aneu!. ..ets  guardaboscos  vigilen  que  un  hom  no  sap 
on  tallar  un  arbret. 

Nosaltres  escoltàvem  bocabadats,  gaudint  una 
visió  de  camps  i  aucellades  en  el  deix  de  cada  pa- 
raula. Arbret,  vesc...  Això  mancava  no  més?  Jo 
tenia  una  guardiola  a  seny  de  moneda.    Si  ara  no 

la  trencava,  ni  mai !  De  seguit  vaig  oferir-me  a  com- 
prar tot  el  vesc,  que  necessitàvem,  i  a  dur  una  ga- 
biassa  vella,  de  tres  sostres,  per  flcar-hi  els  ocells, 
que  agafaríem.  En  Xaneta  m'abraçà.  El  meu  cosí 
va  prometre  que  ans  de  migdia  el  masover  de  casa 
seva  ens  hauria  portat  el  ram  d'alzina  més  formós, 
que  mai  haguessin  tocat  els  vents.  Renoi,  que  bé! 
Ja  estàvem  endegats,  ja  no  ens  calia  sinó  sortir  i  fer 
feina.  Quan?...  Com  més  aviat  millor.  Llàstima 
que  no  s'hi  pogués  anar  aquella  mateixa  tarda! 
L'hora  de  la  passa  és  a  la  matinada.  Havíem  d'es- 
perar... Paciència.  La  parada  seria  l'endemà  ma- 
teix. I  el  parany?...  Tots  tres  l'indicàrem  d'un 
plegat :  el  Collet  de  Santa  Bàrbara ;  no  n'hi  havia 
d'altre,  que  li  empetés  la  basa ;  aquell  collet  era  una 
mena  de  canal,  per  on  havien  de  passar  per  força 
tots  els  moixons  viatgers,  que  van  seguint  la  costa  a 
les  envistes  del  mar.  Si  el  podíem  haver  rai!...  No 
tenia  sinó  una  contra:  la  d'ésser  tan  desitjat  dels 
ocellaires. 

—  Ens  el  pisparan  —  va  dir  en  Xaneta,  gratant- 
se  el  cap.  —  Es  noi  Llambregues  hi  va  cada  dia  de 
Déu  i  fins  ara  ningú  no  l'ha  pogut  desbancar.  Se 
lleva  a  ses  negres  de  nit  i  a  qualsevol  hora,  que  aneu 
as  Collet,  ja  me  l'hi  trobeu  segut  as  peu  des  ram 
bufant-se  ets  dits  1  comptant  estrelletes. 

—  Doncs,  a  matinejar  més  que  ell!  — vaig  excla- 
mar. —  No,  an  a  mi  no  me'l  pendria  el  parany,  en- 
cara que  m'hi  hagués  de  jugar  la  nit.  Sabeu  el  que 
faria  jo?  Així  que  els  de  casa  dormissin  jzist!  m'es- 
quitllaria... i,  a  fer  guarda  al  parany! 

—  Es  sa  manera  —  digué  en  Xaneta. 

—  Me  sembla  que  ens  enlleirem — va  objectar  tí- 
midament el  meu  cosí.  —  Jo  fa  temps  que  no  estic 
gaire  bo  i  temo...  Crec  que  tan  sols  que  hi  fóssim  a 
les  quatre  de  la  matinada... 

Quin  disbarat!  En  Xaneta  i  jo  en  protestàrem 
amb  tota  l'ànima. 

El  pobre  Lluís  era  un  xicot  delicat  de  salut;  i  en 
els  secs  desmaiats  de  la  seva  cara  llargaruda  i  en 
el  mirar  ombrívol  dels  seus  grossos  ulls  melangiosos 
prou  s'hi  Uegia  l'ànsia,  que  li  donava  la  perspectiva 
d'una  nit  al  ras.  Però  nosaltres  no  tinguérem  pie- 
tat. Que  s'abrigués  bé ;  no  valia  res  engorronir-se ; 
a  tombar  aires  i  soleiades;  perdre  una  nit  no  mata- 
va ningú;  encara  li  seria  bo;  s'enfortiria.  No  se'n 
donava  vergonya  d'ésser  tan  miqueta?  I  tan  digué- 
rem que  el  minyó  s'hagué  de  rendir  als  nostres  ar- 
guments. Acordàrem,  doncs,  que  a  dues  hores  en 
punt  de  la  matinada  ens  trobaríem  a  la  placeta  de 
l'església;  i,  davant  de  dos  dits,  que  en  Xaneta  ens 
presentà  encreuats  amb  la  major  solemnitat,  jurà- 
rem i  tot  que  seríem  exactes  com  im  rellotge. 

A  casa  no  hi  tenien  pas  inconvenient  que  anés 
jo  a  parar.  El  pare  fins  i  tot  va  ajudar-me  a  nete- 
jar i  embarrellar  la  gàbia,  i  la  mare  encarregà  a 
la  minyona  que  em  cridés  a  les  cinc.  A  les  cinc, 
oidà!  Ja  qui  sap  on  seríem.  Però  jo  em  vaig  guar- 
dar pla  de  dir  res;  i  vaig  abaixar  els  ulls,  fent  com 
aquell  que  cercava  alguna  cosa  per  damunt  de  la 
taula,  temerós  de  descobrir  les  meves  intencions  amb 
la  mirada.  Prou  ho  coneixia  que,  si  les  hagués  de- 
clarades, me  n'hauria  dut  algun  arrambatge  que  no 
m'haguera  agradat.  I  precisament  allò  de  sortir  de 
casa  d'amagatotis  i  anar  de  bella  nit  munt  enllà, 
boscos  a  través,  era  el  que  més  m'engrescava.  Ha- 
via d  ésser  una  aventura  d'un  atractiu  esparverador. 
Què  veuríem?  Què  ens  passaria?  No,  jo  de  por  no 
en  tenia  pas.  Era  valent  jo...  ben  senyat,  i  amb 
l'escapulari  sobre  el  pit.  Si  ens  sortís  un  llop,  prou 
l'estossaríem  en  Xaneta  i  jo.  Tant  de  bo  ens  en 
sortís  un!  Ara,  fantasmes,  aparicions  de  l'altre 
món...    això    sí   que   m'espantaria.    Però,    un    Uop! 

Pobre  d'ell!...  0  un  lladre  de  camí  ral...  ah,  Uamp! 
En  Xaneta  l'envestiria  per  un  costat,  en  Lluís  per 
l'altre,  jo...  cop  de  puny  a  la  boca  del  cor!  Veia 
l'escena,  la  somniava  amb  tots  els  detalls.  No  en 
vaig  teixir  poques  ni  gaires  de  noveUes  aquella  nit! 

A  l'hora  de  costum  me  vaig  ficar  al  llit,  mes  no 
pas  per  dormir-hi,  no;  al  contrari,  vaig  restar  amb 
un  pam  d'ulls  oberts,  i  amb  l'ànima  abocada  al 
pàmpol  de  les  oreUes.  Sentia  la  més  mínima  remor 
que  feien  el  pare  i  la  mare  dins  la  seva  cambra,  im- 
mediata a  la  meva,  i  m'imaginava  Uurs  moviments 
amb  la  mateixa  claretat  qu€  si  els  estès  presenciant. 
Ara  el  pare  encén  un  mistet  i  es  posa  a  fumar  segut 
a  l'espona.  Mentrestant  la  mare  es  desfà  el  penti- 
nat i  va  deixant  sobre  la  tauleta  de  nit  les  aguUes 
de  ganxo,  que  dringuen  minúsculament  sobre  la  pe- 
dra marbre.  Després  s'agenolla  a  resar...  Xiu,  xiu, 
xiu...  La  seva  oració  m'arriba  com  un  vol  de  mos- 
quits, que  van  i  vénen,  van  i  vénen...  Ara  ambdós 
se  despullen...  Sento  quatre  patacs;  és  que  s'han 
llevat  les  botes.  El  llit  cruix...  Ja  hi  són.  El  pare 
bufa  per  apagar  la  candela ;  les  crétues  de  la  porta 
s'enfosqueixen ;  sento  el  Ueu  xauxinar  del  carameU, 
que  l'home  prudent  acaba  d'esmocar  amb  els  dits... 
Bona  nit,  i  bona  hora. 

Però,  no  s'adormen  encara.  Se  les  varen  donar 
a  conversar  i,  garla  que  garla.  La  meva  agitació 
em  pintava  tan  violenta  la  marxa  del  temps  que  vaig 
arribar  a  creure  que  caurien  les  dues  de  matinada 
abans  que  es  fossin  adormits.  Quina  manera  de 
desvetllar-se!  I  que  anava  llarga  la  cosa.  La  mare 
no  volia  callar:  torna  que  torna,  dali  que  dali,  amb 
un  rum-rum  de  paraules  contorbador.  Feia  una 
pausa  i  reprenia  la  verba.  Sempre  li  restava  quel- 
com al  pap.  I  el  pare  escoltava  i  aprovava,  fins  que, 
a  l'últim,  després  d'un  sermó  llarg  d'eUa,  se  li  va 
girar  d'esquena,  tot  dient  amb  la  seva  veu  grossa 

mig  ofegada  per  les  robes  del  llit  acotades  a  la  boca : 
—  Tens  raó,  Antònia,  tens  raó.     Ja  l'eixalarem. 

Parlaven  per  mi?  Haurien  tal  volta  endevinat?... 
Si  aquell  mosca  morta  d'en  Lluís  hagués  xerrat  al- 
guna cosa,  li  havia  d'estampar  els  cinc  dits  a  la 
cara.  Amb  mi  que  no  s'hi  fiqués,  i  si  de  cas... 
Vaig  brandar  el  puny.  I  en  aquestes  el  rellotge  de 
la  parròquia  esbombà  brunzidores  deu  campanades. 
Tot  just  eren  les  deu! 

Les  dues  hores  següents  varen  ésser  una  eterni- 
tat. A  la  mitja  nit,  cansat  ja  de  fantasiar,  de  jeure, 
d'incorporar-me  i  de  rebolcar-me  de  tots  costats,  me 
vaig  vestir.  Havia  deixat  en  un  reco  de  la  cambra 
l'olla  de  vesc  i  la  gàbia.  Vaig  anar  a  palpar-les  i  em 
vaig  ensajar  una  estona  a  dur-les  amb  una  sola  mà, 
a  fi  que  l'altra  em  pogués  restar  lliure  per  a  obrir 
les  portes.  Sí,  la  cosa  era  fàcil.  Una  volta  provada 
no  calia  pas  repetir-la  cop  i  recop ;  i,  per  altra  part, 
com  que  no  m'havia  calçat  les  botes  per  por  de  fer 
soroll,  els  peus  se  m'enfredoraven  sobre  l'enrajolat. 
No  hi  havia  més  remei  que  tornar  al  Uit ;  però  no 
m'hi  vaig  voler  ficar;  vaig  estimar-me  més  asseure- 
m'hi  amb  les  cames  penjant;  i  aUí,  en  aqueU  banc 
de  la  paciència,  escolta  que  escoltaràs,  esperant  les 
campanades  del  rellotge,  vaig  deixar  passar  el  temps 
com  una  riuada  de  dolor.  Que  n'hi  cabien  de  pal- 
pitacions d'un  quart  a  un  altre  quart!  Vaig  dir 
parenostres,  vaig  recitar  versos...  Res  no  m'era 
plaent:  ni  l'oració  em  sortia  del  cor,  ni  la  poesia 
m'hi  arribava. 

De  cop  i  volta  va  omplir-se  d'un  ronc  esvalot  tot  el 
camp,  abans  silenciós,  de  la  meva  audició.  Era  que 
el  pare  acabava  de  despertar-se  amb  una  ratxa  de 
tos.  Com  tossia!  I  després  se  va  moure  amb  una 
fressa  tal,  que  vaig  creure  que  s'aixecava  per  venir 
a  sotjar-me.  Me  vaig  veure  perdut.  Vestit  com  es- 
tava, me  vaig  acotxar  dins  el  llit  fins  al  coronell, 

més  de  pressa  que  un  nedador  no  s'afusa  a  la  mar. 
I  vaig  restar  arrupit,  quiet. 

Me  va  semblar  que  la  porta  cruixia,  que  el  sostre 
tramblava  sota  el  pas  sord  d'un  peu  descalç.  A  cada 
moment  esperava  sentir  el  palp  de  la  mà  del  pare 
sobre  el  meu  cos.     Però  no,   no  venia. 

Poc  a  poc  em  vaig  anar  tranquilitzant  i  em  vaig 
allargassar  descansadament,  tot  aplanat,  tot  rendit. 
El  meu  cap  s'enfonsava  al  coixí  amb  dolç  engorroni- 
ment;  el  meu  cos  s'amollava  a  la  tovor  i  escalforeta 
del  llit;  la  fosca  i  el  silenci  s'emparaven  placèvola- 
ment  del  meu  cor  i  les  meves  idees  s'esfumaven,  s'es- 
fumaven... 

Sense  torbar  la  meva  agradosa  passivitat,  van 
destacar-se  sobre  les  meves  parpelles  closes  unes  vi- 
sions com  de  llanterna  màgica.  Vaig  veure  la  cara 
d'en  Xaneta,  amb  els  seus  ulls  menuts  i  llampants,  el 
seu  nas  enravenxinadet  i  les  seves  galtes  xamoses, 
aclotades  per  un  somrís.  Flotava  dins  un  ambient 
obscur  tota  arruixada  de  llum  i,  fent  ganyotes,  fent 
ganyotes,  s'anava  transfigurant.  El  nas  mòbil  creix 
i  s'apirrossa,  les  galtes  s'esllangueixen,  la  boca 
s'aixarraca...  Oidà,  vet  allà  la  cara  d'un  vell  mo- 
feta, plena  de  sots  i  tavelles,  coronada  d'una  blan- 
ca lluïssor  de  cabells.  Em  fa  l'uUet,  somriu  amb 
malícia,  se  fon...  i  al  lloc,  que  ocupava,  apareix  tot 
seguit  la  testa  d'una  dona:  un  rostre  grassàs,  rodó, 
Uuentós,  amb  tres  rotllos  de  papera  sota  la  barba. 
Després... 

Després,  no  sé  quant  de  temps  després,  vaig  ti- 
rar-me daltabaix  del  llit,  desvetllat  tot  d'una  per  la 
idea  de  la  realitat.  0  desgràcia!  M'havia  adormit. 
Ja  devia  ésser  cJar.  Quina  pega!  Que  pensarien  de 
mi  els  companys?  Però...  qui  sap?  No  es  veia  pas 
gens  de  claror  per  cap  escletxa.  Era  precís  sortir, 
encendre  llum  i  mirar  el  rellotge  de  la  sala.  Vaig 
cercar  de  palpentes..    A  on  redimontri  era  la  capsa 

de  mistos?...  Sí...  cucut!...  no  havia  pensat  a  fer-ne 
posar  cap  a  la  tauleta  de  nit.  Estava  ben  fresc, 
doncs.  Quina  resolució  pendre?  Atuït,  vaig  tom- 
bar el  front  sobre  la  paret  i  no  sabia  coordinar  cap 
idea.  I,  mentre  estava  així  vaig  sentir  que  el  sereno 
cantava...  lluny,  lluny...  amb  una  veueta  feble  com 
la  d'un  eco.  Ah!  com  el  vaig  escoltar!...  Hauria 
sentit  el  vol  d'una  guinjola.  «La  una  i  tres  cuar- 
tus.»  Tres  quarts  de  dues.  Estava  salvat.  Era 
precisament  la  meva  hora. 

Me  vaig  posar  les  botes  a  sota  l'aixeUa,  vaig  aga- 
far la  gàbia  i  el  vesc  i  a  poc  a  poc,  a  peu  de  mitja, 
vaig  sortir  de  la  meva  cambra.  Havia  de  marxar 
d'esma;  però...  bah!...  sabia  tan  bé  els  passaaissos, 
recons  i  catabaumes  de  casa,  que  no  tenia  pas  por 
d' esgarriar-me.  M'anava  representant  dintre  la  fos- 
ca impenetrable  el  tirat  de  les  parets  i  la  disposició 
dels  mobles,  peça  per  peça.  Aquí  ha  d'aver-hi  una 
taula,  aUí,  el  sofà,  part  d'ací  ve  a  caure  l'estudi,  part 
d'allà,  el  menjador...  Endavant!...  seguim,  passem, 
girem,  voltem...  De  cop  i  volta  me  vaig  topar  amb 
un  tocom  inesperat.  Per  força  havia  d'ésser  una 
calaixera,  sinó  que  la  tenia  més  a  prop  que  no  em 
pensava.  Palpo  i...  me  va  causar  l'efecte  d'una 
monstruositat...  vaig  trobar  uns  reUeus  estranys,  uns 
petges  corbats  i  bonyeguts,  unes  pampolades  de  fus- 
ta, que  broDaven  de  tots  cantons  com  si  m'envestis- 
sin... Què  rediantre  signifiacava  aquella  transfor- 
mació? AUò  era  un  moble,  però  quin?.  Palpa  que 
palpa,  no  em  va  costar  poc  ni  gaire  de  fer  entrar 
al  meu  magí  la  percepció  clara  del  moble,  que  es- 
tava tocant.  Devia  ésser  la  consola...  Amb  tants 
d'enfarfecs  no  podia  ésser  sinó  la  consola.  Però, 
si  precisament  jo  la  suposava  a  la  banda  oposada! 
Em  vaig  trobar  desorientat  d'una  manera,  que  no  es 
pot  dir. 

El  mapa,   que  m'havia  dibuixat  dins  el  cerveU, 

era  fals,  calia  rectiflcar-lo,  desfer-me'n ;  mes  ell  s'ha- 
via gravat  tan  fortament  que  se  m'imposava  i  jo  no 
sabia  pas  prescindir-ne.  Vaig  haver  de  seguir-lo 
tant  sí  com  no  i,  creient  assolir  la  porta  del  passadís, 
vaig  anar  a  parar  de  nassos  a  una  balconera.  Se 
diria  que  la  sala  havia  fet  una  giravolta ;  i,  sols  des- 
prés d'haver  donat  el  tomb  complet  i  d'haver  exa- 
minat totes  les  portes  d'ima  a  una,  vaig  adquirir  el 
convenciment  d'haver  trobat  aquella  per  on  havia 
de  sortir. 

Ara  el  cas  era  obrir-la  sense  soroll.  No,  per 
falla  de  precaucions  no  em  perdria.  Vaig  girar  el 
pom  amb  la  major  suavitat  i  vaig  anar  empenyent  a 
poc  a  poc,  a  pleret,  a  pleret...  Però,  draga'm,  terra! 
encara  no  havia  badat  dos  travesses  de  dit  el  ba- 
tent, va  esclatar  un  grinyol  tan  fort,  despertant  unes 
ressonàncies  tan  baladreres,  que  no  va  semblar  sinó 
que  haguessin  romput  a  lladrar  ima  munió  de  gos- 
sos, pobladors  fantàstics  de  les  tenebres.  Vaig  flec- 
tar  les  cames  d'esglai  i  vaig  fer  d'esma  amb  els  llavis 
aquell  so  sibilant,  amb  el  qual  solem  reclamar  silenci 
d'una  persona:  xxt!... 

M'hauria  sentit  algú?  Amb  el  cor  palpitant  i 
l'alè  aturat,  vaig  romandre  escoltant  una  bella  es- 
tona. No,  no  es  sentia  ni  un  piu.  \  aig  agafar  altra 
volta  el  pom  i  vaig  tornar  a  empènyer  la  porta,  en- 
cara amb  més  suavitat  i  delicadesa  que  la  primera 
vegada.  No  hi  havia  manera.  Al  més  petit  movi- 
ment les  frontisses  encarcarades  i  rústegues  craque- 
javen  amb  un  castanyoleig,  amb  uns  pims  i  pams, 
que  retrunyien  i  es  multiplicaven  desesperadament 
per  tota  la  peça.  Vaig  haver  de  suspendre  l'ope- 
ració. I  doncs?...  El  temps  anava  passant  i  els 
companys  se  cansarien  d'esperar-me.  Resolució  i 
foris!  Valia  més  produir  un  soroll  curt,  per  fort  que 
fos,  que  no  pas  molts  de  seguits.  Maleïda  porta! 
Vaig  agafar-la  amb  un  impuls  vehement  i  la  vaig 

obrir  de  bat  a  bat  d'una  sola  batzegada.  I,  no  res, 
no  va  fer  ni  la  fressa  més  lleu. 

Les  altres  portes  ja  no  em  donaven  tanta  d'ànsia 
perquè  distaven  més  de  la  cambra  del  pare.  Gra- 
pada  a  la  una,  grapada  a  l'altra,  en  un  moment  vaig 
ésser  a  l'escala.  Però  els  meus  treballs  no  eren  pas 
acabats.  Així  que  vaig  haver  tancat  el  cancell  em 
vaig  recordar  que  havia  de  passar  per  davant  del 
portaló  de  la  carbonera,  un  catau  llòbreg,  que  sempre 
m'havia  feta  una  gran  basarda.  Amb  la  fosca  no  po- 
dia pas  obirar-lo,  però  sabia  que  era  allí,  obert  sobre 
el  segon  replà.  Vaig  pegar-hi  llambregada  amb  ter- 
ror i  vaig  reparar-hi  una  cosa  blanquinosa,  una  mena 
de  mà,  que  em  feia  senyes.  Aneu,  atanseu-vos-hi. 
ïot  jo  vaig  sentir-me  amarat  d'una  freda  suor.  Li 
va  venir  d'un  no-res  com  no  em  poso  a  cridar.  Vaig 
arrambar-me  d'esquena  a  la  paret,  a  un  reco,  i  no 
gosava  moure-me'n.  Ni  tenia  cor  de  seguir  avant,  ni 
gosava  tampoc  girar-me  per  entornar-me'n  al  pis : 
volia  estar  a  l'aguait  de  la  fantasma.  I,  així,  mirant 
sempre  de  fit  a  fit  cap  a  la  carbonera,  ja  desenganyat 
de  poder  sortir  de  casa,  vaig  anar  pujant  l'escala  de 
reculons,   decidit  a  retirar-me  a  la  meva  cambra. 

Arribat  al  cancell,  ja  havia  començat  a  furetejar 
amb  la  clau,  per  obrir-lo,  quan  la  idea  de  la  parada 
i  dels  companys,  que  m'esperaven,  s'emparà  de  mi 
amb  nova  força,  paralitzant  els  meus  moviments. 
Perdre  una  ocasió  tan  somniada,  que  m'havia  cos- 
tat ja  tants  d'afanys,  tantes  d'angúnies,  i  perdre-la 
quan  ja  no  em  separaven  del  carrer  més  que  algunes 
passes,  quan  s'escolaven  els  darrers  moments  de 
l'hora  desitjada!  Com  se  burlarien  de  mi  en  Lluís 
i  en  Xaneta!  Quina  excusa  podria  al•legar?  I  el  ju- 
rament, que  havia  fet!  Va  entrar-me  una  gran  des- 
esperació ;  i  de  cop  i  volta  la  meva  voluntat  va  des- 
plegar-se poderosa  per  sobre  les  terrors  i  em  va  llan- 
çar...    Sí,   em  vaig  sentir  llançat,   engegat..    Ja  no 

era  possible  reflexionar.  Amb  els  ulls  clucs,  amb  els 
cabells  eriçats,  amb  una  mena  d'udol,  mig  d'es- 
pant, mig  de  valentia  feréstega  dintre  el  cor,  vaig 
davallar  l'escala  a  bots,  arruixat,  desafiant-ho  tot. 
Crec  que  si  mai  he  tingut  quelcom  d'heroic  va  ésser 
en  aquella  ocasió.  Vaig  atravessar  l'entrada  co- 
rrents, vaig  arrapar-me  a  la  portella  amb  la  ma- 
teixa energia  que  si  m'abraonés  a  un  enemic,  vaig 
aixecar  la  balda  d'una  manotada  i...  ja  sóc  al  carrer! 

II 


Vaig  respirar.  Em  sentia  protegit  pel  gruix  de  la 
porta  interposada  entre  jo  i  la  pavorosa  carbonera. 
Però  quina  nova  emoció!  El  pas  atrevit  era  donat. 
Vet-em  aquí  fora  de  casa,  escapat  furtivament,  al 
bell  cor  de  la  nit.  L'alta  nit!  Vaig  examinar-la 
amb  l'interès  temorenc  de  qui  lluca  els  secrets  d'una 
cambra  vedada.  No  em  semblava  la  mateixa  nit, 
que  solia  veure  a  les  vetUes,  sinó  una  nit  més  augus- 
ta, més  misteriosa,  més  esquerpa,  que  es  diria  que 
s'hagués  de  ressentir  d'ésser  visurada.  I  em  vaig 
mirar  el  cel  amb  una  curiositat  voluptuosa  i  espar- 
veradissa. 

La  lluna  no  es  veia.  Estava  amagada  darrera 
una  negra  cortinassa  de  núvols ;  i  sa  blanca  claror, 
embromant-se  en  filtrar  a  través  de  les  voreres  pri- 
mes del  vapor,  sobreeixia  pels  cimals  en  forma  d'una 
boireta  Lluminosa  com  la  que  produeix  el  fòsfor  en 
l'obscuritat.  Que  n'era  de  suggestiu  aquell  efecte 
de  lluna!  Feia  pensar  en  la  llàntia  velada  dins  l'al- 
cova d'un  malalt;  inspirava  recolliment,  yeserva,  la 
idea  d'un  son,  que  convenia  no  trencar. 

I  vaig  abaixar  els  uUs.  Quina  quietud  més  pro- 
funda al  meu  entorn!  No  es  sentia  més  soroU  que 
el  de  la  ressaga,  que  fressejava  rítmicament  amb  el 
compàs   d'una    respiració    tranquil•la,    amb   la    qual 

semblava  que  alenés  suaument  la  naturalesa  dor- 
mida.  No  transitava  ningú.  El  carrer  se  badava 
a  la  soletat,  desert,  mut  amb  un  callament  de  se- 
pulcre, les  portes  tancades,  les  finestres  sense  Uum. 
Un  cap  i  l'altre  es  perdien  en  ombres ;  i  les  poques 
cases,  que  s'obiraven,  arrenglerades  en  dues  fileres, 
uUprenent-se  de  fit  a  fit  amb  el  miralleig  de  llur  vi- 
drim,  agafaven  l'aspecte  de  cares  fantàstiques,  es- 
blanqueïdes, d'ulls  oberts  i  morts,  com  sorpreses  per 
una  son  magnètica  en  mig  de  llur  encantament.  .Jo 
aleshores  no  havia  pas  sentit  a  parlar  de  magnetis- 
me; no  era  cosa  d'aquell  temps  al  meu  poble;  però 
ara,  que  en  tinc  esment,  no  puc  menys  de  fer  aques- 
ta comparació.  L'adormiment  era  per  tot  arreu. 
Se'l  sentia  com  imposat.  L'imperatiu  «dorm»  flo- 
tava per  l'espai  com  una  volició  divina. 

Arrupidet,  segut  a  l'acera,  vaig  calçar-me  les 
botes.  Després  vaig  empendre  la  marxa  mig  de  pun- 
tes, engreït,  per  una  part,  del  meu  atreviment  i, 
per  altra,  encongit  de  cor  i  amb  l'aprehensió,  no  ben 
definida,  d'haver-hi  als  meus  passos  quelcom  de  pro- 
fanador.  Vaig  enfilar  el  carrer  pel  mig,  pel  punt 
més  clar,  i  anava  llambregant  amb  recel  la  fosca  in- 
sondable dels  carrerons  i  sotavoltes.  La  remor  dels 
meus  peus  despertava  de  vegades  alarmants  resso- 
nàncies dins  aquelles  sepulcrals  profunditats,  sorolls 
inesperats  i  sospirosos,  que  estremien  el  silenci  com 
amb  un  surt.  Si  els  companys  no  acudien  al  lloc  de 
la  cita,  me  veuria  ben  espantat.  On  anar?  On  reco- 
llir-me? 

Pocs  passos  havia  donat  quan  em  va  sanglaçar 
un  esclat  estrident,  esborronador.  Vaig  aturar-me 
en  sec.  Ah!...  era  la  porta  de  can  Lluís;  i  té,  vet-el 
allí  que  surt  tot  acoforrat  amb  la  seva  gorra  pelu- 
da 1  tot  engavanyat  amb  el  seu  garringot  de  coU  alt 
i  valones  braceres ;  unes  valones  que  semblaven  les 
ales  de  pèl  moixí  d'un  aucellàs  de  niu.    Sí,  era  ell. 

Duia  a  la  mà  \ina  bombeta  d'oli  encesa,  que  li  en- 
llumenava la  cara,  aquella  cara  Uarga  i  ullerosa,  que 
m'era  tan  coneguda.  Com  se  m'eixamplà  el  cor! 
Quina  naixor  d'alegria  dintre  tot  el  meu  ésser! 

—  Lluís. 

—  Ramon. 

— On  tens  el  ram? 

—  És  aquí. 

El  tenia  darrera  la  porta.  Se'l  carregà  al  muscle, 
deixà  la  bombeta  a  l'entrada,  tancà  la  porta  i  vin- 
gué a  ajuntar-se  amb  mi,  agafant-me  d'un  braç. 
Estava  emocionat.    Reia  i  bategava  de  dents. 

—  Gràcies  a  Déu  que  ets  comparegut  —  me  va 
dir;  i,  deixant-se  portar  d'una  distensió  d'esperit 
comunicativa  i  afectuosa,  me  va  explicar  a  bor- 
bolls  les  angúnies,  que  havia  sofert. 

—  He  fet  nit  aquí,  a  l'entrada,  sobre  im  piloc  de 
brisa  seca.  El  llum  se  m'apagava  per  manca  d'oli... 
L'havia  d'anar  decantant  perquè  cremés...  Me  mo- 
ria de  por...  Creia  veure  l'ànima  de  l'avi  en  un  reco 
fosc...  Quines  coses,  Déu  meu!...  I  no  gosava  sortir 
al  carrer  tot  sol.  Sotjava  pel  badall  de  la  porta,  es- 
perant que  passessis ;  quan  t'he  vist,  só  tornat  de 
mort  a  vida. 

Mentre  parlava  anàvem  caminant.  Que  era  sim- 
pàtica aquella  ingenuïtat,  aquella  senzillesa!  Jo  n'es- 
tava ben  agradat ;  i,  amb  tot  i  això,  no  em  vaig 
pas  decidir  a  imitar-la,  i  em  vaig  mantenir  reservat 
sense  confessar  les  meves  febleses.  Volia  passar  per 
valent. 

Ambdós  estàvem  alegres  i  delitosos.  En  un  mo- 
ment assolírem  la  placeta  de  l'Església;  i,  així  que 
hi  fórem  arribats,  ja  atalaiàrem  en  Xaneta,  que 
pujava  per  l'Escala  Nova,  carregat  amb  la  baluer- 
na de  les  set  gàbies  dels  reclams,  lligades  amb  cor- 
delles  i  embolicades  amb  un  davantal  de  dona. 

—  Ens    hem  portat    com  uns    homes! — exclamà 

per  via  de  salutació,  en  reunir-se  amb  nosaltres.  — 
Es  s'hora  exacta.  —  Va  revistar  ràpidament  els  nos- 
tres entriquells.  —  Està  bé:  s'olla  des  vesc,  sa  ga- 
biassa,  és  ram;  està  bé  —  mormolà;  i,  després  d'es- 
campar una  mirada  per  cel  i  terra.  —  No  havíeu 
sortit  mai  an  aquestes  hores?  —  va  preguntar-nos. 
—  Això  és  sa  vera  nit.  Oi,  quina  feretat? 

En  Lluís  i  jo  convinguérem  que  allò  era  realment 
la  vera  nit  i  que  feia  basarda ;  però  vàrem  dir-ho 
amb  una  tranquil•litat  d'esperit,  amb  un  somrís 
tar  placèvnl!  Aquella  basarda  ja  no  ens  encongia, 
ni  anguniava.  Que  n'era  de  diferent  de  la  que  havia 
sentit  en  trobar-me  sol  al  carrer  de  casa!  Ara 
veia  les  coses  d'una  altra  manera.  Vet  aquí  un  poble 
de  dorments.  Vet  aquí  que  la  nit  és  com  un  mantell 
estelat,  que  Nostre  Senyor,  bon  pare  de  famílies, 
estén  sobre  la  gent  cansada  del  treball  del  dia.  Pas- 
saven unes  idees  així  pel  meu  cervell.  Experimentava 
im  sentiment  de  pietat  i  de  dolcesa  més  aviat  que 
de  por.  La  imposició  de  callament,  que  suara  m'ha- 
via cohibit  amb  tanta  de  força,  havia  perdut  sobre 
meu  la  seva  virtut  sagrada  d'ençà  que  m'era  reunit 
amb  els  meus  companys.  Que  me'n  sentia  de  valent 
a  ilur  costat! 

Bah!  La  por  era  una  falòmia.  Em  vaig  posar 
a  parlar  alt,  ben  alt,  i  m'agradava  de  veure  que  no 
passava  res  d'extraordinari.  No  puc  dir  els  gaudis 
d'amor  pròpia,  que  hi  havia  en  allò  d'esqueixar  el 
silenci  amb  una  veu  ardida,  que  s'esbandia  pels 
murs  de  l'església,  assorallant-los  vagarosament. 
Ma,  noi,  quina  remorassa!  I,  no  res,  el  cor  restava 
tremolós  un  moment,  però  tot  seguit  es  temprava 
i  enfortia.  Hi  havia  plaer  a  cercar  aquella  emoció. 
Tornem-hi.  Tots  ho  provàvem,  cada  volta  amb  més 
desvergonyiment.    En    Xaneta   deia   amb   fanfàrria : 

—  Sa  nit  no  es  menja  dingú.  Ja  podeu  cridar  i 
xarnegar :   tot  ho  aguanta. 

—  26  — 


Àdhuc  en  Lluís  s'hi  divertia ;  i,  tot  mordius,  mor- 
dius,  treia  de  tant  en  tant  la  boca  de  dintre  el  coll 
del  garringot  i  feia  «ah!  ah!»  per  a  despertar  al- 
gun eco. 

De  sobte  va  sonar  una  remor  sinistra,  i  una  cosa 
negra  i  voleiosa  ofuscà  els  nostres  ulls.  Tots  tres 
pegàrem  bot,  esglaiats.  —  Ai,  Maria  Santíssima !  — 
Però  de  seguit  reparàrem  que  la  causa  de  la  nostra 
alarma  no  era  més  que  una  fulla  de  pàmpol,  que  el 
vent  hauria  duta  de  qui  sap  on. 

—  Mal  llamp  sa  fua !  —  exclamà  en  Xaneta.  — 
Ja  m'ho  havia  mig  pensat  que  era  una  fua.  En 
cauen  tantes  per  aquest  temps!  No...  jo  no  m'hai 
espantat,  jo;  sinó  que  sa  prudència...  Qui  anava  a 
sebre  quina  mena  de  virosta  li  venia  as  damunt? 
Sa  serva  és  una  cosa,  sa  por...  una  altra. 

Es  clar,  qualsevol  hauria  fet  igual.  No,  vàrem 
decidir  que  no  ens  havíem  espantat  gota.  Única- 
ment en  Lluís  va  manifestar  que  eU  sí,  que  de  pri- 
mer moment  havia  tingut  un  bell  esglai  i  que  havia 
temut  un  càstig  de  Déu.  I  ara!  Un  càstig!  I  per 
quin  pecat? 

Rient  d'aquella  sortida  d'en  Lluís,  vàrem  baixar 
per  l'escala  dels  Valls  i  vàrem  enfilar  el  carrer  de 
Raval.  AHí  vàrem  tenir  un  mal  encontre:  el  d'un 
sereno,  que  ens  eixí  de  trascantó  i  ens  empaità, 
abocant-iios  als  ulls  la  resplendor  enlluernadora  del 
seu  fanal.  En  Lluís  i  jo  no  sabíem  com  amagar- 
nos  ;  ens  tapàvem  la  cara  amb  els  abrigalls  i  donà- 
vem voltes  per  posar-nos  l'un  darrera  l'altre,  cosa 
que  era  impossible  que  aconseguíssim  tots  dos  alhora. 
Temíem  que  si  aquell  home  ens  coneixia  contés  a 
casa  a  quines  deshores  de  nit  ens  havia  trobat.  En 
Xaneta  va  creure  que  la  nostra  por  era  d'altra  mena 
i,  escudant-nos  amb  el  seu  cos,  va  dir-nos  ràpida- 
ment, en  veu  baixa  i  amb  aires  de  protector: 

—  No  us  espanteu.    Ets  serenos  no  són  cap  gusa- 

rapa.  Sún  gent  de  bé.  Jo  el  conec  aqueix.  Es  un 
homo,  que  es  diu  Tià,  veí  de  casa,  més  bo  que  es 
pa  blanc  i  més  xalat  que  un  joc  de  bitlles.  Deixeu- 
lo  per  mi. 

Va  alzinar-se  tant  com  pogué,  alçant  el  cap,  botint 
el  pit  i  estirant  les  cames,  i 

—  Hola,  Tianet  —  va  dir  en  to  familiar.  —  Que 
no  em  coneixeu?  Sóc  es  noi  de  s'espandanyer,  en 
Xaneta...  sabeu? 

—  Ah !  mala  pua !  —  exclamà  el  sereno,  atan- 
sant-se'ns.  —  I  a  on  vas? 

— Anem  a  parar  arbret. 

—  A  parar  arbret  a  negres  de  nit! 

—  Sí. 

—  A  parar  arbret!  A  no  ésser  que  vajus  a  òlibes 
o  mussols!...  Qui  t'ha  enganyat?  Ja  saps  quina 
hora  és? 

—  Prou  qué  ho  sé.  Matinegem  per  por  que  ens 
pispin  es  parany. 

—  Matinejar  és!  Llamp  de  rellampJ — exclamà 
el  sereno;  i  esclatà  a  riure  amb  tan  abundosa  ria- 
llada, que  la  seva  boca  no  en  podia  haver  més  i  tot 
ell  es  botia  i  sacsejava,  no  podem  dar-li  pas  su- 
ficient. 

Nosaltres  aprofitàrem  aquella  ocasió  per  esquit- 
llar-nos d'aprop  seu.  Tot  just  sostrets  de  l'enlluer- 
nament del  fanal,  l'ombra  ens  queia  sobre  els  ulls 
com  un  drap  negre  i  espès ;  no  vèiem  pas  a  on  po- 
sàvem els  peus;  però  dins  l'obscuritat  cercàvem 
precisament  la  salvació.  Amunt  i  fora!  Corríem 
contents,  satisfets,  enriolats,  encepegant  amb  les 
pedres,  entrebancant-nos  uns  amb  altres...  Ens  ha- 
víem escapat  d'una  de  bona.  El  sereno  no  ens  havia 
conegut,  ni  a  mi  ni  a  en  Lluís ;  i  el  sentíem  que 
continuava  rient  part  d'avaU  del  carrer,  amb  un 
riure  ronc  i  trontallós  com  soroll  de  roda  de  carro, 
que  no  interrompia  sinó  per  a  repetir  amb  veu  em- 

bofegada  i  xisclosa  aquella  seva  exclamació,  cada 
cop  més  admirativa :  —  Llamp  de  llamp  de  re- 
llamp! 

Quan  eixírem  del  poble  una  òliba  ens  saludà 
des  dels  murs  de  l'enderrocat  palau  dels  Cabreres. 

—  Mal  brom  l'escanyu! — va  dir  en  Xaneta. — 
No  sentiu  s'olibassa?  Mentre  que  no  ens  dugu  ma- 
lastrugança... Bèstia  més  suturna!  Xucla  s'oli  de 
ses  llànties  i  sent  venir  sa  mort.  Tres  dies  abans 
de  morir  es  meu  oncle...  xut,  xut,  xut...  va  cantar 
tota  sa  nit  a  sa  xemeneia  de  casa,  ella,  sa  mala 
bruixa.  Només  predica  desgràcia.  Mal  brom  l'es- 
canyu ! 

Anàvem  molt  de  pressa.  El  camí  era  rost  i  mal 
pujador. — En  Lluís  va  començar  a  queixar-se  de 
dolor  a  la  melsa  i  no  ens  podia  seguir.  Aleshores 
li  vaig  pendre  el  ramàs  d'alzina,  que  era  molt  feixuc, 
i  li  vaig  donar  els  meus  farcells,  que  eren  lleugerets. 
Em  feia  una  llàstima,  pobre  xicot!  Com  pantejava! 
Amb  tot  i  haver-lo  alleujat  de  càrrega,  s'anava  en- 
darrerint, s'havia  d'aturar  de  tant  en  tant  per  a 
revenir-se,  i,  quan  ens  avançàvem  gaire,  ens  supli- 
cava quasi   plorant  que  no  l'abandonéssim. 

Això  ens  obligava  a  fer  parades. 

—  Quin  noi  més  rossa !  —  rondinà  en  Xaneta  de 
baix  en  baix  a  la  meva  orella  durant  una  d'aquelles 
esperes.  —  Poc  que  el  voldré  mai  més.  No  sé  per 
què  s'hi  ha  d'embolicar  en  coses  d'homo  un  neulim 
de  criatura,  que  encara  necessita  que  sa  mainadera 
el  duga  a  coll.  Uix!  A  cada  quatre  passos  se  li 
nuen  ses  canonades  de  sa  freixura  i  li  fan  figa  ets 
tendrumets.    Es  un  fàstig  això. 

Jo  patia  per  l'un  i  per  l' altre. 

Vaig  agafar  en  Lluís  pel  braç  i  l'ajudava. 

—  Apa,  arrapem-nos-hi  plegats ;  aviat  serem  a 
dalt. 

Però,   amb  tot  i  la  meva  ajuda,   després  d'una 

pujada  molt  violenta,  restà  llassat  i  ens  haguérem 
d'asseure  a  un  marge  a  reposar. 

En  Xaneta  romangué  dret,  botzinant  entre  dents, 
amb  l'obsessió  de  témer  que  trobaríem  el  parany 
ocupat.  Es  girava  d'ací  d'allà,  brandava  el  cap, 
deixava  les  seves  gàbies  en  terra  amb  un  moviment 
de  mala  humor  i  tornava  a  pendre-les  com  si  anés 
a  posar-se  en  marxa ;  estava  neguitós ;  i  a  la  fi, 
quan  jo  havia  ja  fet  pensament  d'aixecar-me,  va 
sortir  de  polleguera  i,  encarant-se  amb  mi,  va  dir 
reganyosament : 

—  Que  ens  hi  hem  de  fer  veUs  aquí?  Ai  vatua! 
Ja  en  tinc  es  sarró  ple.    Veniu  o  no  veniu? 

Aquell  to  aspre  va  picar-me. 

—  Ai  ai!  que  t'has  cregut  que  ens  governes  tu? 
Ai  vatua!     Ara  no  ens  mourem,  per  punt. 

—  Doncs,  us  planto.  Hai  perdut  sa  nit  i  no  vui 
perdre  es  parany.  Ja  vindreu  quan  us  passu  sa 
rampeta.  Uix!  serà  sa  darrera  vegada  que  m'em- 
bolicaré amb  senyorets.  Hi  faig  sa  creu.  Tots  sou  de 
pastetes.     Un  bufarut  us  fa  caure.    Nyícaris!     Uix! 

I  se  n'anà  costa  amunt  tot  decidit,  mentrestant 
que  jo,  impulsat  a  escometre'l  a  cops  de  puny,  de- 
turava amb  prou  feines  la  balançada  del  meu  espe- 
rit, tan  viva  que,  en  refrenar-la,  se'm  transformà 
en  una  bella  rodesa  de  cap. 

En  Un  revolt  del  camí,  encortinant  el  cel  amb 
llurs  negres  capçades,  hi  havia  una  clapa  espessa 
de  suros  i  alzinots.  En  Xaneta  va  pujar  resolta- 
ment  fins  a  poca  distància  d'aquella  bultra  obaga. 
Després  escursà  el  pas  i  es  girà  cop  i  recop  a  mirar 
qué  fèiem;  i  veient  que  no  ens  movíem,  s'aturà. 
No  gosava  passar  avant.     El  boscarrot  li  feia  por. 

—  iiamon.  Lluís! — va  cridar.  —  Que  us  haveu 
adormit? 

Vaig  tapar  amb  la  mà  la  boca  d'en  Lluís,  que, 
mogut  del  seu  natural  bondadós ;  anava  a  respondre. 

—  Que  us  heu  adormit?  —  tornà  en  Xaneta. 

Va  esperar  una  estona  i,  no  obtenint  contesta, 
davallà,  fingint-se  alarmat. 

—  Sou  morts  o  vius?  —  deia  mentre  anava  ve- 
nint. —  Ai  Maria  Santíssima !  Que  teniu  algun  tra- 
bai?  Responeu,  si  us  plau.  Es  gras  això.  Responeu 
com  un  botavant!  Vaja,  no  estic  per  comèdies. 
Responeu  o  no  em  mireu  mai  més  sa  cara.  Això  no 
es  fa  amb  un  amic,  no  es  fa.  Per  ses  nafres  santes 
de  Nostre  Senyor  Jesucrist,  parleu. 

Els  tons  de  la  ira,  de  la  súplica  i  de  l'agravi  se 
succeïen  en  sa  boca  sens  transició ;  i,  arribat  a  on 
érem  nosaltres,  es  palplantà  davant  nostre  i,  després 
d'esguardar-nos  una  llarga  estona,   esclafí  a  riure. 

—  Sancti  de  guixi!  he,  he...  Esteu  de  primera, 
carets.  Si  us  veiéssiu  amb  aquestes  fesomies  tan 
dolorides!...  he,  he...  Sembleu  un  cap  de  dol.  Cosa 
més  llastimosa!  he,  he,  he... 

Parà  de  riure  sobtadament,  aclucà  els  ulls  i  esco- 
pí  en  terra. 

—  Si  n'hai  dita  alguna  de  coenta,  teniu,  ja  me'n 
netejo  sa  boca.  Iot  es  verí  restu  dins  aquesta  es- 
copinyada,  que  aixafo  amb  es  peu.  Au,  sota  terra 
sigu.     Què  més  voleu? 

No  es  podia  pas  demanar  més.  A  mi  m'escapà 
el  riure  per  sota  el  nas ;  i  aleshores  en  Xaneta,  tot 
falaguer,  amb  un  somrís,  que  li  aclotà  graciosa- 
ment les  galtones,  va  abraçar-me  pel  clatell. 

—  Oi  que  no  em  tens  malícia,  noi  de  sucre? 
Vàrem  fer  les  paus  sense  més  explicacions.    Ens 

vàrem  agafar  tots  tres  a  braços  entorxats  per  da- 
munt de  les  espatlles,  mal  que  quasi  no  ens  ho  per- 
metessin els  nostres  embalumosos  entriqueUs,  i  pros- 
seguírem l'ascensió  amb  més  cordialitat  que  mai. 
Ja  havíem  assolit  el  collet  de  Santa  Bàrbara  i 
no  ens  mancava  sinó  guanyar  el  turó,  on  desitjàvem 
plantar   l'arbret,    quan    en    Xaneta   proferí   un    crit 

sord,  i  deslligant-se  de  nosaltres,  es  deixà  caure  d'an- 
ques en  terra  amb  un  moviment  de  consternació 
tràgica. 

—  Sa  meua  guineà !  —  exclamà.  —  Hem  fet  tard  1 
Ens  han  pispat  es  parany  I 

Vaig  restar  de  pedra.  No  crec  que,  si  m'ha- 
guessin dit  que  s'havia  calat  foc  a  casa,  hagués 
tingut  una  sorpresa  més  dolorosa. 

—  Maleïda  sigu  sa  meua.  planeta !  —  prosseguí 
en  Xaneta,  planyent-se  amargament,  amb  veu  tre- 
molosa i  retinguda.  —  Hai  d'haver  nascut  en  diven- 
dres, en  es  dia  més  curt  de  s'any.  Me  devien  ba- 
tejar amb  sa  mà  esquerra.  Mireu  que  sóc  es  pot 
de  sa  pega,  jo!  Res  no  em  surt  bé,  res!  Ja  puc 
estirar  sa  cama  tant  com  vulgu,  no  arribo  mai  a  sa 
passera:  sempre  caic  a  sa  xomba...  xuf! 

—  De  què  se  les  hau?  —  me  va  preguntar  en  Lluís 
amb  estranyesa. 

—  De  què.  me  les  hac?  —  va  respondre  en  Xaneta, 
aixecant-se.  —  Heu-vos  aquí  les  vostres  estaries. 
Se'ns  ha  ben  follat  sa  vaca  prenys.  Té,  goita,  si 
tens  uis  as  carabassot  ^no  veus  dos  caps  allí?  Ja  us 
ho  deia  jo.     Ens  hem  ben  lluït! 

Efectivament,  fixant-m'hi  bé,  vaig  obirar  ales- 
hores a  dalt  del  turó  dos  caps,  com  de  dues  perso- 
nes, que  estessin  aclofades  dins  un  clotarell ;  l'un 
se  veia  de  perfil,  amb  el  bot  de  la  cella  i  del  nas 
ben  marcats  al  cel,  sobre  l'estelada  polsinosa  del 
camí  de  Sant  Jaume,  i  l'altre,  acurumullat  d'una 
mena  de  barretina  punxeguda,  parava  de  ple  els 
darreres,  embardissats  de  cabells  escarolers.  Els 
vaig  indicar  a  en  Lluís. 

—  Té...  veus?...  són  allí. 

—  Vols  dir?  —  va  fer  ell,  avançant  algims  pas- 
sos vers  el  turó. 

En  Xaneta  el  deturà,  subjectant-lo  nerviosament 
per  una  de  les  valones  de  l'abric. 

—  Quiet,  quiet! — li  va  dir  en  veu  baixa. — No 
estem  per  babarotes.  No  vui  que  ens  reparun.  Que 
es  xautun  des  parany  en  nom  de  Déu.  Qui  primer 
arriba,  primer  mol:  és  de  bon  jus.  Però  no  vui  que 
s'engreixun  rient  a  ses  nostres  costes.  Hi  ha  es  noi 
Llambregues...  creu-me!  L'hai  conegut...  i  és  un  fres- 
seta!  Demà  tot  es  poble  n'aniria  ple.  Girem  cua  i... 
bona  nit,  viola. 

—  Ai  carat!  I  si  al  turó  no  hi  hagués  ningú? — re- 
plicà en  Lluís. 

—  Que  tenim  pa  a  s'ui,  noi  tit? — va  fer  en  Xa- 
neta.  —  Has  vistos  mai  caps  d'homo  sense  que  ets 
homjs  hi  fossin  a  sota? 

—  Doncs,  t'erres  —  tornà  en  Lluís.  —  Allò  no  són 
caps:  són  rocs  i  arbrissa.  N'afino  els  branquinyols 
i  els  ramells  de  fulla,  que  tremolen  amb  el  vent.  Ho 
vols  veure  com  no  són  caps? 

I  dir  això,  ajupir-se,  coUir  una  pedra  i  etzibar-la 
dret  al  turó  fou  tot  u.  En  Xaneta,  que  se  li  havia 
abalançat  al  braç  per  emparar-li  l'acció,  restà  es- 
pantat i,  ajupint-se,  ajupint-se,  va  seguir  amb  vista 
esparverada  la  trajectòria  de  la  pedra;  i  quan  la 
pedra  topà  en  terra  i  de  rebot  anà  a  ferir  un  de 
aquells  boldrons  sospitosos,  el  xicot  s'aculà  d'esglai 
fins  al  sòl.  Però  al  mateix  instant,  com  si  s'hagués 
disparat  un  resort  al  seu  dessota,  s'alzinà  de  cop, 
pegà  un  salt  i,  amb  les  seves  gàbies  a  la  mà,  s'arren- 
cà a  córrer  a  tall  de  «oldai,  que  assalta  una  trin- 
xera,  tot   cridant :  —  As  turó,    as   turó ! 

No  cal  dir  si  el  seguírem  entusiasmats.  Arribà 
al  cim,  ventà  un  cop  de  peu  despectiu  i  rancuniós 
a  les  dues  mates,  que  l'havien  enganyat  i,  eixan- 
carrant-se  al  bell  mig  de  la  muntanyola,  com  fent- 
se-la  seva  amb  l'actitud  i  la  paraula,  exclamà: 
—  Es  parany  és  nostro.  Ni  es  rei,  ni  s' emperador, 
ni  es  Sant  Pare  de  Roma  mos  en  poden  treure. 

Tot  seguit  ens  posàrem  a  treballar.  Ens  vàrem 
asseure  darrera  un  tros  de  paret  seca,  que  restava 
d'una  feixa  perduda,  vora,  vora  d'un  vall  herbós, 
mig  esbornegat ;  i  allí,  amb  el  ram  d'alzina  entraves- 
sat sobre  les  nostres  cuixes,  vàrem  anar-lo  preparant, 
esbrossant-lo  de  secalls  i  rama  sobrera  1  esfullant 
els  branquinyols  cimers  i  calçant-los  amb  els  cano- 
nets  de  canya,   que  havien  de  sostenir  la  pallada. 

En  acabat,  el  plantàrem  al  punt  més  alt  del  turó. 
Feia  un  goig  d'allò  més.  Impossible  sospitar  que 
no  fos  nat  i  arrelat  allí  mateix.  Era  rodó  de  cap- 
çada, esparpelladet  i  d'una  negror  ufanosa  que,  a 
ràfegues,  s'esbandia  de  finíssims  gira-sols  argentins ; 
els  canonets  de  canya  hi  prenien  l'aspecte  de  beines 
de  fullam  tendre,  grogues  i  lluentes ;  la  gallarda 
soca  s'aguantava  amb  fermesa  1  el  ramatge,  gaia 
ment  bellugós,  contestava  amb  un  xiu-xiu  comuni 
catiu  i  dolç  a  les  manyagueries  de  l'oratge. 

l•Ieu-vos  aquí  una  trampa  ben  enganyadora,  po- 
bres ocellets!  Com  malfiar-se  d'aquell  arbret  joliu? 
On  devien  ésser  ara  els  innocentons,  que  s'hi  ha- 
vien de  deixar  caure?  Segurament  lluny,  part  d'allà 
de  muntanyes  tot  just  obiradores,  adormidets  tran- 

quil•lament  amb  el  caparró  sota  l'ala.  I  mentres- 
tant, en  mig  de  la  nit,  en  un  paratge  que,  tal  vegada, 
ni  tan  sols  coneixien,  el  destí  inexorable  preparava 
llur  perdició;  i  nosaltres  n'érem  els  ministres,  i, 
abocats  al  pervindre,  hi  plantàvem  una  fita  sinistra 
per   a   vides   d'éssers   inconeguts. 

Allò  era  esgarrifós.  El  meu  enteniment  d'infant 
va  Uambregar  la  vida  movent-se  vers  abismes,  que 
fan  rodar  el  cap,  i  vaig  espantar-me  de  la  meva 
acció.  Però  l'esgarrifança  tràgica  va  passar  com  un 
buf.  Oh,  el  goig  de  la  parada!  No,  nosaltres  no 
volíem  pas  causar  cap  dany  als  oceUets.  Jo  me'ls 
estimaria  coralment.  Els  mantindria  la  gàbia  ben 
neta,  els  posaria  al  sol...  Cada  dia  un  brotet  d'es- 
carola tendra...  Els  ensenyaria  a  venir  a  la  meva 
mà  a  pendre-hi  els  pinyonets  pelats...  Déu  volgués 
que  el  dia  fos  d'una  bella  entrada,  i  que  els  ocellets 
caiguessin  com  a  pluja  sobre  el  nostre  ram. 

El  que  ens  dolia  era  l'espera ;  i  no  dic  res  del 
fred.    Els  peus  se'ns  glaçaven. 

—  Passegem,  passegem,  —  aconsellà  en  Xaneta. 
—  Que  ses  sangs  no  se'ns  adormun.  Figureu-vos 
que  una  cobla  toca  un  contrapàs  i  que  l'hem  de  ba- 
llar.   Ànsia ! 

I  amb  les  mans  a  les  butxaques  de  les  calces  i  el 
cap  sebollit  dintre  els  set  volts  del  seu  tapaboques, 
acompanyà  l'acció  al  consell,  tresca  que  tresca,  per- 
neja  que  pernejaràs. 

Aleshores  en  Lluís,  que  estava  mut  i  cloc-piu  al 
meu  costat,  alçà  per  sobre  l'embós  la  seva  cara  llar- 
ga, tota  ulleres  i  nas,  i  em  va  dir: 

—  Així  hem  de  passar  la  nit,  fent  d'aplanamun- 
tanyes? 

—  No  ho  trobo  pas  gaire  divertit  —  vaig  respon- 
dre, —  però  si  no  ens  movem,  el  fred  ens  pujarà 
cames  amunt.  Quin  altre  remei  ens  toca  que  imitar 
en  Xaneta?    Potser  convindria  que  arméssim  algun 

joc  de  patacada.    Podríem  jugar  a  runy,  a  saltar  i 
parar,  a  sauva  de  tocar  pedra... 

—  Que  vols  dir  que  no  trobaríem  brossa  per  en- 
cendre foc? 

—  Foc!  Santa  paraula! — exclamà  en  Xaneta, 
plantant-se  d'un  bot  entre  nosaltres  dos.  —  Teniu 
mistos? 

En  Lluís  se  tragué  de  la  butxaca  una  capsa  re- 
bregada, i,  maldant,  ne  féu  sortir  el  calaixet.  No 
hi  havia  sinó  dues  candeletes  i  encara  la  una  d'elles 
sense   lluc,   ni   rastre   de   mixtura. 

—  Poca  cosa  és  —  va  dir  en  Xaneta,  palpant-les 
i  mostrant-nos-les.  —  Però  el  certus  és  que  amb  una 
sola  d'aquestes  busques  tan  petites  se  podria  asso- 
lar sa  vila.  Aquesta  no  val  res  —  féu,  llençant-la. 
—  És  una  pobrica,  que  ha  perdut  sa  bossa  dets  di- 
ners. De  contra,  aquesta  altra  és  de  primera  clas- 
se, sencera  de  cama  i  ben  plena  de  potències!  Oi, 
quina  pirrosseta  de  mixtura,  ninets?  Sembla  men- 
tida, ai  có!  que  d'un  ou  tan  petit  pugu  néixer  un 
drac  capaç  d'engollir  tot  un  bosc.  I  ell  és  ací  de- 
dins, caretons.  Ordi!  Gorda'l  bé,  Lluís.  I  anem  a 
preparar-li  establada  per  a  quan  naixerà. 

—  Sí,  sí,  a  cercar  llenya  i  foris! — vaig  cridar 
amb  entusiasme. 

Allò  ens  serviria  de  distracció.  Tot  seguit  ens 
escampàrem  alegrois  per  la  mimtanyola,  i  vinga 
gambejar  de  quatre  grapes  a  la  recerca  de  secaUons! 

En  aquell  paratge,  i  això  precisament  constituïa 
la  seva  excel•lència  com  a  parany,  no  hi  havia  arbre, 
ni  arbrissó ;  no  hi  creixien  sinó,  i  encara  raquíti- 
ques,  algunes  mates  de  bosquina :  argelagues,  este- 
pes, falgueres,  tomanyins...  sobretot  tomanyins,  que 
en  aquell  temps  estaven  poncellats  o  florits.  Un 
llenyater  o  un  feixinaire  no  podia  pas  fer-hi  gaire 
el  se\i  agost. 

Al  principi  ens  limitàrem  a  recollir  els  misera- 

bles  brins  de  brossa  seca  que  trobàvem  entre  les 
plantes  vives ;  però,  a  manera  que  ens  imposàvem 
dels  resultats  obtinguts  afluixàvem  els  nostres  es- 
crúpuls  sobre  la  matèria  combustible  i,  ara  perquè 
ens  semblava  secallosa,  agafàvem  una  mata  sencera 
mig  tendra,  ara,  perquè  tenia  el  tronc  fustós,  n'ar- 
rabassàvem una  altra  de  tota  verda.  Acabàrem  per 
no  perdonar-ne  gaires.  I  així  va  créixer  bellament 
la  nostra  pila,  la  qual,  això  sí,  més  que  de  llenya 
cremadora,  semblava  de  ramatge  bonic  per  a  un 
parament  de  festa  de  carrer.  Allí  la  falguera  amb 
ses  fullasses  ornamentals,  aUí  el  tomanyí  apenj oliat 
de  flors  semblants  a  borles  de  vellut,  allí  verdors  de 
tota  mena. 

—  Mà,  noi,  quanta  de  tendror! — exclamàrem 
consternats,  en  examinar  el  resultat  de  la  nostra 
tasca. 

Però,  bah!...  començaríem  per  encendre  la  llenya 
seca,  i,  dins  un  bon  flamareig,  la  més  verda  cremaria 
també.  Per  sort  havíem  arreplegat  una  bona  por- 
ció d'espariagueres  i  gatoscs  mortes,  torrades,  rosses 
com  un  sucre  de  mel ;  i  cuitàrem  a  situar-les  al  pa- 
ratge que  volíem  aUarar :  una  fondaladeta,  que  hi 
havia  al  cim  del  turó,  dintre  la  qual,  ajeguts,  esta- 
ríem a  redós  del  vent.  Amb  quin  estudi  les  hi  agarbe- 
ràrem!  I,  després,  les  cobrirem  de  troncalla  i  de 
feixina  verda  i  ens  preparàrem  a  calar-hi  foc. 

Segurament  tots  estàvem  grocs  d'emoció. 

En  Xaneta  que  no  havia  volgut  fiar  l'operació  a 
cap  altres  mans  que  les  seves,  s'agenoUà  en  terra  i, 
amb  el  cap  del  mistet  apuntat  al  raspador  de  la  cap- 
sa, escampava  a  l'entorn  llambregades  ràpides,  com- 
provant si  estaven  ben  preses  totes  les  precaucions. 
En  Lluís  i  jo  emparàvem  el  vent  amb  els  nostres 
abrics  estesos,  i  llavoràvem  d'esperit,  impacients  i 
anguniosos.  Ara?,..  Encara  no?  No;  calia  dei- 
xar  que   passés   la   pantejada   del   ventijol   la   qual 

s'eixamplava  plena  de  mormolis  creixents,  que  els 
nostres  sentits  sobreexcitats  percebien  amb  una  in- 
tensitat extraordinària  i  alarmant.  Renoi,  que 
llarga!...  Sabria  aprofitar  la  bona  ocasió  el  nostre 
company? 

De  sobte,  rast!  espetegà  la  mixtura  sobre  el  ras- 
pador  de  la  capsa  i...  no  res...  en  caigué  una  pol- 
sina de  fòsfor,  que  constellà  l'ombra  sota  els  nostres 
abrics. 

—  Animal!  Poca  traça! — vaig  rondinar  ferés- 
tegament. 

—  Maleïdes  sigun  sa  tremolor  dels  meus  dits  i  de 
sa  meua  ànima !  —  exclamà  en  Xaneta,  brandant  el 
cap  abatudament ;  i  vacil•là  com  si,  espantant-se  de 
la  seva  responsabilitat,  intentés  cedir  a  algun  de  nos 
altres  el  seu  lloc  i  la  comprometedora  tasca ;  però, 
de  cop  i  volta  va  decidir-se,  refregà  de  nou  el  mist 
al  raspador  amb  un  moviment  ràpid  i  l'encengué. 
T  aparegué  la  feble  flameta,  de  la  qual  depenia  el 
nostre  confort  de  la  nit;  1,  després  dels  esclats  i 
bandereigs  de  la  conflagració,  s'aquietà  i  prengué 
una  forma  afusada.  Cap  de  nosaltres  no  gosava 
respirar.  Tots  la  seguíem  amb  la  vista  astorats  i 
atents.  Ara  s'encongeix  i  blaveja,  petita,  petita... 
Ara  s'eixampla  resplendent,  com  un  insecte,  que  treu 
del  dessota  dels  seus  èlitres  el  joc  brillant  de  ses 
ales  voladores...  En  Xaneta,  emparant-la  amb  sa 
mà  esquerra,  la  movia  amb  tota  mena  de  precau- 
cions a  través  de  l'aire,  que  podia  ofegar-la ;  i  final- 
ment ens  l'amagà  en  acostar-la  cap  a  la  feixina. 
Aleshores  només  en  vèiem  la  resplendor,  i  jo  vaig 
aixecar  el  cor  a  Déu.  (cFeu-nos  la  gràcia  que  pugui 
pendre  foc  a  la  llenya!» 

Vaig  sentir  la  crepitació  sorda,  que  fan  les  ga- 
toses  on  encendre's,  i  tot  seguit,  amb  ima  mena  d'es- 
bufec  com  de  gat  enfurcstit  s'alçà  fins  a  la  meva  cara 
una    flamarada    que    cuidà    cremar-me    les    celles. 

Visca,  visca!  Ja  tenim  foc.  Però,  no,  no...  encara 
no  podíem  cantar  victòria.  La  flamarada  va  extin- 
gir-se, i  no  restà  sinó  una  roentor,  que,  com  una 
munió  de  llampeigs  trencadisses  corria  en  zigui- 
zaga  per  l'espinam  de  les  gatoses  i  s'apagava  ràpi- 
dament. Alesiíores  vaig  veure  que  en  Xaneta,  re- 
colzat en  terra,  bufava  amb  totes  les  seves  forces 
per  reanimar  aquell  caliu  apagadís,  i  vaig  cuitar  a 
imitar-lo  En  Lluís  féu  igual,  i  tots  tres,  apa!  bufa 
que  bufaràs. 

No  fou  endebades.  Belles  flames  brollaren  d'ací 
d'allà,  s'apoderaren  dels  troncs  grossos  i  tota  la  pila 
s'anà  ablamant,  fins  la  feixina  verda  i  tot.  Però 
en  voleu  de  fum?...  un  fum  espès  i  blanc...  I  tot 
bufant,  bufant,  me'n  vaig  empassar  un  glop,  que 
em  tapà  els  esperits.  Vaig  aixecar-me  mig  esbalaït 
i  vinga  esternudar  cop  i  recop,  una  i  cent  vegades! 
No  podia  calmar-me.  I  vaig  reparar  que  els  meus 
companys  passaven  la  mateixa  tribulació.  Els  seus 
caparrons,  que  flotaven  entre  la  fumarada  com  tes- 
tes de  serafins  dins  una  boirina  mística,  se  movien 
atracallats  per  una  tempestat  d'esternuts,  que  els 
rebatia  d'arrera  a  envant  i  d'avant  a  enrera,  sense 
donar-los  un  punt  de  repòs. 

—  Fugim,  fugim  d'aquest  fum  —  va  cridar  en 
Xaneta. 

I  ja  ho  crec  que  en  fugirem!  Enc  que  no  ens  ho 
hagués  avisat,  ho  hauríem  fet  per  instint.  I  dolo- 
rits  de  ronyons  i  esborneiats  cercàrem  l'aire  clar  i 
ens  ajaguérem  de  boca  terrosa  sobre  un  marge,  que 
balconejava  a  la  banda  de  tramuntana,  d'on  venia 
l'oratjol. 

Allí  ens  anàrem  reposant  poc  a  poc ;  i,  entre  ca- 
parrada  i  caparrada  dels  seus  darrers  esternuts,  en 
Xaneta,  amb  una  veu  embolicada  entre  tels,  que  l'obs- 
curien,  i  sospirs,  que  la  trencaven,  va  dir :  —  Ai 
Maria  Santíssima,  quines  pessigolles  més  enfadoses! 

Estic  mig  desconjuntat.  Aquest  fum  de  tomanyins 
rellents  és  capaç  de  fer  esternudar  sants  de  fusta. 
I  si  no  ens  en  fóssim  apartats  de  pressa  i  corrents 
crec  que  hauríem  acabat  per  caure  esmicolats  a 
peces  menudes  al  voltant  des  foc.  Però  ja  n'estem 
salvats,  i  aquestes  esclatarades  de  nas  no  ens  han 
d'espantar.     Són  salut  i  aclareixen  l'enteniment. 

—  Deu  ésser  una  salut  com  la  dels  floroncos  —  in- 
sinuà en  Lluís  tot  tapat  d'esperits. 

—  De  bona  gana  la  regalaria  a... — vaig  fer  jo; 
i,  sentint-me  de  sobte  ennuegat  per  un  esternut,  vaig 
restar  amb  un  pam  de  boca  oberta  sense  poder 
afegir  paraula  i  amb  el  respir  sacsejat  i  angoixós. 

Un  cop  refets,  ens  anàrem  atansant  al  foc  amb 
precaució.  El  fum  empès  per  un  oratge  manyac 
s'acarrerava  cap  a  migjorn :  tot  aterrat,  aterrat,  tra- 
muntava  el  turonet  i  es  capbussava  vessant  avall 
cosa  d'algunes  passes,  aixecant-se  després  cel  amunt 
i  esboirant-s'hi.  La  banda  del  nord  restava,  doncs, 
serena,  i  allí  ens  aclofàrem  dintre  la  fondaladeta, 
entre  el  foc  i  un  marge  embardissat  que  ens  servia 
de  respatller  i  de  paravent.  Ens  hi  posàrem  com  a 
cal  sogre,  amb  tota  comoditat.  Els  nostres  peus  se 
torraven  sobre  la  cendra  calenta,  i  la  flama,  aixe- 
cant belles  xeres,  ens  acaronova  de  tant  en  tant  amb 
llur  escalf  agradós.  En  Lluís  seia  a  la  meva  esque- 
rra i  en  Xaneta  a  l' altre  costat.  No  teníem  gens  de 
son  i  conversàvem  alegrement,  tot  contemplant  el 
bandereig  de  les  flamarades,  la  dansa  folla  de  les 
espurnes,  que  n'eixien,  i  les  mudances,  que  sofria  a 
cada  moment  el  paisatge  roent  i  fantàstic  del  caliu, 
que  s'anava  renovant.  No  ens  calia  altra  feina  sinó 
afegir  de  tant  en  tant  llenya  al  foc,  ara  seca,  ara 
verda,  segons  convenia  espavilar-lo  o  atuir-lo.  No 
patíem  fred,  ni  cap  altre  mal. 

—  Qui  sap  alguna  rondalla?  —  va  preguntar  en 
Xaneta. 

—  Rondalles!  Prou  que  m'agraden  —  vaig  res- 
pondre jo.  —  1  el  íoc  sembla  que  les  demana ;  però 
si  són  de  les  que  tots  ens  sabem  de  cor,  no  donen 
cap  gust.  En  Lluís  i  jo  ens  hem  contat  les  nostres 
tantes  vegades,  que  ja  ens  fastiguejaríem  de  repe- 
tir-ne cap. 

—  Doncs  jo  —  va  saltar  en  Xaneta  —  us  en  vull 
contar  una,  que  em  penso  que  no  l'heu  sentida  mai : 
la  de  sa  mare  de  Sant  Pere. 

—  Apa,  doncs,  siguem-hi !  —  vàrem  fer  en  Lluís  i 
jo,  incorporant-nos. 

En  Xaneta  se'ns  arrambà  tant  com  pogué,  a  fi 
que  no  perdéssim  cap  paraula,  va  mig  clovire  les 
parpelles,  somrigué  per  sota  el  nas  amb  un  aire 
entre  picardies  i  beatífic,  i,  amb  una  verba  seguida, 
seguida,  tot  Uepant-se  de  tant  en  tant  els  llavis  com 
si  se  li  emmelessin  del  seu  bell  dir,  va  explicar-se 
de  la  següent  manera : 

—  «Henvos  aquí,  carets  de  Déu,  que  sa  mare 
de  Sant  Pere  era  sa  dona  més  rampelluda  i  mala 
arna  que  hi  haju  hagut  sota  sa  capa  des  cel.  Era 
tant  des  puny  estret  que  mai  va  fer  caritat  a  cap 
pobre,  sinó  un  cop  que  va  donar  a  un  mort  de  fam 
un  forc  de  cebes,  que  se  li  grillaven.  I  ve  que  li 
arriba  es  temps  de  ses  fruites  madures  i,  xap,  cau 
dins  es  cistell  de  sa  mort,  com  tots  farem  a  sa  nostra 
hora ;  i  sa  seua  animeta  negra  de  pecat  a  on  havia 
de  definir?...  A  ses  calderes  més  fondes  dets  menuts 
d'en  Cundo.  Bé...  ja  l'hi  tenim...  deixem-la  cremar, 
i  anem  per  Sant  Pere.  Ronda  d'ací,  ronda  d'allà, 
predica  que  predicaràs,  gonya  es  Cel  i  Nostre  Se- 
nyor me  l'hi  floca  de  porter,  encarregant-li  totes 
ses  claus.  Es  bo  de  s'homo,  què  xalat!...  se  repanti- 
ga  a  sa  poltrona  de  cuiro  i...  hala...  hi  fa  petar  una 
becaina.  Bon  son.  Heu  de  sebre  que  a  sa  porteria 
des  cel  hi  han  tres  finestres :   una,  dóna  as  jardins 

de  sa  glòria  i  està  sempre  oberta,  deixant  entrar  ses 
bones  flaires,  i,  de  ses  altres  dues,  tancades  i  barra- 
des, s'una,  sa  verda,  dóna  as  purgatori,  i  s'atra,  sa 
vermeia,  a  s'infern,  que  Déu  ens  gord  d'anar-hi. 
Doncs  com  hai  dit,  heus-aquí  que  Sant  Pere  dor- 
mia i,  en  un  escarbotell  de  sa  becaina,  va  sentir  un 
crit  d'israiel,  que  venia  de  sa  banda  de  s'infern,  i 
li  va  semblar  conèixer  sa  veu  de  sa  seua  mare.  — 
Ai  vatua  sa  veia  de  Judes!  Vols-te  jugar  que  es  serà 
condemnada?  —  Si  serà,  si  no  serà,  per  treure'n 
s'aigua  neta,  obre  sa  finestra  vermeia  i  s'aboca  a 
guaitar.  Podeu  comptar,  tots  es  condemnats,  quan 
vegeren  es  Cel  obert,  si  es  posarien  a  badar,  mirant 
en  l'aire!  I  sa  mare  de  Sant  Pere,  que  t'hi  veu  es 
seu  fill. — Ah!  fiil  reconsagrat  —  va  cridar  de  se- 
guida ;  —  tu  ací  dalt,  xalant,  i  jo  aquí,  que  em  cremo? 

—  I  doncs  què  us  hi  faré  jo? 

—  Què  m'hi  faràs,  pocavergonya?  Aquí,  que 
corre  sa  brama  que  ets  sa  nineta  de  s'ui  dret  des 
teu  mestre  i  que  t'ha  donades  ses  claus  de  ca  seua, 
fill  bordissenc,  i  m'has  de  deixar  patir?  Arri,  amoixa 
es  teu  mestre!    Ja  no  ets  homo  si  no  em  treus  d'aquí. 

Sant  Pere  va  tancar  sa  finestra  i  amb  es  cor  trist 
se  n'entrà  pes  caminals  des  Cel,  rumiant,  rumiant. 
Què  faràs,  què  diràs?...  Ve  que  atalaia  es  seu  Mes- 
tre, que  es  passejava  per  una  prada  de  lliris  florits; 
i  va  i  es  llença  a  sos  peus  i  l'abraça  des  garrons  de 
ses  cames. 

—  Mestre,  o  Mestre,  pes  bon  record  de  ses  cami- 
nades, que  hem  fetes  junts  per  sa  terra,  m'heu  de 
cedir  una  gràcia. 

—  Parla  —  li  va  dir  es  bon  Jesús.  —  Ja  serà  prou 
que  no  lliguem  caps. 

—  Tinc  sa  mare  a  s'infern  i  voldria  que  la'n  tra- 
guéssiu. 

—  Sí  que  és  mal  negoci!  Però,  veiam...  què  no 
passava  mai  es  rosari  sa  teua  mare? 

—  Ca,  home,  ca ! 

—  Bé  deuria  dur  s'escapulari  des  Carme! 

—  Ca,  home,  ca! 

—  I  de  caritat  que  no  en  feia? 

—  Ca,  home,  ca! 

—  Mai  per  un  mai? 

—  Un  cop  va  donar  un  forc  de  cebes  a  un  mort 
de  fam. 

—  Doncs,  ja  tenim  es  cap  de  treure.  Que  portun 
es  forc. 

Ets  àngels  varen  córrer  sa  terra  i  varen  portar 
es  trenat  de  bogues,  que  era  ja  mig  podrit  i  sense 
cebes,  perquè  es  mort  de  fam  se  les  havia  men- 
jades. 

—  Té  —  va  dir  es  bon  Jesús  —  aquest  és  es  cap, 
que  has  d'allargar  a  sa  teua  mare.  Que  s'hi  aferru  i 
amunt ! 

Sant  Pere  no  es  planyegué  pas  a  córrer  i  obrir 
sa  finestra  vermeia  i  j  au !  trenat  de  bogues  avall,  que 
s'allargava,  s'aUargava  fins  a  sa  gola  més  fonda  de 
s'infern.  I  va  cridar:  — Apa,  arrapeu's  as  trenat, 
mare,  que  us  pujaré.  —  I  sa  veia  s'hi  arrapà,  i  Sant 
Pere  tira  que  tira,  apuntalat  de  genois  a  s'ampit  de 
sa  finestra...  tira  que  tira,  i  l'anava  hissant.  Empro 
ets  atros  condemnats,  que  ho  veieren,  se  varen  aga- 
far a  ses  cames  de  s'afortunada,  i  atros,  i  atros  s'ar- 
raparen a  ses  cames  d'ets  primers.  N'hi  havia  una 
raïmada!...  I  tots  anaven  seguint  amunt!...  amunt!... 
i  ses  bogues  podrides  ho  aguantaven  tot.  Ningú  no 
gosava  a  respirar.  Ja  es  front  de  sa  mare  de  Sant 
Pere  arribava  a  sa  finestra.  Llavors  se  va  veure 
salvada  i  tragué  es  seu  mal  gènit.  —  Arri  avaU ! 
N'haguéssiu  criats  de  fills  sants !  —  va  cridar,  ven- 
tant pernada  per  a  desempallegar-se  d'ets  atros 
condemnats.  I  amb  aquella  batzegada  es  trenat  de 
bogues  se  petà  i  veia  i  seguidors  caigueren  a  s'in- 
fern.    I  encara  mai  no  n'ha  sortit  ningú. 

Acabat,  en  Xaneta  va  esclafir  la  rialla  i  jo  també. 

—  Arri   avall   sa  vea   rampelluda ! 

—  AvaU !     AvaU ! 

En  Lluís  se  persignà  i  va  dir: 

—  Déu  ens  guardi  de  mal,  Xaneta.  A  mi  aquesta 
rondalla  no  em  sap  pas  de  bona  sentor.  Els  Sants 
bé  la  deuen  estimar  la  seua  parentela,  i  això  de  dir 
penjaments  de  la  mare  de  Sant  Pere  i  de  flocar-la 
a  l'infern  em  sembla  tan  lleig  com  un  pecat  mortal. 

—  No  m'atracallus,  manu  —  va  respondre  en  Xa- 
neta. —  Si  ella,  sa  vea,  és  a  s'infern,  ni  jo  ni  ets 
Sants  no  la'n  podem  pas  treure,  i,  si  no  hi  és,  me'n 
rento  ses  mans,  que  no  me  l'hai  pas  empatollada 
jo  sa  rondalla.  Paraula  ençà,  paraula  enllà,  us  l'hai 
referida  tal  com  va  contarme-la  s'avi  Jeremies  d'Ar- 
raval,  que  es  un  homo  de  bé,  que  passa  ets  rosaris 
cada  dia  i  mastega  més  parenostres  que  tu  i  tots  ets 
teus  parents. 

Mentrestant  la  nuvolada  s'era  abatuda  cap  a 
l'horitzó  de  mar,  i  la  lluna,  vas  de  llum  puríssim, 
resplendia  en  un  cel  immaculat.  Tots  ens  abocàrem 
al  marge  per  guaitar-la.  Era  una  lluna  de  creixent, 
amb  els  cornals  quasi  en  amunt,  entre  els  quals  la 
part  ombrosa  de  l'astre,  ben  obiradora  i  d'un  dià- 
meire  més  petit  en  apariència  que  el  de  la  part  cla- 
ra, sortia  a  la  manera  d'una  gla,  que  brolla  del  seu 
didalet  blanc.  En  Lluís  se  la  mirava  embadalit  i 
exclamà : 

—  Què  bonica !  Es  una  veritable  llanxeta  de 
plata. 

—  Errada! — va  saltar  en  Xaneta.  —  Mira-te-la 
bé.  És  es  bressol  des  bon  Jesuset.  Veuràs,  repara 
es  cèrcol  de  sa  mosquitera.  No  repares  sa  mosqui- 
tera tirada,  allò  negrenc  que  tot  just  s'afigura?  Ara 
s'Infant  dorm  i  sa  Verge  feineja  per  sa  casa  ajnplis 
me.  Ets  àngels  amb  candeles  enceses  vetllen  un  tros 
lluny  des  bressol ;   veus? 

—  Calla,  tu  veus  els  àngels?  —  va  fer  en  Lluís. 

—  No,  ets  àngels  no  es  veuen,  perquè  s'ombra 
se'ls  menja  —  contestà  en  Xaneta,  —  però  es  veuen 
ets  flams  de  ses  seues  candeles.      Goita. 

—  Les  estrelles? 

—  Dlga-les-hi  estrelles.  Ets  noms  són  aire  i  ses 
coses  els  aguanten  tots. 

—  Ja  és  bonic  això,  que  dius  —  va  dir  en  Lluís, 
contemplant  els  estels  amb  complacència.  —  Però  és 
una  falòrnia.  Que  te  les  creus  tu,  Xaneta,  aqueixes 
corrandes? 

—  Jo !  —  va  respondre  en  Xaneta,  vacillant.  — 
Ningú  no  hi  ha  estat  per  allí  amunt.  Diuen  i  dic, 
però  qui  vols  que  el  remenu  es  mobiliari  d'un  pis  tan 
alt,  sinó  Déu  i  ets  àngels?  Ara...  del  cert,  del  cert... 
crec  que  ningú  no  en  sap  res. 

— Se'n  sap  més  que  no  et  penses,  Xaneta  —  va 
saltar  en  Lluís ;  i,  girant-se  cap  a  mi,  em  preguntà : 
—  Què  et  sembla  a  tu?  L'oncle  em  va  dir  que  la 
lluna  era  un  món. 

—  Sí  —  vaig  respondre.  —  Es  un  món  com  la  ter- 
ra, una  mica  més  petit. 

—  Amb  muntan3^es  i  tot? 

—  Ja  ho  crec !  Amb  grans  muntanyes,  més  altes 
que  el  Montseny. 

—  I  com  se  sap  això? 

—  Mirant-ho  amb  unes  ulleres  de  llarga  vista... 
unes  ullerasses  de  gegant,  que  tenen  cada  vidre  com 
una  mola  de  molí. 

— I  a  les  muntanyes  de  la  lluna  no  s'hi  veuen  ar- 
bres i  cases  i  gent? 

—  No  s'arriben  a  afigurar. 

—  I  rius? 

—  Tampoc  se  reparen ;  però  hi  ha  mars.  Jo  vaig 
veure  un  mapa  de  la  lluna  i  era  igual  que  qualsevol 
de  la  terra:   allí  mars,  allí  continents,  aUí  badies... 

A  tot  això,  en  Xaneta  m'anava  tocant  amb  el  col- 

ze  i  s'estremia  amb  un  riure  de  conill;  i,  aprofitant 
ima  distracció  d'en  Lluís,  qui  s'encantava  amb  la 
visió  del  cel  plena  dels  seus  somnis,  se  m'acostà  a 
l'orella  i  em  va  dir  ràpidament  amb  veu  baixa  i 
enriolada : 

—  Dali,  dali  garrofa,  dali !  Ma,  si  en  tragina  de 
morral  aquest  noi ! 

Vaig  mirar-me'l  amb  xma  cara  tota  malagradosa. 
Figurar-se  que  jo  era  capaç  d'enganyar  el  pobre 
Lluís!  No  mereixia  una  llisada  aquell  minyó  pre- 
sumptuós, que  es  creia  més  viu  que  tothom?  Me 
vingueren  a  la  punta  de  la  llengua  un  reguitzell  de 
paraules  agres.  Però  què  en  trauria  de  dir-n'hi 
quatre?  Qui  era  capaç  de  convèncer-lo  que  l'estela- 
da no  era  una  menudalla,  que,  ben  arreplegada,  li 
cabria  al  clot  de  la  gorra?  I,  tot  plegat  valia  la 
pena  d'armar  una  batussa?  Així  doncs,  d'una  con- 
sideració a  l'altra  vaig  anar-me  empassant  la  mala 
saliva,  que  la  pruïja  dels  dicteris  m'havia  fet  a  la 
boca,  i  vaig  optar  per  callar-los;  i,  per  a  esbargir 
més  la  temptació,  vaig  aixecar  me  i  em  vaig  posar 
a  passejar  per  sobre  el  marge,  atalaiant  el  paisatge. 

IV 


El  dia  no  podia  trigar  a  venir.  Se  va  enllumenar 
la  finestra  d'una  casa  de  pagès  i  vaig  pensar :  «Això 
és  que  la  gent  es  lleva.  Senyal  que  la  matinada  és 
avançada  i  que  el  matí  no  és  gaire  lluny.»  Cap  al 
poble,  sonava  veladament  una  mena  de  trompeteria, 
que  va  confirmar-m'ho.  Era  la  diana  dels  galls,  que 
s'alçava  muniosa  dels  innombrables  corrals  de  la 
vila  i  despertava  ecos  dispersos  per  les  masies  ama- 
gades darrera  les  muntanyes.  També  vaig  sentir 
la  veu  argentina  i  refilaire  d'una  dona,  que  segura- 
ment s'esfreixurava  apellant  i  renyant  alguna  mai- 
nada, que  li  fugia  camins  enllà,  i,  cap  a  la  banda 
de  Sani  Pere  del  Bosc,  uns  lladrucs  de  gossos,  que 
devien  senyalar  algun  vianant.  Totes  aquestes  veus, 
afeblides  per  la  distància,  l'orella  les  destriava  neta- 
ment a  través  de  l'aire  cristaUí,  tal  com  l'ull  repara 
fil  a  fil  els  brins  d'herba  menuda  al  fons  d'un  estany 
d'aigües  clares,  però  eren  quelcom  tan  llunyà  que  un 
hom  hauria  dit  que  la  profunda  puresa  del  silenci 
no  se'n  contorbava.  Jo  les  escoltava  amb  interès 
perquè  m'indicaven  l'hora,  i  no  tenia  altre  rellotge, 
on  consultar-la.  Quina  cosa  més  bona  era  un  re- 
llotge! Així  que  tingués  prou  dinerets  me  n'havia 
de  comprar  un. 


Ja  em  girava  per  a  tornar  a  la  vora  del  foc,  quan 
vaig  sentir,  vingut  de  cap  avaU  de  la  muntanya, 
de  Santa  Bàrbara,  un  ronc  estossec,  que  m'ocasio- 
nà certa  alarma.  Segurament  algú  pujava  pel  cos- 
terut caminoi  de  les  vinyes  cap  al  que  menava  vers 
el  paratge  on  érem.  Vaig  girar-hi  la  vista  i,  al  cap 
de  poca  estona,  en  un  revolt  llunyà,  emplateiat  de  la 
claror  de  la  lluna,  vaig  reparar  que  apareixia  el 
negrall  d'un  home.  I,  el  pressentiment  del  meu  cor 
no  m'havia  enganyat,  vaig  veure  que  aquell  home 
era  un  parador.  Pujava  la  costa  cap-jup  a  lentes  i 
llargues  gambades.  Portava  un  gran  ramàs  sobre 
el  muscle  esquerre  i,  a  la  mà  dreta,  al  cap  d'avall 
del  braç  llançat,  un  farcell,  que  devia  ésser  de  gà- 
bies. Per  força  havia  de  dur  la  intenció  d'ocupar 
el  nostre  parany,  que  era  el  millor  de  la  rodalia. 
Qui  sap  si,  en  adonar-se  que  l'haviem  pres,  respec- 
taria els  nostres  drets?  Qui  sap?  Era  un  home  com 
un  Sant  Pau. 

Tot  seguit  vaig  avisar  els  meus  companys. 

—  I.luís,  Xaneta,  alerta!  Mireu:  un  parador, 
que  ve  cap  aquí. 

Els  dos  xicots  eixiren  tot  seguit  del  clotereU  i 
guaitaren  amb  el  major  interès  cap  a  l'indret,  que 
jo  els  vaig  indicar. 

—  Sí,  es  un  home  amb  un  ram,  un  parador  —  va 
dir  en  Lluís. — Va  pujant  amb  santa  calma,  i  poc  es 
pensa  que  l'haguem  pres  per  mà. 

En  Xaneta  es  gratà  el  clatell  amb  un  aire  indecís 
i  abatut. 

—  Crosta!  Deu  ésser  en  Llambregues — mormolà. 
Oi,  que  a  sa  seua  gorra  li  manca  mitja  visera?  Coi! 
No  es  pot  afinar  bé  des  de  tan  lluny  i  amb  aquesta 
mala  faró  de  quart  de  lluna.  Però...  aqueixes  ca- 
marres,  aqueixa  jupa,  aqueix  balandreig  de  cos  tan 
desgraciat.     És  ell,  vatua!     I  què  fem? 

—  Nosaltres  no  hem  de  fer  res  —  vaig  contestar. 

—  És  ell  el  que  s'haurà  de  bellugar  a  entornar-se'n 
un  cop  arribi  aquí  dalt  i  trobi  el  parany  ocupat. 

—  A  dreta  llei  sí  —  va  dir  en  Xaneta.  —  Nos- 
altres tenim  s' arbre  plantat:  això  és  una  bandera, 
que  diu  que  es  castell  és  nostre.  Tots  ets  paradors 
des  món  ens  donarien  sa  part  guanyada,  però... 

—  Però  què? 

—  Que  en  Llambregues  és  un  bèstia  bruta,  vet-ho 
aquí.     Si  coneix  que  som  criatures,  ai,  ai,  ai!... 

—  Que  vols  dir  que  ens  treurà  d'aquí  per  posar- 
s'hi  ell? — preguntà  en  Lluís. 

—  I  ara!  I  doncs  per  què  hem  matinejat  tant? 
Per  què  hem  perdut  la  nit?  —  vaig  saltar  jo,  enca- 
rant-me amb  en  Xaneta.  —  Per  què  tantes  presses, 
m.estre  tabalot?  Per  què  tant  patir  de  fred  i  d'avor- 
riment? 

—  Oh,  coi! — exclamà  ell. — Hem  guanyat  sa  raó. 
Pega'm,  home,  pega'm,  si  coneixes!  Que  no  és  al- 
guna cosa  sa  raó?  Quina  culpa  en  tinc  jo  que 
aqueix  galifardeu  sigu  un  tros  de  carn  mal  bateja- 
da, sense  principis,  ni  vergonya,  ni  llei  de  Déu?  I 
encara  veurem  si  s'atrevirà  a  propassar-se.  Sa  raó... 
és  alguna  cosa  sa  raó.  —  S'atansà  cap  a  on  érem 
en  Lluís  i  jo  i,  amb  veu  baixa  i  aire  misteriós  afegí : 

—  Mireu,  sa  raó  és  una  muralla ;  però  s'hi  han  de 
posar  soldats  as  darrera  que  la  defensun  i  sinó... 

—  Es  a  dir  que  ens  haurem  de  batre?  —  pregxmtà 
en  Lluís. 

—  No,  coi,  no  hi  podem  res  a  pinyes.  Ens  estos- 
saria,  ens  capolaria...  Té  un  braó  de  mil  dimonis. 
Ets  nostros  ajudants  han  d'ésser  s'astúcia  i  sa  pru- 
dència. No  us  en  rieu  amb  aquest  posat  de  llàstima, 
no.  Sa  prudència  és  un  arma  molt  fina,  molt  re- 
teíina. 

—  I  com  es  maneja  aquesta  eina?  —  vaig  dir  jo 
amb  to  despectiu. 

—  Pse !  —  féu   en   Xaneta.  —  Ja   veurem.    Per   de 

moment  sóc  de  parer  d'amagar-nos.  Convé  que  en 
Llambregues  no  ens  conegu;  que  no  sépigu  qui  el 
gorda  es  parany.  Es  meu  pare,  que  va  córrer  sa 
guerra  carlina,  sempre  m'ho  diu:  ses  forces  amaga- 
des fan  una  bella  por.  Un  cop  es  parany  restu  ben 
solitari,  amb  es  foc  i  s'arbret,  sa  basarda  s'hi  alçarà 
de  gordiana.  Creieu-me,  ben  amagadets  i...  moi- 
xoni! 

Dites  aquestes  paraules,  s'ajagué  al  mateix  lloc, 
que  ocupàvem  suara  a  la  vora  del  foc,  i  nosaltres, 
el  meu  cosí  i  jo,  a  manca  de  recurs  més  satisfactori, 
l'imitàrem;  però  jo  estava  descontent  d'en  Xaneta. 
Havia  esperat  que  ell  manifestaria  més  confiança  en 
la  força  del  nostre  dret  i  que  m'encoratjaria,  traient 
importància  a  la  meva  aprehensió.  I  no  havia  re- 
sultat així.  Ell,  que  tan  solia  pintar-se-les  de  valent, 
s'havia  acovardit  tant  o  més  que  nosaltres. 

—  Jo  no  estic  pas  gaire  tranquil  —  mormolà  en 
Lluís  a  la  meva  orella.  —  He  sentit  a  parlar  molt 
d'aquest  Llambregues.  Diuen  que  és  un  galifardeu 
tan  forçut  que  aixeca  a  pols  les  portadores  de  vere- 
ma més  pesants :  un  home,  que  no  té  por  de  res,  que 
agafa  les  serps  amb  les  mans  i  que  és  tan  mala  àni- 
ma que  soterra  els  gats  de  viu  en  viu  a  la  platja. 
I  ara  figura't  que  aquest  és  el  seu  parany  de  cada 
dia  i  que  no  voldrà  perdre'l  pas.  És  capaç  d'es- 
clafar-nos. Jo  crec  que  hi  guanyaríem  de  fugir  ans 
que   arribi   aquí  dalt. 

—  Fugir!  Alai!  Que  ens  mati.  Ens  defensarem 
com  lleons  —  vaig  respondre  amb  el  respir  tot  es- 
bufegós  d'indignació. 

Sí,  calia  que  ens  defenséssim;  però,  com?  Ah! 
si  jo  hagués  tingut  l'escopeta  del  pare,  aquella  tan 
bona  de  dos  canons,  que  mata  les  llebres  a  dues 
centes  passes!  Desgraciadament  no  disposava  de 
més  arma  que  un  petit  ganivet.  Me'l  vaig  treure 
de  la  butxaca  i  el  vaig  obrir.    Era  punxegut,  i  el  dia 

abans  l'havia  esmolat  tan  finament  que  tallava  un 
paper  a  la  correguda  quasi  sense  violència.  Però, 
així  que  em  vaig  imaginar  l'acció  de  clavar-lo  al  pit 
d'un  home  viu,  se  m'estremiren  de  soca  a  rel  les 
orelles  i  se  m'adreçaren  d'horror  els  cabells.  No, 
lluny  de  mi  tal  intent!  Ferir  a  cops  de  gavinet  era 
cosa  d'assassins.  Em  defensaria  a  mossegades  i 
cops  de  puny. 

Mí.ntrestant  en  Xaneta  no  parava  de  rebolcar-se 
nerviosament,  ara  d'un  costat,  ara  de  l' altre.  A 
cada  moment  s'incorporava,  treia  el  cap  per  sobre 
el  marge  i  traüllava  per  entre  les  mates.  Després, 
com  si  aqueU  tripijoc  no  bastés  a  la  seva  nerviositat, 
se  posà  a  passejar  de  quatre  grapes.  Furetejava 
d'ací  d'allà,  passava  per  davant  de  la  foguera  com 
un  galàpat  monstruós,  se  perdia  en  els  replecs  tor- 
rentosos  de  la  muntanyola...  anava,  venia,  volta- 
va... Que  redimontri  devia  cercar?  A  la  fi  s'aixecà 
dempeus.  Portava  un  roc  tan  gros  que  amb  prou  fei- 
nes podia  abraçar-lo  i  sostenir-lo  apretat  contra  el 
pit  i,  trampalejant,  trampalejant,  anà  a  deposar-lo 
al  damunt  del  marge,  que  formava  la  cresta  del  turó. 
Tot  seguit  n'hi  traginà  un  altre,  i  aleshores  vaig 
compendre  que  devia  haver  mudat  d'intent  i  que 
preparava  la  defensa.  No  era  mal  pensat.  Si  dei- 
xàvem que  en  Llambregues  arribés  al  parany,  essent 
tan  mala  ànima  com  era,  de  segur  que  esbotzaria 
a  cops  de  peu  les  nostres  gàbies  dels  reclams,  capo- 
laria amb  quatre  manotades  el  nostre  arbret  i, 
amb  les  mateixes  asteUes,  que  en  trauria,  ens  plan- 
çonaria  al  seu  gust ;  i  nosaltres  no  podríem  pas  res 
contra  la  seva  forçarra.  En  canvi,  si  mentre  puja- 
va rostos  amunt  per  a  assolir  el  cim  del  turó,  l' esco- 
metíem des  de  dalt  estant  a  pedrades  i  estimbant-li 
rocs  al  damunt,  molt  seria  que  no  l'estaborníssim  ans 
que  pogués  arreplegar-nos.  Però  era  de  bon  jus 
atacar-lo  ans  que  ell  ens  menacés?    Amb  quin  dret 

podíem  escometre  un  pacífic  vianant,  que  encara 
no  ens  liauria  causat  cap  dany?  Aleshores  sí  que 
perdríem  aquella  raó,  que  en  Xaneta  ponderava  tant 
suara  mateix,  i  donaríem  a  l'atacat  el  dret  d'alli- 
sar-nos  l'esquena  amb  aquella  plançonada,  que  tant 
temíem.  I  tothom  ens  diria:  ((Massa  poc!  Us  està 
bé!»  No,  jo  no  ho  permetria  pas.  Valia  més  expo- 
sar-se als  perills  més  grossos  ans  que  despullar-se 
de  la  justícia,  que  ens  assistia. 

Amb  això,  vaig  acudir  al  costat  d'en  Xaneta  i 
vaig  advertir-li  els  meus  escrúpols,  avisant-li  que  ni 
en  LJuís  ni  jo  no  agrediríem  ningú  que  primerament 
no  ens  hagués  maltractat  d'obra.  —  Volem  carre- 
gar-nos de  raó  —  vaig  afegir  —  i  ens  estimem  més 
ésser  màrtirs  que  facinerosos.  Així,  doncs,  para 
ment  a  comprometre'l,  entens?  No  ens  facis  baixar 
la  cara.  Deixa't  d'arreplegar  pedres,  que  no  han 
de  servir  de  res  i...  apa!  tornem  al  nostre  cau. 

Semblava  que  el  xicot  ni  tan  sols  m'escoltés.  Es- 
tava situant  una  de  les  seves  pedrasses,  i,  tot  blei- 
xant  del  fatic  d'haver-la  duta  a  braç  i  de  remoure-la 
a  rossegons  per  terra,  prosseguia  el  seu  treball.  A  la 
fi  es  redreçà,  esguardà  tranquil•lament  els  dos  rocs 
enormes,  que  a  poca  distància  l'un  de  l'altre  havia 
posat  sobre  el  marge,  entre  les  mates,  i,  després, 
encarant-se  amb  mi,  va  dir-me : 

—  Què  t'empatolles,  cap  de  trons  i  tramuntanes? 
Que  somniem,  noi  tit?  No  res  de  pedrades,  no  res 
de  batusses.  Que  et  penses  que  m'he  tornat  boig? 
No  vaig  a  guerra  jo:  vaig  a  pau...  i  a  una  pau 
xalada,  si  sabeu  representar  es  vostro  paper  i  Nos- 
tre Senyor  no  se'ns  gira  d'esquena.  —  Va  abraçar- 
nos  per  sobre  els  muscles,  i,  acotant  a  la  seva  les 
cares  d'en  Lluís  i  jo,  va  dir-nos  baixet  i  falaguera- 
ment :  —  Riurem,  creieu-me,  riurem.  No  es  xautarà 
dtís  nostro  parany  en  Llambregues. 

—  Apa,  doncs  —  va  saltar  en  Lluís  impacient,  — 
explica't  d'un  cop! 

—  És  una  facècia  xalada  —  va  respondre  en  Xa- 
neta  amb  un  riure  ple  d'emoció.  —  No  perdem  temps. 
Ara  en  Llambregues  segueix  sa  reblinconada  des 
camí  de  Sant  Joan  i  sa  muntanya  el  priva  de  veu- 
re'ns. És  sa  bona  ocasió.  Mireu,  enfileu-vos  cada 
un  de  vosaltres  a  dalt  de  cada  im  d'aquests  rocs. 

—  I  què  en  traurem?  —  vaig  botzinar. 

—  Enfileu- vos-hi,  coi!  Que  és  cap  mal  això?  Ja 
m'explicaré  en  acabat. 

Vàrem  obeir. 

—  Molt  bé !  —  exclamà  en  Xaneta  —  així  mateix, 
ben  drets,  ben  encirats.  Ordi!  D'un  tros  lluny  no 
es  coneix  pas  que  sa  pedra  i  ses  vostres  cames  no 
sigun  d'una  sola  peça.  Sembleu  dos  homenassos. 
Ses  vostres  catracòliques  llargues  dissimulen  sa  cur- 
tesa  dets  vostros  cossos.  Deixe-vos-les  ben  descor- 
dades... Així!  Àngela!...  estufades,  esbalandrades... 
Ara,  entortolligueu-vos  es  tapaboques  entre  coll  i 
closca  ben  amunt.  Qui  no  pensarà  que  sou  dos  ame- 
ricanos?  No  en  pareu  poca  de  mota  j  crosta ! 

Va  córrer  a  la  foguera  i  en  tragué  dos  fumaUots 
abrasats  de  la  punta. 

—  Teniu  —  va  dir,  posant-nos-els  a  la  boca,  —  fu- 
meu.   Això  fa  homo. 

Se  va  girar  del  revés  el  gec  i  la  gorra,  que  eren 
folrats  d'una  llaneta  virolada,  i  se'ls  engiponà  d'a 
quella  guisa. 

—  Sa  meua  mare  mateixa,  que  passés  pes  camí 
des  collet,  no  em  coneixeria.  Jo  figuraré  sa  vostra 
criatura.  Trescaré,  saltaré,  guimbardejaré...  Sa 
meua  mida  curta  farà  ressaltar  ses  vostres  alçàries... 
Per  això  futisquejaré  a  propet  vostre.  Que  no  us 
escapu  es  riure,  carets...  No  és  cosa  de  gresca;  ens 
hi  va  de  ses  costelles. 

Dit    això,    s'apartà   per    examinar-nos    d'un    tros 

lluny  i,  entusiasmat  de  la  seva  pròpia  combinació 
i  de  la  nostra  patxoca,  tornà,  tot  repetint  de  baix 
en  baix  a  tall  de  víctors:  —  Ordi,  ordi,  ordi!... 

No  vaig  poder  menys  d'admirar  l'astúcia  del  bri- 
vall.  Per  què  no  havia  de  donar  resultat?  Des  del 
peu  del  turó,  a  l'escassa  claredat  d'un  quart  de  lluna, 
havíem  d'oferir,  efectivament,  l'aspecte  de  dos  ho- 
mes fets  i  drets ;  i  en  Llambregues,  veient  el  parany 
ocupat  i  no  per  criatures,  de  qui  li  fóra  fàcil  abusar, 
probablement  no  voldria  perdre  temps  en  pujar  a  un 
cim  que  no  li  servia  de  camí  per  a  anar  dretament 
a  cap  altre  paratge.  Però,  aneu  a  saber  com  s'ho 
pendria.  I  si  endevinava  la  treta,  que  volíem  ju- 
gar-li, ell  pla  que  ens  la  perdonaria! 

Amb  aquests  pensaments  el  cor  se  m'encongia 
amb  tremolins;  i  quan  un  estossec  aspre  m'advertí 
que  el  terrible  parador  anava  a  presentar-se  al  camí 
descobert,  l'esperit  se  m'esborneià  de  tal  manera 
que  vaig  témer  perdre  l'equilibri  i  caure  daltabaix 
del  meu  pedestal. 

—  Ara  ve...  alerta! — va  advertir  en  Xaneta  a 
mitja  veu. 

De  primer  no  vaig  adonar-me  sinó  d'una  ombra 
llarguíssima,  que  invadia  el  camí  descobert  i  s'hi 
movia  a  la  manera  de  la  d'un  núvol  passatger.  Des- 
prés vaig  distingir  l'home,  que  la  projectava  als 
raigs  baixos  de  la  lluna  ponentina,  que  el  ferien 
per  darrera.  Era  el  mateix  que  suara  havíem  llam- 
bregat  més  avall  dins  el  camí  clar  de  les  vinyes, 
amb  el  seu  ramàs  a  coll  i  les  seves  gàbies  a  la  mà. 
Igual  que  aleshores  semblava  ara  també  que  ca- 
minés d'esma,  brandant  amb  aires  de  mandra,  el 
cos  tombat  endavant  i  el  cap  inclinat  cap  al  pit, 
sense  mirar  enlloc,  com  si  estès  pensant  en  coses 
llunyanes.  Que  n'estava  de  refiat  del  seu  parany! 
Que  poc  es  recelava  de  trobar-lo  ocupat!     Era  capaç 

de  no  adonar-se  de  nosaltres  fins  que  ja  fos  dalt  del 
turó,  quan  ja  la  nostra  estratagema  seria  inútil. 

Una  relliscada  d'en  Xaneta,  no  sé  si  casual  o  in- 
tencionada, provocà  una  soroUosa  rodoladissa  de 
pedruscall,  que  esverà  el  caminant.  Aleshores  l'ho- 
me s'aturà  en  sec,  va  alzinar-se  i  restà  inamòbil  com 
una  estàtua,  mirant  cap  allà  on  érem.  Després, 
astorat  d'ulls  i  bocabadat,  passejà  diverses  vegades 
la  vista  de  l'arbret  a  nosaltres,  i  de  nosaltres  a  l'ar- 
bret,  com  si  no  sabés  avenir-se  de  les  insospita- 
des novetats,  que  descobria.  Ho  vaig  compendre 
pels  moviments  del  seu  cap  i  pel  flamareig  de  les 
seves  mirades,  tan  viu  que  triomfava  de  l'ombra 
i  de  la  distància.  —  Ara  és  el  moment  crític  —  vaig 
pensar  tot  corglaçat.  I,  en  adonar-me  que  l'home, 
després  de  vacillar  una  estona,  avançava  resolta- 
ment  cap  al  nostre  turó,  vaig  espantar-me  tant  que 
ja  anava  a  saltar  del  meu  roc  per  arrencar-me 
a  fugir  cames  ajudeu-me. 

Però  ans  d'haver  executat  la  covarda  acció,  que 
ja  el  meu  esperit  es  precipitava  a  iniciar,  l'home 
temut  va  aturar-se  de  nou,  i  el  seu  aturament  sus- 
pengué el  meu  impuls.  L'enemic  no  es  llançava 
a  l'assalt.  Només  s'havia  aproximat  unes  quan- 
tes passes  per  observar-nos  millor.  Va  posar  se 
sobre  les  celles  una  de  les  seves  manasses  estesa 
a  tall  de  visera  i  tornà  a  llambregar-nos  intensa- 
ment, enviant-nos  terribles  efluvis  de  la  seva  ànima, 
que  talment  jo  sentia  que  em  resseguien  membre 
a  membre  esborronadors  i  penetrants.  A  la  fi  es  de- 
gué convèncer  de  com  se  les  havia  amb  antagonis- 
tes superiors  a  les  seves  forces,  reculà  com  afrontat, 
pegà  una  giravolta  sobtada,  i,  a  marxes  dobles, 
desaparegué   costa   avall   en   un   dir   Jesús. 

En  Lluís  i  jo  encara  romanguérem  una  bella 
estona  immòbils,  petrificats.  A  mi  em  costava  de 
recobrar  el  respir  i,  per  altra  part,  no  estava  pas 

ben  segur  que  el  fugitiu  no  mudés  d'intent  i  com- 
paregués altra  volta.  En  canvi  en  Xaneta  s'havia 
tranquiUitzat  tot  seguit  i  engegava  darrera  de  l'ene- 
mic un  seguici  de  babarotes  murriesques  per  escar- 
nir-lo en  sa  retirada:  simulà  donar-li  corda  com  a 
un  rellotge,  féu  acció  de  desdujar  un  cap  de  lli- 
vant  i  d'amollar-l'hi  tot  de  pressa  i,  finalment,  el 
perseguí  amb  un  pam  i  pipa  a  dues  mans  tan  te- 
clejat com  si  n'hagués  d'eixir  una  burlesca  sonata 
de  clarinet,  que  l'acompanyés  en  sa  marxa. 

Aquests  gestos  m'encoratjaren,  i,  aleshores  en 
Lluís  i  jo  davallàrem  dels  nostres  pedestals  i  no 
sabíem  el  què  ens  passava.  Després  de  l'opressió 
de  cor,  que  havíem  sofert,  ens  sentíem  alleujats, 
respiràvem  amplament,  tot  ens  queia  en  gràcia  i, 
assorollats  per  la  vivesa  de  tantes  d'emocions,  ba- 
tegàvem de  dents  i  tremolàvem  igual  que  si  aca- 
béssim de  sortir  d'un  bany  fred.  No  sé  quantes 
de  vegades  ens  abraçàrem,  tot  saltant  i  rient  i 
follejant. 

Un  cop  tornats  a  la  vora  del  foc,  que  abrandà- 
rem amb  la  millor  feixina,  que  restava,  vaig  felici- 
tar   entusiàsticament    en    Xaneta. 

—  Ets  el  miUor  cap  de  tots  tres  —  li  vaig  dir.  — 
Has  tingut  una  pensada  digna  d'un  gran  general. 
Si  no  se  t'hagués  acudit,  estàvem  ben  perduts. 

—  És  s'astúcia  —  va  respondre,  ensalivant  de  sa- 
tisfacció. —  Ja  us  ho  deia  jo  que  s'astúcia  i  sa  pru- 
dència eren  armes  molt  fines.  Ara  n'heu  tocades 
ses  proves. 

—  Sí  que  són  armes  fines  —  vaig  contestar,  — 
però  no  tothom  té  l'enginy,  que  és  menester  per  a  es- 
molar-les  i  bé  servir-se'n.  T'has  cobert  de  glòria, 
Xaneta  1...  mira...  no  vuU  que  això  es  perdi.  Demà 
ho  contaré  als  nois  d'estudi  i  tot  Blanes  n'anirà 
ple.  Veuràs  quina  garola  armarem  a  la  salut  d'en 
Llambregues!     Tots  els  nois  et  voldran  ésser  amics. 

EU  m'escoltava,  rient  entre  carn  i  peU  i  bran- 
dant el  cap  en  senyal  d'aprovació,  però  de  sobte 
se  li  trasmudà  la  cara  i,  amb  un  aire  greu  i  preo- 
cupat, exclamà :  —  Alerta  amb  ses  criaturades,  noi 
de  sucre!     VaJdrà   més  que   no  xerrem. 

-  Què?  Una  facècia  tan  divertida  ^no  ens  hem 
de  donar  cl  gust  de  contar-la? 

—  57  — 


—  Ets  gustos  costen  cars  —  reparà  ell.  —  És  clar 
que  un  hom  s'agradaria  de  xerrar  ho  i  de  veure 
com  sa  gent  s'hi  engresca  i  us  en  fa  ses  seues  enho- 
rabones. Però...  alerta...  mentres  nosaltres  ens  es- 
tufaríem sota  ets  untets  de  ses  paraules  falagueres, 
en  Llambregues  bufaria  de  ràbia  com  si  li  gratessin 
s'esquena  amb  una  estora :  i,  recelem-nos,  quan  ens 
pogués  arreplegar  pes  seu  compte,  a  sa  pell  ens  es- 
criuria sa  solfa  de  sa  seua  quimera,  i...  qui  sap?... 
potsefer  que  algú  de  nosaltres  cantaria  es  gori-gori 
final.  Es  un  bèstia  bruta  en  Llambregues.  Ens  con- 
vé callar.  Tan  poc  que  costa  de  callar! — Esclafí 
un  llarg  sospir  i  afegí:  —  I  tant  que  un  hom  glateix 
per  xerrar! 

—  Tens  raó,  Xaneta ;  no  hem  de  dir  res  —  saltà 
en  Lluís.  —  Jo  et  prometo  callar  com  un  mort. 

—  Tu  sí;  jo  et  crec  com  s'Evangeli;  però  aquest 
altre  i  jo... 

Aquí  va  interrompre  la  seva  frase  i  aixecà  un 
dit  en  senyal  d'atenció.  Sonaven  hores  i  tots  tres 
paràrem  esment  a  comptar-les.  El  vent  s'era  en- 
calmat  i  les  bataUades  del  rellotge  del  poble  difo- 
nien per  l'atmosfera  pura  i  elàstica  una  dolça  mú- 
sica, que  passava  en  ones  tremoloses,  les  quals,  afi- 
nant-se més  i  més  a  manera  que  s'eixamplaven, 
semblava  que  anessin  a  morir  com  en  propi  ribatge 
als  turons  i  serres  de  l'entorn.  En  Xaneta  comptava 
en  veu  alta:  — una,  dues,  tres... 

—  Sis   hores! — exclamàrem  tots   en   acabat. 

—  Via  i  foris  a  empaiar  s'arbret! — disposà  el 
nostre  director,  aixecant-se  tot  atrafegat.  —  Vin- 
gueu ets  reclams!  A  on  heu  posada  s'olla  des  vesc? 
Porteu  matoUa  per  tapar  ses  gàbies.  Ànsia,  no  per- 
dem temps.  D'aquí  a  mitja  horcta  s'auba  serà  es- 
tesa per  sa  terra,  i  ets  aucells  passaran  per  sobre 
ets  nostros  caps,  mofant-se  des  nostro  arbret  des 
guarnit. 

Per  més  que  ens  afanyàrem,  quan  haguérem 
preparat  les  nostres  coses,  apagat  el  foc  1  distribuït 
a  l'entorn  de  l'arbret  les  sis  gàbies  dels  reclams, 
cobrint-les  amb  matolla  clarera,  que  les  dissimulés 
sens  enfosquir-les,  ja  l'ombra  de  la  nit  havia  perdut 
la  seva  intensitat  i  nitidesa:  l'entelava  una  blavor, 
que  emboirava  la  llum  dels  estels ;  i  cap  a  la  banda 
d'orient  el  cel  s'obria  amb  una  diafanitat  verdelosa 
sobre  les   calimes  de  la  costa. 

Tot  seguit  començàrem  a  empallar.  En  Xane- 
ta,  que  era  més  pràctic  en  el  maneig  del  vesc,  em- 
pastava les  palles,  que  li  anava  allargant  d'una  a 
una  en  Lluís,  d'un  manat,  que  en  tenia  a  sota  l'aixe- 
lla, i  jo,  enfilat  a  dalt  d'un  roc,  un  cop  empasta- 
des,  les  prenia  d'en  Xaneta  i  les  encomanava  pel 
cap  sec  als  canonets  de  canya,  amb  què  suara  ha- 
víem endidalat  els  branquillons  de  l'arbret.  Aque- 
lla operació  era  braument  entretinguda,  i  força  pe- 
nosa a  causa  del  fred,  que  ens  embalbia  els  dits,  ens 
gelava  de  peus  i  ens  esmolava,  causant-nos-hi  una 
coïssor  insofrible,  el  tros  de  les  orelles,  que  eixia  al 
descobert  per  sobre  els  nostres  tapaboques.  I  no  hi 
havia  remei ;  la  tasca  apressava  i  no  podíem  pas 
entretenir-nos  a  saltar  per  desendormir-nos  de  peus, 
ni  a  ficar-nos  les  mans  a  la  butxaca,  per  escalfar- 
ies. Quan  ens  lleguia  una  mica  ens  bufàvem  els 
dits,  però  no  paràvem  un  moment  el  treball.  Si  ens 
l'haguessin  obligat,  de  segur  que  ens  n'hauríem 
queixat  de  valent ;  mes  ara  que  ens  l'imposava  la 
nostra  pròpia  il•lusió,  ningú  pensava  en  deixar-lo. 
Només  en  Xaneta,  que  era  el  que  patia  més  amb 
el  maneig  del  vesc  i  l'aigua  gelebrida,  on  havia 
de  pastar-lo,  s'exclamava  de  tant  en  tant.  —  Re- 
llamp,  quin  grísol  s'és  girat!  Taia  més  fi  que  una 
rasadora  de  barber!  Això  és  fred  d'auba.  Afanyem- 
nos,   afanyem-nos! 

Certament,    el   temps    apressava.    Es    diria   que 

una  pal•lidesa  freda  i  bascosa  s'estenia  pel  cel  i  la 
terra.  Hi  havia  un  plor  i  un  tremolí  en  l'herba. 
El  Uevant  era  d'una  blancor  trista,  sorda,  cadavèri- 
ca... Però  tenia  quelcom  de  la  cara  d'una  persona, 
que  hagués  vingut  en  basca  i  s'anés  retornant:  cada 
vegada  que  hi  girava  la  vista  hi  reparava  un  canvi 
de  color,  cosa  que  m'alamava,  estimulant-me  a 
prosseguir  l'empallament  amb  més  daler.  Aviat 
fou  d'un  groc  d'aigua  de  taronja.  Al  cap  d'una 
estoneta  ja  presentava  una  color  com  de  carn;  i 
aquella  color  s'anà  escalfant,  escalfant  per  moments 
íins  a  tornar-se  tan  rosada  com  la  de  les  nostres 
orelles. 

De  sobte  tots  els  reclams  romperen  a  briUar  amb 
refilets  curts  i  repetits.  — Verdums!  — avisà  en  Xa- 
neta.  —  Cuitem,  apartem-nos,  apartem-nos...  que  no 
s'espantun! 

Sense  ni  tan  sols  encomanar  a  l'arbret  la  paUa 
envescada,  que  tenia  a  la  mà,  vaig  córrer  cap  a  un 
xòrrec  i  m'hi  vaig  ajupir  al  dedins.  Els  meus  com- 
panys també  havien  desaparegut  de  les  envistes. 
«Renoi,  verdums!  Tan  grossos  i  bonics  que  són! 
Si  els  poguéssim  agafar!»  I  cert  que  eren  verdums; 
no  s'havia  errat  en  Xaneta;  tot  seguit  vaig  sentir 
al  Uuny,  cap  a  Uevant,  el  rut-rut  característic,  que 
solen  Uançar  quan  van  volant ;  i  no  trigaren  gaire 
a  fer-se  vistents.  Eren  tres.  Volaven  molt  amunt, 
i  el  sol,  que  encara  no  havia  eixit  a  l'horitzó,  devia 
ja  banyar  en  aqueUa  altesa  les  Uurs  panxetes  àu- 
ries. Tots  tres  Uuminejaven.  Eren  tres  espurne- 
tes,  que  s'anaven  dilatant  i  es  convertien  en  tres 
estels  d'or,  palpitants  en  mig  de  la  blavor  obscura 
i  deserta  del  cel.  «Que  bonics!  Ah!  tocar-los,  pos- 
seir-los... quin  gaudi!»  El  meu  cor  els  atreia  amb 
tota  la  força  del  seu  desig.  Vindrien?..,  Canviarien 
de  rumb? 

Tot   just   havia    tingut    temps   de   dubtar-ho   que 

Ja.  ells  eren  arribats  i  es  movien  dins  l'aire,  quasi 
en  línia  perpendicular  sobre  el  meu  cap.  Amb  el 
vogament  del  vol,  els  glops  d'ombra  de  la  conca  de 
llurs  aletes  tan  aviat  s'esvaien  com  tornaven  al  seu 
lloc,  a  manera  d'una  delicada  joguina  que  només 
fos  visible  quan  la  copsessin.  Ah!  passaven  de  llarg. 
Però  no...  El  nostre  reclam  va  brillar  amb  més 
insistència,  amb  més  fervor  i  més  pit  que  mai...  I 
eUs  s'aturaren  com  corpresos,  es  giraren,  davalla- 
ren... Baixaven  en  diagonal  cap  a  l'arbret!  Serien 
nostres.  Mes,  tot  d'un  plegat,  esclafiren  un  piulet 
breu  com  un  surt  i  reprengueren  el  vol  cap  amunt, 
cap  ;    ponent,  cap  a  enUà  de  les  profxmdes  blavors. 

—  Maleïts  sigun  eUs !  —  va  cridar  en  Xaneta, 
reapareguent.  —  Se'ns  han  escapat  des  puny  i  nos- 
atros  en  tenim  sa  culpa.  Oidà!  com  hem  d'hajar 
auceUs,  si  es  nostro  foc,  mal  apagat,  encara  fumeja 
i   els  espanta? 

Tots  tres  ens  precipitàrem  furiosos  sobre  els  fu- 
maUs  i  els  calcigàrem  amb  ràbia,  esclafant-los  sota 
els  nostres  peus;  i,  no  contents  encara  d'això,  cobri- 
rem amb  una  verda  capa  de  tomanyins  la  carbonitja 
i  les  cendres.  Després  ens  acuitàrem  a  completar 
l'empaUament  de  l'arbret. 

Mentrestant  el  dia  entrava  més  i  més.  La  calitja 
marina  s'havia  carenat  d'una  franja  d'or,  i  tot  el 
paisatge,  des  de  llevant  fins  al  Montseny,  s'estremia 
sota  una  fluctuació  de  Uum  tenuíssima  i  vaporosa. 
La  costa  estava  encalimada.  Les  serres  de  Tossa 
desapareixien  embolcallades  per  una  espessa  bjira, 
que  esblenava  sobre  el  cel  ses  grenyes  caragoladisses. 
De  Sfbte  un  dels  seus  flocs  més  alterosos  s'ablamà 
com  un  encenall  i  foguejaren  al  nostre  entorn  una 
munió  de  goletes  de  rosada,  a  faisó  d'uUets  tafa- 
ners i  parpellejants,  que  la  bosquina  obrís  a  espiar 
la  gloriosa  sortida  del  sol.    Segurament  l'astre  del 

dia  s'alçava  ja  sobre  el  nostre  horitzó  darrera  la  fosca 
calitja. 

Aleshores  començà  el  gran  moviment  dels  ocells 
de  passa.  Semblava  que  n'hi  havia  una  nal- 
xor  dins  el  cel.  D'on  venien?  De  quines  terres 
s'eren  aixecats?  Ningú  no  podia  dir-ho.  Apareixien 
ací,  allà,  per  tot  arreu,  com  si  l'aire  els  criés  espon- 
tàniament ;  eren  de  primer  un  piquet  quasi  imper- 
ceptible dins  el  desert  blau,  un  punt  de  vibració  més 
sensible  entre  els  múltiples  punts  de  vibració  de 
l'ambient;  després,  una  bombolleta,  que  va  creixent 
i  definint-se,  i,  més  tard,  una  petita  meravella  de 
color  i  de  llum,  que  es  perdia  de  vista  en  el  temps 
de  dir,  anomenant-la :  és  un  verdum,  és  una  cader- 
nera... I  quiscun  tenia  el  seu  filet  de  veu  caracte- 
rístic, un  crit  rítmic,  acompassat  al  moviment  del 
vol.  Se'ls  sentia  en  bonior  a  dreta,  a  esquerra,  lluny, 
a  la  vora,  per  tots  els  indrets.  Segons  un  hom  para- 
va l'atenció  a  una  banda  o  a  l'altra,  percebia  la  piu- 
lada  del  pinsà,  la  veu  engorjada  del  passerell,  la  nota 
interrogativa  de  la  cadernera,  el  contralt  del  verdum, 
el  refilet  melangiós  del  lluer...  Cada  partícula  de 
l'aire  s'animava  amb  els  sons  de  la  vida.  Tot  el 
cel  era  un  psalteri. 

Nosaltres  sotjàvem  l'arbret  a  ima  distància  d'una 
vintena  de  passes,  ajupits  darrera  la  paret  seca 
d'una  feixa  abandonada.  Estàvem  callats,  amb  els 
cors  oprimits,  contemplant  amb  ulls  cobejosos  aquella 
gloriosa  marxa  de  l'ocellada.  Ah!  de  tota  aquella 
immensa  ruixada  de  moixons  ^no  en  cauria  ima  gote- 
llada  per  a  nosaltres? 

No  trigàrem  gaire  a  veure  complerts  els  nostres 
desigs.  Una  voladúria  de  caderneres,  fenent  l'orat- 
jol  amb  un  graciós  moviment,  que  la  feia  ondular  tota 
plegada  d'avall  en  amunt  i  d'amunt  en  avall,  arrum- 
bà  de  dret  al  nostre  parany,  contestant  amb  un  xarro- 
teig  ple  d'amabilitat  i  falagueria  les  instàncies  del 

nostre  reclam.  Aletejant,  aletejant,  donà  una  volta 
amb  certa  sospita  entorn  d'aquell  arbret  solitari  tan 
rodó,  tan  verd,  coronat  de  beines  grogues,  Uuentes 
de  tendror.  Després  s'enlairà  tota  compacta,  com 
si  un  buf  de  vent  l'aixequés  amunt,  amunt...  Per  fi 
s'immobilitzà  1,  esgranant-se  de  sobte,  totes  les  ca- 
derneretes,  que  la  componien,  caigueren  com  pluja 
sobre  els  cimerols  del  ram  temptador. 

—  Nostres! — vàrem  cridar,  corrent  enfoUits. 

El  nostre  aspecte  amenaçador  espantà  els  ocells  i 
volgueren  empendre  la  fuita.  Ja  era  tard.  Aquelles 
beines  grogues  Uuentes  de  tendror  s'eren  aferrades 
a  llurs  plomes,  i  travaven  llurs  membres.  Pobres  oce- 
llets! Alguns,  amb  la  paUa  traïdora  entravessada  de 
Uarg  a  Uarg  de  les  desplegades  ales,  que  ja  no  es 
podien  tancar,  restaven  penjats  a  les  branques  ma- 
teixes, que  havien  pres  per  reposador;  altres  queien 
pesadament  en  terra  com  fruita  ventissa;  altres  es- 
voletegaven  arran  del  sol  i  fugien  a  tomballons,  aixe- 
cant-se, recaient  i  arrossegant-se  com  qui  s'entre- 
banca amb  la  pròpia  faldamenta  dels  seus  vestits. 
En  férem  un  bell  arreplec. 

Quan  els  tinguérem  nets  de  vesc  i  engabiats,  no 
ens  sabíem  avenir  d'ésser  posseïdors  de  tanta  de  ri- 
quesa i  de  tanta  de  vida.  —  Renoi,  hi  ha  un  mascle 
de  set  llunes,  mireu!  — ens  va  dir  en  Xaneta,  indi- 
cant-nos-el amb  el  dit. 

— Mà,  quin  mascle! 

—  Quina  cua!     Això  és  un  ròssec  de  seda. 

No  ens  Uegué  d'encantar-nos  gaire.  Tres  pin- 
sans,  vinguts  no  sé  de  quins  indrets  s'havien  Uan- 
çat  a  i  arbret  ràpids  com  una  dardada.  Encara  no 
els  havíem  agafats,  ja  un  verdum  feia  l'aleta  sobre 
el  ram,  es  posava  dalt  d'una  palla,  fugia  amb  ella  i, 
en  mig  del  seu  vol  pressut,  es  desplomava  de  cop 
i  volta  al  peu  del  turó.  I,  d'ençà  de  Uavors  ja  no 
puc  posar  ordre  ni  concert  en  els  meus  records.    Plo- 

vien  ocells  ;  no  ens  donaven  temps  de  refer  la  pallada. 
I  tots  tres  vinga  córrer  adalerats,  posseïts  de  l'em- 
briac de  la  caça. 

Era  un  goig  arruixador  i  barbre  el  de  perseguir 
aquells  volàtils  a  la  carrera,  agafar-los  amb  la  mà 
i  sentir-los  dintre  el  puny  calents,  pantejants.  Bro- 
llava del  cor  un  clam  soberg:  ((Contra  mi  no  hi  val 
espai,  no  hi  valen  ales.» 

Ara  atrapàvem  un  passerell  de  vesta  torrada,  tan 
vermell  de  pit  que  es  diria  que  l'hagués  esterrejat 
sobre  un  bassal  de  sang,  ara  un  pinsà  gaiat  de  groc 
i  blau,  ara  un  verdum,  que  es  girava  amb  ima  actitud 
d'àliga  a  becarrejar  el  dit,  que  l'oprimia.  Encara 
amb  la  presa  a  la  mà,  ans  d'haver  pogut  dedicar-li 
tota  l'atenció  admiradora  que  es  mereixia,  alçàvem 
inquiets  la  vista  cap  a  l'arbret,  i  tal  volta  hi  atalaià- 
vem  una  raímada  de  lluers  empolvorats  d'or,  birbi- 
Uejarit  a  la  llum  del  sol  amb  una  vagarosa  bullícia 
d'ales  esbalandrades,  o  tal  volta  una  cadernera  en- 
cimbellada  a  la  palla  més  alterosa,  a  faisó  d'una  flor 
virolada  i  feixuga  sobre  un  bri  tendre,  que  es  va 
vinclant,  doblegant,  tombant...  No  ens  podíem  en- 
tretenir un  moment.  Els  lluers,  sobretot,  s'enamora- 
ven talment  del  nostre  arbret  i  eren  tan  innocents, 
que  ni  tan  sols  la  nostra  presència  els  espantava,  i, 
mentre  estàvem  empaUant-lo,  acudien  a  fer-hi  gar- 
landa  a  l'entorn  i,  així  que  ens  ajupíem,  s'hi  aba- 
lançaven  i  queien  sobre  els  nostres  clatells. 

—  Bateiada,  bateiada  del  cel! — exclamava  en  Lluís. 

—  És  dia  d'entrada.  Visca,  visca! — exclamava 
en  Xaneta.  —  Hem  estat  de  sort. 

1  al  lluny,  ací,  allà  i  allà  d'enllà,  entre  les  calimes 
de  la  costa,  d'una  vinya  a  l' altra,  d'una  figuera  a 
l'altra,  sonava  el  tirit-tirit  melangiós  i  fatídic,  amb  el 
qual  es  cridaven  els  lluers.  Es  diria  que  aquells 
moixons  eren  uns  petits  maniàtics,  que,  avorrits  de 
la  vida,  haguessin  resolt  suïcidar-se  1  s'instessin  uns 

amb  altres  a  realitzar-ho,  amb  aquell  crit  melangiós 
i  repetit:   tirit,  tirit...  veniu,  veniu... 

La  passa  copiosa  durà  fins  a  deu  hores,  mica  més 
mica  menys.  Des  d'aquella  saó  anà  minvant  1  les 
agafades  ens  concediren  intervals  de  repòs  més  i 
més  llargs,  que  prou  ens  eren  beneficiosos,  perquè 
estàvem  verament  afadigats.  Però  la  nostra  cobe- 
jança no  s'era  encara  assaciada,  i  glatíem  pels  pocs 
ocells  que  pasaven  i  pels  que  ja  no  venien  pas. 

En  canvi  teníem  lleure  per  a  visitar  tot  sovint  els 
nostres  netils  presoners,  aquells  brillants  senyors  de 
l'aire,  que  eren  devinguts  esclaus  i  omplien  la  nostra 
gabiassa  de  tres  sostres.  Com  protestaven  de  llur 
empresonainent !  Saltaven,  s'atropellaven  uns  amb 
altres,  es  llançaven  de  cap  contra  els  filferros,  que 
els  retenien...  Semblava  que  haguessin  de  matar-se 
amb  llurs  esforços  inútils  per  a  reconquerir  una  lli- 
bertat, que  sens  dubte  amaven  més  que  la  vida.  Llurs 
ullets,  que  abraçaven  la  immensitat  de  l'espai,  mi- 
raven sempre  el  cel;  llurs  aletes  es  plegaven  1  des- 
plegaven neguitosament  amb  l'impuls  de  llançar-se 
a  l'abisme  blau.  I  que  esplèndids,  que  reglament  pa- 
ramentatsl  Com  i  a  on  s'havien  pintat  tan  rica- 
ment? Semblava  que  tota  la  naturalesa,  convertida 
a  llur  servei  en  gabinet  d'agençament,  els  hagués 
brindat  els  extractes  de  les  seves  pintures  més  beUes : 
la  qainta  essència  dels  blaus  més  vius  del  cel  i  de  la 
mar.  dels  verds  més  tendres  de  les  herbes,  dels  blancs 
més  purs  de  la  neu,  dels  grocs  més  exquisits  dels 
pòllens  lilials,  dels  carmins  més  lluminosos  del  cre- 
puscle, de  les  entonacions  més  suaus  i  harmonioses 
de  la  virolaina  de  l'iris...  Per  a  admirar-los  en  llur 
màxima  pompa  era  precís  veure'ls  aleshores,  totjust 
d'eixarpats,  impregnats  encara  d'aspre  ferum  bos- 
quetana  i  alenesos  d'amplituds  d'aire-cel ;  aleshores 
que  al  pit  dels  passerells  conservava  encara  llustres 

de  mullena  aquella  taca  sagnosa,  que  fa  pensar  en 
un  crim  ignorat;  aleshores  que  el  tupè  dels  pinsans 
s'alçava  encara  sobre  llur  front  amb  la  supèrbia  del 
plomall  d'un  guerrer  salvatge;  aleshores  que  encara 
no  s'era  esflorada  ni  poc  ni  molt  la  ruixa  elegant  de 
pèl  moixí,  que  s'estufa,  arran  del  plec  de  les  ales, 
sobre  el  pit  adamat  de  les  caderneres ;  aleshores  que 
els  moixarrets  i  els  lluers  i  els  verdums  resplendien 
encara  amb  l'espurneig  de  la  soleiada  dardosa,  que 
acabaven  d'atravessar  a  raig  de  vol;  aleshores  que 
tots  ells,  quasi  improfanats,  ostentaven  totes  les  se- 
tineses  i  vellutors  naturals  a  llur  plomatge,  i  sembla- 
va que  a  voltes  retraguessin  encara  vagaroses  ful- 
gències  dels  clars  de  lluna  tombats  al  ras  i  que  guar- 
dessin ombres  besllumades  de  les  màgiques  verdors 
de  la  selva. 

Jo  no  sé  pas  explicar-los  bé  aquells  encants  i,  en 
intentar-ho,  tal  vegada  fantasiejo  sense  to  ni  so.  El 
cert  és  que  m'hi  embadalia  i  que  pensava :  «No, 
aquests  ocells  no  són  pas  mústics  i  deslluïts  com  els 
que  solem  veure  dintre  les  gàbies  de  les  cases.  Deuen 
fer  com  les  maduixes,  que  l'endemà  de  collides  ja  no 
semblen  la  mateixa  fruita.  I  amb  això  m' entre  va 
ima  mica  de  corcó  d'haver  empresonat  aquelles  aus 
tan  gentils  i,  en  veure  com  maldaven  per  escapar  i 
com  s'enfollien  de  terror  quan  m'hi  acostava  per 
amanyagar-les,  el  meu  cor  els  deia:  «aquieteu-vos, 
petits,  tranquilitzeu-vos ;  heu  caigut  en  bones  mans ; 
no  us  farem  cap  dany.»  Però,  un  altre  pensament 
més  profund  m'entristia  :  una  sorda  aprehensió  d'ha- 
ver-lo ja  causat  aquell  dany. 

VI 


No,  per  això  deixava  de  córrer  amb  els  meus  com- 
panys a  la  caça  de  nous  moixons,  quan  se'n  presen- 
taven ;  i,  a  última  hora,  quan  ja  feia  estona  que  no 
n'haviem  agafat  cap,  vaig  convenir  en  batre  les  feixes 
veïnes  a  fi  d'esquivar-los  de  les  pastures  i  veure  si, 
ahucant-los,  anirien  a  caure  al  nostre  parany.  Và- 
rem córrer  molt  i  ens  afadigarem  de  valent  saltant 
marges,  però  no  n'acabàrem  res.  Els  ocells,  esqui- 
vats d'una  feixa,  volaven  a  una  altra  de  més  amunt 
o  més  avall,  i  tornaven  a  peonar  entre  les  ravenisses, 
pellucant-ne  la  groga  flor  i  les  bejotes  granades,  que 
els  tenien  enllaminats. 

A  la  fl,  després  de  molt  córrer  i  ahucar,  consegui- 
rem  que  un  esbart  de  passerells,  empaitat  per  tots 
cantons,  anés  a  posar-se  al  cim  del  turó ;  però,  allò 
fou  com  una  mofa ;  cap  d'aquells  ocells  no  va 
embrancar-se  al  nostre  arbret,  sinó  que  tots  abate- 
ren el  vol  al  seu  peu.  Peonant  i  saltironant,  ronda- 
ven per  entre  mig  de  les  gàbies  dels  nostres  reclams, 
hi  pujaven  al  cim,  atalaiant-nos  des  d'allí  com  des 
d'un  terradet,  hi  feien  planxes  gimnàstiques,  arra- 
pats als  filferros,  per  esbrotar  les  ravenisses,  que  hi 
havíem  enteixinat,  s'entretenien  a  cercar  per  terra 

els  grans  de  panís  i  escaiola,  que  saltaven  de  les 
menjadores,  i...  tan  tranquils! 

—  Llestos !  —  va  dir  en  Xaneta,  asseient-se  a  prop 
del  parany.  —  Són  pastorells.  No  cal  que  maldem. 
Cada  cosa  a  son  temps  i  ets  naps  per  s'Advent.  Sa 
passa  és  finida  per  avui.    Hem  de  plegar  es  ram. 

—  No  puc  més  —  exclamà  en  Lluís  amb  veu  feble ; 
i,  rendit  de  cansament,  es  deixà  caure  sobre  un  tou 
d'herba,  al  peu  d'un  tros  d'aquelles  parets  seques, 
quasi  derruïdes,  que  restaven  de  quan  l'erm  turó 
era  afeixat  i  conrat.  Estava  pàUid  com  la  mort. 
Pobre  noi!  Que  delicat  era  de  salut!  Qui  sap  si  li 
costarien  prou  cars  els  f aties  i  les  emocions  d'aque- 
lla nit  passada  al  ras,  a  la  qual  jo  l'havia  dut 
per  divertir-lo!  Vaig  abrigar-lo  amb  el  seu  tapa- 
boques  1  amb  el  meu,  que  ja  no  m'era  menester,  i 
vaig  dir-li :  —  Descansa,  mira  de  dormir  una  mica, 
i,  després,  et  trobaràs  millor!  — I,  girant-me  vers  en 
Xaneta :  —  No  el  despertis  pas  —  li  vaig  suplicar.  — 
No  el  necessitem  per  res.  Tu  i  jo  ens  bastem  i  so- 
brem per  desempallar  i  desenvescar.  Però  m'hau- 
ràs d'esperar  una  estona ;  estic  abrusat  de  set  i  vull 
saltar-me'n  a  la  font  d'en  Moixell  a  refrescar-me  la 
gola.  Després  faré  feina  per  dos ;  t'ho  prometo. 
M'esperes   ^oi? 

—  Apa,   de  pressa!  — em  va  contestar  secament. 

A  bots  i  corregudes  vaig  davaUar  la  rosta  mun- 
tanya, i  en  pocs  minuts  vaig  atènyer  la  font  d'en 
Moixell,  que  brolla  d'un  altíssim  marge  entre  mol- 
ses degotants  i  dins  un  misteri  d'ombres  quasi 
perpètues.  Una  fulla  d'atzavara  en  recull  l'aigua 
i  la  gita  convertida  en  mòbil  trunyeUa  de  cristall, 
que,  caient  dins  ima  conca  entapissada  de  créixens 
i  falsies,  constantment  renova  la  limfa  puríssima, 
que  tremola  i  palpita  como  una  maragda  vivent.  Allí 
vaig  apagar  la  meva  set  i  aqueU  fluid  difongué  el  seu 
esperit  vivificant  per  les  meves  venes,   tomant-me 

tot  ic^uit  al  gaudi  de  l'equilibri  orgànic.  Però  la 
uievG.  ànima  restà  trista.  M'afligia  un  inexplicable 
sentiment  de  buidor,  de  desencant,  de  pena...  Des- 
prés de  tantes  d'iUusions  i  de  tants  d'esforços  per 
assolir-les,  ara  en  tocava  el  no-res...  Quelcom  pit- 
jor que  el  no-res :  l'aprehensió  d'haver  contrariat 
els  designis  de  la  naturalesa. 

Vaig  mirar  el  cel.  En  aquelles  hores  no  hi  havia 
un  sol  auceU  en  tota  la  seva  amplitud,  i  em  causà 
l'efecte  trist  d'ima  vila  deserta  després  d'un  dia 
de  festa  major.  És  clar  que  l'endemà  en  tomarien 
a  passar  a  voladúries;  però  i  en  el  pervindre?  Com 
esperar-ho  considerant  que  a  Blanes  i  a  Malgrat 
i  a  CaleUa  i,  segurament,  aUà  d'enllà  quasi  no  hi 
havia  a  la  nostra  costa  un  camp  que  no  tingués 
el  seu  granaU  i  la  seva  barraca  de  parador  d'esteles? 
Ah,  que  seria  trist  un  cel  eternament  sense  oce- 
Uada!  Jo  aleshores  no  podia  contemplar-lo  sense 
sofrir  un  surt  d'angoixa.  No  podia  sostraure'm  de 
l'aprehensió  d'ésser  jo  i  els  meus  companys  els  qui 
l'haviem  despoblat.  Estava  descontent  de  mi  ma- 
teix, cosa  braument  desagradable.  I  aqueU  goig 
amb  què  m'havia  Uiurat  a  un  grapeig  tirànic  d'és- 
sers vivents  començava  de  semblar-me  insanitós  i 
repugnant.  Malaguanyat  temps  perdut  en  una  obra 
de  destrucció!     Que  en  faríem  de  tnats  ocells! 

Amb  aquests  pensaments  de  desencant  i  de  triste- 
sa vaig  tornar  a  dalt  del  turó,  i  vaig  cercar  els  meus 
companyons.  En  Lluís  era  allà  mateix  on  suara 
l'havia  deixat.  Jagut  de  sobines,  tot  embolicat  amb 
els  seus  abrigalls,  dormia;  però  què  traspostat!... 
Les  galtes  groguenques...  el  nas  blavís...  els  uUs 
dintre  profundes  conques  i  semblant  que  s'enfonses- 
sin en  una  pasta  moradenca  com  un  roc  en  una 
íanguera...  Certament  va  inspirar-me  compassió. 
I  en  Xaneta?... 

Vaig  sentir  que  de  part  d'allà  d'un  marge  s'alça- 

va  de  tant  en  tant  un  xeriquet  estrident,  com  el  que 
fa  un  ganivet  esmossat,  en  tallar,  maldant,  un  tros 
de  suro.  Vaig  donar  la  volta  i...  o  Déu  meu!... 
vaig  presenciar  un  espectacle,  que  m'esborronà.  En 
Xaneta  estava  matant  les  famelles.  Jo  prou  ho  sa- 
bia que  els  paradors  solien  matar-les,  però  no  m'ha- 
via ni  tan  sols  passat  per  l'enteniment  que  les  nos- 
tres haguessin  de  sofrir  la  mateixa  sort.  La  mort 
glaçava  l'aire  davant  dels  meus  llavis.  Vaig  restar 
ert  i  esparverat.  Aquell  petit  botxí,  galtut  com  un 
àngel  barroc,  mig  aclucant  els  ulls  i  torcent  la  boca 
amb  la  llengua  entre  les  dents,  acomplia  la  seva 
tasca  crudei  amb  cert  aire  de  voluptuositat.  Des- 
graciadament la  meva  intervenció  arribava  tard.  El 
botxí  era  ja  a  l'última  femella:  una  cadernereta.  La 
tenia  entre  dos  dits  i,  no  sé  que  li  feia...  si  l'esca- 
nyava, si  li  oprimia  la  closca...  una  horror!  No 
vaig  tenir  esma  de  dir  res.  Per  altra  part,  vaig  com- 
pendre  que  ja  no  hi  era  a  temps. 

El  pobre  animaló  bategà  d'ales,  Uançà  un  xeri- 
quet, estirà  les  brunes  i  fines  potetes  i...  jau!  a  la 
pila  dels  morts!  I  allí,  esgavellat  de  membres  i  coll- 
tort,  encara  va  estremir-se :  clogué  lentament  els  di- 
tets, obrí  el  becarró  amb  un  darrer  badall,  que 
amostrà  la  delicada  llengua,  prima  i  punxeguda 
com  una  fulleta  de  clavellina,  i  anà  abaixant  poc  a 
poc  les  grises  parpelles,  color  de  teranyina,  sobre 
els  ullets  entelats ;  i  aqueUs  ullets  innocents  tenien 
una  dolça  expressió  de  pietat,  de  dolor  resignada... 
0  barbres  nosaltres!  Què  havíem  fet?  Havíem 
abusat  d'éssers  inofensius  i  gentils,  amats  de  la 
naturalesa.  Alegria  de  l'aire,  encant  de  la  prima- 
vera, eren  rics  de  vida  i  de  bellesa  i  pobrets  de 
carn.  I,  per  apoderar-nos  d'aquella  misèria  de  carn, 
els  ho  havíem  destruït  tot!  Cada  una  de  llurs  ani- 
metes  candoroses  contenia  el  cel  amb  tota  sa  llum 
i   amplitud.    Ah!    quants   de   cels   havíem   extingit! 

Crec  que  en  Xaneta  no  sospità  pas  la  meva  aflic- 
ció ;  més  aviat  degué  atiibuir  el  meu  posat  a  can- 
sament. Després  d'haver  contemplat  la  seva  obra 
amb  aire  satisfet,  va  girar-se  i,  adonant-se  de  mi,  pro- 
ferí una  exclamació  de  joia:  — Hola! — i,  acos- 
tant-se tot  afectuós  i  afalagador,  amb  aquell  som- 
riure, que  cavava  graciosos  clotets  a  les  seves  gal- 
tones,  me  pegà  \ma  bofetada  acaronadora  i  em  di- 
gué :  —  Goita,  noi  bufó,  quina  pila  de  caça !  Oi  que 
t'agrada  s'arròs  amb  moixonets,  caronet  des  meu 
cor?    Jo  ja  m'hi  tinc  jai  festa! 

EL   VALS    FINAL 


Balla  que  balla...  Era  un  vals  ben  cansat  i  que 
no  s'acabava  mai.  Ni  fangant  els  calls  de  Mas  Oli- 
ver, ni  batent,  enfonsat  fins  a  mig  cos  dintre  les 
garbes  xardoroses  en  el  dia  de  més  calda,  ni  carre- 
tejant per  les  costes  de  Bandina,  mai  per  mai  l'hereu 
Rivelles  no  s'havia  fatigat  tant  com  amb  aqueUa 
dansa  inacabable.  I  som  al  ball  i  hem  de  ballar... 
Volta  que  volta  que  voltaràs. 

Se  trobava  en  un  envelat  de  poble  rural :  per 
tota  catifa  la  terra  regada  de  fresc,  per  clos  una 
tanca  de  ramassos,  una  vela  de  drap  de  saques  per 
cobricel,  uns  quants  gresols  per  lluminària.  Hi  reg- 
nava una  fosca  qvie  amb  prou  feines  deixava  distin- 
gir les  figures  dels  balladors.  Els  gresols  eren  cre- 
mallosos  i  saltironaven  en  l'aire  amb  les  palpita- 
cions de  l'envelat.  Més  aviat  servien  per  a  fer  mal 
a  la  vista  que  per  a  donar  claror.  I,  quin  garbuix, 
quines  empentes,  quin  alenar  tothom,  volta  que  volta 
que  voltaràs! 

De  la  música  gairebé  no  se'n  sentia  res  més  que 
les  aspres  xerracades  del  contrabaix,  que  retrunyien 
dintre  la  caixa  del  pit  amb  una  trepidació  insofrible. 
Oidà!...  i  la  balladora  qui  era?  L'hereu  Rivelles  se 
la  de\aa  haver  triada,  però  no  se'n  recordava  pas. 
Per  mirar-se-la  girava  el  cap  tant  com  podia ;  mes 
no    aconseguia    veure-li    sinó    el    clateU,    un    clatell 

llarg,  ornamentat  de  floretes  grogues,  com  un  canaló 
de  teulada  vella.  Era  una  dona  alta  1  mal  girbada. 
Precisament  a  ell  sempre  11  havien  agradat  les  noies 
baixetes  i  grassones.  Com  redimontri  s'havia  em- 
barcat amb  aquella  carcassa?  —  Bah! — pensava  — 
deu  ésser  un  compromís.  Som  al  ball  i  hem  de  ba- 
llar. —  I  volta  que  volta  que  voltaràs. 

Estava  cansadíssim,  l'alè  li  xiulava  en  la  garga- 
mella i  ima  suor  freda  li  regalava  per  les  parpelles 
i  pel  nas.  El  colze  de  la  balladora  se  li  clava  al  cos- 
tat dret.    No  s'acabaria  mai,  aquell  vals? 

Ah!  beneïda  sigui  la  claror  del  dia!  Heu's  aquí 
que  el  sol  fogueja  a  contraclaror  de  les  espesses  teles. 
Sentiu  el  cant  del  gr.ll?  No,  no  és  el  cant  del  gall... 
és  una  veu  enrogallada  que  crida:  — Rivelles!... 
RiveUes!...  —  Cal  desempallegar-se  de  la  balladora, 
sortir  i  respondre.    Un  esforç,  un  altre  esforç... 

En  Rivelles  se  va  trobar  davant  d'un  llum  d'una 
resplandor  tan  crua  que  la  vista  no  li  podia  obeir. 
De  moment  no  va  compendre  on  era.  Després  se  va 
adonar  del  llit,  on  estava  ajagut,  i,  a  través  d'una 
mena  de  tel  llustrós,  com  el  que  l'aigua  gemada  sol 
deixar  a  l'istiu  en  el  cristall  d'una  ampoUa,  va  re- 
parar unes  cares,  que  se  li  acostaven.  A  poc  a  poc 
les  va  conèixer  totes :  la  de  la  seva  mare,  la  del  seu 
germà,  la  del  doctor  Xipell.  Sí,  eren  eUs.  Però  allò 
altre  no  era  tampoc  im  somni,  al  contrari,  era  la 
més  real  de  totes  les  realitats,  i  eU  en  sentia  encara 
el  palp  groller  i  esgarrifós. 

Mentrestant  el  metge  l'examinava,  percudint-li 
el  pit  amb  atenció  com  se  sol  fer  amb  una  bóta  per 
esbrinar  fins  a  quin  nivell  és  plena.  Pica  ací,  pica 
allà,  no  se  sentia  més  que  el  sorollet  del  seus  dits  en 
el  silenci  de  l'alcova.  Després  va  acotar  l'orella 
sobre  el  malalt,  auscultant.  I  en  Rivelles  estava 
convençut  que  l'auscultador  no  podia  deixar  de  per- 

cebre  la  música  dolorosa  i  el  traüt  sord  del  pregon 
envelat.    I  li  sabia  greu. 

—  Bé,  RiveUes,  bé.  Això  no  serà  res  —  va  fer  el 
doctor.  — És  joc  de  paciència.  Som  ?A  baU...  i  hem 
de  baUar. 

—  Prou  que  ho  sé — va  dir  el  malalt,  somrient.  — 
No,  no  és  cosa  per  a  vostè.  És  baU  de  patacada... 
sap?  No  sé  com  m'hi  he  embolicat.  H-i  tinc  un 
compromís  que... 

—  Vaja,  no  parlis  més.    Adéu. 

El  llum  se  va  allunyar,  l'ombra  caigué  en  cas- 
cada, esUengant-se  pels  plecs  de  les  cortines,  i  la 
fosca  ho  envaí  tot.  En  RiveUes  tornà  a  sentir  el 
zum-zum  apagat  de  la  música,  les  xerracades  del 
contrabaix,  la  bonior,  l'alenar  i  el  trepig  de  la  gent... 
I  volta  que  volta,  amb  el  colze  de  la  balladora  clavat 
al  costat  dret.  L'aire  era  espès,  polsós,  irrespira- 
ble. El  fred  de  la  nit  entrava  per  sota  la  tanca 
i  s'enfilava  cames  amunt.  S'havia  girat  vent. 
Millor!  Baldament  s'ho  endugués  tot  en  orris!  I 
sí,  s'ho  enduia  tot:  rames,  teles,  gent...  Els  gresols 
fugien  en  un  torb  de  pols,  giravoltant,  fent  llume 
netes,  caient,  apagant-se,  com  esbojarrades  espur- 
nes en  el  fum  d'una  artiga.  Alguns  s'aterraven, 
amb  el  ble  encara  ablamat,  a  la  vora  d'en  RiveUes. 
T  en  RiveUes  patia,  maldant,  maldant  per  apagar- 
los  amb  els  peus.  Però,  quan  aconseguia  apagar- 
ne  un,  experimentava  un  plaer  relatiu,  una  mena 
de  descarregament  de  dolor.  I  apa,  anem  per  un 
altre.  Li  semblava  que  tota  la  felicitat  depenia 
d'aqueUa  operació ;  i  a  cada  gresol  que  apagava, 
respirava  un  xic. 

Encara,  Uuny,  dins  el  vent,  la  pols  i  la  fosca, 
sonaven  els  músics,  encara  els  roncs  del  contrabaix 
retrunyien  dolorosament  dintre  el  pit,  encara  la  ba- 
Uadora  del  colze  punxegut  no  afluixava  la  seva 
abraçada,    ni   volia   deixar   el   giravolt.    La   pareUa 

rodolava  camps  a  través,  marges  avall  .  Era  una 
fulla  seca,  enganxada  a  im  manyoc  de  romague- 
res.  Després  va  ésser  una  bombolla  d'aigua,  una 
bombolla  balladora,  que  la  terra  es  volia  xuclar... 
glac-glac,  glac-glac...  I  els  músics  encara  sonaven 
al  lluny,  dins  el  vent,  la  pols  i  la  fosca. 

El  senyor  reccor,  avisat  a  corre-cuita  va  arribar 
a  les  tres  de  la  matinada.  Però  com  deixondir  aquell 
malalt  ensopit,  agònic?  El  va  cridar  una  i  cent 
vegades...  Res.  Va  extremunciar-Io,  va  fer  la  reco- 
manació de  l'ànima...  Un  moment  el  pacient  va 
obrir  els  ulls  sense  mirada. 

—  Rivelles ! 

—  És...  l'últim  vals  —  va  respondre  en  Rivelles 
amb  una  veu  que  no  era  d'aquest  món. 

Després  un  llarg  silenci.  Després  la  mort.  L'es- 
colà, que  estava  distret,  cordant-se  una  espardenya, 
va  aixecar  el  cap  en  el  moment  precís,  amb  els  ulls 
astorats,  sentint  aquella  impressió  inexplicable  de 
buidor  i  d'esglai,  que  ens  sol  produir,  en  absentar-se 
del  seu  cos,  una  ànima,  que  vibrava  prop  nostre. 
Va  interrogar,  amb  els  uUs,  els  ulls  del  rector. 
« — Llest?»  « — Llest»,  va  respondre  la  mirada  melan- 
giosa del  capeUà. 

—  Ha  sentit  quina  llei  de  paraules?    L'últim  vals! 

—  Sí,  íillet.  Poc  que  era  natural  que  en  pronun- 
ciés d'altres  en  Rivelles,  el  gran  sarauista.  Tots 
morirem  així  mateix ;  cadascú  acompanyat  dels  seus 
vicis  i  virtuts.  Les  nostres  aficions  seran  la  música, 
que  farà  la  nostra  ànima  en  presentar-se  davant  de 
Déu.  Cal  que  procurem  escriure'ns  una  bona  solfa. 
Oi,  petit? 

D'UNA  OLOR 


L'últim  curs  de  la  meva  carrera  vaig  passar-lo 
estudiant  amb  veritable  passió ;  i  no  és  que  les  assig- 
natures, de  que  estava  matriculat,  s'emportessin  el 
meu  interès  1  els  meus  afanys;  ans  al  contrari,  no 
me'n  cuidava  més  que  per  pura  obligació,  per  acon- 
tentar a  la  meva  família ;  però  m'havia  aficionat  a 
la  Metafísica,  una  ciència  de  què  no  m'havia  pas 
d'examinar,  i  per  ella  em  cremava  les  celles,  procu- 
rant desentranyar-11  els  secrets  amb  una  curiositat 
mai  saciada. 

Jo  llavors  tenia  fe  en  la  ciència  1  em  creia  que 
el  pensament,  de  deducció  en  deducció  podia  cons- 
truir-se una  escala  per  a  davallar  amb  tota  segure- 
tat fins  al  fons  obscur  de  les  causes  primeres  i  que 
més  subtil  i  lleuger  que  la  celístia,  podia  escampar-se 
per  l'infinit.  La  Metafísica  era  per  a  mi  el  gran  lli- 
bre, l'únic  que,  oferint-me  les  claus  del  cel  i  de 
l'abisme,  em  prometia  descobriments  dignes  de  la 
meva  ambició.  I  vàreig  apassionar-m'hi.  Si  en 
vaig  llegir  d'autors!  Si  en  vaig  apendre  de  siste- 
mes contradictoris! 

Estava  desconegut.  No  era  pas  el  mateix  home 
d'altres  anys.  Sempre  abstret,  sempre  rumiant,  ara 
concedint  l'imperi  universal  a  la  matèria  grollera, 
ara  reduint-la  al  no  res,  ja  subjectivant  el  món  ex- 
terior fins  al  pvmt  de  no  veure-hi  més  que  un  estat 

meu  psicològic,  ja  considerant-lo  com  una  idea  divi- 
na en  acció...  el  cert  és  que  vaig  arribar  a  perdre 
el  sentiment  de  la  realitat  i  que  vivia  en  mig  de 
Barcelona  com  un  yogui  dins  el  seu  desert.  Ni  es- 
crivia versos,  com  en  altres  temps,  ni  anava  al  cafè, 
ni  tenia  companys,  ni  visitava  senyoretes,  ni  em 
cuidava  de  política...  res...  ni  sabia  si  m'eren  o  no 
gustoses  les  viandes,  que  menjava.  El  món  era  una 
ombra  a  l'entorn  meu.  La  gent,  els  edificis,  el  sol, 
l'aire,  i  la  vegetació,  no  m'interessaven.  Fins  i  tot 
la  color  i  el  relleu  de  les  imatges  me  feien  nosa  din- 
tre la  fantasia  i  procurava  esborrar-los  per  a  restar 
amb  la  idea  pura,  sense  cos,  general,  informe.  Som- 
niava categories  i  monades  i  vacuïtats  i  més  vacuï- 
tats.  Romania  llargues  hores  reclòs  a  la  meva  cam- 
bra amb  el  pensament  en  marxa  per  un  espai  sense 
límits,  ni  camins.  No  sortia  més  que  per  anar  de 
casa  a  la  Universitat,  i  de  la  Universitat  a  casa,  i 
encara  m'escapolia  pels  carrers  més  solitaris  i  om- 
brosos,  fugint  del  brogit  de  la  ciutat  i  de  les  vivors 
de  la  llum,  que  em  molestaven.  Així  vaig  passar 
una  colla  de  mesos. 

Vingué  la  primavera  i  ni  tan  sols  vaig  adonar-me 
de  la  seva  arribada.  No  vaig  sentir,  com  en  altres 
anys,  la  seva  influència,  que  solia  enfortir  les  pal- 
pitacions de  la  meva  vida  i  m'inspirava  arruixa- 
ments  de  fantasia  i  desitjós  de  cantar;  no  la  vaig 
sentir.  Vaig  continuar  fred,  abstret  per  les  meves 
cabòries,  balb  i  sord  i  cec  per  a  tot  agent  exterior. 
Però  un  dia,  en  què,  anant  des  de  casa  a  la  Univer- 
sitat vaig  passar  per  un  carreró  rònec  a  la  vora  de  la 
tanca  d'un  jardí,  m'esdevingué  d'un  plegat  una 
mena  de  desvetllament,  una  impressió,  que  difícil- 
ment sabré  explicar. 

Vaig  sentir  una  ííaire  sui  generis  i  sentir-la  i  ex- 
perimentar una  gran  emoció  fou  una  mateixa  cosa. 
Vaig  aturar-me  amb  el  cor  palpitant.     Què  em  pas- 

sava?  Aquella  olor  despertava  en  mi  setise  dubte 
una  associació  d'idees  quasi  esborrades,  que  jo  re- 
trobava vagament  sense  poder-les  seguir.  S'havia 
apoderat  de  mi  una  fresca  precepció  de  poesia  i  una 
certa  enyorança  intensa,  intensíssima.  Com  més 
m'impregnava  de  l'olor,  més  la  tristesa  em  corpre- 
nia, però  era  una  tristesa  d'un  regust  delicadíssim, 
un  enyorament  de  quelcom  molt  formós,  molt  esti- 
mat. Què  seria?...  Impossible  trobar-ho.  Vaig  es- 
forçar-me llarga  estona  a  escorcollar  els  meus  re- 
cords, a  temptar  tots  els  registres  de  la  meva  me- 
mòria. No  en  vaig  treure  res.  Ja  havia  renunciat 
a  la  recerca,  quan,  en  un  moment  de  passivitat,  en 
què  vaig  reflairar  l'olor  emocionadora,  es  destaca 
dins  la  meva  imaginació  la  visió  d'un  paisatge: 
feixes  verdes...  una  ermita  rústega,  bruna...  mun- 
tanyes, llunyanies  blavisses  mig  esbalaïdes  entre  boi- 
rines... 

Mos  ulls  s'enaiguaren.  Déu  meu,  aquell  era  el 
paisatge  que  jo  enyorava!  Quina  poesia  vessava 
dins  la  meva  ànima!  Quin  atractiu  tenia  per  a  mi, 
i  quines  tendreses  m'ocasionava!  I  jo  no  les  havia 
pas  vistes  mai  aquelles  feixes,  aquella  ermita,  aque- 
lles muntanyes;  no,  n'estava  segur,  aUò  no  era  ua 
record ;  però,  que  eren  belles  i  com  me  les  estimava 
aquelles  terres  mai  visitades! 

Per  por  de  perdre'n  la  imatge,  vaig  abstenir-me 
de  discutir  i  analitzar  el  meu  estat.  Amb  el  cap 
caigut  i  els  ulls  enUorats  vaig  seguir  embevent-me 
del  meu  semisomni,  sometent-m'hi  passivament  com 
una  planta  a  la  mullena  agradosa  d'una  boira  que 
passa. 

I  la  visió  se  vigoritzà  per  graus  amb  llustres  de 
sol  i  verds  d'herba  tendra  i  blavors  de  fondàries 
d'aire ;  se  vigoritzà,  prenent  quasi  la  força  de  la 
realitat;  mes  tot  seguit  s'anà  enfosquint,  enfosquint 
com  si  vespregés...    I  vibraren  remors  de  fullam... 

I  ressonà  dintre  el  meu  cor  quelcom  a  manera  de 
motius  d'una  música  alegre,  festosa...  I  vaig  sen- 
tir la  recança,  que  produeix  un  baU,  que  s'acaba  amb 
un  adéu  d'amor. 

Després  la  meva  imaginació  s  omplí  d'una  llum 
de  crepuscle.  Les  feixes,  les  muntanyes  i  l'ermita 
s'esfumaren  en  un  ambient  rogenc  1  polsós.  I  en 
aquell  ambient  va  aparèixer  una  ombra,  una  figura 
boirosa,  interessant...  una  dama  gentil,  colorida 
d'unes  entoaacicns  fines  i  simpàtiques,  foses  dins 
una  grisor  harmoniosa. 

Sense  perdre  la  seva  feblesa,  va  aclarint-se,  ani- 
mant-se... La  veig...  Sa  mirada  m'envaeix,  m'em- 
briaga. Reparo  detalls  encantadors...  És  jove,  ce- 
lla-rossa,  ulls  de  viola,  cutis  llentiós,  o,  més  ben 
dit,  ruixat  d'una  pols  d'or...  Té  el  coll  llarg,  el  front 
prominent  i  pensívol.  Sos  cabeUs  de  color  de  paUa 
ornats  amb  floretes  pàUides  cauen-li  lassos  esquena 
avall  i  es  perden  en  el  fons  de  lila  del  seu  vestit  com 
se  perd  en  un  fons  de  muntanyes  Uunyanes  la  rossor 
dels  raigs  d'un  sol  de  vesprada.  Sa  fesomia  no  és 
d'una  bellesa  sense  tara,  no ;  però  m'apar  que,  si 
s'esmenessin  sos  defectes,  no  em  resultaria  tan  en- 
cantadora. Oh  la  dama  simpàtica!  Totes  les  céllu- 
les  del  meu  cos  sedegen  per  ella,  beuen  amb  pler  els 
més  mínims  efluvis  de  la  seva  visió  i  s'estremeixen 
de  goig  com  a  la  revelació  d'un  misteri  pressentit  i 
deliciós;  criden  ((l'estimem»;  i,  amb  tot  i  això,  és 
una  dona,  que  estic  cert  de  no  haver  vist  mai  de  la 
meva  vida. 

Estic  embadalit  i  apesarat.  La  dama  té  un  aire 
candorós,  innocent,  i  una  expressió  de  pena  resig- 
nada, que  em  causa  un  dol  inexplicable. 

No  sé  per  quin  motiu,  mentrestant  que  se'm  pre- 
senta amb  la  major  vivesa,  comprenc,  estremint- 
me,  que  va  a  desaparèixer  tot  seguit.  I,  efectiva- 
ment,  de  sobto  s'enterboleix,   1  es  fon.    Acluco  els 

—  84  — 


ulls,  refermo  l'atenció,  i  toma.  Desapareix  de  nou 
i...  res.,,  ja  són  inútils  les  meves  temptatives  per  a 
retrobar-la. 

Tot  això  fou  obra  de  curts  instants.  Me'n  vaig 
anar  ple  d'enyorament.  I  ja  no  em  vaig  encaminar 
a  la  Universitat.  Necessitava  sol,  verdors,  horit- 
zons amples  i  el  vers,  i  el  cant. 

Vaig  acudir  en  va  altres  dies  al  carreró  solitari, 
al  peu  de  la  tanca  a  cercar  en  l'olor  que  s'hi  respi- 
rava, la  renovació  del  meu  somni. 

No  ho  vaig  conseguir.  Aquell  somni  espontani, 
automàtic,  no  es  reproduí  méi? ;  no  en  vaig  poder  cap 
ait.ra  volta  assolir  sinó  un  record  més  o  menys  viu. 
L'olor  a  les  primeres  flairades  m'ocasionava  sempre 
una  emoció  remarcable,  però  no  res  més. 

Quina  planta  la  produïa  aquella  olor?  No  vaig 
parar  fins  a  saber-ho ;  i  quan  me  digueren  que  era 
philadelphus  syringa,  en  vaig  plantar  un  tany  al 
meu  jardí. 

D'ençà  d'aleshores  és  la  planta  de  la  meva  pre- 
dilecció. Me  sembla  que  guarda  secrets  relacionats 
amb  la  meva  existència,  que  hi  ha  un  antic  llaç  d'a- 
mistat entre  ella  i  jo.  Aquella  ermita,  aquelles  fei- 
xes, aquella  dona,  que  com  cridadts  per  la  flaire  de 
la  philadelphea  se'm  presentaren  ajnb  tanta  vivesa 
i  que  no  eren  cap  record  meu  ^serien  resultat  d'una 
impressió  tal  volta  remota  dins  l'ordre  de  les  ge- 
neracions, fortament  gravada  en  la  matèria  i  trans- 
mesa per  heretament  d'un  altre  individu,  fins  que, 
evocada  per  una  olor,  amb  la  qual  estigué  primiti- 
vament associada,  féu  l'aparició  en  el  camp  de  la 
meva  consciència?  La  veritat,  m'inclino  a  pensar- 
ho  així.  Simpaties  i  repulsions  immotivades,  nostàl- 
gies inexplicables  ocasionades  per  un  motiu  de  mú- 
sica o  per  una  olor,  impulsos  involuntaris,  aberra- 
cions incomprensibles,  semblen  indicar  que  l'home 
porta  en  son  ànima  tot  un  món  procedent  de  vides 

passades,  i  que  els  pecats  i  les  virtuts  originals 
tenen  una  importància  més  gran  que  la  que  se'ls 
sol  concedir. 

Mes,  sigui  com  vulgui  el  cert  és  que  aquell 
somni  fou  per  a  mi  allò  que  la  Física  per  a  New- 
ton i  que  mai  més  no  vaig  recordar-me  de  Meta- 
físiques. 

De  pressa,  de  pressa,  pujava  un  dia  Rambla 
amunt  amb  un  meu  amic.  Ambdós  estàvem  acalo- 
rats, manotejàvem  molt  i  cridàvem  de  valent.  Ha- 
víem armat  una  disputa  sobre  una  qüestió  de  cièn- 
cia, i  l'un  i  l'altre  volíem  la  raó  de  totes  passades. 
Crec  que  fins  i  tot  vàrem  insultar-nos,  i  jo...  la  veritat 
sigui  dita...  més  d'una  vegada  vaig  sentir  impulsos 
d'acabar  la  qüestió  a  cops  de  puny. 

Quan  més  engrescats  estàvem,  en  tombar  una 
cantonada  sento  que  m'estiren  l'americana.  Me 
giro...  i  veig  un  pobre  tot  llardós  i  espellissat,  qui 
em  subjectava  fortament  i  em  parava  una  mà.  No 
estava  pas  jo  per  a  ell  en  aquella  ocasió. 

—  Germà,  serà  un  altre  dia...  que  Déu  us  faci 
bé  —  li  vaig  dir.  Però  el  pobre  no  em  soltava  pas. 
Era  un  minyó  de  fatxa  de  beneit,  barbamec,  amb 
tot  el  coll  ple  de  bonys  i  la  cara  embofegada  i  groga, 
molt  groga  amb  una  grogor  lluent  com  de  greix  de 
gallina.  —  Per  amor  de  Déu,  per  amor  de  Déu  — 
anava  dient.  —  Aneu  al  botavant!... — vaig  excla- 
mar fora  de  mi,  i  d'una  estrebada  me'n  vaig  desem- 
pallegar. Llavors  ell  restà  inmòbil  com  una  està- 
tuatua,  parant  encara  la  mà,  i  va  adreçar-me  una 
mirada  plena  de  desolació  i  de  Uàgrimes. 

Jo  me  li  vaig  girar  d'esquena  i  vaig  continuar  la 
disputa  amb  el  meu  company,  però  ja  sense  delit, 


amb  un  pes  al  cor,  que  em  treia  l'agre  d'enraonar. 
La  mirada  del  pobret  havia  romàs  estampada  al  fons 
de  la  meva  imaginació.  I  era  una  mirada  tan  trista, 
tan  desolada...  Si  aqueU  bon  home  s'hagués  enfuris- 
mat i  me  n'hagués  dites  quatre  de  fresques,  no  hi 
hauria  pensat  més;  però  no,  l'infeliç  no  havia  mos- 
trat cap  enuig,  ni  sos  uUs  havien  expressat  la  més 
petita  reconvenció ;  no  havien  parlat  sinó  d'un  gran 
dol,  d'un  gran  desemparament! 

Per  distreure'm,  en  arribant  a  casa,  vaig  agafar 
un  llibre  i  em  vaig  posar  a  fullejar-lo  amb  mà  tre- 
molosa. Vaig  probar  de  llegir  quelcom,  però  estava 
tan  excitat  que  no  podia  fixar  l'atenció.  Estava  mal- 
content  de  mi  mateix,  i  amb  això  em  neguitejava. 

De  sobte  se'm  va  posar  un  pa  a  la  boca  del  cor, 
em  va  envair  el  rostre  una  suor  bascosa  i  grosses 
taques  negres  papaUonejaren  entre  els  meus  ulls  i  les 
planes  del  Uibre.  Llavors,  sospirant  alcí  la  vista, 
que  espargida  a  l'atzar  anà  a  fitar-se  en  un  formós 
Crucificat  agonitzant,  de  mida  natural,  que  tinc  a 
la  meva  cambra.  I,  entre  les  taques  negres  que  flo- 
taven encara  davant  dels  meus  ulls,  la  imatge  piado- 
sa se  m'aparegué  com  un  home  de  veres,  viu,  pal- 
pitant,  rendit  per  un  sofriment  aclaparador. 

Me  semblà  que  sos  muscles  es  contreien  dolorosa- 
ment, que  son  pit  panteixava,  que  el  respir  estre- 
mia son  nas  blavós  i  sos  Llavis  morats.  Un  rega- 
lim de  sang  rajava  per  ses  mans  estripades  per  gros- 
sos claus,  que  esbotzaven  més  i  més  les  ferides  a 
cada  sotragada  d'aqueU  cos  agonitzant...  Tot  això 
ho  vaig  veure  en  un  moment  i  vaig  reparar  ensems 
que  l'imatge  m'uUava  amb  una  llarga  mirada  plena 
de  desolació  i  de  llàgrimes...  la  mateixa  mirada  del 
pobret,   d'aqueU  germà  a  qui   jo   havia  maltractat. 

Aquesta  al•lucinació,  que  vaig  judicar  providen- 
cial, agreujà  la  meva  pena.  No  trobava  repòs  en- 
lloc.   Vaig  sortir  de  casa  i  me  n'aní  de  dret  al  car- 

rer,  on  m'havia  detingut  el  pobret.  Necessitava  que 
em  perdonés.  Si  el  podia  socórrer  i  esborrar  ami) 
una  expressió  d'amor  el  mal  efecte,  que  li  havia 
causat  la  meva  paraulada,  me  trauria  luna  grossa 
pena  de  l'ànima. 

Però  el  vaig  cercar  en  va.  No  era  en  aqueU 
carrer  ni  en  els  inmediats.  Vaig  preguntar  per  eU 
i  ningú  me'n  sabé  donar  raó.  Llavors  era  jo  el 
menesterós,  i  em  vaig  sentir  trist  i  desemparat. 


91 


EL  PRIMER  LLUSTRE  D'AMOR 


Des  del  balcó  de  la  meva  cambra,  obert  sobre  la 
plaça  del  Vi,  s'atalaiava  un  bon  tros  del  carrer  de 
Ciutadans,  tota  la  plaça,  la  pujada  del  Pont  de  Pe- 
dra, el  pont  mateix  i,  enUà  del  riu,  una  beUa  part 
del  barri  del  Mercadal.  Les  senyores  solien  dir  que 
era  un  carruatge.  I  certament  un  carruatge  de  rua 
no  frueix  d'un  espectacle  més  canviant  de  coses  i 
persones.  Des  d'aUí  es  veia,  ja  que  no  la  part  més 
bulliciosa  de  Girona,  la  més  interessant  i  variada, 
aquella  on  s'exhibien  totes  les  característiques  de  la 
ciutat,  per  raó  de  caure  aqueU  punt  en  carretera 
reial  i  ésser  veïnatge  dels  mercats  i  centre  de  barris 
aristocràtics. 

Ara,  després  d'aquest  elogi,  no  aneu  a  creure  que 
em  passava  la  vida  balconejant.  Res  d'això.  iQuè 
se  me'n  donava  a  mi,  aleshores,  del  gomboldatge 
de  les  dames,  del  moviment  de  centrals,  tartanes, 
galeres  i  diligències,  de  la  concurrència  de  pagesos, 
que  acudien  a  la  fira  de  l'Areny,  de  les  passejades 
del  desvagats  per  sota  les  voltes  i  de  les  genuflexions 
dels  enllustrabotes,  que  aUí,  a  cara  d'ombra  dels 
arcs,  se  prosternaven  en  les  positures  més  humils 
davant  d'uns  ídols  encarcaradament  asseguts  com 
els  de  l'antic  Egipte?  (,Què  se  me'n  donava  de  tot 
allò?  No  valia  més  que  aprofités  a  jugar  i  córrer 
les  poques  hores,  que  em  deixaven  vagatives  l'aula 

i  l'estudi?  Qualsevol  s'estigués  al  balcó  mentre  al 
jardí  hi  havia  tortuosos  caminals,  que  demanaven 
qui  els  tresqués  i,  a  la  placeta  del  Seminari,  alegres 
estudiants,  que  ensajaven  els  tiragomes,  feien  ballar 
les  baldufes  o  jugaven  a  geps,  aqueixa  batalla  en- 
grescadora, terror  dels  pacífics  transeünts,  que  a 
l'hora  més  impensada  sentien  brunzir  esgarrifosa- 
ment  la  pilota  a  frec  d'orella  o  en  rebien  el  patac... 
ai!  quasi  sempre  a  la  part  més  sentida  de  llurs 
persones:  ja  al  copa-alt  acabat  d'estrenar,  ja  al 
bell  mig  de  la  boca,  oberta  per  una  plàcida  rialla, 
ja  al  ventrell,  inflat  i  adolorit  per  una  digestió  de 
dispèpsic.  Eren  a  vegades  tant  graciosos  aqueixos 
incidents!  No  es  diria  sinó  que  l'atzar  és  ple  d'in- 
tencions malignes,  d'allò  més  xalades.  I  quins  tips 
de  riure  i  de  córrer  quan  algun  d'aquells  senyors, 
afavorits  contra  voler  per  alguna  sort  del  joc,  pas- 
sava de  la  més  pacífica  neutralitat  a  una  ardor 
bèUica  desenfrenada  i  ens  perseguia  amb  el  bastó 
en  l'aire  carrers  enllà!  Penseu  en  tot  això  i  digueu- 
vos  si  hauríeu  sabut  estar  gaire  temps  quiets  en 
un  balcó  com  un  sant  de  fusta  dins  la  seva  forníeu- 
la  ;  i  feu-vos  compte  que  només  teniu  tretze  anys  i 
que  heu  passat  quasi  tot  el  dia  en  forçosa  reclusió 
i  amb  l'enteniment  lligat  i  relligat  per  unes  cadenes 
interminables  de  lletra  avorrida,  de  les  quals  el  cor 
desitja  oblidar-se  completament. 

Però  el  temps  és  llarg,  sobre  tot  quan  només  se 
tenen  tretze  anys.  Hi  ha  lleure  per  a  tantes  coses!... 
I  jo  no  el  mirava  pas  de  mal  ull  el  balcó  bondadós, 
que  aclaria  la  meva  cambra ;  i  vaja,  si  no  podia  fer 
altra  cosa  més  agradable,  també  m'hi  deixava  caure 
i  m'hi  regalava  a  estones  a  estones,  al  darrera  de 
les  vidrieres,  a  l'hivern,  i  al  beU  defora  quan  la  tem- 
peratura s'endolcia. 

Cap  a  la  vesprada,  tot  esperant  la  vetlla  d'estu- 
diant o  en  fent  el  quart  de  quàmquem,  no  solia  tro- 

bar  res  millor.  M'hi  asseia  amb  tota  avinentesa  1, 
com  aquell  qui  es  prepara  a  escoltar  una  conversa, 
en  la  qual  no  ha  de  molestar-se  a  pendre  part  acti- 
va, esperava  que  les  coses  parlessen  a  la  meva  ànima 
reposada.  Mirava  melangiosament  com  el  dia  s'a- 
nava apagant ;  com,  tal  volta,  un  crepuscle  amb 
rossors  de  rovell  de  teulada  simulava  barris  fantàs- 
tics i  lluminosos  part  d'allà  del  Mercadal;  com  els 
fanalers  anaven  punxant  els  fanals  amb  els  llargs 
encenedors  i  brollava  tot  seguit  la  flameta  del  gas 
amatent  i  eixerida,  causant  un  surt  entre  les  ombres 
vergonyants...  Oh  que  és  dolç  l'anar  guaitant  d'ací 
d'allà,  amb  l'enteniment  caigut  i  descansat  com  un 
cap  sobre  un  coixí!  I  ai!  aquell  repòs  sabia  més  i 
més  bó  a  proporció  del  coneixement  que  un  hora 
tenia  de  la  seva  brevetat. 

Atreien  especialment  la  meva  atenció  els  carros 
que  solien  passar  en  volts  d'aqueUes  hores  vesper- 
tines. I  no  cal  estranyar-ho.  No  eren  uns  carros 
qualsevol  com  els  que  es  troben  cada  dia  pel  camí 
ral;  aquells,  de  què  parlo,  eren  una  enormitat  din- 
tre llur  gènere  i  crec  que  ja  fa  molts  anys  que  no 
en  corren.  Semblaven  edificis  amb  rodes,  i  es  diria 
qiic  eren  més  apropiats  a  l'estabilitat  que  al  movi- 
ment. Però  ben  bé  que  es  movien,  baldament  que 
poc  a  poc,  i  atravessaven  per  Girona  a  corrues,  fent 
trontollar  les  cases.  Segurament  n'hi  havia  que 
vitjaven  durant  setmanes  com  les  naus,  fent  escala 
en  hostals  i  fermes  per  a  anar  mudant  el  bestiar. 

No  tronaven  sonorament  com  les  centrals  i  dili- 
gències, no  espargien  alegre  música  de  cascavells 
com  les  tartanes,  ni  com  les  galeres  exhalaven  un 
xivarri  de  veus  i  rialles,  que  inclinava  a  creure  que 
se'n  duien  una  part  del  mercat.  Eren  relativament 
silenciosos  i  marxaven  amb  una  gravetat  de  con- 
gregants  en  processó  de  Setmana  Santa.  Se  podien 
.  comptar  els  llurs  sotracs ;  a  cada  un  feien  una  sus- 

pensió  i  semblava  que  restaven  encallats ;  i  quan 
la  roda  pujava  sobre  una  pedra,  aquella  pedra,  per 
grossa  i  ben  asseguda  que  fos,  fallia  i  s'enfonsava 
com  un  muscle  sota  una  càrrega  inesperada.  Duien 
sis,  set  i  fins  vuit  bèsties  de  recula,  i  vistos  en  con- 
junt, recula  i  carro,  feien  l'efecte  de  monstruosos 
caragols  o  xufancs  de  cent  cames  traginant  la  closca 
llur.  Però  si  corressen  caragols  de  tals  mides,  això 
pla  que  ningú  es  riuria  dels  tres  sastres  de  la  balada 
alemanya. 

En  lluita  amb  les  locomotores  dels  primers  ca- 
mins de  ferro,  aquells  carros  exageraven  llurs  pro- 
porcions i  feien  gala  de  llur  poder  màxim.  Tot  en 
ells  havia  crescut :  les  rodes,  els  botons,  les  escales, 
els  braços,  les  baranes,  el  tendatge...  Amb  les  esto- 
res, que  cobrien  llur  baranam  i  llurs  bosses  s'hi  hau- 
ria pogut  vestir  el  pis  d'una  casa.  Amb  la  roba  de 
la  vela  gairebé  s'haguera  pogut  cobricelar  un  enve- 
lat de  festa  major.  La  ferralla  sola  pesava  alguns 
quintars.  Tot  en  ells  era  exagerat  ultra  mesura. 
I  llurs  bèsties  també  havien  crescut  sobre  la  talla 
ordinària,  aproximant-se  a  la  dels  grans  paqui- 
derms. Eren  cavalls  francesos,  enormes,  ventruts, 
camagrossos,  pesants  com  les  mateixes  locomotores 
de  vapor,  amb  les  quals  havien  de  contendre,  o  bé 
muls  d'ossada  gegantina  i  tendons  de  ferro,  de  color 
gris  o  burella,  peluts  i  de  flancs  tan  amples  que  els 
esquiladors  no  sabien  tondre'ls  sense  donar-se  ma- 
nyes d'arquitecte,  i,  a  bec  ti'estisora,  els  ornaven 
amb  gregues  i  relleus  dignes  d'un  edifici.  Ara  po- 
seu, la  una  darrera  l' altra,  set  o  vuit  d'aquelles  mà- 
quines de  sang  i  mireu  si  no  en  resulta  un  tren 
tant  0  més  formidable  que  els  que  circulen  per  la 
via  terrissa. 

Els  carreters  se'n  sentien  orgullosos,  i  gallejaven. 

i(El  ferrocarril...  bah!  No  ens  fa  cap  mica  de 
por.     Si  porteu  pressa  no  diré  que  no  us  pugui  con- 

venir,  però  si  no  us  ve  d'una  setmana  o  dues,  no  hi 
ha  res  com  un  carro.  Un  carro  porta  una  catedral, 
i  si  no  en  teniu  prou  d'un,  podeu  posar-n'hi  dos  o 
tres...  o  cinquanta.  Feu-me  una  carretera  d'aquí  a 
la  lltma,  doneu-me  temps  i  paciència,  i  amb  les  me- 
ves bèsties  us  portaré  la  lli^na  a  la  plaça  del  Vi.  El 
carril  és  un  presoner  de  naixença.  Poden  allargar-li 
tant  com  vulguin  la  cadena,  mes  ell  ha  d'anar  sem- 
pre lligat  de  potes.  El  carro,  en  canvi,  és  lliure  com 
el  vent  de  Déu,  va  per  on  se  vulla,  se  fica  pels  carrers 
de  la  ciutat,  s'atura  davant  de  casa  vostra,  entra  al 
vostre  pati,  va  a  cercar  el  patifeil  al  magatzem  i  els 
fustatges  a  la  ribera  mateixa  o  al  peu  del  bosc.  No 
haveu  de  carregar  més  que  una  sola  vegada.  A  on 
voleu  traginar-ho?  A  la  Ceca,  a  la  Meca  o  a 
la  VaU  d'Andorra?  Està  bé;  doncs  fina  que  arri- 
beu a  la  Ceca,  a  la  Meca  o  a  la  VaU  d'Andorra  no 
haureu  de  tocar  res ;  i  aUí  ho  deixareu  on  convin- 
gui, a  mans  del  qui  ho  hagi  de  rebre,  a  casa  seva, 
a  la  íàbrica,  a  peu  d'obra.  No  és  bonic  això?  I  ara 
mireu  amb  el  tren  de  foc...  a  veure  si  us  surten 
tan  nets  els  comptes.  Ell  no  vindrà  pas  a  casa  vos- 
tra. Ja  teniu  que  de  carro  no  us  en  podeu  passar. 
Apa,  doncs,  vingueu  homes  a  carregar-lo.  Llestos? 
Tira  cap  a  l'estació  i...  la  feina  d'en  Jafà...  homes 
allà  i  càrrega  en  terra  altra  vegada.  I  un  cop  en 
terra,  eUa,  la  càrrega,  no  es  mou  pas,  es  precís  que 
els  macips  del  carril  l'agafin  i  la  pugin  al  vagó.  I  ve 
que  després  de  totes  aquestes  endergues,  la  màqui- 
na de  foc  se  us  l'emporta...  però  de  quina  manera, 
sants  de  la  glòria!  A  l'esbojarrada,  corrent  com 
trenta  dimonis,  sense  que  ningú  pari  ment  en  si  les 
vostres  coses  penen  o  no  penen,  en  si  es  romp  això 
o  s'esclafa  allò.  Feu- vos  compte  que  el  tren  és  un 
animal,  que  marxa  sempre  esquivat.  I  ara  vull  que 
no  enfonsi  cap  pont,  ni  descarrili,  ni  topi  amb  cap 
altre  de  tan  esbojarrat  com  ell  mateix,  i  que  ia  vos- 

tra  càrrega,  més  o  menys  sencera,  arriba  a  l'estació 
que  haveu  triada  com  a  més  avinent.  Avinent,  oi? 
Per  més  que  ho  sigui,  certament  no  hi  viurà  pas  el 
qui  us  ha  de  rebre  la  mercaderia.  Ja  tornem,  doncs, 
a  ésser-hi :  vinga  un  altre  carro,  vinguen  homes,  vin- 
ga  descarregar  i  recarregar  i  tornar  a  descarregar, 
No  n'hi  ha  poc  de  tripijoc...  ui,  ui,  ui!  I  tot  se  ma- 
sega  i  tot  s'embriita  i  tot  se  malmet.  I  ara,  que  som 
ximples?  Desenganyeu-vos  no  hi  ha  res  com  un 
carro  ben  menat  i  amb  bèsties  fidels.  EU  va  poc  a 
poc  però,  al•leluia!...  allò  és  seny,  allò  és  mirament. 
Podeu  viure  descansats;  hi  teniu  les  coses  tan  segu- 
res i  ben  endreçades  com  a  la  vostra  calaixera.  No 
en  val  pocs  de  diners  això.  I  ca!...  mentre  el  co- 
merç sàpiga  treure  comptes,  el  tren  no  ens  farà  cap 
mal.  Ja  pot  xiular  tant  com  vulgui,  me'n  ric  pla 
jo.  Que  tal  volta  matarà  les  diligències...  pse!... 
no  diré  que  no;  però  els  carros...  mai!» 

Així  vaig  sentir  que  s'explicava  un  dia  un  carre- 
ter verbós  a  les  portes  de  l'hostal  de  l'AveUaneda;  1 
aquest  era  el  pensament  de  tot  el  gremi.  I,  cal  dir- 
ho,  molts  d'aquells  carreters  no  eren  pas  uns  qualse- 
vol cosa.  Els  ordinaris  d'aquell  temps  eren  persones 
d'importància  a  la  comarca.  No  mancava  entre  ells 
qui  era  o  havia  sigut  batUe  del  seu  poble,  ni  qui 
tenia  banc  a  l'esglèsia.  Si  en  feien  de  tro  en  Feliu 
i  en  Cabanyes  d'Olot,  en  Rata  de  Castellfollit,  el 
Gravat  i  en  Pujol  de  Figueres,  en  Faluga  de  Banyo- 
les i  alguns  altres!  Eren  més  anomenats  que  cap 
ministre  de  Madrid,  per  dolent  que  fos ;  però  no  pas 
per  a  vituperar-los,  sinó  gairebé  sempre  per  a  enal- 
tir-los. El  més  pobre  posseïa  una  dotzena  de  bes- 
tiasses,  que  valien  un  grapat  d'unces ;  i  quan  un 
d'ells  se  presentava  a  fira  o  a  mercat  solia  ésser  ob- 
jecte d'expectació;  la  gent  el  senyalaven  aml>  el  dit 
i  repetien  ses  paraules  de  boca  en  boca. 

—  En  Feliu  d'Olot!  mireu! 

—  Qui  és? 

—  Aquell  de  la  faixa  musca,  que  porta  un  bastó 
llarg  capçat  de  cuiro. 

—  Ja...  aquell  home  rabassut  i  vermeU.  Té  cara 
d'espavilat. 

—  OidàJ     Fica-li  els  dits  a  la  boca. 

—  Més  valdria  ficà'ls-hi  a  la  butxaca.  No  en  té 
poques  de  dobles  de  quatre. 

—  Ha  dit  que  enguany  el  bestiar  porquí  no  valdrà 
cap  diner. 

—  Ja  podeu  pujar-hi  de  peus.     Quan  ell  ho  diu!... 

Eren  a  manera  de  capitostos  d'una  guerra.  Tot- 
hom havia  algun  esment  de  la  lluita,  que  s'estava 
travant,  i  moltes  de  simpaties  se  decantaven  de  la 
banda  del  carro.  Els  trens  de  vapor  tenien  certa- 
ment r atractiu  de  la  novetat  i  llançaven  la  imagi- 
nació pels  camins  somniosos  de  l'esdevenir,  parlant-li 
d'avenços  possibles,  de  meravelles  imprecises,  que  el 
desig  perseguia  sense  trobar-hi  vera  forma  de  con- 
creció. El  carro,  en  canvi,  era  tot  ell  realitat,  era 
ja  la  forma  suprema  assolida  en  aquell  ordre  per 
l'esforç  humà;  estava  ple  de  tradició  i  evocava  una 
pila  de  records  emocionants.  Els  noms  dels  engi- 
nyers del  camí  de  ferro  eren  gairebé  inconeguts, 
l'empresa  una  entitat  anònima,  el  material  una  cosa 
morta  que  venia  de  l'estranger.  De  contra,  els  car- 
reters eren  gent  del  país,  coneguts  i  àdhuc  famosos, 
el  carro  una  màquina,  que  tothom  entenia  i  les 
reformes  de  la  qual  havien  sigut  llargament  discuti- 
des a  tots  els  hostals,  vilatges  i  masies,  i  els  animals 
que  la  movien,  no  sols  tenien  més  afinitat  amb  la 
vida  humana  que  les  inanimades  locomotores,  sinó 
que  molts  d'ells  s'havien  conquistada  certa  celebritat. 
Qui  no  havia  sentit  a  parlar,  per  exemple,  del  cavall 
Goliat,  aquella  bèstia  puntosa  que  havia  desencallat 
un  carro  que  quatre  mules  no  havien  pogut  treure 
de  la  fotja,  i  que  s'era  mort  repentinament  a  causa 

del  violent  esforç  després  d'haver  fet  giianyar  l'a 
posta  al  seu  amo?  Qui  no  coneixia  el  nom  de  la  Ce- 
lístia,  una  mula  gris  i  Uuenta  com  una  nit  serena, 
bèstia  cübejadíssima,  que  disputada  en  una  fira  per 
tres  ordinaris  contrapuntats,  havia  assolit  per  preu 
una  quantitat  de  moneda  que  poques  noies  aporten 
en  dot  al  marit?  I  qui  no  havia  rigut  amb  les  ex- 
travagàncies que  es  contaven  de  l'Esparverat?  I  a 
quina  orella  no  havien  sonat  els  noms  del  Gaig,  la 
Bonita,  el  Pelegrí,  el  Rúfol,  la  Flor-alba? 

Per  més  q\ie  jo  vivia  en  im  món  força  apartat 
d'aqueUes  qüestions,  no  havia  deixat  d'heure'n  es- 
ment i  em  causaven  certa  pena.  El  meu  cor  no  po- 
dia pendre  partit  decididament  a  favor  del  tren  de 
foc,  ni  dels  carros.  Per  què  no  havien  de  coexistir? 
El  tren  de  foc  era  tan  meravellós!  corria  tant!  Però 
el»  carros  eren  tan  familiars,  tan  poètics!  Venien  a 
passar  frec  a  frec  del  meu  balcó,  me  proporcionaven 
cada  vespre  un  espectacle  interessant;  i  constituïen 
una  mena  de  nota  èpica  que  sonava  tan  bé  dins  la 
nostra  ciutat  severa  i  majestuosa!  Qui  no  els  hauria 
trobats  d'enyor?  Jo  els  esperava  amb  veritable  de- 
sig. —  No  en  vindrà  cap  avui?  —  me  deia  —  Hauré 
d'anar  a  fer  la  vetlla  abans  que  n'hagi  passat  cap? 

De  vegades,  si  l'hora  era  quieta,  els  sentia  ja  de 
lluny,  de  cap  al  fons  del  carrer  de  la  Cort  Reial. 
cíAra  en  ve  un — pensava ; — a  veure  si  serà  gaire  gros.» 
Els  coneixia  tan  bé  les  traces,  que  no  solia  pas 
enganyar-me;  i  això  que,  a  tanta  distància,  només 
se  els  podia  judicar  per  un  soroll  confós  de  sotracs 
pausats  i  per  uns  cruiximents  gairebé  imperceptibles. 
Però  aquella  fressa  augmentava  de  moment  en  mo- 
ment. I  després  s'anava  distingint  el  pas  de  la  recula 
com  im  marteUeig  rítmic,  i  es  percebien  les  empasse- 
gades  que  en  rompien  el  compàs,  i  tal  volta  l'escarritx 
de  les  ungles  ferrades  relliscant  sobre  l'empedrat  es- 
trident.   I  sonava  espetec  de  xurriaques,   i,   retru- 

nyint  cases  amunt,  s'alçava  fins  al  cel  la  veu  pode- 
rosa del  carreter,  una  veu  en  la  qual  semblava  re- 
brollar  el  crit  salvatge  de  l'antic  domador  de  bèsties. 
«Olla  ooh!  Arri!»  I  el  ronc  intermitent,  que  llançava 
la  ciutat  reganyosa,  anava  creixent,  creixent,  atan- 
sant-se... Era  que  ja  el  carro  entrava  dins  el  sono- 
rós  carrer  de  Ciutadans.  I  aleshores  dava  bo  d'obrií 
els  uUs  per  veure  com  aquell  carrer  en  ombra  Uam- 
pegava,  igual  que  un  cel  de  tempesta,  amb  el  fogue- 
jar de  ses  pedres  batudes  per  la  rècuJa  pesant,  i  com 
la  gran  baluerna  del  carro  avançava  lentament,  fan- 
tàsticament, entremig  d'aquell  centelleig,  que  li  do- 
nava agalivances  de  cosa  de  l'altre  món.  Jo  roma- 
nia tot  encantat  1  pensava:  «Mà  noi,  i  que  n'és  de 
bonic  això!» 

Tal  vegada  aquells  carros  me  semblen  més  poètics 
per  raó  de  Digar-se  llur  record  amb  un  altre  d'una 
naturalesa  més  íntima  i  dolça :  el  del  primer  llus- 
tre d'amor  que  va  brillar  en  la  meva  ànima. 

No  me'n  he  oblidat  mai  més. 

Érem  cap  a  les  darreries  del  mes  de  març.  Recor- 
do que  primaverejava  i  que  jo  aquell  any  sentia  la 
creixença  de  la  primavera  dintre  les  meves  entranyes, 
així  com  els  arbres,  si  fossen  animats,  haurien  de  sen- 
tir la  puja  de  la  saba  1  l'impuls  d'esclatar  en  flors. 
No  tenia  ganes  d'estudiar.  M'embadalia  contemplant 
el  cel,  les  muntanyes,  les  plantes...  No  em  cansava 
d'espiar  la  naturalesa,  descobrint-hl  un  encant,  que 
em  cridava  a  unir-me  més  i  més  amb  ella;  i  d'això 
en  naixia  un  desig  indeterminat,  que  arribava  a  fer- 
se  dolorós.  Vivia  en  un  estat  estrany,  mescla  d'ex- 
pectació, d'inquietud,  d'alarma...  Un  raig  de  Uum 
imprevist,  una  remor  inesperada  en  mig  del  silenci, 
una  forma  vagarosa,  q\ie  s'interposés  sobtadament 
entre  els  meus  uUs  i  l'objecte  de  la  meva  visió,  me 
causaven  un  surt  desproporcionat,  1  els  meus  sentits 
s'excitaven  afinant-se  fins  a  la  subtilesa,  i  tot  el  meu 

cos  palpitava  d'emoció.  Àdhuc  una  simple  olor,  que 
l'aura  em  portés  d'algun  jardí  llunyà  o  dels  testos 
d'algun  terradet,  m'impressionava  d'una  manera 
que  no  es  pot  dir.  I,  per  altra  part,  me  tornava  dis- 
tret i  somniador.  Era  inútil  que  volgués  parar  ment 
en  l'explicació  del  catedràtic.  Me'n  distreia  sense 
adonar-me'n  ;  i  mentre  ell  parlava  dels  pretèrits  i 
supins  o  de  les  oracions  per  passiva,  la  meva  fanta- 
sia dardava  per  les  ribes  del  Ter  o  de  l'Onyar,  s'es- 
munyia riu  avall  en  una  barca  per  sota  les  bran- 
ques florides,  o  s'entretenia  a  cantar  i  recantar  al- 
guna vella  cançó,  de  la  qual  fins  aleshores  no  havia 
sabut  assaborir  la  bellesa  corprenedora.  I  quin  poc 
delit  d'obrir  un  llibre!  Que  peresós  m'era  tornat! 
Què  gallòfol!  Jo  prou  m'ho  coneixia  i  me  n'apenava, 
però  m'invadia  quelcom  extern  que  era  més  íort  que 
jo  i  em  dominava  a  faisó  de  com  ens  domina  una 
son  invencible. 

Un  d'aquells  dies,  després  d'haver  ploïnejat  tota 
la  tarda,  el  temps  va  asserenar-se  gairebé  a  sol  mo- 
rent,  i  vaig  sortir  al  balcó  a  respirar  l'aire  lliure. 
Quina  fresca  més  agradosa!  I  quants  de  matisos  s'hi 
percebien!  Així  com  dins  l'aura  d'un  jardí  un  hom 
hi  gaudeix  les  flaires  de  diverses  plantes  oloroses,  així 
dins  l'ambient  d'aquella  tarda  s'hi  sentien  les  frescors 
diverses  de  la  terra  molla,  de  les  parets  regalimants 
i  de  les  gotes  puríssimes  i  tremoladores,  que  penja- 
ven com  una  filera  de  gemmes  a  sota  els  passamans 
de  les  balconeres  i  els  relleixos  de  les  fatxades,  i  que 
en  caient  se  polvoritzaven  en  l'atmosfera.  A  ulls 
clucs,  només  que  de  respirar-les,  s'haurien  endevinat 
aquelles  coses ;  i  per  certa  sentor  agrella  i  densa- 
ment humida,  que  de  tant  en  tant  aportava  la  pante- 
jada  del  vent,  s'hauria  pogut  sospitar  enllà  de  les 
cases  la  fronda  xopa  de  la  nostra  devesa.  Oh  ex- 
halacions  admirables  de  l'aigua! 

El  blau  del  cel  era  moll,  tendre,  intensíssim...    El 

sol,  ja  força  baix,  cairejava  de  grogues  lluentors  les 
cases  del  Mercadal.  Les  teulades  resplendien  com  a 
vidrim.  Vagarosos  reflexos  irisats  aclarien  ça  i  Ua 
les  ombres  amb  llur  delicadíssima  lluminària.  El 
carrer  de  Ciutadans  començava  a  fosquejar;  però  a 
la  plaça  del  Vi  l'aire  era  tan  diafànic,  tan  impregnat 
de  claror,  que  la  vista  no  perdia  cap  detall...  ni  una 
volva,  ni  una  esquerda,  ni  un  gra  de  sorra. 

No  passava  quasi  ningú :  un  senyor  vell  amb  un 
paraigua  sota  l'aixeUa;  una  minyona  de  servei  amb 
una  ampolla  a  la  mà ;  dos  capellans  que  es  passeja- 
ven per  sota  les  voltes ;  poca  gent  més.  Els  balcons 
eren  deserts.  Els  pardals  piulaven  i  xerrotejaven  so- 
rollosament per  damunt  de  les  teulades  invisibles. 
De  tant  en  tant  alguna  de  llurs  ales  apareixia  esva- 
lotadament  per  defora  dels  ràfecs.  En  l'aire,  en  mig 
del  cel,  a  una  profimditat  immesurable,  un  ocell... 
tal  vegada  la  primera  oreneta...  daurat  de  sol,  in- 
mòbil  en  un  punt,  aletejava.  Oh  l'interessant  so- 
litari! Era  un  puntet  viu,  que  palpitava  isòcrona- 
ment  amb  el  meu  cor...  i  es  diria  que  fos  el  cor,  el 
centre  vital  del  món  aeri.  EU  i  jo  ens  confoníem 
en  un  mateix  ritme  harmònic ;  i  bevíem  la  mateixa 
llum,  les  mateixes  blavors  puríssimes  i  les  mateixes 
exhalacions  de  la  terra  i  de  l'aigua  i  de  les  plantes 
amables...  I  em  plaïa  que  fos  així.  I  ara  mireu 
quina  sensibilitat  més  estranya  la  meva :  íins  i  tot 
vaig   entendrir-me    i    emocionar-me. 

Estava  tan  distret  que  no  em  vaig  adonar  de  la 
vinguda  d'un  d'aquells  carros  de  la  meva  dèria,  fins 
que  un  seu  sotrac  va  fer  dringar  al  meu  darrera 
les  vidrieres  del  balcó.  Aleshores  vaig  baixar  els 
ulls  a  guaitarlo.  Ja  l'animal  davanter  era  a  prop 
de  casa...  un  soberg  animal  per  cert.  Era  un  mul 
d'una  estampa  gallardíssima :  alt,  esparvillat,  de 
cama  nerviosa  i  prima,  fi  d'orelles,  massís  de  cos, 
expandint  lluïssors  d'acer  brunyit  i  presentant  un 

aspecte  general  tan  ferreny  que  en  el  so  meràllic 
do  ses  potades  un  hom  creia  endevinar-hi  el  de 
tota  la  matèria  de  què  era  format.  Us  prometo 
que  era  cosa  d'agradar.  Àdhuc  els  dos  capellans, 
que  es  passejaven  per  sota  les  voltes,  s'aturaren  per  a 
contemplar-lo. 

A  darrera  seu  venien  cinc  altres  muls  d'estampa 
més  feixuga,  peluts  i  espeUonosos,  esquilats  de  mig 
cos  en  amunt;  i  al  darrera  de  tots,  a  braços,  un  ca- 
vall gavatx  tan  grossegàs,  que  amb  prou  feines  hi 
cabia.  En  total  set  caps,  set  tarasques.  La  tira- 
llonga agafava  quasi  tot  el  llarg  de  la  plaça  del  Vi. 
I  el  carro  era  digne  d"aquella  mulada.  Les  seves 
grans  bosses  carregades  arrosegaven  gairebé  per  ter- 
ra com  la  braguerada  d'un  animalàs  prenyat.  Un 
munt  de  caixes,  sarrions,  bótes,  sacs  i  farcells  de  to- 
tes classes,  que  ressortia  per  davant  sobre  l'escala, 
s'aixecava  fins  a  dalt  de  baranes;  i  de  baranes  en 
amunt,  sota  la  tenda  costelluda,  encare  hi  havia 
una  mena  d'imperial  o  algorfa,  on  haguera  pogut 
viatjar  folgadament  una  família.  No  crec  que  mai 
s'hagi  construït  un  carro  més  Uarg,  més  ample,  ni 
més  alt;  i  acabava  de  fer-lo  més  voluminós  una  mitja 
dotzena  de  gàbies  de  bruc  rublertes  d'aviram,  que 
duia  Uigades  a  darrera  sobre  la  banca  del  capçal. 
Ja  calia  que  prengués  bé  les  voltes  dels  carrers  per  a 
no  topar  amb  les  cantonades.  Allò  era  un  veritable 
magatzem  ambulant.  I  havia  de  tenir  un  pes  es- 
cruixidor.  Prou  ho  senyalaven  les  negroses  lluen- 
tors de  ferro  que  les  rodes  deixaven  marcades  ací 
i  aUà  de  l'empedrat. 

Marxava  poc  a  poc,  però  amb  seguidesa  i  bon 
compàs,  sense  crits  ni  xurriacades ;  i  enc  que  les  es- 
tores baixes  i  les  galgues  i  les  rodes  havien  rebut  de 
les  fangueres  del  camí  alguns  presents  no  massa  pul- 
cres, oferia  una  traça  excepcional  de  gaiesa  i  àdhuc, 
en  certa  manera,    de    netedat.    El  fanal   reflector, 

amarrat  amb  una  argolla  a  la  perxa,  com  si  diguès- 
sem  al  cim  del  pinyó  d'una  façana,  era  polit  com  un 
xarol  1  ostentava  im  vidre  més  inmaculat  que  el  del 
monocle  d'un  elegant.  La  lona  de  la  vela  era  d'una 
grogor  simpàtica  i  d'un  gra  setinós  i  queia  per  da- 
vant a  plec  de  cortina,  ben  compartida  a  banda  i 
banda.  TJn  ramet  de  llor,  segurament  beneït,  com 
el  que  les  bones  mestresses  solen  posar  a  les  portes  i 
finestres  per  preservar-les  del  llamp,  verdejava  en 
un  dels  costats  davanters,  curosament  lligat  amb  una 
corretja  ensivellada.  Vivia,  doncs,  allí  alguna  ànima 
piadosa?  Ressonava  tal  volta  sils  vespres  dins  aque- 
lla algorfa  viatgera  la  santa  remor  del  rosari?  Qui- 
na mà  curiosa  i  honesta  cuidava  d'aquell  fanal  i 
d'aqueU  ram  de  llor,  que  parlava  d'una  fe  tota  sen- 
zilla i  d'una  devoció  tota  prudent? 

El  carreter  anava  a  pou,  al  costat  de  les  mules, 
mig  distret,  mig  vigilant.  Era  un  home  canut,  de 
cinquanta  anys,  i  potsefer  que  més,  alt,  corpulent, 
frescàs,  plena  d'inteUigència  la  noble  cara  afaitada, 
francs  i  candorosos  els  ulls.  Caminava  brandant, 
brandant,  amb  aire  de  calma  obligada,  com  si  ha- 
gués de  refrenar  l'impuls  de  la  seva  marxa  per 
ajustar-se  a  la  de  la  recula.  Duia  les  xurriaques  a 
la  mà,  i  anava  amb  l'armilla  descordada  i  el  gec 
penjat  al  muscle.  I  com  que  el  gec  estava  girat  del 
revés,  se'n  descobria  la  butxaca  sarronera  i,  en  ella, 
brollant  un  tros  en  fora,  un  flabiol  de  boix  amb  bells 
aplaçats  de  llautó.  Un  flabiol!  El  bo  de  l'home  tin- 
dria instints  d'artista  i  es  convertiria  en  músic,  bal- 
dament  que  no  fos  sinó  a  estones  perdudes.  Durant 
la  llarga  jornada  devia  matar  la  nyonya  tot  refilant 
les  enyorades  cançons  de  la  seva  terra  o  ensajant  al- 
gun ballet  per  a  fer  saltar  la  fadrinalla  del  seu  po- 
ble. I  mentrestant  els  animals  proseguirien  calmu- 
dament  la  marxa,  el  carro  brandaria  i  cruixiriia  dol- 
çament com  una  nau  en  mar  de  bonança,  i  les  rodes 

anirien  voltant  enllà,  enllà  per  la  carretera  infinita, 
mantenint-hi  quiscuna  un  punt  de  tangència  sempre 
sol  i  sempre  distint,  igual  que  fa  la  nostra  vida  pel 
camí  del  temps.    Jo  m'ho  vaig  figurar  així. 

En  aquestes,  ja  les  mules  començaven  a  pendre  la 
girada  cap  al  Pont  de  Pedra.  Quatre  crits  del  car- 
reter, algun  espetec  de  les  xurriaques  i  tot  marxà 
com  una  seda.  El  carro  se'm  presentà,  aleshores, 
per  darrera.  L'algorfa  de  sota  la  tenda  venia  a 
niveU  del  meu  balcó,  a  dues  passes,  i  vaig  llambre- 
gar-ne  l'interior,  un  interior  braument  embarassat 
de  farcells  i  enfosquit  per  penjarelles  de  roba  lligada 
dalt  dels  cèrcols.  Però  no  hi  havia  sols  fardamenta, 
no.  Allí,  al  darrera  de  tot,  quasi  a  toc  de  la  meva 
mà,  asseguda  en  im  coixí,  amb  un  paneret  de  labor  a 
la  falda  i  una  mitja  en  obra  entre  les  mans,  una 
noia  esplèndida,  immòbil,  com  encantada,  m'estava 
mirant  de  fit  a  fit,  ablamant-me.  La  sorpresa  havia 
sigut  mútua.  Els  nostres  ulls  s'havien  trobat  de  cop 
i  volta  sense  esperar-s'ho.  I  el  mateix  esparvera- 
ment  i  la  mateixa  emoció  de  la  sorpresa  abrandaven 
més  i  més  el  foc  de  les  nostres  mirades ;  i  la  tor- 
bació del  moment  no  ens  permetia  dissimular,  a  l'un 
ni  a  l'altre,  la  vehement  adhesió,  amb  que  s'unien 
les  nostres  ànimes  esborneiades  de  goig  per  llur  to- 
pada violenta.  «Oh  Déu...  heu's  aquí  l'objecte  de  la 
meva  set...  heu's  aquí  la  llum  del  gran  misteri.»  El 
cap  m'anava  en  roda,  les  entranyes  se'm  fonien,  tot 
l'esperit  me  fugia  per  la  vista.  I  les  meves  cames  se 
flectaven,  decantant-se  d'esma  cap  a  la  genuflexió, 
i  sentia  necessitat  d'adorar  i  de  dir-ho,  amb  parau- 
les, amb  accions...  Vaig  portar-me  una  mà  als  Uavis 
i,  després  de  besar-la  fervorosament,  vaig  estendre- 
la  vers  l'objecte  de  la  meva  emoció.  Mes  l'encan- 
tadora, aleshores,  vermella  com  una  brasa,  acotà  el 
cap  i  va  cobrir-se  la  cara  amb  les  dues  mans.  I 
vaig  sentir  fred  i  tenebres.     ((Perdó,  perdó!»  cridà 

l'ànima  meva;  i  la  paraula  arribava  a  estremir  els 
meus  llavis  quasi  esclatant.     ((Perdó,  perdó!» 

El  carro  anava  fent  sa  via  i  jo  el  seguia  en  es- 
perit, gemegant,  tornat  tot  jo  una  súplica  muda, 
dolorosa,  ardentíssima...  Seria  reparada?  Seria 
compresa?  És  que  no  haviem  sigut  dos  a  fruir  del 
goig  d'amor?  Sí,  encara  m'esperaven  altres  delícies. 
Un  cop  una  mica  lluny  la  gentil  algorfenca  s'atreví 
a  descobrir-se  de  nou,  i  de  nou  vingueren  a  mi  ses 
mirades  esplendoroses,  sol  del  cor.  I  em  va  som- 
riure. Era  el  consentiment  ple,  era  la  correspondèn- 
cia sense  reserves.  Voleu  més  felicitat?  Ja  no  em 
vaig  recordar  de  l'efecte  contraproduent  de  la  meva 
primera  besada,  ni  del  penediment  amb  què  acabava 
de  deplorar-la,  i  un  petó  i  dos  i  tres,  expressivament 
dedicats,  seguiren  el  camí  del  meu  ablamat  daler. 
0  desvari!     O  realitat  única! 

AqueUa  dolça  aimia  va  desaparèixer  carrer  Nou 
enllà,  entre  la  pols  d'or  del  crepuscle.  Quina  re- 
cança! Quin  enyorament  va  deixar-me!  Però  a 
l'ensems,  allà,  a  les  profunditats  de  mon  ésser,  els 
àtoms  de  la  meva  vida  celebraven  orgies  magnes,  en 
les  quals  s'entonaven  himnes  de  victòria  i  es  bevien 
embriagueses  de  llum.  AUò  era  estada  una  revela- 
ció, un  prodigi...  Mes  el  romanç  de  la  beUa  viatgera 
no  podia  tenir  continuació  real.  Mai  més  vaig  re- 
trobar-la, ni  vaig  saber  d'on  era,  ni  d'on  venia, 
ni  on  anava,  ni  tan  sols  la  meva  boca  pogué  gustar 
les  sílabes  exquisides  del  seu  nom.  Portadora  d'un 
fiat  diví,  la  gentil  missatgera  havia  desaparegut  de 
seguit  de  complida  la  seva  comanda.  Aneu  a  saber 
jui  era.  Una  damisel•la  d'hostal?  La  pubilla  d'al- 
gun mas?  La  filla  d'un  ric  carreter?  Què  importa? 
El  cert  és  que  la  vaig  somniar  dies  i  dies  amb  el  seu 
pentinat  modest,  la  seva  brunesa  clara,  les  seves  gal- 
tones  molsudetes,  i  els  seus  ulls  plens  de  bondat  i 
tan  i  tan  trastornadors.    El  cert  és  que  no  em  can- 

sava  d'encomanar  al  vent  que  li  portés  els  meus  sos- 
pirs, i  a  la  lluna  benvolent  que  la  inclinés  a  una  dis- 
posició d'esperit  avinent  al  meu  record.  I  han  pas 
sat  anys  1  més  anys,  i  m'he  fet  veU,  1  encara  avui, 
quan  penso  en  ella  el  meu  cor  recobra  el  ritme  de  la 
jovenesa.  Es  que  fou  el  primer  llustre  d'amor,  un 
anunci  de  florida.  Per  eUa  em  semblen  més  poètics 
el  grans  carros  d'aquells  temps  llunyans.  I  no  s'és 
envellida  mai.  Sempre  igual  dins  el  meu  pensa- 
ment, roman  en  una  eterna  joventut  de  deesa. 

Encara  a  voltes  la  somnio ;  encara  a  voltes  passa 
per  ma  fantasia  a  manera  d'una  immutable  repre- 
sentació mitològica.  Més  beUa  que  Venus  dins  la 
seva  petxina,  més  majestàtica  que  una  reina  en  car- 
rossa tromfal,  ella,  la  innominada,  dins  la  seva  al- 
goría  viatjadora  va  pensant  en  mi  a  la  Uum  de  la 
llima ;  i  mentrestant  el  carreter,  com  un  faune  a  ho- 
nor d'una  nimfa,  flabioleja  uns  aires  dignes  de  la 
nit  encantada,  les  set  enormes  bèsties  prossegueixen 
calmudament  la  marxa,  el  carro  branda  i  cruix  dol- 
çament com  una  nau  en  mar  de  bonança,  i  les  rodes 
van  voltant  enllà,  enllà  per  la  carretera  infinita,  man- 
tenint-hi quiscuna  un  punt  de  tangència  sempre  sol 
i  sempre  distint,  igual  que  fa  la  nostra  vida  pel  camí 
del  temps. 

LA  FI  DEL  MÓN  A  GIRONA 


Per  aquells  anys,  en  què  jo  estudiava  llatí  al  Se- 
minari de  Girona,  va  córrer  per  la  ciutat  un  llibret 
de  pretensions  profètiques,  el  qual,  després  de  cridar 
els  pecadors  a  penediment  i  oració,  anunciava  la 
pròxima  vinguda  de  tres  dies  de  tenebres.  I  quines 
tenebres!  No  lluiria  sol,  lluna,  ni  estrelles,  i  fins 
1  tot  la  difusa  celístia,  que,  àdhuc  durant  les  nits 
més  fosques,  no  deixa  d'impregnar  l'aire  d'una  feble 
claror,  s'apagaria  per  complet.  Els  fidels,  advertits 
per  la  profecia,  podrien  deslliurar-se  del  morbós  efec- 
te de  la  plaga,  recloent-se  dintre  llurs  cases,  resant 
i  fent  sos  menesters  a  llum  de  cera  beneïda ;  però, 
ai!  dels  que  tombessin  la  fosca  a  cel  descobert! 

Amb  la  més  esparverada  curiositat  vaig  llegir 
cop  i  recop  el  llibre  de  tan  terribles  anuncis,  que  era 
d'una  venerable  Beata,  i  he  de  confessar  que  em  va 
semblar  quasi  tan  fosc  com  les  tenebres,  a  què  se 
referia,  i  que  no  vaig  pas  saber  entendre  que  desig- 
nés els  nostres  temps  i  no  uns  altres ;  però  allà  a 
on  no  arribava  la  meva  intelligència  d'infant  hi  arri- 
baven sense  dubte  les  més  expertes  i  ensinistrades 
de  la  gent  d'edat  madura,  i  jo  no  podia  menys  de 
rendir-me  a  llur  superioritat.  Tant  la  meva  famí- 
lia com  els  entrants  de  casa  semblava  que  entenien 
prou  bé  l'obscur  auguri  i  que  hi  posaven  força  fe. 
Alguns  capellans,  amb  qui  vaig  parlar-ne,  no  me'n 

desenganyaren  pas;  ans  bé  em  ponderaren  l'autori- 
tat de  la  profetessa  i  em  feren  presents  alguns  indi- 
cis, pels  quals  se  podia  cogitar  que  senyalava  els 
nostres  temps.  La  meva  mare  no  deia  res,  però 
m'amonestava  més  que  mai  a  l'oració  i  freqüència 
de  sagraments,  i  com  a  dona  prudent  proveïa  a 
l'engròs  de  cera  i  la  duia  a  beneir.  Això  era  per  a 
mi  més  eloqüent  que  cap  discurs.  El  meu  cor  sofria 
un  surt  d'esglai  cada  vegada  que  la  veia  venir  amb 
un  plec  de  ciris.  En  quant  als  meus  companys 
d'aula,  no  n'hi  havia  cap  que  posés  en  dubte  el  vati- 
cini. La  nostra  criada,  la  Mundà  (una  bona  mie- 
renca  de  quaranta  anys,  que  a  la  traça  patia  de 
temptacions  i  les  rebutjava  tot  sovint  amb  un  «ave 
Maria  puríssima»  de  cor  endins  1  una  horrible  ga- 
nyota de  cara  enfora)  hi  creia  com  en  els  Sants 
Evangelis.  I  les  piadoses  i  ràncies  senyores,  que 
solien  concórrer  a  les  nostres  tertúlies  vesprals,  anc 
que  a  la  meva  presència  refrenessin  la  llengua  sense 
dubte  per  indicació  de  la  meva  mare,  no  per  això 
s'estaven  de  pronunciar  certes  frases,  que  es  figura- 
ven que  jo  no  entenia  i  que  em  donaven  peu  a  en- 
devinar, tal  vegada  amb  fantàstics  augments,  les 
espantoses  creences,  que  volien  amagar-me.  Però, 
el  qui  m'esborronava  més  que  tothom  era  el  cuiner 
del  Seminari,  un  home  pagesívol,  candorós  i  fervent, 
que  esperava  les  anunciades  tenebres  com  una  festa 
major  i  en  parlava  refregant-se  de  goig  les  mans. 

—  Aquesta,  aquesta  serà  la  bona! — exclamava 
amb  un  entusiàstic  arruixament  de  fe,  no  exempt  de 
gaudis  d'amor  propi. — Aleshores  triomfarà  la  veri- 
tat. Aleshores,  quan  caiguin  entenebrats  pel  car- 
rer, veui'an  qui  tenia  raó  aquests  brètols  que  em 
motegen  de  llanut  i  d'apagaUums.  Aleshores  es 
planyeran  de  no  haver  guardat  alguna  relíquia  dels 
meus  ciris  i  de  no  haver  conegut  quina  llana  calia 
fondre. 

Em  venien  calfreds  en  sentir-lo. 

I  l'espectativa  de  tres  dics  de  tenebres,  encara 
tau-tau:  era  cosa  suportable  a  considerar;  els  pas- 
saríem recollidets  a  casa,  amb  una  bella  candelada 
encesa  i,  en  sortint  de  nou  el  sol,  tornaríem  a  campar 
com  sempre ;  però,  després  vaig  entendre  que  el  cas 
era  més  terrible.  0  jo  no  havia  ben  capit  la  idea 
de  bon  principi  o  ella  havia  evolucionat  dins  el  cap 
de  la  gent.  No  es  tractava  sols  de  tenebres,  no.  Les 
tenebres  no  serien  més  que  un  senyal  premonitori. 
Havíem  arribat  als  últims  temps.  La  guerra  de 
França  i  Prussià,  que  aleshores  assorollava  el  món, 
era  una  guerra  apocalíptica ;  el  Sant  Pare  estava 
empresonat;  sense  dubte  l'Anticrist  discorria  ja  per 
entre  els  homes,  encarnat  dins  el  cos  d'algun  Gam- 
betta,  Víctor  Manuel  o  Garibaldi.  De  senyals  no  en 
mancaven  pas ;  qui  tenia  ulls  ho  podia  veure ;  qui 
tenia  orelles  ho  podia  sentir:  la  fi  del  món  s'acos- 
tava de  pressa,  de  pressa. 

Jo  n'estava  tan  convençut  que  m'estranyava  que 
els  mestres  ens  fessin  perdre  el  temps  en  aules  i 
lliçons.  Mirava  amb  recel  el  sol,  i  a  cada  moment 
temia  que  s'apagués  al  buf  de  Déu  com  una  candela, 
que  l'amo  no  vol  que  cremi  més.  Com  dir  la  pro- 
funda tristesa,  que  s'havia  apoderat  de  mi?  Figu- 
reu-vos  un  cataclisme  imminent,  que  ha  d'ensorrar- 
ho  tot  i  del  qual  no  és  possible  escapar.  Quin  avor- 
riment del  treball,  quin  desencant  de  la  vida!  Som- 
nis espantosos  amargaven  les  meves  nits ;  cavilla- 
cions  tètriques  afligien  els  meus  dies.  Qualsevol  so- 
roll imprevist  em  causava  un  surt.  Allò  no  era  viu- 
re ;  i,  certament,  em  sentia  emmalaltir. 

Tot  trist,  toc  marrit,  m'encaminava  a  l'aula  com 
de  costum  i,  en  veure  anar  i  venir  pels  carrers  la 
gent  adelerada,  pensava :  —  Infeliços,  per  què  us 
acuiteu  amb  mires  a  un  esdevenidor,  que  no  ha 
d'existir?. —  Però    la    llur    despreocupació    aparent 

m'era  un  consol  i  m'inclinava  a  dubtar  de  les  idees, 
que  m'apesaraven.  —  Aquests,  que  trinquen  alegre- 
ment a  la  taverna  —  em  deia  el  cor,  —  aquests,  que 
mesuren  grana,  aquests,  que  passen,  menant  carros 
arrumbats  a  camí  per  a  llargues  jornades,  no  des- 
confien pas  de  la  vida,  ni  del  sol  de  demà.  —  I  àdhuc 
que  no  m'inclinés  a  pensar  res  concretament,  l'es- 
pectacle de  l'animació  i  el  bullici  m'era  beneficiós. 
Em  distreia,  m'esperançava. 

Per  això  molts  de  dies,  en  comptes  d'anar  a  es- 
tudi, m'aturava  en  mig  del  Pont  de  Pedra  sobre 
l'Onyar,  1,  amb  una  peresa  invencible,  en  un  estat 
quasi  d'inconsciència  hi  restava  hores  i  més  hores, 
recolzat  a  la  barana,  mirant,  mirant,  bevent  vida, 
embadalint-me  aconsoiant-me. 

Des  d'allí  un  hom  veu  les  cases  de  Girona  esten- 
dre's a  banda  i  banda  de  riu,  tot  malgirbades,  des- 
iguals i  tosques,  formant  un  conjunt  virolat  com  una 
munió  de  captaires  vestits  amb  robes  apedaçades 
amb  tota  mena  de  parracs.  Cap  arquitecte  ha  ideat 
una  sola  de  llurs  línies;  han  crescut  sense  art  ni 
regla,  seguint  les  sinuositats  del  riu  i  adoptant  amb 
franquesa,  a  la  vista  de  tothom,  l'actitud  més  conve- 
nient per  a  llençar  a  l'aigua  llurs  immundícies.  La 
policia  urbana  tindrà  molt  a  tocar-hi ;  però  el  pin- 
tor i  els  poeta,  que  saben  precindir  de  certes  misèries, 
s'hi  encanten.  Hi  ha  riquesa  de  color,  hi  ha  exu- 
berància de  vida,  hi  ha  quelcom  de  l'instint  diví, 
que  ha  presidit  la  formació  del  niu  de  les  orenetes, 
I  amb  tot  el  seu  aspecte  de  captaires  i  miserables, 
aquelles  cases  tenen  una  ànima  jovençana  i  alegre, 
que  reïx  de  llurs  finestres  i  balcons  al  primer  raig 
del  sol.  La  llum  hi  troba  milers  de  vidres,  on  en- 
mirallar  les  seves  onades  d'or;  el  vent  hi  troba 
cortines  de  totes  formes  per  a  jugar  a  banderetes. 

Allí,  en  aqueUes  balconeres  rústegues,  refilen  joio- 
sament els  canaris  al  primer  llustre  de  l'aurora; 

allí,  damunt  d'aquells  terrats  i  teulades  sobrecap- 
çats  de  gabiasses  desiguals,  s'alcen  esplèndlts  vols 
de  coloms,  que  es  destaquen  sobre  el  cel  blau  com 
garlandes  de  flors  blanques,  coronant  la  majestat 
del  sol  ixent.  I  en  entrar  més  i  més  el  dia,  les  fines- 
tres se  van  obrint  i  els  balcons  se  van  poblant.  Aquí 
una  veïna  estén  al  sol  la  roba  multicolor  de  la  seva 
bugada;  ací  una  altra,  desitjosa  de  treballar  a  l'aire 
lliure,  ve  a  estintolar  a  la  barana  d'un  terradet  el 
seu  tauló  de  planxar ;  allí  una  velleta  surt  tot  fent 
mitja,  amb  una  llarga  agulla  sobre  l'orella...  una 
llarga  agulla,  que,  brillant  com  un  filet  lluminós 
sobre  el  seu  front  venerable,  li  dóna  una  semblança 
amb  el  de  Moisès;  més  enllà,  sobre  un  relleix  ple  de 
testos,  apareix  una  regadora,  que  ruixa,  i  un  braç 
i  una  mà,  que  es  belluguen,  i  aleshores  reparereu  a 
l'entorn  de  finestres  esquifides  i  rònegues  un  enfi- 
lall esplèndid  do  verdor  i  de  roses  i  clavells,  que 
riuen,  riuen  benaventuradament ;  i  d'un  balcó  a 
l'altre  van  i  vénen  converses;  i  tot  se  mou  i  xerroteja 
i  canta ;  i  els  vailets,  que  pesquen  amb  canya  des 
d'un  pis,  les  comares  que  es  barallen  de  finestra  a 
finestra,  tirant-se  de  lluny  ridícules  arpades,  que 
s'emporta  el  vent  rloler,  1  fins  i  tot  el  menestral,  que 
tal  volta  surt  amb  cara  de  pomes  agres  a  la  seva 
petita  galeria  i,  aguantant-se  la  trinxa  dels  descor- 
dats pantalons,  se  fica  precipitadament  dins  un  ga- 
binet, del  qual  tothom  endevina  la  servitud,  tot  con- 
tribueix a  l'animació  d'aquell  barri  pintoresc  i  es- 
trany. L'Onyar  reflecteix  aqueixos  moviments  i  co- 
loraines, multiplicant-los  1  prismatitzant-los  dins  sa 
vibradora  correntia,  entre  grans  taques  de  blau  de 
cel  i  lluentors  de  soleiada;  i,  per  damunt  del  barri 
carnestolenc  la  Girona  solemnial  ostenta  sense  des- 
entonament  les  seves  dues  notes  més  artístiques  i 
severes.  Sí,  per  damunt  d'aquella  cimbellada  gro- 
tesca de  balcons,  galeries,  relleixos,  teulades,  torrat- 

xes  i  gabiam,  la  grandiosa  catedral  se  mostra  de  cos 
sencer  amb  la  seva  silueta  de  tarasca  decapitada  i, 
una  mica  més  lluny,  el  campanar  de  Sant  Feliu 
s'aixeca  com  un  xiprer  gegantí,  tot  místic,  tot  som- 
niador, parlant  de  la  inspiració  melangiosa  dels 
segles  passats. 

Sempre  començava  a  contemplar  aquestes  coses 
amb  ulls  indiferents  i  ombrosos,  però  eUes  degota- 
ven una  mel  guaridora  dintre  el  meu  cor.  N'havia 
un  confort  semblant  al  que  proporciona  a  l'hivern 
l'escalf  d'una  bona  fogaina.  Tenien  escalf  de  vida. 
I  jo  no  sabia  pas  renunciar  fàcilment  la  llur  influèn- 
cia. Ara  se  m'enduien  la  mirada  els  moviments  dels 
veïns ;  ara  el  buUici  de  les  minyones  de  servei,  que 
passaven  a  corrues  per  la  palanca  VermeUa,  anant 
1  venint  de  la  pescateria  a  la  plaça,  i  de  la  plaça  a 
la  pescateria ;  ara,  quan  altra  cosa  no,  els  reflexos  de 
l'aigua  de  l'Onyar,  que  banderejaven  màgiques  xar- 
xes de  llum  pel  dedins  de  les  ombres,  que  per  les 
parets  projectaven  els  grans  reUeixos  dels  balcons  i 
tribunes.  Res  no  s'era  trasmudat,  la  gent  s'ocupava 
dels  seus  quefers  igual  que  sempre,  1  les  ombres  i 
el  sol  s'amaven  i  barrejaven  dolçament  llurs  encants 
amb  la  placidesa  ordinària. 

A  voltes  una  idea  com  aquesta  darrera  m'enten- 
dria fins  a  inundar  de  llàgrimes  la  meva  cara.  Ah, 
unes  coses  tan  boniques  haver  de  perir!  Gaudim- 
les,  doncs,  mentre  puguem.  Per  què  anar  a  l'aula? 
Al  diable  els  pretèrits  i  supins!  Qui  pensarà  a  exa- 
minar-me de  llatí  el  dia  del  judici? 

Altres  vegades,  tot  contemplant  aquell  barri  onya- 
renc,  ondulava  dintre  el  meu  cor  un  somriure  d'in- 
credulitat i  esperança.  Tot  allò  no  retreia  pas  cap 
senyal  d'agonia.  La  gent,  les  ones,  i  àdhuc  les  cases 
semblava  que  contenien  ja  en  sement  un  llarg  esde- 
venidor i  se'l  prometien,  així  com  el  grill  de  la  gla 
se  promet  l'alzina  que  ha  de  donar  ombra  als  nos- 

tres  nets.  Anem,  allò  també  profetitzava...  i  aques- 
ta profecia  era  més  clara  i  entenedora  que  la  del 
llibre  de  la  venerable  Beata.  Bah,  bah!...  Qui  sap 
si  ningú  l'hauria  entès  bé  el  tal  llibre!  I  aneu,  sen- 
se prou  fonament  fiqueu-vos  al  cap  una  falòria  tan 
anguniadora!     Bah,  bah! 

Acabava  per  respirar  amb  més  amplitud  i  per 
sentir-me  més  a  pler  dintre  la  peU  uel  meu  cos. 
Jo  crec  que  la  coral  simpatia,  que  els  barris  de 
l'Onyar  m'inspiren,  prové  en  bona  part  dels  grans 
consols,  que  en  aquella  ocasió  em  proporcionaren. 

Però,  si  de  dies  gaudia  d'aquests  consols  i  d'al- 
tres per  l'estil,  en  venint  la  fosca  el  meu  esperit  re- 
queia vers  les  seves  temors  i  les  seves  angoixes. 
Quan  les  ombres  vespertines  esborraven  les  colors 
de  les  parets,  i  els  carrers  anaven  restant  solitaris, 
i  no  eixia  del  cor  de  la  ciutat  més  veu  que  la  d'una 
llòbrega  remor  d'aigües  i,  a  voltes,  la  d'alguna  plo- 
rosa campana,  les  meves  esperances  s'esllanguien 
i  desmaiaven  com  el  ramatge  d'un  salze.  Aleshores 
la  terrible  profecia  s'emparava  de  mi,  tiranitzava 
la  meva  imaginació  i  em  duia  a  les  visions  més  es- 
pantoses. Quantes  de  vegades,  dintre  la  meva  cam- 
bra d'estudi,  amb  el  llibre  obert  davant  dels  uUs, 
sentia  de  sobte  com  si  passés  per  sobre  meu  un  espe- 
rit esborronador  i  els  cabells  se'm  posaven  drets  al 
cim  del  front!  Quines  fantàstiques  escenes  de  la  fi 
del  món  i  del  judici  universal  flotaven  entre  jo  i 
aquella  inofensiva  gramàtica  llatina,  robant-la  a  la 
meva  atenció!  I  l'angúnia  i  l'espant  que  jo  n'havia! 
No  em  sabia  resignar.  En  va  resava,  en  va  procu- 
rava fortificar-me  amb  la  consideració  de  la  bondat 
de  Déu  i  de  la  confiança  amb  què  podia  abeUir-me  a 
la  voluntat  d'un  Pare  tan  amorós.  L'instint  de  con- 
servació era  més  poderós  que  totes  les  reflexions  de 
l'enteniment.  No,  jo  no  podia  assolir  més  que  una 
apariència  hipòcrita  i   soma  de  resignació.    De  les 

profunditats  de  la  meva  ànima  s'alçava  una  protes- 
ta, un  plany. 

Quina  dissort  haver  vingut  al  món  en  aquell 
temps!  En  èpoques  normals  cada  vida  era  com  un 
rellotge,  que  no  para  d'anar  fins  que  se  li  acaba  la 
corda.  I  la  meva  corda,  si  no  m'enganyava  el  cor, 
era  llarga,  llarga...  Però,  què  en  trauria  d'això,  si 
venia  un  daltabaix,  que  ensorrava  tota  la  rellot- 
geria? 

I  heu-vos  aquí  que  aquesta  protsta  mateixa  m'era 
una  altra  font  de  turment.  Com  presentar-me  al 
judici  de  Déu  amb  aquella  queixa,  que  rondinava  al 
meu  dedins?  No  era  el  primer  dels  deures  el  d'abe- 
llir-se  a  l'adorable  voluntat  de  l'Altíssim?  Doncs, 
jo  pecava,  pecava  contiuament!  Oh  desgràcia  es- 
pantosa, sobretot  en  tals  instants!  Ah!  tanta 
d'afició  a  la  \ada...  i  tantes  de  campanes  fetes  a 
l'aula  i...  ai,  pobre  de  mi! 

És  clar,  la  convicció  del  mal  estat  de  la  meva 
consciència  augmentava  les  meves  terrors.  Em  sem- 
blava que  el  dimoni  devia  comptarme  ja  per  seu,  i 
que  em  sotjava  amb  un  horrible  somriure  cobejós. 
Creia  veure  la  seva  om.brosa  figura  darrera  les  cor- 
tines. Si  m'hi  girava  d'esquena,  imaginava  que  ell 
anava  allargant  el  braç  darrera  meu  fins  que  la 
seva  mà  negra  planava  ja  sobre  el  meu  muscle.  Fi- 
gureu-vos  quin  esglai  el  meu,  si  en  aquells  mo- 
ments, per  atzar,  algú,  que  jo  no  hagués  sentit  en- 
trar, em  tocava  per  advertir-me  de  la  seva  presèn- 
cia. Allò  no  era  viure.  Els  somnis  i  les  realitats 
se  confonien  dintre  la  meva  ànima  esverada  i  an- 
goixosa. 

Només  gaudia  algun  interval  de  repòs,  durant  el 
dia,  amb  les  distraccions,  que  he  esmentat,  i,  als 
vespres,  quan,  retut  de  cansament,  es  paralitzava 
el  meu  cerveU,  s'encantaven  els  meus  ulls  i  no  pen- 
sava res. 

Així,  en  aquest  estat  d'encantament,  em  trobava 
un  vespre,  amb  els  ulls  esbatanats  davant  del  meu 
llibre  sense  veure'n  cap  lletra,  quan  una  veu  apa- 
gada i  tremolosa,  que  pronunciava  el  meu  nom  no 
gaire  lluny  de  mi,  em  desvetllà  d'un  surt.  Vaig 
girar-me  i  vaig  veure  a  la  boca  de  la  porta  la  nos- 
tra bona  criada...  Però,  quina  cara  més  traspos- 
tada  la  seva!...  Era  una  dona  gravada  i  galtuda, 
que  ordinàriament  vermeUejava  com  una  maduixa 
a  mig  verolar.  Doncs  bé,  en  aquells  moments  les 
seves  galtes  eren  d'una  pal•lidesa  cadavèrica.  Duia 
el  mocador  del  cap  caigut  entorn  del  coll,  deixant-li 
al  descobert  la  clepsa  grisenca,  em  mirava  de  fit  a 
fit,  obria  la  boca,  com  si  volgués  parlar  i  no  pogués, 
i   amb  la  mà   em  signava  que  la   seguís. 

— Què  hi  ha?  Què  passa? — vaig  preguntar-li 
alarmat,  tot  Uevant-me  dempeus. 

— Ah!  oh! — va  fer  ella  amb  una  mena  de  xiscles 
sords. 

Vaig  atansar-me-li  adaleradament.  Llavors  tota 
esborneiada,  m'agafà  d'unasolapa  del  gec  i  em  portà 
al  davant  d'una  lluerna,  que  s'obria  al  cel  en  un 
passadís.  Déu  de  justícia!  Tot  el  cel  era  roent  de 
foc,  com  una  braserada.  Qui  havia  vist  mai  una 
tal  cosa  a  hora  de  tenebres? 

— Ai,  Mundà,  ai! — vaig  exclamar,  proferint  el 
nom  de  la  pobra  criada  amb  un  accent  de  tendresa 
i  de  condolença,  que  cap  paraula  no  pot  explicar. 

— Rafel!  FiU  del  meu  cor! — contestà  ella  en  el 
mateix  to,  aixecant  els  braços  en  l'aire. 

Aleshores,  de  cap  als  darreres  i  de  cap  als  dalts 
de  la  casa,  de  les  galeries  i  els  terrats,  sentírem 
venir  una  xiscladissa  esglaiadora.  No  hi  havia 
dubte,  la  gent  s'adonava  de  les  horrors  del  cel.  Ja 
hi  érem.  Les  temors  tenien  fonament.  AUò  era  el 
principi  de  la  fi.  El  cor  se'm  glaçà,  les  cames  se'm 
flectaren...  i  em  vaig  estintolar  d'esma  en  un  tocom. 

No  sabia  el  que  em  passava.  I  la  Mundà,  la  criada, 
no  estava  menys  trastornada  que  jo.  Les  seves  mi- 
rades s'amaraven  de  la  meva  pavor  i  les  meves  de 
la  seva,  i  ambdós  ens  esguardàvem  amb  una  inten- 
sitat creixent,  erts,  immòbils.  No  ens  podíem  dir 
res,  ni  ens  calia.  Els  nostres  pensaments  se  pal- 
paven ells  amb  ells,  esgarrifant-se  de  trobar-se 
iguals. 

No  sé  quan  de  temps  vàrem  romandre  en  aquest 
estat.  No  gaire ;  segurament  menys  que  ara  pugui 
semblar-me,  perquè  aquells  instants  tenien  quelcom 
d'eterns. 

A  la  fi  la  terror  mateixa,  que  ens  paralitzava,  es- 
clatà en  una  impulsió  de  moviment  i  ambdós  a  l'en- 
sems correguérem  cap  a  la  galeria.  Ens  calia  veu- 
re tot  el  cel,  per  monstruoses  i  terribles  que  fossin 
les  coses  que  haguéssim  de  presenciar.  Què  hi  des- 
cobriríem? Tal  vegada  una  lluna  sagnant,  que  s'es- 
querda i  esquartera  entre  blames...  Tal  vegada  es- 
tranys monstres  de  foc,  volant  amb  immenses  ales 
desoladores...  La  meva  imaginació  corria  al  meu 
davant  i  el  meu  cor  estava  preparat  a  escruixir-se. 

Però  cap  de  les  visions  pressentides  no  s'oferí  al 
nostre  esguard  en  arribant  a  la  galeria.  I,  amb  tot 
i  això,  l'espectacle  que  presenciàrem,  no  era  pas 
gaire  més  esperançador.  El  cel  cremava  per  tot 
arreu  amb  una  roentor,  que  aclaria  l'aire  nocturn 
d'una  manera  sinistra  i  somorta.  Els  terrats,  els 
balcons  i  les  galeries  eren  poblats  de  gent,  però  d'una 
gent  immòbil  i  silenciosa,  com  petrificada.  La  meva 
mare  era  aUí,  al  meu  davant,  al  mig  de  dues  altres 
senyores  emmantellinades :  dona  Laietà,  àvia  del  se- 
nyor Rector  del  Mercadal,  i  la  senyora  Tuies,  pa- 
trona d'una  comuna  d'estudiants.  Totes  tres  con- 
templaven el  cel  amb  posat  de  consternació  i  sem- 
blava que  tremolaven.  La  senyora  del  pis  imme- 
diat, de  la  banda  dreta,  plorava  recolzada  a  la  ba- 

rana,  i  el  senyor  Pagès,  el  seu  marit,  dret  al  seu 
costat,  no  deia  res  per  consolar-la.  Els  dos  germans 
geperuts,  que  havitaven  el  pis  immediat  de  la  banda 
esquerra,  també  havien  sortit  al  seu  balconet.  Lluís 
veus  escardalenques  foren  les  primeres  que  ressona- 
ren a  la  meva  oreUa  en  mig  del  silenci  sepulcral 
d"aquella  nit  basardosa. 

— Per  mi — va  dir  un  dels  dos — aquesta  roentor 
no  pot  ésser  altra  cosa  que  el  torna-Uum  del  gran 
incendi  de  Parí«. 

— Sí — va  contestar  l'altre  germà. — Els  prussians 
deuen  haver-hi  entrat  i  s'hauran  afanyat  a  calar-hi 
foc  per  tots  quatre  cantons. 

Jo  escoltava  amb  aviditat  aqueUa  conversa  i  en 
sentia  un  beU  consol.  Que  París  cremés  havia 
d'ésser  agra  cosa  per  als  parisiencs,  però  per  a  nos- 
alties  no  era  pas  la  fi  del  mon. 

— Aquests  senyors  tenen  raó — va  dir  la  senyora 
luies,  que  devia  haver-los  escoltat  com  jo. — El  càs- 
tig de  Déu  ha  caigut  sobre  la  Babilònia  moderna. 
Misericòrdia,  Senyor,  misericòrdia  per  als  pobres 
pecadors! 

— Babilònia,  Babilònia! — va  exclamar  dona  Laie- 
tà, després  que  hagué  exhalat  un  ample  sospir  de 
alieujament. — Cada  pecat  porta  la  seva  brasa. 
Aquesta  és  la  Uei  de  Déu.  Heu-vos  aquí  com  la  ciu- 
tat de  les  disbauxes  ara  crema  com  un  feix  de 
garbons. 

Però  la  meva  mare  movia  el  cap  tristament  amb 
signes  de  negació. — No,  no — mormolà. — Això  és  im- 
possible. L'incendi  de  París,  per  gran  que  fos,  no 
envermelliria  el  cel,  ni  tan  sols  fins  a  la  quarta 
part  de  la  distància  que  hi  ha  d'allí  a  Girona.  Des- 
enganyin se :    aquesta  explicació  és  un  disbarat. 

Llavors  les  senyores  de  la  fàbrica  de  baix,  acom- 
panyades de  l'enginyer,  eixiren  al  pati,  sobre  el 
qual  mirava  la  nostra  galeria.    L'enginyer  signava 

el  cel  amb  el  dit  a  les  seves  companyes  i  els  expli- 
cava quelcom,  que  elles  escoltaven  tranquil•lament 
amb  el  somrís  als  llavis.  La  meva  mare  el  va  cri- 
dar pel  seu  nom. 

— Senyor  Farreres,  ;.vol  tenir  la  bondat  de  dir-nos 
què  en  pensa  d'aquesta  roentor  de  la  nit? 

— No  és  res  de  mal,  senyora.  No  s'alarmin — va 
contestar  ell,  saludant-nos  amb  una  inclinació  i  una 
barretada. — És  un  fenomen  meteorològic  molt  cone- 
gut i  freqüentíssim  en  altes  tatituds.  És  una  aurora 
boreal.  L'haver  aparegut  al  nostre  cel  és  realment 
una  estranyesa,  i  seria  difícil  esbrinar  a  quines  con- 
dicions atmosfèriques  és  degut  im  tal  fet;  però  no 
pot  portar  cap  mala  resultància,  jo  els  en  responc. 
Estiguin  tranquiles  i  frueixin  amb  alegria  d'un  es- 
pectacle que  probablement  no  tindran  ocasió  d'ad- 
mirar mai  més  de  la  vida  des  dels  balcons  de  Gi- 
rona. 

Una  aurora  boreal!  No  era  més  que  una  aurora 
boreal!  Jo  tenia  ja  notícia  d'aquest  fenomen,  de 
quan  vaig  estudiar  el  tractadet  de  meteorologia, 
que  formava  part  de  l'asignatura  oficial  de  geogra- 
fia al  nostre  seminari.  Quin  respir  més  ample  vaig 
exhalar! 

La  meva  mare  s'afanyà  a  transmetre  la  satisfac- 
tòria explicació  als  veïns  més  pròxims  i  tot  seguit 
aquella  bona  nova  volà  de  balcó  a  balcó  per  tota 
la  barriada,  davallant  fins  als  patis  més  pregons,  i 
enlairant-se  fins  als  terrats  més  alts,  amb  una  bo- 
nior, que  anava  aixamplant-se,  creixent,  eixiribint- 
se...  Al  cap  de  poca  estona  ja  els  negralls  de  la 
gent  belluguejaven  per  tot  arreu  remorosos  de  con- 
verses i,  ací  i  allà,  lluny  i  a  la  vora,  sonaven  excla- 
macions i  rialletes  de  joia. 

Amb  això  el  meu  esperit  va  passar,  quasi  d'un 
salt,  de  la  terror  més  folla  i  aclaparadora  a  la  con- 
fiança més  absoluta.    Vaig  aspirar  l'oxigen  de  l'aire 

amb  un  esponjament  de  pulmons  que  me'n  va  ru- 
blir  i  embriagar ;  i  els  meus  nervis  adquiriren  un 
tremp  robust ;  i  el  meu  cor,  revifat  d'una  onaua  de 
sang  enriquida  i  d'una  gaubança  insòlita  i  poderosa, 
s'envalentí  de  cop  i  volta,  inspirant-me  una  mena 
d'urc  vital.  Què  profecies,  ni  què  raves  fregits! 
Què  somnis  de  gent  tètrica  i  caviUosa!  Estúpids 
ells  i  estúpid  jo,  que  els  havia  creguts!  Que  se  n'a- 
nessin al  diable  a  fantasiar  visions  d'espant  sobre 
paraules  obscures,  que  a  parlar  de  bona  fe  no  ente- 
nien ells,  ni  ningú.  Vaig  indignar-me  interiorment. 
Torturadors  de  la  humanitat,  flagells  del  món,  més 
perniciosos  que  la  fam  i  la  pesta!  Mai  més  no  me'n 
deixaria  enganyar.  Voldria  demostracions  clares. 
No  estava  per  emmetzinar  la  meva  vida  sense  to  ni 
so.    I  ara! 

Vaig  sopar  amb  una  gana  endiastrada,  vaig  en- 
raonar despreocupadament  de  l'aurora  boreal  i  de 
la  guerra,  vaig  riure...  Qualsevol  cosa  em  duia  la 
rialla  als  Uavis.  I  la  gent  de  casa  també  reien  amb 
una  facilitat  i  im  delit  inacostumats.  Segurament 
es  sentien  alleujats  de  males  cabòries  com  jo  ma- 
teix. Ells  també  devien  haver  patit,  potsefer  que  no 
tant  com  jo,  però,  qui  sap?...  Mai  més  no  em 
deixaria  combregar  amb  unes  rodes  de  molí  tan 
estomagoses. 

Amb  aquesta  disposició  d'esperit  vaig  retirar-me 
a  la  meva  cambra  i,  resades  les  meves  oracionetes, 
vaig  flcar-me  al  llit;  però,  estava  massa  sobreexcitat 
per  a  poder  conciliar  el  son  i,  volta  d'ací,  volta  d'allà, 
escolta  que  escolta  el  silenci,  guaita  que  guaita  la 
fosca,  varen  tornar-me  els  dubtes  i  les  esgarrifances 
i  la  por.  Per  què  m'havia  de  tranquiUitzar  del  fet 
insòlit  d'una  aurora  boreal?  No  podia  ésser  un 
presagi?  Fins  aleshores  havia  procurat  tranquillit- 
zar-me  amb  l'observació  de  com  la  naturalesa  ro- 
mania   inalterable,    i    ara,    que    s'alterava    ^no    era 

més  cas  d'espantar-me'n  que  de  fundar-hi  espr.ran- 
ces?  Un  no-res,  un  nom,  aurora  boreal,  m'havia 
iUusionat.  I  què?  Qui  sabia  verament  en  què  con- 
sistia aquella  roentor?  Qui  sabia  què  hauria  passat 
durant  la  nostra  nit  en  les  regions  del  sol  invisibles 
als  nostres  ulls?  Qui  m'assegurava  que  l'endemà 
l'astre  del  dia  s'alcés  sobre  el  nostre  horitzó?  Des- 
prés d'uns  senyals  tan  pavorosos  com  havia  pre- 
senciat ino  tenia  més  motius  avui  que  ahir  per  a 
témer  les  pròximes  tenebres  profetitzades?  0  Déu 
meu!  I  jo  que  havia  blasmat  la  profecia,  de  cor 
endins!  Jo  que  m'havia  unit  a  les  rialles  dels  in- 
crèduls!... M'havia  lliurat  a  un  goig  mofaire  sem- 
blant al  d'aqueUs  que  es  burlaven  de  Noè  quan 
construïa  l'arca.  I  el  diluvi  va  venir,  i  els  va  dra- 
gar... i  les  tenebres  venien,  venien...  Misericòrdia, 
Senyor!  Quants  de  pecats  pesaven  sobre  meu! 
Tothom  em  considerava  innocent  i  candorós...  |i 
quin  pou  de  malícia  i  de  pecat  era  jo!  El  dia  del 
judici  em  coneixerien,  quan  el  meu  nom  d'infant 
seria  pronunciat  entre  els  dels  vells  facinerosos. 
Misericòrdia,   Senyor! 

D'una  suor  a  una  altra,  d'una  angúnia  a  una 
altra,  vaig  acabar  per  adormir-me  amb  un  son  des- 
ficiós  i  cansat.  L'ensopiment  mateix  m'era  una  do- 
lor; i  vaig  voler  cridar,  demanant  socors,  i  no  podia 
formar  la  veu  i  exhalar-la.  A  l'úlíun,  després  d'un 
esforç  violent,  me  vaig  figurar  que  sí  que  cridava, 
amb  un  crit  llarg,  llarg,  esfereïdor...  Però,  ningú 
no  venia.  Ni  ^com  havia  de  venir  ningú,  si  no  po- 
dien sentir-me,  lluny  com  era  de  les  habitacions? 
Perquè  jo  era  al  terrat,  a  cara  de  cel.  A  la  traça 
hi  havia  pujat  per  observar  l'aurora  boreal;  i  allí 
la  tenebra  mefííica  m  navia  sorprès  i  m'havia  anat 
penetrant,,  ensopint-me,  enervant-me...  L'orgull  i 
la  imprudència  m'havien  perdut.  Ningú  no  m'auxi- 
liaria, com  no  fos  la  Mare  de  Déu,  que,  mare  com 

és,  disputa  els  seus  fills  a  l'infern  fins  a  l'últim 
moment,  àdhuc  quan  ja  tota  la  gràcia  de  Déu 
els  ha  desemparats.  I  no  dic  jo  si  vaig  invocar-la 
fervorosament.  I  tot  seguit  vaig  cobrar  més  alè  i 
més  forces.  Vaig  incorporar-me  amb  un  esforç ;  i 
em  deixondia  penosament,  procurant  moure  els 
braços,  enervats  de  peresa,  i  esparpellar  els  ulls,  es- 
pessos de  son. 

Així  estava,  quan  vaig  sentir  pujar  de  les  pro- 
funaitats  del  carrer  una  remor  com  de  resadora  mul- 
titud en  marxa :  fressa  de  múltiples  passos  confusos 
i  de  sordes  veus  misterioses,  creixent  i  minvant  com 
el  mormoli  d'un  responement  de  lletanies  per  les 
rebomborejadores  cavitats  d'una  vasta  església. 
I  al  cap  de  poca  estona  sonaren  a  la  porta  de  casa 
uns  trucs  retrunyidors,  que  m'esparveraren.  Què 
significaria  allò?  Vaig  llevar-me  dempeus  i,  foll 
d'alarmes  i  entorpit  encara  de  llorda  son,  vaig  es- 
guimbar-me  escales  avaU,  sens  hauré  esment  de  pi- 
sos, ni  replans,  fins  a  l'entrada. 

La  porta  forana  era  oberta  i  vaig  veure  el  carrer 
atapeït  d'una  gentada  macilent  i  resadora,  que  re- 
petia de  baix  en  baix:  Miserere,  miserere  nobis. 
Les  dones  anaven  amb  caputxes  o  mantellines  com 
en  dies  de  jubileu,  i  no  hi  havia  mà,  que  no 
aguantés  uns  rosaris,  un  Sant  Crist  o  algun  altre 
objecte  de  devoció.  Fins  i  tot  hi  havia  qui  portava 
una  d'aquelles  piques  d'aigua  beneita,  que  solen  po- 
sar-se a  les  capçaleres  dels  llits.  Se  comprenia  que, 
despertats  d'un  surt,  alguns  d'aquells  infeliços  s'ha- 
vien emparat  de  la  primera  cosa  santa,  que  havien 
trobat,  així  com  un  nàufrag  s'arrapa  a  la  primera 
taula,  que  troba  entre  les  ones.  Què  havia  esde- 
vingut, doncs?  I  a  on  eren  els  de  la  meva  família?... 
Segurament  haurien  baixat  abans  que  jo  i  s'haurien 
unit  a  la  corrua  de  gent,  que  anava  passant  contí- 
nuament.    Serien   ja  més  endavant,   qui  sap   a   on. 

Què  fer?...  Vaig  agregar-me  als  passants  i  vaig 
seguir  el  llur  corrent  enllà,  enllà...  La  corrua  ca- 
minava lentament,  però  sens  aturar-se  mai.  Els 
que  s'aturaven  a  trucar  a  les  cases  eren  uns,  que 
semblava  que  exercissin  un  càrrec  especial,  i  ana- 
ven paramentats  a  estil  d'arregladors  de  processó 
de  Setmana  Santa,  amb  sengles  vestes  negres  encu- 
curuUades  i  empunyant  uns  llargs  bordons.  A  on 
ens  adreçàvem?  Què  temíem?  Què  ens  proposà- 
vem? Vaig  preguntar-ho  tímidament  als  meus  com- 
panys d'ocasió  i  no  em  responien  per  a  no  inter- 
rompre el  res.  A  l'últim,  quan  jo  callava  ja,  una 
dona  em  va  dir  ràpidament :  —  Que  no  ho  veus?  Re- 
correm la  ciutat  i  avisem  els  veïns  perquè  s'ajuntin 
a  la  professo  del  Sant  Confort  d'Agonia. 

Aquestes  paraules  agreujaren  la  meva  pena  sens 
aclarir  cap  dels  meus  dubtes.  Vaig  alçar-me  de 
puntetes  i,  per  sobre  la  gent,  vaig  llambregar  les 
cucuruUes  dels  congregants  de  la  Puríssima  Sang 
1  el  llur  Sant  Crist...  aquell  Sant  Crist,  amb  el  qual 
solen  acompanyar  els  reus  de  mort  al  suplici.  Se- 
ríem nosaltres  mateixos  els  reus  de  mort?  Mise- 
rere,  viiserere  nohis. 

Voltàrem  per  molts  de  carrers  del  barri  del  Mer- 
cadal. En  ésser  a  la  placeta  de  les  Bemades,  vaig 
contemplar  amb  recança  aquelles  cases,  que  hi  ha 
al  fons,  rústegues  i  baixes,  d'alçàries  desiguals,  amb 
els  ampits  de  llurs  terradets  i  finestres  plens  de  tes- 
tos de  flors.  Per  què  em  causaven  més  emoció 
aquelles  cases  humils  que  les  altres  més  altes  i  ciu- 
tadanes? No  ho  sé.  Em  recava  que  no  hagués  de 
pujar  mai  més  ningú  als  llurs  terradets.  Em  recava 
pensar  que  les  clavellmes  de  llurs  testos  no  torna- 
rien a  florir.  Però,  qui  sap?...  Podia  endevinar  jo 
quines   coses  esdevindrien? 

Les  Bernades  devien  estar  ja  preparades.  Se  les 
sentia   salmejar   a   dintre   l'església   amb   les   llurs 

veuetes  blanques  i  nasals  i,  al  punt  que  els  tru- 
caren í;  líi  portii,  l'übinren  de  bat  a  bat  i,  rompent 
la  clausura,  anaren  eixint  a  fora,  arrenglerades  de 
dues  en  dues,  eis  ulls  baixos,  un  ciri  encès  a  la  mà, 
cantant  de  baix  en  baix :   Miserere,  viiserere  nobis. 

Degueren  agregar-se  a  la  nostra  llarga  processó. 
Jo  Iiavia  anat  passant  i  no  les  vaig  veure  més,. 

A  la  boca  uel  Pont  de  Pedra,  en  \ma  de  les  reco- 
nades,  que  ans  d'entrar-hi  es  troben  a  cada  costat,  hi 
havia  un  pilot  de  gent,  que  es  diria  que  dormissin, 
els  uns  jaguis,  els  altres  incorporats,  estintolant-se 
ells  amb  ells,  tot  esbalandrats  i  amb  els  membres 
en  barreja.  Tenien  un  ensopiment  desficiós  com 
el  dels  embriacs.  Entre  ells  hi  havia  una  dona  mig 
despullada,  seguda  en  un  graó,  amb  el  cos  tirat  en- 
davant, els  pits  allargassats  al  damunt  del  gros 
ventre,  els  braços  enrotllats  a  les  cames,  els  genolls 
a  frec  de  front,  i  els  cabells  caiguts  en  desmai,  xor- 
riant  negrors  per  sobre  la  camisa  i  els  peus  des- 
calços. No  semblava  pas  que  dormís.  Més  aviat 
el  seu  posat  indicava  que  estès  submergida  dins  una 
greu  dolor.  Em  va  inspirar  un  neguitós  interès. 
Per  què  ninga  no  li  donava  auxili,  ni  als  seus  com- 
panys tampoc? 

Vaig  atansar-m'hi  d'escallimpantes  i  vaig  tocar- 
la  d'un  muscle  a  fi  d'endreçar-li  alguna  pregunta. 
0  Déu  meu,  quina  horror!  Al  meu  coniacte  va  es- 
garrifar-se de  cap  a  peus,  se  redreçà  i,  apartant  amb 
mà  balba,  insegura,  els  cabells,  que  li  cobrien  el 
rostre,  se  va  acarar  amb  mi.  Quina  pallidesa  la 
seva!  Quina  apretor  de  dents!  Les  seves  parpe- 
lles se  badaren,  se  badaren,  s'esbatanaren...  Però 
no  hi  veia.  Els  seus  ulls  no  tenien  lluc  de  nina. 
Eren  blancs  i  àrids  com  una  closca  d'ou. 

—  Fuig,  aparta't,  fuig!  Deixa'ls!  Estan  entene- 
brats! — em  cridaren  diverses  ve\is. 

Vaig  recular  esfereït  i  em  vaig  fregar  i  refregar 

d'esma  sobre  la  meva  pròpia  roba  la  mà,  que  s'era 

contaminada  amb  el  palp  d'aquella  infeliç.  Esta- 
ven entenebrats!  Terrible  revelació!  Sí,  recorda- 
va que  jo  mateix  havia  estat  a  punt  de  restar  ente- 
nebrat.  Quan?  Com?...  Els  meus  pensaments  eren 
confusos.  Haurien  ja  passat  sobre  el  món  els  tres 
dies  de  tenebres  anunciats?  El  cert  era  que  ara 
tornava  a  regnar  la  claror,  una  claror  somorta, 
semblant  a  la  d'un  cap  al  tard  d'un  d'aquests  dies 
d'hivern  en  que  els  gironins  diuen  que  fa  fred  ne- 
gre. Tot  atravessant  al  llarg  el  Pont  de  Pedra, 
vaig  girar  els  uUs  vers  aquell  barri  onyarenc,  tan 
pintoresc  i  animat  poc  temps  enrera.  No  hi  havia 
ningú  a  cap  tribuna,  a  cap  finestra,  enlloc.  Tot  era 
trist  i  desert.  La  remor  de  les  aigües,  que  giten  al 
riu  els  aixarnadors  de  les  fàbriques,  ressonava  llò- 
bregament  per  aquelles  soletats.  Sant  Feliu  i  la  Ca- 
tedral amb  prou  feines  eren  obiradors  en  la  llunya- 
nia :  ombres  sobre  cel  d'ombra. 

Després  de  passat  el  Pont  de  Pedra,  ens  ficàrem 
a  sota  les  voltes  dels  Esparters  i  enllà,  enllà,  sem- 
pre sota  voltes...  unes  voltes  baixes  i  desiguals,  cla- 
pades de  grisos  cendrosos,  roigs  de  fulla  seca  i  verds 
de  pared  rònega.  No  s'acabarien  mai?  Vaig  ata- 
laiar pel  flanc  de  la  gentada  i  no  els  vaig  veure  la  fi. 
Sempre  voltes  i  més  voltes...  Causaven  un  efecte 
semblant  al  d'aquells  aparadors,  que  tenen  un  mi- 
rall a  banda  i  banda,  els  quals  reflecteixen  l'un  din- 
tre r altre  en  una  successió  interminable  l'espai  i  els 
objectes  d'entremig,  donant  la  visió  d'un  aparador 
sense  límits.  Talment  així  semblava  que  aqueUes 
arcades  se  reflectissin  i  evoquessin  unes  amb  altres. 
El  res  hi  retrunyia  i  s'hi  propagava  basardosament. 
Miserere,  viiserere  nobis. 

Sigui  com  vulgui,  a  la  fi  eixiren  a  cel  descobert, 
mes  no  puc  pas  recordar  per  quins  carrers  ens  em- 
brancàrem.   Jo   marxava  quasi   d'esma,   seguint  la 

processó,  que  s'acorruava  per  les  ramblies  sense  des- 
viar-se mai,  en  no  ésser  que  li  barrés  el  pas  algun 
pilot  d'entenebrats.  En  aquest  cas  feia  una  girada 
per  apartarse'n.  I  recordo  que  en  trobàrem  en  di- 
ferents paratges.  Fins  i  tot  en  vaig  veure  de  tom- 
bats  per  les  llosanes  dels  balcons.  Però  cap  no 
m'impressionà  tan  sinistrament  com  un,  que  estava 
trabucat  sobre  el  ràfec  d'una  casa  baixa,  ressortint- 
ne  de  mig  pit  en  amunt  a  tall  de  gàrgola,  reganyant 
un  front  esbardeUat  i  unes  barbasses  enflorades  de 
rovell  de  teulada.  Encara  respirava,  i  amb  les  sac- 
sejades del  panteig  removia  dues  teules  que  s'anaven 
desUorigant  i  deixaven  caure  una  polseta  de  calçobre. 
Haguérem  d'arrambar-nos  a  la  voravia  oposada  per 
tal  d'evitar  que  ens  toqués  alguna  de  les  gotes  de 
sang  negra,  que  a  l'infeliç  se  li  escolaven  de  la  nafra 
del  front. 

En  qualsevulla  guerra  o  cataclisme  poden  obser- 
var-se destroces  humanes  més  escruixidores.  Els  en- 
tenebrats  quasi  no  presentaven  cap  ferida;  però, 
amb  llurs  estigmes  d'eterna  condemnació  inspiraven 
una  repugnància  i  una  terror  sagrada,  que  cap  llen- 
gua no  té  paraules  a  explicar.  Veure  en  tal  estat 
una  persona  amada  havia  d'ésser  la  dolor  de  les 
dolors.  Sols  d'imaginar-ho  m'afligia,  i  no  podia 
menys  de  pensar  en  la  meva  família.  A  on  eren? 
S'haurien  salvat  tots?  Ah!  si  en  aquells  moments 
hagués  sentit  a  la  meva  mà  l'escalf  afectuós  de  la 
mà  de  la  meva  mare,  l'angúnia  em  fóra  estada  més 
soportable ;  però,  sol  i  vern  en  mig  de  la  multitud, 
quina  pena,  quin  desconhort!  I  en  tals  circumstàn- 
cies!... 

Tot  allò  eren  senyals  de  la  fi  del  món,  no  hi  havia 
dubte.  Mes,  a  on  anàvem?  Què  ens  proposàvem? 
Què   esdevindria?...    Miserere,   miserere  nobis. 

Anàvem  pujant  cap  a  la  ciutat  alta,  feixuga  de 
pedra,  feixuga  de  graons,  amunt,  amunt,  per  esca- 

les  interminables,  per  tortuosos  carrers,  entre  cases 

velles,  algunes  ja  xarugues,  ventrudes,  desplomba- 
des;  ara  pel  dessota  d'arcs  travessers,  que  negregen 
dins  l'aire-cel ;  ara  per  la  gola  d'un  gruixudísslm 
mur  esportellat,  que  dóna  entrada  a  un  carrerany 
d'estretors  fatídiques  i  giragonses  contorbadores. 
Ací,  rústegues  parets  emmantellades  de  tapareres, 
allí,  magnífics  edificis  de  pedra  picada,  esquerdats 
i  en  ritïna...  El  frontis  de  l'antiga  Universitat,  es- 
fondrada, convertida  en  un  pati  amb  arbratges,  que 
verdegen  pels  finestrals...  El  convent  i  l'església 
de  Sant  Domènec,  vinguts  a  mans  incuroses,  bruns, 
decadents,  escrostonats...  I  ara  pujades  rostes,  i  ara 
ramblies  aspres,  pavimentades  amb  codolells  del 
Ter...  I  ràfecs  amb  canals  voladisses,  de  figura  de 
dra...  I  fornícules  de  sants,  amb  fanalons  de  flama 
tristona  i  amb  pitxers  de  flors  resseques...  I  graona- 
des i  més  graonades,  i,  finalment,  la  inacabable  1 
timbosa  del  carrer  de  les  Dones.  Sols  amb  frases 
incoherents  i  desordenades  puc  donar  idea  dels  meus 
records  d'aquell  itinerari. 

Quan  la  nostra  cansada  processó,  cascadejant  per 
la  timbosa  escala  del  carrer  de  les  Dones,  assolí  la 
placeta  de  Correus,  vaig  reparar  que  altres  proces- 
sons, no  menys  tristes  i  macilentes,  venien  del  carrer 
de  Ciutadans  i  dels  quatre  cantons  del  de  la  Cort 
Reial.  I.a  remor  resadora  anava  creixent  com  la 
d'un  rusc  esvalotat.  Miserere,  miserere  nobis.  I, 
ací,  allà,  a  prop  i  lluny,  sonaven  encara  els  trucs  a 
les  portes,  cada  un  dels  quals  repercutia  dintre  el 
meu  cor  amb  un  ressò  sepulcral,  esgíaidor. 

En  embocar  el  llarg  i  ombrós  carrer  de  la  Força 
vaig  adonar-me  de  com  tots  portàvem  ciris  o  atxes 
encesos.  Qui  ens  els  havia  donats?  Quan?...  El 
llur  flamareig,  escampant  grogues  i  vagoroses  cla- 
rors per  la  part  baixa  de  les  cases,  feia  ressaltar  la 
negror  dels  alts  cimals  i  la  fosca  del  cel.    Pela  gestos 

de  pietat,  pels  sospirs  i  el  rés  més  fervorós  de  la 
gentada,  vaig  compendre  que  ens  atansàvem  a  la 
fi  del  pelegrinatge.  Tothom  pressentia  que  s'acosta- 
va l'hora  suprema,  aquella  qvie  pesa  sobre  totes  les 
altres  de  la  nostra  vida. 

Llavors  la  campana  grossa  de  la  Catedral,  que 
tants  d'alertes  tràgics  ha  donat  a  Girona  durant  les 
guerres  i  els  aiguats,  deixà  sentir  la  seva  roncor 
harmoniosa  i  potent  Boom!...  Semblava  que  escla- 
tés la  bataUada  dintre  el  cel  mateix,  que  cobria  els 
nostres  caps ;  i,  en  esbombar-se  la  copiosa  ona  sono- 
ra i  engolfar-se  per  les  estretors  del  nostre  carrer 
amb  delits  de  dilatació,  atrontoUava  les  vidrieres 
dels  balcons  i  ens  inundava  de  notes  greus  i  palpi- 
tants,  a  les  quals  responien,  vinguts  de  lluny,  uns 
ecos  finíssims,  de  veueta  violinosa.  Però  tot  seguit, 
una  nova  batallada...  boom!...  ho  eixordava  tot  al- 
tra volta. 

La  processó  s'havia  aturat,  escoltant  i  comptant 
silenciosa  aquells  tocs  solemnials. 

—  Es  toc  de  combregar  —  va  dir  una  veu. 

—  L'últim  combregar  de  Girona!  — exclamà  una 
altra. 

L'emoció  que  es  pintà  en  tots  els  semblants  no  la 
puc  descriure ;  però,  era  una  emoció  tendra ;  elS 
ulls  s'enllagrimaven,  els  braços  s'aixecaven  en  l'aire 
en  actituds  deprecatives;  de  cada  boca  s'exhalava 
una  jaculatòria. 

—  Jesús  Redemptor,  Jesús  Salvador. 

—  Jesús,  Vós  sou  la  salvació  i  la  vida  eterna. 
Els  qui  creuen  en  Vós  no  moriran  eternament. 

—  Jesús,  que  heu  pujat  al  Calvari  per  unir- 
vos  a  nosaltres,  ajudeu-nos  a  pujar  al  Calvari  per 
unir-nos  a  Vós. 

—  Jo  em  confesso  amb  Vós,  pare  de  misericòrdia. 
He  pecat,  he  pecat! 

Tothom    es    picava    el    pit.    Alguns    confessaven 

llurs  pecats  en  veu  alta.  Jo,  pobre  de  mi,  em  sen- 
tia més  vil  que  ningú,  però  no  sabia  com  dir  les 
meves  misèries,  i  plorava  plorava,  deixant  que  les 
llàgrimes  parlessin  per  mi.  I  la  processó  tomà  a 
posar-se  en  marxa.     Miserere,   miserere  nobis. 

Mentrestant  roncava  sota  terra  un  tro  pavorós, 
profund,  poc  perceptible.  Ah!  la  terra  estava  fe- 
rida de  mort.  Ja  els  peus  no  s'hi  afermaven  amb 
confiança. 

Amb  aquesta  impressió  desembocàrem  a  la  plaça 
de  la  Catedral,  al  peu  d'aquella  grandiosa  i  altíssi- 
ma escalinata,  que  serveix  de  peanya  al  temple  ge- 
gantí. Jo  mai  no  he  vist  en  lloc  del  món  cap  esca- 
linata tan  colossal.  És  amplíssima,  tota  de  pedra 
picada,  amb  balustrades  artístiques,  cada  pom  de 
les  quals  fóra  càrrega  feixuga  per  a  un  home  valent, 
i  amb  grans  replans,  la  major  part  dels  quals  domi- 
na les  teulades  de  les  cases  veïnes.  Sembla  una 
obra  feta  per  a  éssers  més  forts  que  els  humans. 
L'esperit  s'afadiga  només  que  de  concebre  l'intent  de 
pujar-la. 

Nosaltres,  pobres  gironins  de  l'últim  dia,  vàrem 
arramadar-nos  per  aquells  graons  i  replans  fins  que 
la  multitud  omplí  tota  l'escala.  Jo  era  al  replà  del 
mig,  a  prop  d'un  angle  de  la  balustrada  I  heu-vos 
aquí  que  s'obrí  la  porta  de  la  Catedral  i  aparegué, 
en  mig  del  seu  chor  de  canonges,  el  senyor  Bisbe,  el 
venerable  doctor  SiviUa...  alt...  tot  blanc  de  cap... 
pàl•lid...  els  ulls  lluminosos...  Va  avançar  fins  al 
cantell  del  graó  superior.  Un  silenci  sobtat  s'esten- 
gué per  sobre  totes  les  boques  i  n'extingí  els  respirs. 
—  Fills  meus...  germans  meus  —  va  dir  el  Prelat. 
Parlava  a  estrebades,  amb  frases  curtes,  entre  pau- 
ses, però  amb  clara  pronunciació.  No  li  vaig  perdre 
ni  una  paraula.  — Fills  meus...  veig  que  tots  tre- 
moleu com  jo  mateix...  Qui  no  tremolarà  davant 
de  la  Majestat  de  Déu,  que  se'ns  atansa?    Però,  con- 

fiem...  És  el  nostre  pare...  Coneix  la  nostra  mi- 
sèria... Ens  ama  fins  al  suplici...  fins  a  la  creu. 
Penediu-vos  d'haver-lo  ofès.  Jo  en  nom  d'EU,  amb 
teta  seguretat...  a  tots  els  que  em  veieu  i  als  orbs, 
que  estan  presents...  a  tots  els  que  em  sentiu,  i  als 
sords,  que  estan  entre  vosaltres...  a  tots  els  que  us 
penediu...  en  nom  d'Ell  i  del  Pare  i  del  Esperit  Sant, 
atorgo  el  perdó  dels  pecats.  —  Va  traçar  amb  la  mà 
una  ampla  creu  per  l'espai.  Seguidament  va  afegir: 
—  Ara  us  aplico  la  indulgència  plenària.  —  I  tornà  a 
beneir-nos.  I,  caient,  després,  de  genoUs,  allargant 
els  braços  vers  nosaltres,  amb  veus  de  súplica  fer- 
vorosa clamà :  —  Sants  de  Crist,  Sants  de  Crist,  em 
perdoneu  vosaltres? 

O  Déu  meu!  Quin  cor  no  s'havia  de  trencar? 
Nosaltres  perdonar  el  nostre  Bisbe!...  De  què?  Oh, 
sí,  d'aUò  que  sapiguéssim  i  d'allò  que  no  sapigués- 
sim,  de  tot  el  perdonàvem  i  de  cor  el  beneíem.  I, 
plens  d'una  emoció  sagrada,  ens  abraçàrem  ims 
amb  altres,  cadascú  amb  el  que  tenia  més  aprop ;  jo, 
amb  un  home  barba-roig,  que  m'estrenyé  contra  el 
seu  pit  i  m'implorà  com  si  fos  el  seu  confés :  em 
perdones?  I  certament,  jo,  noiet  de  dotze  anys,  em 
vaig  sentir  revestit  de  la  representació  de  tota  la 
nissaga  d'Adam,  i,  en  nom  de  tota  la  humanitat, 
el  vaig  perdonar. 

Ja  quasi  no  tenia  por.  El  meu  esperit  sublimat 
per  una  fe  segura  i  una  ferma  esperança  de  glòria 
eterna,  es  sobreposava  als  surts  i  recances  de  l'ins- 
tint. El  meu  agraïment,  com  el  dels  màrtirs,  fa- 
mejava  de  patir  per  amor  a  Jesucrist.  Els  meus  pe- 
cats clamaven  penitència.  Vaig  guaitar  per  entre 
les  columnetes  de  la  balustrada,  i  vaig  veure  que  les 
cases  del  fons  de  la  plaça  ondulaven  com  una  dra- 
peria  tempestejada  pel  vent.  I...  què  us  diré?...  em 
semblaren  banderes  que  gloriejaven  el  meu  Déu  tot 
poderós.    Però  no  vaig  parar-hi  esment  gaire  esto- 

na.  La  bramulada  harmoniosa  de  l'orgue  de  la 
Catedral  atragué  les  meves  mirades  cap  a  la  porta 
del  temple. 

N'anava  eixint  l'últim  combregar  de  Girona. 
Venien  al  davant,  com  de  costum,  els  músics,  sonant 
els  llurs  fagots  i  trompes ;  després,  en  dues  fileres, 
amb  atxes  a  la  mà,  els  obrers  de  les  parròquies,  els 
diaques,  amb  sotana  i  sobrepellís,  els  clergues,  em- 
manteuats,  els  canonges,  amb  hàbits  de  seda  i 
valones  d'ermini...  Els  arregladors,  revestits  de 
capes  daurades,  marxaven  al  mig  per  cerimònia,  sen- 
se anar  i  venir  com  solen,  ni  cuidar-se  de  vigilar, 
sinó  calms,  absorts  en  llurs  pensaments,  marcant 
acompassadament  el  pas  amb  els  bordons  d'argent, 
que  retinyien  sobre  les  llambordes.  I  heus-vos  aquí 
que  s'atansa  el  Sant  dels  Sants,  clement  i  convi- 
dador.  Una  fumarada  blanca...  quatre  sacerdots, 
que  branden  encensers...  Sota  tàlem,  un  tabernacle 
amb  dotze  grans  copons  d'or...  i,  a  darrera,  el  se- 
nyor Bisbe  amb  els  seus  acompanyants,  que  porten 
la  crossa,  la  mitra,  els  sants  Evangelis  i  el  coixí. 

Tots  aquells  caps  tremolaven,  però,  de  santa  emo- 
ció, no  d'espants  terrenals.  Era  un  aire  d'eterni- 
tat el  que  els  esborronava. 

I  així  que  el  senyor  Bisbe  aparegué  sobre  el  mar- 
xapeu  de  la  porta  del  temple,  la  processó  s'aturà  en 
sec,  i,  després  "l'un  breu  silenci,  que  els  cors  no 
s'atreviren  a  comptar  amb  Uurs  batecs,  esclatà  a  la 
una,  de  totes  les  boques,  el  c^nt  majestuó?  dei  Te 
Deum  laudavius.  Tots  els  qui  sabíem  l'himne  litúr- 
gic el  cantàvem,  i,  amb  quin  entusiasme!...  amb 
quina  alegria  inefable  dintre  l'ànima!  Els  cabells 
s'eriçaven...  I/esperit  se  dilatava  per  l'espai...  I, 
mentrestant,  els  carrers  de  Girona  queien  a  rastelle- 
res,  com  aquelles  cartes  corbades,  qu  els  infants 
posen  una  darrera  l'altra  i  les  fan  caure  d'un  buf. 
Tot  s" esgavellava  amb  sorda  remor:    cases,   torres, 

muralles...  Al  peu  de  la  nostra  escalinata  ja  no 
hi  havia  més  que  un  estimball  d'enderrocs,  per  en- 
tre els  quals  cascadejaven  afollades  les  aigües  del 
Ter  i  de  l'Onyar.  Tot  cruixia,  tot  s'enfoní-ava... 
Mes  nosaltres  pressentíem  la  beatitud  i  cantàvem, 
cantàvem  triomfadors,  de  moment  en  moment  més 
temprats  i  més  serens. 

Quan  me  vaig  despertar,  el  sol  banyava  la  meva 
cambra  d'estudiant  i  el  canari  refilava  per  dedins 
de  casa,  segurament  al  menjador.  Ah!  les  coses 
d'aquest  món  s'adapten  tan  bé  a  la  nostra  natura- 
lesa, 1  els  nostres  sentits  en  són  tan  àvids,  que  no 
vaig  poder  menys  d'experimentar  una  bella  satis- 
facció en  retrobar-les  tan  fermes  i  tan  plàcides ;  mes, 
per  altra  part,  va  recar-me  que  el  meu  somni  no 
hagués  sigut  una  realitat.  Havia  vist  ja  tan  assegu- 
rada la  meva  salvació! 

I  vaig  pensar :  —  Aquest  món  certament  és  bonic, 
però  no  és  més  que  una  careta,  i  tot  allò,  que  tant 
ens  hi  agrada  és  el  somriure  del  rostre  formós,  que 
hi  ha  al  darrera.  Doncs,  quan  caigui  la  careta  i 
contemplem  el  rostre  al  descobert  bé  deurem  gaudir 
més  que  no  pas  ara!  I  és  el  rostre  d'un  ésser,  que 
ens  ama,  dolç,  bondadosíssim ;  i  aquest  éser  ens  vol 
unir  amb  EU;  i  l'Església  vetlla  maternalment  per 
facilitar-nos-l;o  a  qualsevol  hora.  Doncs  per  què 
hem  de  basquejar?  Per  què  no  hem  de  viure  ben 
descansats,   vingui  el  que  Déu  vulgui? 

Heu-vos  aquí  com  restaren  gorides  les  meves  ma- 
nies sobre  la  fi  del  món  :  presenciant-la.  Mai  més  no 
me'n  vaig  preocupar. 

Els  incrèduls  se  riuen  de  ies  terrors,  que  per  tal 
motiu  assorollaren  a  voltes  l'Edat  mitjana,  i  jo, 
qxie  les  he  patides  al  meu  temps,  també  me'n  ric. 
Mes  ells  les  atribuicxen  a  la  massa  fe,  i  jo,  a  la  poca 
esperança.    EUs,    infeliços,    cerquen   la   tranquilitat 

en  un  aclucament  voluntari  d'ulls,  i  a  mi  em  fan 
l'efecte  de  l'estruç,  que  colga  el  cap  entre  les  are- 
nes del  desert  per  tal  d'alliberar-se  de  la  visió,  que 
l'espanta.  Vulguin  o  no  vulguin,  el  meu  somni,  en 
la  seva  part  més  essencial,  és  una  realitat  de  cada 
dia.  Cada  dia  ve  per  a  algú  la  fi  del  món.  Cada 
dia  passa  per  a  algú  l'últim  combregar.  I  quan  jo 
en  veig  passar  algun,  no  puc  menyt  de  recordar  el 
meu  somni  d'infant  i,  caient  de  genolls,  prego  pel 
pobre  malalt :  —  Déu  meu :  que  no  el  trobeu  ente- 
níïbrat ! 

EL  MALCONTENT 


RONDALLA 


En  temps  remots,  els  quals  només  puc  assenya- 
lar dient  que  ja  les  oques  tenien  bec  i  que  encara 
a  la  nostra  terra  es  parlava  bon  català  sense  gra- 
màtica, vivia  al  terme  de  Vilablanca  d'Empordà  un 
pagès  renegaire,  un  tal  Jeroni  Baltrons,  que  mai  no 
s'acontentava  de  res.  I  a  fe  que  es  queixava  de 
vici,  perquè,  si  no  totes  li  ponien,  no  era  pas  dels 
que  troben  més  buit  el  covador.  Propietari  d'una 
galant  casa  i  riques  terres,  solia  omplir  sengles 
canats  de  blat  i  emporxar  famosos  daUs  d'userda, 
que  venia  als  negociants,  i  ni  mai  mancaven  alguns 
grapadots  d'unces  a  la  seva  gaveta,  ni  bons  pernils  i 
cansalades  al  seu  rebost. 

Una  vegada  un  negociant  va  estafar-li  amb  una 
fallida  fraudulenta  una  partida  de  diners  i  l'irasci- 
ble pagès  cuidà  ofegar-se  d'enuig.  Eixí  de  la  casa 
del  fallit  arrabassant-se  els  cabells  a  grapats  i  ma- 
leint cel  i  terra ;  i,  tot  marxant  a  peu  cap  al  seu 
poble,  anava  caragolant  en  veu  alta  flastomies  i  més 
ílastomies,  barbotega  que  barbotegaràs. 

I,  munts  enllà,  en  ésser  al  mig  d'una  selva  i  quan 
amb  més  ira  gitava  el  verí  del  seu  cor,  se  li  pre- 
sentà de  sobte  al  davant  una  figura  plàcida  de  pele- 

grí,  voltada  d'una  boireta  lluminosa  com  la  que  sol 
circuir  la  lluna  en  certs  temps  d'humitat.  Anava 
vestida  amb  un  hàbit  burell,  duia  concuUes  a  la  va- 
lona i  a  la  gallarussa  i  empunyava  un  gaiató  encara- 
bassat.  S'atansava  vers  en  Jeroni  sense  caminar, 
ni  moure  tan  sols  els  peus,  rasant  el  sòl  sense  to- 
car-lo.   I,  en  ésser  a  dues  passes  del  pagès,  li  va  dir : 

—  Calla,  calla,  boca  d'infern!  Per  què  malparles 
del  Déu,  que  t'aguanta? 

—  No  torno  la  paraula  enrera  ni  que  mala  forca 
m'escanyi  —  va  respondre  el  verinós,  entossudint-se, 
amb  tot  i  l'esglai,  que  li  causava  l'estranya  visió, 
que  tenia  al  davant.  —  Amb  la  raó  no  callo  per 
ningú.  Ja  comprenc  que  no  sou  d'aquest  món, 
perquè  la  pasta  dels  habitans  d'ací  baix  no  treu 
faró  de  xinxeta,  com  la  del  vostre  cos ;  però,  millor 
que  sigueu  dels  barris  d'amunt!  Tomeu-hi,  torneu- 
hi,  si  no  us  costa  massa  de  pujar-hi ;  i  digueu  de 
part  meva  al  vostre  Mestre  que  és  un  matusser, 
que  no  ha  tocat  res  que  no  ho  hagi  esguerrat,  i  que 
és  un  fàstic  viure  dins  aquest  món  de  traïdories  i 
pedregades. 

—  Què  dius,  què  dius,  infeliç?  —  exclamà  el  sant, 
en  to  de  reny. 

Això  que  acabeu  de  sentir.  Si  jo  tingués  el  po- 
der de  Déu,  endegaria  aquesta  maquinària  millor, 
cent  vegades  millor  que  no  marxa  avui  en  dia. 

—  I  quina  peça  no  marxa  a  l'hora?  Diu-ho,  diu- 
ho,  desgraciat. 

—  Són  tantes  i  tantes!       Uu,  ui,  ui! 

—  Anomena'n  una...  una  només! 

—  Doncs  bé,  us  n'assenyalaré  una,  la  que  ara 
m'ha  caigut  entre  cap  i  coll  i  m'ha  costat  més  lliures, 
que  no  volia  donar  de  dot  a  la  meva  filla.  M'han 
estafat  molts  de  diners,  no  sé  si  ho  sabeu.  El  lla- 
dre... esquarterat  el  pugui  veure!...  la  rumiava  ja 
de  temps  la  seva  malifeta,  n'estic  segur;  però  sem- 

blava  un  santet  com  vós,  totes  les  seves  paraules 
respiraven  honradesa,  era  impossible  endevinar-li 
la  pensada.  I...  veieu?...  Aquest  és  el  mal  precisa- 
ment. Si  els  homes  no  poguessin  amagar  els  seus 
pensaments,  si  se'ls  hi  veiessin  nedar  a  dintre  els 
ulls  com  els  peixets  de  colors  dins  un  anap  de  cris- 
tall, aquestes  coses  no  passarien.  Ni  el  negociant 
m'hauria  estafat,  ni  la  muUer  m'hauria  encobert 
certes  marranades,  que  sospito,  ni  cap  intriga  podria 
reixir.  Heus-vos  aquí  acabats  els  hipòcrites.  No 
mai  més  enganys,  no  mai  més  traïdories! 

—  I  creus  que  així  al  món  s'hi  estaria  més  be? 

—  Home!...    Refitre!     Us  atreviu  a  negar-ho? 

—  No  tinc  ganes  de  disputar.  Tu  mateix  faràs 
la  prova. 

El  sant  resà  una  curta  oració  entre  dents,  enar- 
borà el  seu  gaiató  i,  amb  la  carabasseta,  que  en 
penjava,  fregà  suaument  el  front  i  els  grossos  ulls 
bovins,  de  llargues  pestanyes  rojes,  del  renegaire. 
Després  va  dir : 

—  Vés  en  nom  de  Déu.  Ja  estan  satisfets  els  teus 
desitjós. 

I,  amb  el  darrer  alè  d'aquestes  paraules,  s'esvaí 
tal  com,  en  bufar-hi  al  damunt,  s'extingeix  en  mig 
de  l'aire  la  flama  d'una  candela. 

— I  ara!  Que  va  de  bo?  —  féu  en  Jeroni,  tot  as- 
torat. —  Ha  vist  mai  ningú  un  miracle  més  gran? 

Al  cap  d'una  estoneta,  però,  va  començar  a  dub- 
tar de  la  realitat  d'aquelles  coses  i  parlaments.  Qui 
no  ha  de  creure  que  siguin  filles  d'un  desvari  unes 
figures,  que  apareixen  i  desapareixen  d'una  manera 
tan  insòlita?  Bah!  allò  hauria  sigut  una  llumeneta 
de  les  sangs,  un  pesombre  de  la  febre. 

—  Déu  te'l  torni,  Jeroni  —  mormolà  amb  una  ria- 
lleta, tot  apuntant-se  un  dit  al  fiont.  — Vet  aquí  què 
porten  aquestes  enrabiades.  Ja  ho  diuen :  qui  perd 
ço  del  seu  perd  el  seny.     Fitre!   ara  conec  que  he 

estat  a  punt  de  tornar-me  boig;  i  de  boig  m'acredi- 
taria, si  poses  íe  en  unes  falòrnies  tan  extravagants. 
No,  no  vull  ni  tan  sols  pensar-hi.  Si  no  poden  ésser! 
I  ca! 

I,  com  més  anà  caminant  i  asserenant-se,  més  i 
més  s'afermà  en  Ja  convicció  d'haver  sofert  una 
allucinació  ridícula,  que  no  calia  recordar,  com  no 
fos  per  acudir  a  cal  sagnador  a  fer-se  treure  la 
mala  sang.  I,  puja  que  puja  costes  amunt  per 
guanyar  cims  i  baixa  que  baixa  vessants  avall  per 
assolir  fondalades,  arribà  de  bona  hora  a  la  plana 
i  a  mitja  tarda  entrava  a  la  vila  de  Figueres. 

Bella  població!  I...  manoi,  quina  gentada  pels 
carrers!  Però,  ai  pobre  Jeroni!  No  tornava  pas 
a  perdre  l'enteniment?  Què  redimontri  era  allò, 
que  estava  mirant?  Quina  trasmudança  havia  sofert 
la  naturalesa  humana?  Seria  possible?  Ell  pla 
se'n  feia  creus  i  recreus.  Els  ulls  de  totes  les  per- 
sones, que  trobava,  eren  a  faisó  d'objectius  de  llan- 
terna màgica  i  s'hi  pintaven  amb  imatges  resplen- 
dents o  tenebroses  els  pensaments,  que  discorrien 
pel  dedins  de  les  ànimes,  fins  i  tot  els  més  recòndits 
i  vergonyants.  Fitre,  allò  del  somni,  allò  d'aqueUa 
dèria  del  sant!  Calia  posar-ho  en  quarentena. 
Bah;  serien  fums  de  la  mala  sang.  Però  qui  sap? 
Com  no  donar  crèdit  a  un  testimoni  tan  clar  dels 
propis  sentits?  Era  cas  de  riure  o  de  plorar?  Cosa 
més  estranya! 

Era  una  cosa  que,  per  la  seva  novetat  i  estranye- 
sa, li  causava  esborronaments  semblants  als  que 
ocasiona  una  visió  sobrenatural.  Si  només  se  li  ha- 
guessin fet  visibles  els  pensaments  imatjats  de  la 
gent,  aquells  pensaments,  que  ja  en  essència  tenen 
forma  i  color,  el  cas  li  hauria  semblat  més  natural 
i  de  bon  entendre.  Però,  àdhuc  les  idees  més  abs- 
tractes, àdhuc  els  sentiments,  àdhuc  els  vicis  i  les 
passions,  se  li  manifestaven  amb  formes  i  colors  mai 

vistes,  ni  imaginades,  i  les  ànimes  presentaven  pers- 
pectives, que  li  feien  venir  el  cap  en  roda,  i  visions, 
que  l'esfereïen. 

El  qui  hagi  observat  amb  un  comptaíils  alguns 
insectes  a  parts  a  parts,  no  haurà  pogut  menys  d'es- 
garrifar-se de  llurs  formes  monstruoses  i  repug- 
nants:  d'aquelles  pells  grolleres,  d'aquelles  escates 
llosals,  d'aquells  formidables  pèls  acanocats  i  d'a- 
quells unglots  i  serres  i  cuirasses  i  tentacles  enormes ; 
i  no  haurà  pogut  menys  de  pensar :  —  Déu  ens  guard 
que  aquests  animals  tinguessin  les  proporcions,  que 
ara  aparenten,  puix  que  causarien  més  horror  que  les 
més  espantoses  bèsties  prediluvianes.  —  Doncs  bé, 
més  monstruoses  i  horribles  eren  encara  les  fantas- 
mates,  que,  a  la  vista  del  astorat  pagès,  afectaven 
les  males  passions  dins  els  avencs  llotosos  i  les  ca- 
vernes llòbregues  de  les  ànimes  encossades.  Allí 
l'enveja  serposa  i  rastrera  babaiejava  el  seu  verí ; 
allí  la  golosia,  de  ventre  de  gripau  i  boca  de  drac, 
reglotava  els  mals  fums  de  les  seves  digestions  i 
reganyava  les  deformitats  degudes  als  seus  emboti- 
ments  i  corrences;  allí  la  luxúria,  bèstia  Horda  i 
pestilenta,  arrossegava  pel  llot  les  entranyes  iníla- 
mades,  tal  com  arrosseguen  per  terra  les  tripes  els 
cavalls  esventrats  en  una  cursa  de  braus;  allí  la 
supèrbia,  de  pelatge  cresp,  s'estarrufava,  tot  pensant 
en  aquells,  que  desitjava  calcigar  sota  ses  peülles  de 
porc;  allí  la  peresa,  baluerna  sense  cor,  blana  com 
un  pop,  gangrenada  de  braços  i  cames,  esbravava  ses 
males  humors;  allí...  ^com  enumerar-les  i  descriu- 
re-les  totes,  si  eren  tantes  i,  per  altra  part,  presenta- 
ven formes  tan  variades  que,  àdhuc  moltes  d'essen- 
cialment idèntiques,  li  semblaven  completament  di- 
ferents, a  l'infeliç  pagès? 

Aquelles  figures  monstruoses  i  vives  s'obiraven 
confosament  a  manera  de  boiroses  muntanyes  al  fons 
d'un  paisatge  a   cel  fosquejant;    mes,    cada  pensa- 

ment  que  passava,  n'aclaria  amb  sinistres  resplen- 
dors alguna  o  algunes. 

En  Jeroni  havia  adquirit  un  sentit  nou.  Veia 
coses  extraordinàries,  que  li  donaven  la  percepció 
immediata  i  profunda  de  la  manera  d'ésser,  de  sentir 
i  de  pensar  de  l'altra  gent;  i,  després  que  hagué 
vençut  la  basarda  de  les  primeres  impressions,  es 
congratulà  del  seu  estat. 

—  Això  va  de  bo,  Jeroni  —  va  dir-se.  —  El  sant 
pelegrí  t'ha  desemboirat  la  vista  tal  com  t'ho  va 
prometre.  Estàs  ben  serè.  Hi  veus  més  que  l'altra 
gent.  Fitre,  quin  negoci!  A  fora  les  caretes!  Heu- 
vos  aquí  acabat  cl  Carnestoltes  de  tot  l'any.  Ara 
ens  veurem  les  cares.  —  I  amb  maligna  fruïció,  com 
aquell  que  no  hi  toca  va  posar-se  a  visurar  els  tran- 
seünts a  cua  d'uU.  I  dins  el  seu  magí  anava  fent 
comentaris  de  sal  i  pebre. 

—  Hola!  Vet  aquí  un  cavaller  ben  majestuós  i 
elegant.  Qui  li  ensumaria  que  trafica  secretament 
amb  les  gràcies  de  la  seva  esposa  i  que  es  vesteix 
d'ella  despullar-se?  Xufla!  vet  aUà  tot  un  senyor 
notari,  estampa  de  la  formalitat  i  font  de  la  bona 
fe,  que,  mirat  per  dins,  és  un  barret  de  rialles  i 
una  fàbrica  de  trampes  i  mentides.  Tiva!  aquell 
gata  seuma,  que  es  Ueva  la  gorra  i  es  senya  davant 
els  sants  de  les  cantonades,  no  creu  en  Déu  i  viu 
de  les  galimes  d'ima  administració  i  d'una  caixeta 
d'Ànimes  del  Purgatori.  Anem,  anem,  no  hi  ha  un 
pam  de  net.  Com  més  vaig  observant...  Però  algun 
gra  de  bé  trobarem.  Calla!  per  allí  vénen  unes  da- 
metes  de  cara  serafinesca  i  posat  de  no  haver  romput 
mai  cap  plat  ni  cap  olla.  Acaben  de  sortir  de  l'es- 
glésia, cadascuna  acompanyada  del  seu  festejador, 
i  pla  es  veu  cue  els  festejadors  les  contemplen  em- 
badalits i  les  creuen  més  innocentones  que  un  infant 
de  bolquers.  Si  serà.  Ja  s'atancen.  Les  guiparem 
per  les  espieres  de  la  torratxa.    Hola-hola,   quines 

santetes  de  paper  d'ou!  Les  manyagoies  dediquen  la 
tarda,  amb  els  promesos,  als  exercicis  espirituals  i 
el  vespre  als  corporals,  jugant  a  la  cuit  amagada  amb 
uns  cosinets.  Hi  ha  vedells,  que  neixen  amb  blen- 
ques,  fitre!  Ah!  malestrucs  promesos!  Però  i  ells? 
Quins  altres  àngels  gajans!  Ah!  caps  de  trons! 
Quina  honor  per  al  pare,  que  els  ha  engendrats,  i 
quina  esperança  per  a  la  casa,  que  hagin  de  regiri 
No,  fitre,  no  hi  ha  un  pam  de  net!  Encara,  entre 
tantes  de  persones  com  he  traüllat,  no  n'he  trobada 
cap  que  m'agiadés  per  a  pare,  ni  per  a  fill,  ni  per 
a  esposa,  ni  per  a  amic.  Passa  la  gent  i...  ecs,  ecs, 
ecs!...  tothom  em  fastigueja.  Que  lletges  que  són 
les  bafarades  de  la  carn  a  dintre  les  ànimes!  I 
ningú  no  se'n  deslliura  del  tot,  ni  àdhuc  alguns  qne 
les  resisteixen  i  sembla  que  tiren  per  penitents. 
Mala  feina  se'ls  gira,  pobrics!  Tothom  put  a  ran- 
cior  de  luxúria  i  a  d'altres  feditats  galdoses  per  l'es- 
til. I  tots  tan  hipòcrites,  tan  compostos  de  part  de 
fora!  Mes,  no,  no  tots.  Aquí  vénen  uns  jovencells, 
que  no  tracten  de  pintar-se  la  cigonya  i  ells  amb  ells 
galegen  de  deshonestitat.  Tal  volta  faran  de  més 
bon  veure  que  els  altres.  Fitre,  que  desvergonyits ! 
Aquests  sí  que  juguen  a  la  xerrada.  Però  què? 
Sàtrapes,  més  que  sàtrapes!...  també  porten  careta; 
també  cadascun  oculta  certes  gusarapes  a  les  mira- 
des dels  companys  i  de  tothom.  Ah!  quin  món 
d'immundícia  i  de  farsa ! 

Va  acabar  per  enfastijar-se:  s'estomagava,  se  li 
revoltava  el  cor.  Però  quan  la  cosa  se  li  féu  més 
indigesta  fou  en  adonant-se,  pel  gest  d'enuig  i  de 
disciplència  dels  transeünts,  que,  així  com  ell  els 
llucava  de  dintre,  ells  també  el  traüllaven.  Seria 
cert? 

No  va  trigar  pas  a  heure'n  noves  proves.  Amb 
neguit  creixent  va  reparar  que  moltes  de  les  Uor- 
deses,   que   descobria   dins  els   altres,   no   eren   sinó 

reflexos  de  les  que  ell  diiia  dintre  seu.  Costava  una 
mica  d'esbiinar-ho.  Així  com  a  voltes  un  hom  no 
sabria  dir  si  certes  colors  de  la  mar  provenen  de  les 
roques  del  seu  propi  fons  o  de  les  foranes,  que  s'hi 
emmirallen,  així  era  difícil  destriar  dintre  els  ulls 
les  imatges,  que  naixien  de  l'interior  i  les  que  s'hi 
pintaven  per  reflex.  Mes,  féu  en  Jeroni  tals  expe- 
riments, que  no  pogué  pas  dubtar-ho  :  el  traüllaven, 
li  veien  l'ànima. 

Si  de  cop  i  volta  s'hagués  atalaiat  que  es  passe- 
java sense  bragues,  no  s'hauria  avergonyit  més. 
Va  sentir-se  nu  davant  de  tothom;  pitjor  que  nu; 
sabia  que  les  r-ueses,  que  ensenyava,  eren  defor- 
mitats. 

Va  tapar-se  els  ulls  amb  els  palmells  de  les  mans 
i  va  aturar-se.  El  cap  li  anava  en  roda.  És  a  dir 
que  el  veien  despullat,  tal  com  era,  amb  els  seus 
pensaments  i  passions  i  fins  i  tot  amb  els  espectres 
de  pecat,  que  li  retieia  la  memòria?  És  a  dir  que 
no  podria  ocultar  cap  culpa,  ni  tan  sols  la  d'aquella 
infàmia  antiga,  tan  avergonyidora,  que  l'havia  apar- 
tat del  tribunal  de  la  penitència,  per  no  haver-se 
mai  atrevit  a  confessar-la  sagramentalment?  Fitre' 
I  ara  tothom,  que  el  mirés,  se  n'assabentaria?  I 
com  no,  si  la  mateixa  por  de  descobrir-la  l'obligava  a 
pensar-hi?    I,  pensant-hi...  ui,  ui,  ui! 

No  gosava  pas  treure's  les  mans  de  la  ca'•a.  Es 
guardà  per  entre  e^'=•  dits  i  li  semblà  quo  la  gent 
estava  braument  esvalotada  i  que  molts  es  giraven 
devés  ell  i  gesticulaven,  assenyalant-lo.  .Meshores 
s'arrencà  a  córrer  esbojarradament,  amb  els  ulls 
mig  clucs  i,  procu:^\nt  enfilar  els  carrers  més  soli- 
taris, eixí  a  un  bosquet,  saltà  el  marge  d  un  rec  i 
s'arraulí  sota  un  pontarró.  Estava  consternat. 
Brandava  el  cap  amunt  i  avall  i  exclamava :  «Bona 
l'hem  feta,  Jeroni!»  I  per  llarga  estona  no  pensà 
res,  ni  féu  altra  coea  que  brandar  el  cap  i  repetir 

aquesta  exclamació,  que  s'és  feta  proverbial  a  l'Em- 
pordà:    «Bona  l'hem  feta,  Jeroni!)) 

La  tarda  va  caure.  Les  cigales,  aquests  sona- 
dors  vivents,  que  tradueixen  en  soroll  les  vibracions 
de  la  soleiada,  anaren  emmudint  a  manera  que  eUa 
s'esmortia.  Els  grills,  amics  de  la  llum  fina,  comen- 
çaren a  celebrar-la,  fent  dringar  melangiosament 
llurs  instruments  delicats:  ric,  ric,  ric...  El  ponent 
va  retirar  a  poc  a  poc  els  domassos  galonejats  d'or, 
que  havia  estesos  al  pas  del  sol,  i  el  vespre  pàllid 
tragué  ací  i  aUà  petits  estels,  que  s'obrien  i  s'aclu- 
caven, ganyotejant  per  desemboirar-se  de  les  clarors 
escadusseres  del  dia. 

Pobre  Jeroni!  Li  semblava  que  el  vespre  li  feia 
l'ullet  malignament,  com  dient-li:  «Eh,  què  tal? 
Com  te  va  el  nou  estat?  Serà  divertit  això  de  ballar 
amb  la  negra  sota  un  pontarró  i  a  panxa  prima?)) 
I  no  podia  menys  de  pensar  amb  recança  en  les 
comoditats,  que  solia  gaudir  a  Mas  Baltrons:  en 
aquelles  vetlles  d'hivern,  durant  les  quals,  assegut 
a  la  vora  del  foc,  Uegia  en  veu  alta  a  la  seva  famí- 
lia i  criats  alguna  aventura  del  cavaller  Curial  o 
alguna  història  del  Flos  Sanctorum,  tot  esperant 
el  sopar ;  i,  després,  en  aquell  sopar  tan  abundós 
i  ben  amanit  i,  finalment,  en  aquelles  regalades  1 
llargues  dormides,  blanament  aplanat  sobre  els  tres 
matalassos  del  seu  llit  monumental.  Tan  bé  que 
s'hi  estava  a  casa  seva,  íitre!  I  tan  bé  que  aquell 
vespre  podia  haver-s'hi  trobat,  si  no  hagués  vingut 
a  rompre-li  els  oremus  el  pelegrí  de  les  concuUes 
i  la  carabassa,  mal  com  un  llamp  no  l'hagués  es- 
tellat !  Mireu  que  n'hi  havia  per  renegar  de  les  coses, 
que  li  passaven :  unes  coses  sense  to  ni  so,  tan  fora 
de  sentit  comú.  Com  que  si  algú  li  sortís  amb  un 
estirabot  consemblant,  eU,  en  Jeroni,  el  pendria  tot 
seguit  per  un  boig  acabat.  I,  anem,  en  reflexionant 
una  mica,  no  podia  menys  que  decantar-se  a  creure 

que  amb  la  quimera  s'havia  tocat  del  cervell ;  era 
més  anraonat  creure  això  que  no  pas  admetre  com 
a  real  un  capgirament  tan  estrany  del  món.  Què 
ànimes,  que  es  veuen  a  contraclaror!  Què  sants,  que 
faronegen  al  mig  del  camí  ral  i  es  fonen  d'un  ple- 
gat com  una  bombolla  de  sabó!...  Visions,  visions 
d'un  magí  malalt. 

—  Costa  de  desenganyar-se'n.  Talment  un  hom  di- 
ria que  són  una  vera  realitat.  Fitre,  vetaquí  per 
què  cap  boig  no  s'ho  coneix.  Mes,  jo  sí;  jo  encara 
no  estic  tan  desballestat  que  hagi  perdut  la  reflexió 
i  no  sàpiga  malfiar-me  de  mi  mateix.  Els  boigs  pre- 
nen per  realitats  els  despropòsits  de  llur  enteni- 
ment, no  en  dubten,  els  manifesten,  criden,  s'exas- 
peren i....  és  clar...  a  les  hores  ve  la  gent  de  seny 
i  els  engarjola.  Aquí  és  el  perill,  Jeroni.  Alerta, 
has  de  servar,  que  ningú  no  et  conegui  el  mal...  i, 
amb  temps  i  paciència,  tu  en  guariràs.  Altrament 
seràs  la  riota  de  tothom,  perdràs  tots  els  teus  drets 
i  tu,  l'hisendat  més  fort  del  terme  de  Vilablanca,  et 
veuràs  reclòs  dins  una  trista  cella  i  subjecte  al  pas- 
sament,  que  els  teus  marmessors  vulguin  donar-te. 
Algú  pla  que  riuria.  No,  no  m'aixarparan,  jo  ser- 
varé. 

La  gana  l'apretava.  De  deu  hores  del  matí  ençà 
no  havia  tastat  res.  Era  cas  d'anar  a  sopar  a 
l'hostal.  Per  què  no?  Si  es  mantenia  ben  reser- 
vat, procurant  no  trair  les  seves  impressions,  fossin 
les  que  fossin  ^qui  les  hi  havia  de  endevinar?  I 
si  allò  no  era  una  falòrnia,  si....  però  jca!  A  veure 
si  algú  l'esbroncava.  A  la  prova.  EU,  mut  com  un 
conill ;  que  es  declaressin  else  altres ;  i  si  li  decla- 
raven la  cosa,  al  menys  el  traurien  del  dubte. 

Va  fer  l'ullet  als  estels  ganyotaires. 

—  No,  no  ballaré  amb  la  negra  rota  el  pontarró. 
Aneu  mirant. 

De  pensament  prou  argüia  i  redargüia,  conven- 
cent-se  de  no  poder  ésser  res  més  que  una  falòrnia 
Jes  visions,  que  havia  tingut,  però,  de  cor,  no  se'n 
desenganyava  i  l'esperit  li  anava  flacant  a  manera 
que  s'atansava  més  i  més  a  Figueres.  Així  fou  que, 
en  arribant-tii,  no  gosà  pas  presentar-se  a  cap  hos- 
tal conegut  i  es  posà  a  dardar  a  la  ventura,  cercant- 
ne  algun  d'amagadot  i  poc  aparroquianat.  Cerca  i 
roda,  per  fas  o  per  nefas  no  en  trobava  cap  al  seu 
gust.  Aquí  no,  allí  tampoc,  ja  s'impacientava,  quan, 
havent  llambregat  a  dintre  im  carreró  fosc  una  gro- 
gor  de  llum,  que  s'esbandia  d'unes  vidrieres,  s'hi 
adreçà,  flairant  que  hi  trobaria  la  seva  conveniència. 

I  sí,  no  s'havia  pas  errat:  al  darrera  d'aqueUes 
vidrieres,  a  peu  pla  del  carrer  hi  havia  el  menjador 
d'un  establiment  mig  hostal  mig  taverna,  on  asse- 
guts al  voltant  de  diverses  taules,  sopaven  un  ardat 
de  parroquians,  gent  de  poc  llustre  i  males  traces, 
marxantons,  terrasans,  carboners...  No  hi  hauria  pas 
entre  eUs  algun  conegut  d'en  Jeroni?  No;  va  exa- 
minar-los un  per  un  i  totes  aquelles  fesomies  li  eren 
noves.  I  la  criada,  que  els  servia?  Tampoc  no 
l'havia   vista   mai      Era    ima    donassa   lletja   i    tan 

estreta  de  front,  que  semblava  que  la  clenxa  li  sor- 
tia de  la  carena  del  nas ;  una  fardassa  d'amples  i 
pomposos  costats,  que  els  rumbejava  com  brindant- 
los  als  pessics  i  maurades  dels  hostes  aficionats  a 
tan  delicada  galanteria.  I  el  patró?  Llamp,  quina 
baluerna  d'home!  Estava  assegut,  en  mànegues  de 
camisa,  al  darrera  d'un  taulell  Ilefiscós,  al  bell  des- 
sota d'un  penjim-penjam  de  bufes  de  greix  i  pernils. 
Quin  formidable  pit  el  seu!  Quines  espatllasses ! 
I,  quina  cara  més  enorme  i  ridícula!  Oidà,  per 
la  propinqüitat  i  petitesa  dels  ulls,  el  nas,  la  boca 
i  l'os  de  la  barba,  s'hi  endevinava  un  rostre  xicarró, 
però  que  s'era  inflat  tot  al  voltant  per  un  creixe- 
ment de  les  molses,  que  el  recobrien,  les  quals,  tur- 
gents  i  assecsonades,  formaven  botornons  i  més  bo- 
tornons  a  les  barballeres,  bescoils  i  més  bescolls  a 
sobre  el  clatell,  i  galteres  i  més  galteres  entorn  dels 
queix  js.  Bo,  aquell  home  sí  que  no  era  fàcil  que 
mai  hagués  vist  en  Jeroni.  Segurament  d'anys  i 
panys  la  greixina  no  li  hauria  permès  allunyar-se 
gaire  del  seu  seient  i  del  seu  llit.  No,  per  aquell 
cantó  no  hi  havia  perill ;  més  aviat  calia  recelar  dels 
hostes,  sobre  tot  dels  pagesos.  I  en  Jeroni  tornà  a 
visurar-los ;  però...  vatua!...  ja  havia  enfonsat  mas- 
sa la  mirada,  ja  no  veia  sinó  ànimes. 

—  Ànimes!  Allò  tan  galdós!  Fitre,  ja  tornem  a 
ésser-hi! — Va  posar-se  les  mans  al  cap  i  se  n'ana- 
va; però,  en  ésser  a  mig  carrer,  s'aturà,  repen- 
sant-se. 

— A  on  vaig  ara,  esborneiat  de  mi?  He  vingut  a 
sopar  i  la  gana  no  admet  raons.  Aquí  ningú  no  em 
coneix  i  si,  vegi  el  que  vegi,  faig  el  desentès  i  callo 
com  un  mort  ^lui,  que  no  sigui  boig  com  jo,  m'ha 
de  poder  sospitar  la  guineia?  No  hi  ha  més,  o  sopo 
aquí  o  enlloc.  Sí,  sí,  estic  decidit;  però,  arran- 
gem-nos de  primer  una  mica,  que  les  robes  descom- 
postes conviden  a  riure  i  criden  badocs. 

S'espolsà  les  genolleres,  es  tivà  el  gec,  va  treure's 
la  barretina,  s'allisà  els  roigs  i  aspres  cabells,  se 
refeu  el  llaç  del  cuot,  tornà  a  coforrar-se  amb  mira- 
ment 1,  tot  procurant  assaujar  els  secs  i  arrugues, 
que  li  amargaven  la  cara,  girà  de  nou  els  passos 
cap  a  l'hostal. 

Ans  d'entrar-hi,  s'adonà  d'un  rètol,  que  deia  amb 
lletres  grosses:  Hostal  d'En  Vatualmón.    Peix  fresc 

DILLUNS   I   DIVENDRES. 

Tant  li  feia  carn  com  peix ;  el  cas  era  sopar  amb 
tranquiUitat. 

Empenyé  la  porta  vidriera  i  de  nou  es  sentí 
temptat  a  retirar-se.  Pel  badall,  que  hi  obrí,  eixia 
una  bafarada  calenta  i  tumultuosa  com  la  que  s'es- 
capa d'una  cassola  al  bull  en  aixecar-ne  la  coberto- 
ra.  Quines  males  flaires  i  quina  púrria  de  gent  les 
d'aquell  cau!  S'hi  ficaria?  Va  decidir-se  a  la  deses- 
perada. Entrà ;  amb  el  seny  mig  esbalaït  es  sub- 
mergí dins  aquella  espessa  atmosfera  assorollada  de 
trucs  i  retrucs  de  vaixella  i  brogidora  de  converses, 
de  crits  i  de  rialles  en  una  barreja  capaç  d'eixordar 
tots  els  sentits  de  l'harmonia.  Sense  girar-se  poc  ni 
molt  i  portant  la  vista  recollida  a  la  punta  del  propi 
nas,  atravessà  de  llarg  a  llarg  el  menjador  i  s'enca- 
minà d'esma  cap  a  un  reco,  on  hi  havia  una  taula 
desocupada,  que  ja  de  fora  estant  havia  atalaiat. 
S'hi  assegué  al  davant  d'esquena  a  la  concurrència, 
es  tragué  una  moneda  de  plata  de  la  butxaca  i  la 
féu  dringar  contra  un  got. 

Tot  seguit  li  comparegué  la  criada  del  front  es- 
tret i  els  amples  costats. 

— Servidora  vostra,  jove.    Què  desitgeu? 

— Un  sopar  de  deu  sous. 

— Al  moment.  Què  preferiu  per  entrant?  Sopa 
ajnb  un  ou,  sopa  de  brou  de  fesoles  de  ceba 
de...? 

— Vós  mateixa.    A  gust  vostre— mormolà  el  pagès 

amb  accent  manyac,  mantenint  el  cap  cot  i  la  vista 
baixa. 

—  Gràcies  per  la  confiança.  Vós  no  sou  parrò- 
quia de  la  casa,  però  tot  seguit  he  conegut  que  éreu 
una  persona  distingida.  Creieu  que  la  Quima  us 
tractarà  tan  bé  com  sàpiga.  Una  servidora  es  diu 
Quima  per  a  tot  allò  que  vulgueu  manar-li.  A  Fi- 
gueres tothom  me  coneix  per  la  Quima  Xamosa :  un 
motiu,  ja  ho  compendreu.  Aquí  en  corren  molts  de 
motius...  i  a  mi  m'han  enramat  amb  aquest,  que  no 
va  pas  malament,  si  un  hom  sap  dur-lo  amb  una 
mica  de  sal.  No  manca  qui  me  l'enveja  i  tot.  Però, 
anem  al  cas;  vós  teniu  dret  d'escollir  la  sopa  que 
vulgueu,  d'entre  les  que  jo  us  cantaré,  i  com  que 
el  meu  paladar  no  és  el  vostre  i,  per  més  que  jo 
desitgi  encertar- vos  el  gust... 

Prou! — saltà,  exasperat,  en  Jeroni. — No  vull  men- 
jar a  la  cantada  ^, enteneu? 

I,  en  dir  això,  no  pogué  estar-se  d'esbatanar  les 
grans  parpelles  dels  seus  uUs  bovins  i  de  ventar 
una  encesa  llambregada  als  de  l'embafadora  sir- 
vent.  La  Xamosa  restà  una  beUa  estona  immòbil, 
com  enlluernada.  Després  féu  un  surt  i  tocà  soletes 
cap  a  la  cuina,  tot  ganyotejant  i  estossegant. 

— Diable!  Si  m'hauré  compromès?... — va  dir-se 
en  Jeroni,  penedint-se  de  la  seva  rauxa. 

S'acuità  a  recompondre  l'alterada  fesomia  i,  om- 
brejant  la  vista  amb  les  roges  pestanyes,  la  decantà 
de  nou,  passejant-la  per  sobre  les  estovalles,  com  si 
preguntés  a  la  munió  de  taques  llardoses  i  virola- 
des, que  hi  havia,  la  llista  dels  plats,  que  s'eren  ser- 
vits a  l'hostal  durant  la  setmana.  Mes  el  certus  és 
que  no  es  preocupava  de  les  taques,  ni  de  les  esto- 
valles. Pensava  en  els  secrets  de  la  Quima  Xamosa. 
Amb  sols  esguardar-la  els  hi  havia  sobtats  sense  vo- 
ler; i  s'havia  endut  com  era  dona  de  quaranta  anys 
i  no  en  declarava  més  que  trenta,  com  patia  d'un 

fluix  poc  honrós  i  com  servia  sense  soldada  en  aten- 
ció a  conquistar  a  les  taules  de  l'establiment  la 
parròquia  per  al  llit,  que  era  el  taller  dels  seus 
guanys.  Ho  havia  vist  tan  clar,  fitre!  Era  possi- 
ble que  fos  una  falòrnia?  Doncs  i  d' on  redimontri 
s'ho  empescava? 

Mentrestant  la  Xamosa  va  tornar,  li  posà  al  cos- 
tat, sense  badar  boca,  una  galleda  d'aigua  amb  un 
porró  en  fresc  i,  al  cap  de  poca  estona,  li  presentà 
una  sopa  escaldada  amb  un  ou.  Bon  entrant:  un 
plat,  que  valia  per  dos!  AUò,  doncs,  no  pintava  pas 
malament.  A  ia  traça,  la  barjaula  no  havia  pas  pe- 
netrat els  misteris,  que  ell  temia  haver-li  descobert, 
i  el  rebuf  l'havia  corretgida  del  mal  vici  de  xerrar  i 
llagotejar.  Millor  per  a  eUa,  que  així  es  guanyaria 
unes  albixeres,  que  poc  se  les  esperava.  No,  l'amo 
de  Mas  Baltrons  no  n'era  de  coquí  amb  els  que  sa- 
bien suportar-li  els  rampells  i  deixar-lo  content. 

Es  recalcà  de  pit  a  la  taula  i  es  posà  a  menjar. 
Rica  sopa!  A  bé  que  res  no  adoba  tant  la  vianda 
com  el  brou  de  la  bona  gana,  i  ell  menava  una  cas- 
sussa  que  ni  que  tingués  gossos  afamats  al  ventre. 
Bon  senyal,  perquè,  si  el  seu  mal  li  hagués  donat 
febre,  no  gastaria  pas  aquell  delit;  i  mal  sense  fe- 
bre, serp  sense  verí.  Total,  no  seria  res.  Tot  con- 
sistia en  prescindir-ne  de  la  falòrnia,  tal  com  se  fa 
amb  un  renyit:  «ja  pots  passar  i  repassar  pel  meu 
davant  tant  com  vulguis,  per  a  tu  no  hi  galibo.»  I 
ni  tan  sols  no  recordar-se'n. 

— Per  exemple :  ara  a  sopar  i  foris,  com  si  no 
hi  hagués  ningú  al  meu  voltant,  com  si  fos  al  mig 
d'un  desert.  Què  ànimes,  ni  què  esperits!  No  creu- 
re en  altre  esperit  que  en  el  del  vi  del  porró,  que 
és  un  esperit  generós  i  sense  trampa...  si  el  taverner 
no  l'ha  desmoralitzat.  Però...  fora!...  no  pensar-hi 
tampoc  amb  el  mala  pua  del  taverner.  Dir  home 
és  dir  malvestat.    La  bona  illusió  és  figurar-se  ha- 

bitant  d'una  illa  deserta,  inconeguda.  Cap  veu  con- 
torbadora  enlloc...  una  pau  completa...  silenci...  una 
dolça  remor  de  fullareda... 

S'havia  dut  l'última  cuUerada  de  sopa  a  la  boca 
i  suspengué  el  braç  a  mig  aire  del  retorn  al  plat. 
Què  redimontri  significava  el  silenci,  que  regnava 
aleshores  al  seu  entorn?  No  es  diria  sinó  que  els 
hostes  li  havien  entès  el  pensament  i  havien  callat 
per  complaure'l.  Mes  no,  allò  no  era  possible.  Ell 
no  havia  pas  desencorralat  ni  un  sol  mot;  n'estava 
segur;  i,  girat  d'esquena  i  a  boca-closa,  no  l'havien 
pas  pogut  entendre.  Però  el  certus  és  que  la  sala, 
suara  tan  bulliciosa,  restava  muda  com  un  sepulcre. 
Ni  un  dring  de  vaixella,  ni  un  piu  de  conversa... 
S'arribava  a  sentir  el  quasi  imperceptible  rum-rum 
de  la  bellugosa  negror  de  mosques,  que  cobria  un 
ram  de  falgueres  penjat  al  sostre  amb  un  cordill. 
Fitre!  Seria  que  els  hostes  haurien  tocat  el  trapau? 
No,  sense  necessitat  d'esguardar-los  sabia  que  no ; 
els  sentia  a  palp  d'ànima  i  tenia  la  sensació  que  l'es- 
taven espiant.  La  pell  se  li  agrumollà  per  tot  el 
cos  amb  un  esborronament  estrany.  Com  la  fredor 
d'un  bisturí  dintre  la  carn,  sentia  al  cor  l'esglaia- 
dora penetració  dels  subtils  esguards  esmolats.  Fi- 
tre, quina  cosa  més  pesada!  Però  iper  què  l'es- 
piaven? Què  li  haurien  reparat?  Sens  dubte  la 
seva  aparició  a  Figueres  hauria  causat  escàndol, 
tothom  n'hauria  parlat,  els  hostes  n'haurien  hagut 
esment  i  ^qui  sap  si  la  mala  bruixa  de  la  criada  els 
havia  advertits  a  cau  d'orella :  «mireu,  aquell  és 
l'home  dels  cas»?  Així  era  comprensible  l'expecta- 
ció.   Però,  l'espiaven  realment?    Eren  realment  aUí? 

No  pogué  resistir  la  curiositat  de  constatar-ho. 
Pàllid,  esgarrifant-se,  alzina  amb  un  moviment  im- 
pulsiu, irresistible,  la  caiguda  testa  i,  badant  les 
grans  lluernes,  que  Déu  li  havia  obert  a  la  cara, 
n'abocà  la  claror  pels  àmbits  i,  girant-se,  girant-se 

—  156  — 


lentament,  la  projectà  sobre  la  faç  dels  silenciosos 
circunstants,  de  l'un  a  l'altre,  de  l'un  a  l'altre,  fins 
que  va  topar  amb  la  roentor,  que  escopien  els  ullets 
saiirins  de  l'hostaler.  Aleshores  acotà  el  cap  altra 
volta,   sospirant. 

Què  fer?...  No  s'havia  errat,  no;  la  Quima  Xa- 
mosa  l'assenyalava  amb  el  dit  i  els  hostes  el  sotja- 
ven, sospitant-lo.  Ara  l'haurien  ben  descobert.  La 
cosa  ja  no  tenia  adob.  Mes,  què  íer  sinó  posar-se 
a  veure  venir? 

No  gosava  moure's,  ni  posticar-se.  Escoltava 
atentament,  amb  el  cor  oprimit.  Ací  i  allà  mor- 
mols,  que  criexien  i  minvaven  alternativament  com 
el  brogir  de  la  maror :  confabulacions,  tempestes, 
que  s'estarien  formant.  Ara,  batements  de  les  por- 
tes foranes :  seria  que  els  espantadissos  guillaven 
per  por  de  brega.  Endavant;  ell  no  diria  res.  Hola! 
passos...  anades  i  vingudes  cap  al  taulell...  Cruix  la 
tarima...  L'hostaler  devia  posar-se  en  moviment. 
—  ((Que  vingui,  que  s'expliqui.» 

Efectivament,  l'hostaler  acabava  de  davallar  de 
la  seva  tarima  imbuït  de  les  nobles  resolucions,  que 
l'honor  del  seu  establiment  reclamava,  i  avançava 
seguit  d'alguns  íntims  i  de  les  mirades  de  tots  els 
parroquians.  Pas  a  pas,  trontoUant-li  les  carns  amb 
un  rebotzegar  de  bot  d'oli,  s'encaminà  de  dret  a  la 
taula  d'en  Jeroni  ,va  aplanar-hi  al  damunt  les  gras- 
ses i  botarudes  mans  i,  en  actitud  de  lleó  rampant, 
esperà  que  el  pagès  aixequés  el  cap ;  mes,  havent-ho 
esperat  una  estona  inútilment,  es  decidí  a  cridar-li 
l'alerta. 

— Ep,  mestre,  ep!     Que  dormim? 

— Faig  el  que  em  plau— contestà  en  Jeroni  amb 
sorda  veu ;  i  esclafí  un  renec  entre  dents,  mig  per 
pruïja  de  ses  males  humors,  mig  per  creure  que  el 
llenguatge  truanesc  era  el  més  convenient  en  tal 
lloc  i  amb  tal  companyia. 

— A  mi  roncs  i  tossades? — va  dir  l'hostaler;  i 
afegí,  altivant-se  per  graus: — Sóc  el  capità  d'aquest 
vaixell,  enteneu?  Sóc  en  Vatualmón,  l'amo  d'aquest 
establiment.  Pareu  ment  a  trencar-me  els  respec- 
tes. Poca  murga,  eh?  Mireu :  veieu  aquella  por- 
ta? Doncs,  passeu-la...  apa!...  Toqueu  el  pirandó 
cap  al  carrer  i  no  poseu  mai  més  els  peus  a  casa. 

— Em  traieu  d'aquí? 

— Us  en  trec,  ben  net! 

— I  per  què? 

— Per  què?...  Vos  ho  sabeu  per  què.  No  gastem 
pólvora  en  salves ;  no  estic  per  romansos.  Heu  men- 
jat un  plat  de  sopa  amb  un  ou ;  bon  profit ;  no  us 
en  comptaré  res;  no  vull  la  vostra  moneda;  però... 
fora  escàndol...  guilleu. 

— Si  no  em  doneu  altres  raons,  no  em  moc — re- 
plicà en  Jeroni,  recoizant-se  a  la  taula  i  descansant 
la  barba  sobre  els  punys. — Això  és  un  establiment 
públic.  Tinc  dret  J' estar-hi.  He  tractat  un  sopar 
de  deu  sous.    L'espero. 

—  Així  estem?  —  va  fer  l'hosteler,  redreçant-se, 
brandant  el  cap  i  plegant  els  curts  i  gruixuts  braços 
sobre  el  pitarràs. — "Voleu,  doncs,  escàndol?  Voleu 
que  cridi  la  ronda  i  us  faci  agafar  per  atacs  a  la 
moral? 

En  Jeroni,  de  pàllid  que  estava,  tornà  groc  com 
ima  metzina. 

— Jo  atacs  a  la  moral! — exclamà  amb  amargue- 
sa.— Quasi  no  he  badat  boca  dins  aquesta  casa.  Si 
suara  m'ha  escapat  un  renec,  aquí  n'he  sentits  a 
cents  quan  he  entrat.  I  què?  No  és  pas  una  es- 
glésia això.  No  m'he  mogut  d'aquesta  taula,  he 
menjat  quietament,  no  m'he  ficat  a  cap  conversa... 
I   doncs?    Què  voleu?    De  què   podeu   queixar-vos? 

Aquest  discurs  provocà  mormols  de  protesta. 

— Calma,  calma — féu  l'hostaler,  adreçant-se  ami- 
gablement als  frisosos. — Si  s'ha  d'anar  per  justícia, 

s'hi  anirà;  però  no  m'agradaria  pas  haver-li  d'es- 
combrar cap  petjada.  L'honra  d'un  establiment  és 
més  delicada  que  la  d'una  minyona  i  els  catifets  de 
la  justícia  no  li  convenen...  ni  a  vosaltres  tampoc, 
creieu-me.  Jo  confio  que  aquest  home  es  posarà  a 
la  raó.  —  Va  girar-se  de  nou  vers  el  pagès  i,  amb  to 
mig  conciliador,  va  dir-li :  — No  sigueu  tossut,  mes- 
tre. No  m'obligueu  a  valer-me  d'uns  recursos,  que, 
si  a  mi  no  em  sabran  a  mel,  a  vós  us  sabran  a  fel 
i  vinagre.  Vós  ja  ho  veieu  que  m'esteu  perjudicant. 
Vós  no  l'ignoreu  pas...  per  la  reïra  de  Bet!...  el  vos- 
tre defecte. 

—  Tothom  ne  té  de  defectes  —  va  grunyir  en  Je- 
roni.— Sóc  un  home  com  els  altres. 

— No,  vós  no  sou  un  home  com  els  altres.  Vós 
teniu  un  defecte  o,  més  ben  dit,  un,  un...  un...  no 
li  trobo  nom.  Si  m'ho  haguessin  explicat,  no  ho 
hauria  cregut,  però  no  puc  negar  la  llum  dels  meus 
sentits.  Ja  ho  sabeu  vós  que  no  sou  un  home  com 
els  altres.  Per  força  heu  d'haver  usat  d'algun  ma- 
lefici, que  si  la  justícia  us  l'ha  de  desempescar,  bon 
nap  n'haureu  arrencat.  Ja  ho  sabeu  vós.  Aquí 
tots  tenim  ulls  a  la  cara,  mes  els  vostres...  i  què  us 
en  diré?...  són  com  vidrieres  d'alcova  sense  cortine- 
tes;  una  indecència!  Un  hom  no  hi  pot  passar  al 
davant  sense  escandalitzar-se.  Aquí  no  som  sants 
i  això  no  és  una  església,  certament,  però  si  algú 
comparegués  amb  robes  més  fréjoles  del  que  permet 
la  vergonya,  en  Vatualmón  li  estellaria  una  cadira 
pel  cap.  Alerta,  doncs.  Mireu  que  estem  in- 
dignats. 

—  I  jo  de  vós,  vatua  el  fetge  del  vostre  pare,  que 
va  morir  penjat! — exclamà  en  Jeroni,  llevant-se 
dempeus  enfellonit.  —  Què  cortinetes,  ni  no  cortine- 
tes!  Tots  la  reganyeu  l'ànima.  Que  us  penseu  que 
no  veig  els  draps  bruts  de  la  vostra  alcova,  mestre 
hostaler  de  Barrabàs?    No  en  tastareu  cap  glop  de 

la  mistela  emmetzinada,  que  serviu  als  vostres  parro- 
quians, assassí  de  beneits.  Ni,  amb  el  vostre  vi 
d'aigües,  calorit  amb  mangre  i  fum  d'estampes,  re- 
mullareu cap  dels  vostres  àpats  de  golafre,  senyor 
panxacontent.  Aneu,  que  vingui  la  justícia!  Jé 
m'explicaré  jo,  patolla  de  lladres.  Ja  diré  qui  va 
assaltar  el  dimecres  passat  la  diligència  de  Girona 
i  qui  va  matar  antanyasses  el  rector  de  Darnius,  i 
qui  és  aquell  hoste,  que  m'amença  amb  el  puny 
i  aquell,  que  s'amaga  darrera  els  altres,  i... 

No  pogué  pronimciar  cap  més  paraula.  Esclatà 
una  cridòria  atronadora  i  en  un  moment  tots  els 
punys  brandaren  armats,  quin  d'una  cassola,  quin 
d'una  cadira,  quin  d'una  llumenera,  d'un  porró, 
d'un  plat  o  d'una  ampolla.  I  totes  aquestes  hostalles, 
violentament  llançades  quasi  d'un  plegat,  volaren 
com  un  torb  d'infern,  brunzint,  xiulant,  roncant... 
i  toparen  amb  estrepitosa  trencadissa  contra  la  taula 
i  les  parets  properes  a  l'infeliç  pagès  i,  en  bona  part, 
de  dret  i  de  rebot,  contra  el  seu  cap  i  cara  i  coste- 
lles. Mai  un  raïm  espampolat  no  fou  batut  amb  més 
fúria  per  una  pedregada  de  setembre.  La  pell  del 
malaventurat  s'acolorí  ràpidament  de  taques  blavo- 
ses  i  moradenques  i,  ací  i  allà,  s'hi  obriren  trencs  i 
esborancs,  dins  els  quals  les  carns  vives  xopejaven 
com  brises  amarades  de  most. 

Però  estava  tan  afligit  i  deseperat  que  quasi  en 
sentí  més  alleujament  que  dolor,  així  com  d'una 
revulsió  sanítosa.  MiUor  que  l'haguessin  escomès! 
Les  ferides  en  comptes  d'estemordir-lo,  l'embravien, 
i  àdhuc  s'alegrà  ombrosament  que  li  proporcionessin 
motiu  de  desplegar  la  seva  encongida  quimera.  Va 
arrapar-se  al  marbre  de  la  taula  i,  aixecant-lo  fins  a 
posar-lo  de  canteu,  se'n  féu  un  mur,  a  resguard  del 
qual  podia  batre's  amb  menys  perill.  D'armes  ofensi- 
ves no  n'hi  mancarien  pas.  Només  que  inclinant-se 
una  mica,  pod'.a  collir-les  a  grapats,  del  munt  de  bar- 

rots  de  cadira  i  trossos  de  vaixella,  que  s'acimaven 
als  seus  peus.    Via,  sus,  doncs,  a  la  lluita! 

Ja  no  va  donar-se  punt  de  repòs. 

Enguerxida  la  boca,  apilotades  les  celles  cap  al 
nas,  treia  a  cada  moment  l'esgalabrada  testa  fora 
del  seu  bastió  i  engegava  els  seus  trets  amb  una 
certenitat  terrible.  No  n'errava  cap.  Eren  bales 
rases.  Volen,  brunzen...  i  allà  sagna  un  nas  escla- 
fat, allà  caverneja  una  buidada  conca  d'ull,  allà 
s'arrasa,  escarritxant,  una  barra,  de  la  qual  salten 
els  queixals  a  rest  com  els  grans  d'una  espiga  de 
moresc  al  cop  de  l'esgranadora...  I  el  núvol  d'ene- 
mics avançava  i  retrocedia  i  s'agombolava  i  tornava 
a  destriar-se,  i  sonaven  ais  i  bruels  i  tot  era  confus- 
sió  i  soroll  i  trencadissa  i  més  trencadissa.  Vint 
hom.es  no  en  podien  atuir  un. 

Mentrestant  el  formidable  Vatualmón  estava  in- 
utilitzat. Tan  bon  punt  s'inicià  la  batussa,  l'horror 
de  veure  convertides  en  armes  volants  les  pacífiques 
hostalies  del  seu  establiment  li  havia  paralitzat  els 
nervis  i  el  cor.  Com  a  ferit  d'un  llamp  havia  cai- 
gut d'esquena  contra  el  seu  taulell  i,  doblegant-se-li 
les  cames  a  poc  a  poc,  el  cossegàs  se  li  havia  anat 
amollant  fins  a  aplanar-se  d'anques  en  terra.  Home 
perdut.  Aquella  posició  li  era  quasi  tan  fatal  com 
a  una  tortuga  la  de  sobines  sobre  la  pròpia  closca, 
i  ell  ho  entenia  talment  així  que  ni  tan  sols  inten- 
tava cap  esforç  per  deixar-se'n.  Només  girava 
l'anguniosa  testa  d'ací  d'allà,  seguint  amb  la  vista 
el  vol  de  les  armes  i  badant  la  boca  a  cada  gir 
amb  espodrements  de  llançar  un  xiscle,  que  se  li 
ofegava  cada  cop  a  mig  camí  de  la  contreta  garga- 
mella. 

Així  hauria  romàs  hores  i  hores,  baldament  els 
seus  hostes  s'haguessin  esmicolat  fins  a  la  darrera 
engruna,  si  quelcom,  que  li  inspirava  més  interès 
que  totes  les  vides  humanes,  no  li  hagués  retornat 

les  forces  i  li  hagués  inspirat  una  heroica  re- 
solució. 

En  mig  del  seu  dolorós  encantament,  veié  que  la 
Quima  Xamosa  venia  de  la  cuina  portant  com  a  pa- 
tifell  de  guerra  als  seus  amics  unes  tals  rimes  de 
plats  i  cassoles,  que,  si  fossin  estades  de  bons  versos, 
haurien  bastat  a  un  poema.  Això  li  féu  compendre 
que  encara  hi  havia  quelcom  a  salvar  a  l'hostal,  i 
aquesta  idea  va  arborar-lo  moralment  i  material- 
ment. Aleshores  una  força  sobrehumana  enrobustí 
les  seves  fibres  i  les  hi  va  contreure  i  distendre  tan 
poderosament  que,  sense  quasi  estintolar-se  enlloc, 
d'una  sola  embranzida  es  llevà  dempeus.  Tot  ell  era 
valentia.  Empentegant  aquest  i  aquell,  saltà  al  ndg 
de  la  brega  i  amb  boca  escumejant,  entre  esbufecs 
i  xiulaments  del  respir,  esclatà  en  una  veuassa  de 
monstre  marí,  que,  passant  alternativament  i  quasi 
sense  transició  de  les  notes  més  profundes  a  les  més 
agudes  i  penetrants,  dominà  tots  els  sorolls. 

—  Lladres,  lladres!  Assassins! — va  cridar. — 
Foc,  foc!  Oh  de  la  ronda!  Lladres!  Foc!  Auxili! 
Socors !  —  I  per  aquest  estil  indefinidament. 

Això  posà  fi  a  la  lluita.  Eren  uns  crits  tan  es- 
tentoris  i  estridents  que  per  força  havien  de  resso- 
nar per  tota  la  vila.  Els  adversaris  d'en  Jeroni  se 
n'esfereiren,  no  dubtant  que  la  ronda  no  trigaria  a 
comparèixer ;  i  com  que,  quin  no  gaire  i  quin  no  gens, 
tots  eren  poc  amics  de  tractes  amb  la  justícia,  co- 
mençaren a  preocupar-se  més  de  la  retirada  que 
de  la  batussa.  Els  que  eren  a  prop  de  la  porta  fo- 
rana s'esquitllaren  al  carrer;  els  que  n'eren  lluny, 
no  trobant  tanta  avinentesa  a  la  fuita,  restaren  in- 
decissos,  considerant-ne  el  pro  i  el  contra,  ja  més 
capficats  que  furiosos;  els  ferits  se  palparen  les 
nafres  amb  més  desig  de  guarir-les  que  de  venjar- 
ies; cap  de  la  collà  no  estava  per  a  prosseguir  les 
hostilitats,   cosa  que,   per  altra  part,   hauria  sigut 

difícil,  havent-se  interposat  entre  els  contendents  les 
volunriinoses  còrpores  de  l'hosteler  i  la  criada. 

En  Jeioni  íou  el  darrer  a  desdir.  Estava  enfu- 
lismat  i,  mirant  com  a  igualment  enemics  tots  els 
presents,  brandava  el  braç  amb  un  grapat  de  terris- 
salla  al  puny  i  dubtava  si  destinaria  el  tret  a  ensor- 
rar algun  dels  antipàtics  botomons  d'en  Vatualmón 
o  algun  dels  embafadors  malucs  de  la  Quima  Xa- 
mosa.  De  cop  i  volta,  però,  suspengué  el  moviment. 
Una  claror  de  seny  acabava  de  penetrar  dintre  la 
seva  ànima  fosca  i  revolta.  No,  no  li  convenia  pas 
esperar  la  vinguda  de  la  ronda,  que  li  mouria  noves 
raons;  no,  no  ii  convenia  pas  engrescar  una  brega, 
que  no  podia  portar-li  més  que  males  resultes.  Bon 
goig  de  poder  íugir.  Calia  aprofitar  l'ocasió.  Dei- 
xà caure  en  terra  el  grapat  de  trossos  de  terris- 
sa, s'emparà  de  la  pedra  taulera,  la  faixà  pel  mig 
amb  les  estovalles,  l'embraçà  per  aquest  lligam  i, 
presentant-la  a  tall  d'escut  sempre  de  cara  al 
periU,  se  posà  en  marxa  mig  de  gairell,  mig 
de  reculons. 

Apa,  apa,  anava  guanyant  camí.  Els  hostes  feien 
l'orni.  L'hostaler  seguia  distret,  baladrejant.  El 
fugitiu  s'anava  atansant  a  la  porta  forana.  Es  girà 
un  moment  a  esguardar-la  i,  de  sobte,  es  sentí  aixar- 
pat,  magolat,  esclafat.  En  Vatualmón  se  li  havia 
tirat  al  damunt  i,  abraçant-lo  fortament  pel  coU,  li 
cridava  a  cau  d'orella : 

—  Lladre,  lladre,  no  te  m'escaparàs  sense  passar 
comptes.  Ets  ric...  ho  sé.  M'has  d'abonar  danys  i 
perjudicis. 

En  Jeroni  es  veié  perdut.  Per  massís  i  ferreny 
que  fos,  no  podia  suportar  les  catorze  arrobes  de 
carnassa,  que  li  estampien  la  pedra  taulera  contra 
el  pit  i  l'endernegaven.  Les  costelles  se  li  vinclaven 
cruixint,  les  sof rages  se  li  cloïen,  perdia  l'alè ;  1  el 
murri  de  l'hosteler,   comprenent  els  aventatges  del 

seu  pes,  se  n'aprofitava  tant  com  podia  arronçant 
les  cames  i  sacsejant. 

Les  cares  dels  dos  lluitadors  estaven  írec  a  frec, 
davant  per  davant,  i  en  aquesta  posició  cada  un 
llambregava  l'ànima  de  l'alire  fins  a  les  més  recòn- 
dites profunditats.  En  Jeroni  va  descobrir  dins  del 
seu  adversari  un  espectre,  que,  ocult  com  una  aranya 
dintre  la  teranyina,  no  palpitava,  ni  es  movia,  que 
no  fes  trontollar  tot  l'enteixinat  dels  pensaments  i 
dels  afectes :  un  botó  cèntric  i  viu,  que  encloïa  es- 
pais de  mirall,  dins  els  quals  se  reproduïa  eterna- 
ment present  una  història  tràgica  del  passat.  Va 
ésscí  una  visió  d'un  ir.stant,  però  bastà  a  donar-li  la 
iniuïcio  d'uns  fets.  per  a  l'esclariment  dels  quals 
xm  jutge  hauria  hagut  de  instruir  llargues  actua- 
cions. L'infeliç  pagès  estava  a  punt  de  caure  en 
aquell  instant.  Féu  un  esforç  suprem  per  mantenir- 
se  dret  i  quasi  sense  alè  va  dir  a  borbolls  al  seu 
enemic : 

—  Deixeu-me  estar,  o  xerro  allò  de  la  majordona. 

No  va  pronunciar  més  que  aquestes  paraules,  que 
eren  sense  dubte  la  clau  del  terrible  secret.  L'efec- 
te fou  immediat.  Així  que  l'hostaler  va  sentir-les, 
es  dejunyí  de  la  seva  presa,  saltà  en  terra  i  recu- 
là tres  o  quatre  passos  esfereït. 

Aleshores  en  Jeroni  llençà  la  pedra  taulera,  passà 
la  porta  i  s'arrencà  a  córrer  ravals  enllà,  camins 
enllà,  a  través  de  la  nit,  sense  saber  a  on  anava. 
Corre  que  corre,  corre  que  corre...  Per  fi  perdé  el 
respir  i,  tot  d'una,  esbalaint-se-li  els  sentits,  caigué 
tomballonejant  pesadament  com  un  sac  de  gra,  que 
cau  daltabaix  d'un  carro  a  la  carrera. 

Quan  recobrà  l'alè  va  girar-se  a  banda  i  banda 
temerós  d'ésser  perseguit.  No  descobrí  ningú  en- 
lloc. S'havia  internat  per  un  camí  de  vinyes.  No  es 
veien  arreu  sinó  dolces  coses  inanimades :  ceps,  oli- 
veres, bosquines  marginals,  plans,  muntanyoles... 
1  quina  nit  més  pura  i  més  plàcida!  Les  oli- 
veres, aquests  arbres  amants  de  les  celísties  noctur- 
nes, que  àdhuc  de  dia  les  recorden  i  sembla  que  en 
traspuen  l'emplataiada  llum  pel  fullam,  aleshores  se 
movien  silenciosament  amb  un  faldeig  vagorós,  com 
rabejant-se  amb  el  clar  de  lluna  per  a  millor  sedas- 
sar-lo  i  absorbir-lo.  El  ventijol  era  suavíssim;  el 
cel,  d'una  serenitat  immaculada ;  el  paisatge,  encan- 
tadorament desert.  Que  eren  belles  totes  les  coses 
apartades  de  les  estridències  humanes!  Era  l'ho- 
me l'única  font  de  la  lletjor,  de  l'extravagància... 
Oh  la  nit  dolça  i  serena!  La  pau  era  pertot  arreu, 
i  en  Jeroni  la  sentia,  però  no  podia  gaudir-la. 

—  Maleïda  sigui  la  carabassa  del  pelegrí !  I  ma- 
leït sigui  jo,  que  vaig  consentir  la  carabassada! 
Mal  m'haguessin  estafat  cent  voltes...  i  què?  No  és 
pitjor  això  d'haver-me  entrampat  la  màquina  del 
pensament?    Que  era  gust  creure  en  la  bona  fe  de 

les  persones!  Aquells  llavis,  que  somreien  amit•al- 
ment,  eren  més  xamosos  que  cap  flor  de  jardí,  quan 
un  hom  no  hi  veia  serpejar  les  males  erugues  al  de- 
dins. Llamps!  és  un  cas  ben  trist  el  meu.  I,  a  on 
vaig?  Amb  qui  enraonaré,  amb  qui  m'acompanya- 
ré, que  no  ens  girem  a  cops  de  puny?  Oidà,  mireu 
que  em  passen  unes  coses!...  Unes  coses,  que  no 
poden  ésser...  i  són,  fitre!  Qui  sap?  I  si  les  somiés? 
Altres  vegades  he  somiat  extravagàncies  tan  palpa- 
bles com  aquestes  i,  després,  en  despertar,  pensava : 
—  (ique  no  ho  coneixies,  animal,  que  no  podien  ésser 
sinó  un  somni?» 

Va  posar-se  a  contemplar  una  olivera  veUa,  molt 
alta,  tot  remembrant  un  pesombre,  que  havia  tingut 
antanyasses  una  nit.  Havia  somiat  que  pujava  al 
campanar  de  la  catedral  de  Girona,  primer  per  l'es- 
cala fosca  amunt,  amunt  fins  al  replà  de  les  campa- 
nes i,  després,  pel  cim  de  la  cúpula,  cap  al  gabió  de 
l'àngel:  una  ascensió,  que  fa  feredat.  Ja  assolia 
l'últim  graó,  quan...  rist!...  li  rellisca  un  peu,  fa 
fallanca,  perd  l'equilibri,  intenta  recobrar-lo,  s'en- 
trebanca amb  les  pròpies  cames,  tomba  de  gairell 
sobre  la  llisa  cúpula,  s'esmuny  per  la  seva  vessant, 
va  a  estimbar-se  i  s'arrapa  desesperadament  a  la 
coronisa,  restant-hi  clavat  de  mans  amb  tot  el  cos 
penjant  campanar  enfora.  —  Només  que  de  pensar- 
hi  m'escruixesc.  No  podia  agafar-me  bé.  Els  bra- 
ços se  m'enrampaven...  Els  dits  se  m'anaven  escor- 
rent per  sobre  el  saplanet  de  la  pedra...  Bé  sembla- 
va veritat  allò!  I,  cansat  de  sofrir,  vaig  pensar: 
«Val  més  morir  d'una  vegada.»  Vaig  afluixar  les 
mans  i...  avaU  a  talla  venti...  desnonat  de  la  vida, 
tapats  els  esperits,  eixordades  les  orelles  del  bram 
de  l'aire.  I,  no  res,  amb  el  patatum  de  la  caiguda 
vaig  pegar  un  bot  de  ventrell  i  em  vaig  despertar 
tan  bellament  ajagndet  al  meu  llit.  Doncs,  qui  sap, 
Mare  de  Déu?     Si  m'enfilés  a  dalt  d'aquella  olivera 

i  em  tirés  daltabaix  de  la  branca  més  alta,  amb  el 
surt  de  la  caiguda  potserfer  que  em  despertés  al 
llit...   potsefer  que  em  despertés  a  l'eternitat. 

Va  estremir-se  de  cap  a  peus. 

—  Llamps!  quines  idees  se  m'acuden!  Serva, 
Jeroni.  Un  mal  pas  aviat  és  donat.  No  estem  per 
passos,  que  no  puguin  recular-se.  La  vida  és  una 
pilota,  que,  un  cop  engegada,  es  perd  qui  sap  a  on 
i  no  torna  mai  més  a  la  mà. 

I,  vaja,  no  ho  semblava  pas  que  somiés.  Va  pal- 
par la  terra  al  seu  costat  i  en  sentí  clarament  les 
aspreses:  els  grans  de  sorra,  les  brosses...  I  les  fe- 
rides? No  li  dolian  prou  i  massa?  Per  estranyes 
que  fossin  les  coses,  que  li  passaven,  no  eren  un 
somni.  Era  cert,  doncs,  que  veia  les  entramenes 
de  les  ànimes.  Fitre,  quin  cas!  I  era  cert  també 
que  tothom  li  traüUava  el  pensament,  redefitre! 
Com  dubtar-ho  després  d'unes  proves  tan  fortes  com 
les  que  havia  rebut  i  duia  encara  marcades  a  les 
costelles? 

Estava  cansat  i  li  convenia  dormir.  Va  posar-se 
en  marxa  a  la  recerca  d'una  balma,  on  fer  nit  a 
cobert  de  la  serena.  Roda  que  roda,  no  n'atalaiava 
cap  enUoc.  Cruixit  d'ossos  i  ranquejant  més  i  més 
a  cada  pas,  arribà  per  fi  a  un  pradeU,  dins  el  qual, 
entre  salzes  i  pollancres,  hi  havia  un  petit  edifici 
protegit  per  un  porxet  davanter.  Ben  mirat,  aquell 
porxet  podia  servir-li  d'alberg  tan  bé  com  una  cova; 
i  s'hi  anà  atansant. 

La  qüestió  era  que  no  hi  hagués  ningú.  En  Jero- 
ni tenia  horror  a  la  companyia.  I  no,  de  segur  que 
no  hi  hauria  ànima  vivent.  Es  reia  pla  que  aquell 
pradell  no  era  gaire  transitat.  Unes  herbes  altes  i 
ufanoses  el  cobrien  en  quasi  tota  la  seva  extensió 
sense  deixar  rastre  de  passadís.  Els  poUancres,  re- 
vestits d'eures  i  llambrusques,  ramejaven  més  per 
la  soca  que  per  les  secalloses  branques,  talment  que 

alguns  semblaven  arbres  capgirats,  que  tinguessin 
les  rels  en  l'aire  i  la  capçada  en  terra.  Que  anys  i 
panys  devien  haver  passat  sense  que  s'hagués  cuidat 
ningú  d'esporgar-los  i  netejar-los! 

L'edifici  acusava  també  la  major  incúria.  Era 
un  petit  santuari  abandonat,  que  s'esquerdava  a  sol  i 
serena.  La  teulada  estava  feta  un  jardí  de  blets  i 
ravenisses;  els  ràfecs,  esqueixalats  com  eren,  devien 
segurament,  durant  les  pluges,  vessar  l'aigua  al 
llarg  de  les  parets,  i  els  regalims  havien  donat  nai- 
xença a  unes  capes  de  molsa,  que  simulaven  un 
cascadeig ;  pels  esvorancs  del  mur  havien  crescut  ar- 
brisses,  que,  no  molestades  de  ningú,  havien  tingut 
temps  d'envellir-s'hi ;  tot  indicava  l'abandó;  àdhuc 
la  campana  criava  pel  vegetal  i  borrejava  verdelo- 
sament  a  la  claror  de  la  lluna. 

—  Bona  i  amable  soledat!  — pensà  en  Jeroni. — 
Aquí  estaré  mig  bé  i  no  és  fàcil  que  ningú  vingui  a 
trencar-me  la  dormida. 

Penetrà  dins  el  porxet  i  s'ajagué  de  cames  al  da- 
munt d'un  dels  pedrissos  laterals,  recalcant  l'esque- 
na a  les  dues  parets  del  reco.  S'havia  proposat  no 
cavil•lar,  ni  tirar  plans  fins  que  un  bon  son  li  hagués 
refrescat  i  enfortit  l'enteniment.  No  volia  pensar 
res,  sinó  dormir  i  fora.  Ho  necessitava.  I  estava 
tan  cansat  que  les  parpelles  se  li  aclucaven  totes 
soles.  Però  així  que  va  entresbaltir-se  una  mica, 
la  idea  de  la  seva  desgràcia  se  li  revifà  sobtadament 
i  va  desvetaUar-lo  amb  un  baticor  d'espant;  i  vinga 
pensar  i  repensar,  mal  que  no  ho  volgués. 

Què  faria  l'endemà?  Presentar-se  a  casa  seva? 
No,  de  cap  manera ;  no  podia  pas  posar  l'espectacle 
de  les  seves  misèries  a  la  vista  de  la  seva  mare,  de 
la  seva  filla  i  de  la  seva  muller.  Primer  morir  que 
no  pas  passar  una  tal  vergonya.  És  clar  que  elles 
havien  d'esser  dones  tarades  com  tothom.  Si  no  hi 
havia  un   pam  de  net  enlloc!     No,   ja  no  creia  en 

la  santedat  de  la  mare,  ni  en  la  innocència  de  la 
filla,  ni,  menys  encara,  en  la  fidelitat  de  la  muller. 
A  la  seva  esposa  li  havia  reparat  certs  maneigs,  que 
l'havien  dut  a  negres  sospites  més  d'un  cop.  Des- 
prés els  havia  excnsats.  Ah,  que  babau!  Totes  les 
dones  de  casa  seva  s'havien  confabulat  per  combre- 
gar-lo amb  rodes  de  molí,  i  fleumeria  va,  fleumeria 
ve,  i  moxaines  i  beateries,  havien  arribat  a  enga- 
nyar-lo. I  com  no,  si  ell  s'agradava  tant  de  figu- 
rar-se-les  uns  angelets?  Perquè  en  Jeroni  podia 
ésser  certament  un  descregut  i  un  cridaner  i  un  re- 
negaire, però  les  estimava  de  cor  aquelles  dones : 
eren  els  seus  altars,  eren  les  santes,  que  pregaven 
per  ell,  i  s'estimava  més  la  virtut  llur  que  tots  els 
interessos  del  món  i  que  la  sang  de  les  venes.  I  ja 
no  hi  creia!  N'havia  perdut  l'iUusió.  Però  per  què 
pensar-hi,  si  ja  estava  decidit  a  no  veure-les  mai 
mes? 

—  Al  diable  les  dones !  No  vull  estimar  ningú, 
Fugiré,  m'amagaré...  Mes,  ara  no  vull  pensar  res. 
A  dormir  s'és  dit. 

Cent  voltes  se  féu  aquest  propòsit  i  cent  voltes  tor- 
nà als  mateixos  pensaments  turmentosos.  Fins  a  la 
matinada  no  pogué  agafar  un  son  profund,  que  durà 
unes  quantes  hores. 

Va  despertar-se  amb  la  claror  del  dia  a  la  cara. 
El  sol,  baix  a  l'horitzó,  entrava  porxo  endins  per  un 
escanyall  de  muntanyes  i  àdhuc  estenia  la  seva  ala 
de  llum  fins  a  l'interior  de  la  capella,  que  no  estava 
tancada  més  que  per  una  cleda.  Aleshores  en  .Jero- 
ni va  veure  l'efígie  del  sant  al  damunt  d'un  petit 
altar  mig  enderrocat  i  destacant  sobre  una  paret 
nua,  de  la  qual  es  desprenia  a  llenques  el  gruix  del 
vell  emblanquinat,  a  la  manera  com  es  desprèn  i 
penja  de  la  soca  l'escorxa  dels  plàtans  dels  nostres 
passeigs.  Era  una  efígie  vestida  de  pelegrí,  amb 
petxines  a  la  valona  i  a  la  gallarussa  i  amb  un  gaiató 

encarabassat  al  puny.  A  la  peanya  hi  havia  unes 
lletres  grosses,  que  deien :  Sant  Jaume.  Patró  de 
Galícia. 

—  Fitre!  — exclamà  de  cor  endins  en  Jeroni,  tot 
saltant  daltabaix  del  pedrís.  —  Vet  aquí,  fet  i  pastat, 
el  sant  de  la  meva  desgràcia.  —  I  anà  per  agenollar- 
se,  pensant :  —  Aprofitem  l'oca^iió  ;  mirem  de  des- 
agraviar-lo.  Si  li  prometo  de  reconstruir  aquesta 
capella,  que  se'n  va  en  orris,  segurament  em  guarirà. 
—  Però,  ans  d'acabar  de  íiectar  les  cames,  es  pegà 
una  palmellada  al  front  i  va  redreçar-se.  —  He  so- 
miat!—  es  digué.  —  Llamps!  ara  ho  veig.  No,  no 
m'agenoUo,  no  hi  vull  creure  en  paparotes.  Oidà 
com  m'havia  de  malmetre  aquest  bo  de  sant,  que 
no  íé  habilior  d'espolsar-se  les  queres,  que  el  rose- 
guen, ni  esma  de  castigar  els  pavordes,  que  tan 
malament  el  serveixen?  Ell  m'ha  encervellat,  això 
sí.  Hauré  passat  una  febrada  a  la  mala  ombra 
d'aquest  emporxat  i  la  imatge  del  sant,  vista  amb 
uUs  de  malalt,  se'm  deu  haver  entravessat  a  l'ente- 
niment ;  i  allà  van  miracles  i  neguits,  i  en  Vatual- 
món  i  la  Quima  Xamosa  i  aquella  patolla  de  brètols, 
que  m'apedregaven... 

Estava  somrient  amb  satisfacció  i,  en  arribar 
aquí,  se  li  glaçà  el  somriure  als  Uavis. 

—  Llamp !  i  les  nafres,  que  em  varen  fer  i  que 
encara  em  dolen? 

Tot  seguit,  però,  trobà  una  explicació  tranquilit- 
zadora.  Qui  sap  on  les  hauria  arreplegades  les  na- 
fres! No  era  de  creure  que  hauria  caigut  cop  i  re- 
cop  rostos  avaU  i  garrotxes  a  través  quan  trescava 
fora  camins  i  amb  el  cap  a  tres  quarts  de  quinze? 
I  si  aquesta  raó  no  era  la  vera,  ho  seria  qualsevuUa 
d'altra  per  l'estil;  mes  no  pas  les  figuracions  d'un 
desvari  tan  sense  to,  ni  so,  ni  cap,  ni  centener  com 
el  que  havia  patit. 

S'encarà  amb  el  sant  i  de  pensament  li  va  dir: 

—  Si  tracteu  tan  malament  la  companyia,  no  és 
estrany  que  resteu  sense  devots.  Tan  bona  jeia  que 
sembleu  tenir  i...  la  mala  nit  que  m'heu  donat!  No 
hi  doimiré  mai  més  amb  vós;  de  primer  m'embarco 
amb  la  Quima  Xamosa,  sota  terra  sigui. 

Ideà  aquestes  folgues  i  rigué,  però  ni  les  folgues 
ni  el  riure  li  eixien  de  gaire  endins.  Després  es 
senyà  emborbolladament  i  sortí  al  defora. 

Volia  figurar-se  que  estava  tranquil,  que  no  havia 
passat  res  extraordinari  i  que  era  l'home  de  sempre; 
i,  amb  aquest  tarannà,  decidí  posar-se  en  marxa  cap 
a  Mas  Baltrons.  Va  pujar  a  dalt  d'un  turonet  per 
orientar-se  i  tot  seguit  va  atalaiar  Vilablanca  al 
lluny,  cap  al  nord,  més  enllà  de  la  gran  plana  de 
Figueres.  La  simpàtica  vila  estava  asseguda  al 
rera-vessant  d'una  coma  vermellenca,  de  la  qual 
sobreeixia  una  mica,  tal  com  un  rest  de  blanques 
dents  brolla  de  part  darrera  d'un  llavi  xamós.  El 
Mas  Baltrons  n'era  mitja  horeta  lluny  i  no  es  veia; 
estava  amagat  dins  un  reclot  de  Paradís.  Allí  la  pau, 
l'amor  i  l'abundància.  Llàstima  que  per  a  anar-hi 
calgués  atravessar  una  plana  tan  transitada  com  la 
de  Figueres! 

—  Però,  i  què? — va  dir-se  en  Jeroni,  reaccio- 
nant contra  la  covardia  del  seu  instint.  —  M'arron- 
ço  com  si  fos  l'home  del  meu  somni.  I  ara!  Que 
em  vegi  tothom.  Apa,  de  repotències  cap  al  pla!  — 
I  va  enfilar  resoludament  un  corriol,  que  hi  duia. 

Tot  davallant,  filosofava  a  la  seva  manera: — Fi- 
tre,  que  beneit  he  sigut  queixant-me,  mal  que  fos  en 
somnis,  del  dret,  que  ens  atorga  la  naturalesa,  d'a- 
magar o  manifestar,  en  voler,  els  nostres  intents  i 
afectes!  Si  precisament  no  hi  ha  res  més  ben  en- 
ginyat al  món.  Déu  ens  guard  que  ens  veiéssim 
tals  com  som!  Ens  escandalitzaríem,  i  tornaríem 
més  dolents.  Qui  no  ho  sap  que  l'exemple  és  en- 
comanadís i  q\ie  el  mal  crida  mal  i  el  bé  crida  bé? 

I  ara  mireu  si  n'és  de  fina  d'enginy  la  naturalesa  o 
qui  sigui,  que  ens  ha  conjuminats!  Ens  ha  cobert 
de  cap  a  peus  amb  un  vel  atapeït  i :  «vosaltres  matei- 
xos, deixeu  passar  a  través  d'aquest  vel,  com  a  tra 
vés  d'un  sedàs,  allò  que  vulgueu.»  I,  és  clar,  fitre, 
tots  volem  semblar  bonics,  i  no  hi  sedassen  més  que 
blancors  d'innocència,  exquisideses  de  virtut  i  llus- 
tres de  noblesa,  a  no  ésser  que  vessem  la  farina. 
Resultat :  que  ens  donem  bon  exemple  i  ens  esti- 
mulem al  bé.  Així,  doncs,  hauríem  de  creure  en 
Déu...  perquè,  vaja,  aquesta  nostra  disposició  re- 
vela el  seny  d'un  pare,  que  posa  caminadors  a  les 
seves  criaturas.  I  vet  aquí  que  ha  d'ésser  molt  do- 
lent l'escàndol,  ja  que  es  gira  contra  un  intent  tan 
paternal.  Fitre,  fitre,  quines  coses  vaig  entenent! 
Però,  alerta,  no  ens  encaparrem.  No  hi  vulguis  ti- 
rar per  savi,  Jeroni,  que  de  savi  a  boig  hi  va  un 
negre  d'ungla...  i  tinc  por  que  els  teus  cargols  flui- 
xegen  una  mica  d'ençà  de  la  quimerada. 

El  corriol  no  era  gaire  llarg,  i  el  pagès  va  tres- 
car-lo i  assolí  el  pla  en  el  temps  de  descabdellar 
aquests  pensaments. 

Allí  prengué  un  camí  ral,  afressat,  que  corria 
entre  camps  de  morescos  i  mongeteres ;  i  entrar-hi 
i  perdre  el  sol  de  vista  va  ésser  tot  u:  tan  alta  i 
ufanosa  hi  era  la  vegetació  a  banda  i  banda.  Ha- 
via vingut  a  parar  a  un  dels  indrets  més  fèrtils 
i  ben  regats  de  la  rodalia  de  Figueres,  i  n'hagué 
tan  bell  encant  que  quasi  es  va  distreure  de  les  se- 
ves cabòries  i  neguits. 

S'aturava  bocabadat  a  cada  pas,  es  girava  d'una 
banda  a  l'altra  i  no  es  cansava  d'exclamar  de  cor, 
i  àdhuc  de  boca  i  tot  alguna  vegada : 

— Fitre,  quins  blatars  de  moresc!  Refitre,  quines 
fesoleres  d'aspra!  Redefitre,  quina  glòria  d'es- 
plets! 

Ací  i  allà  es  descobrien  belles  plantacions  de  su- 

perbiosos  morescos,  alts  força  més  que  cap  persona, 
drets,  gallardíss'ims,  enflocats  de  cintes  verdes  i 
emplonsallats  a  faisó  d'indis  braus.  Aquesta  plan- 
ta originària  d'Amèrica  sembla  que  evoqui  pels  nos- 
tres plans  l'espectre  dels  seus  primitius  conreua- 
dors ;  i  es  diria  que  ací  i  aUà  aquells  espectres  s'al- 
çaven a  falanges  i  més  falanges  amb  urc  guerrer. 

Ací  i  allà  també,  en  guisa  de  campaments  en- 
tendats  per  a  tal  exèrcit,  les  mongeteres  d'asprar 
alçaven  masses  de  verdor,  edificis  estranys  i  sump- 
tuosos, carrers  interminables,  ciutats  maragdines, 
d'una  pompa  i  un  estil  orientals.  Aquesta  planta, 
regina  dels  estivatges,  si  pot  aferrar-se  a  bona  terra, 
sol  produir  aquests  prodigis.  Creix,  fioleja,  s'en- 
xarxa,  treu  fullada  i  forma  murs  d'una  verdor  com- 
pacta: una  piràmide  vivent,  que  s'altiva  més  i  més 
de  dia  en  dia ;  i  ve  que  les  aspres  no  basten  a  la 
seva  creixença  i  aleshores  s'expandeix  pels  cimals, 
encerclant-los  de  ràfecs  voladissos  i  empinjoUats  com 
els  que  encerclen  les  pagodes  xinesques. 

Quelcom  de  pagoda  xinesca  i  d'edifici  de  conte 
de  fades  tenien  aquelles  masses  fuUoses,  que  s'al- 
çaven fins  a  les  blavors  del  cel  i  ombrejaven  pro- 
fundament el  camí,  per  on  passava  el  bocabadat 
pagès.  Gemmes  de  rosada  les  enriquien  esplèndi- 
dament. L'ambient  estava  saturat  d'humitat  i 
d'acres  olors  herboses. 

El  dia  entrava  amb  retard  en  aquells  paratges 
frondosos.  Semblava  que  l'aire  hi  retingués  en- 
cara fosques  i  pureses  de  la  nit.  Xibarri  d'esco- 
lania, que  es  desperta  i  lleva  cantussejant,  una  xer- 
radissa  de  pardals  ressonava  ja  per  les  espessors 
fantàstiques  i  misterioses.  Els  habitants  de  les  ver- 
des pagodes  conmençaven  a  adonar-se  que  el  dia  era 
nat.  La  cogiillada  també  se'n  adonava  i  íiautejava 
dolçament  dintre  els  morescars. 

En  Jeroni  no  s'entenia  gaire  de  pagodes  xines- 

ques,  ni  de  indis  americans,  ni  era  precisament  la 
formosor  allò  que  més  admirava  dels  esplets.  La 
seva  imaginació  poderosa  els  considerava  per  altres 
caires.  En  cada  bri  de  moresc  hi  veia  un  humil 
camàlic  de  múltiples  braços,  que  duia  grosses  cap- 
ses de  gra  sota  les  aixelles  a  servei  del  seu  amo. 
Calculava  quantes  ne  duien  per  terme  mig  uns 
amb  altres  i  quants  brins  cabien  a  cada  vessana  de 
terra ;  prenia  a  bell  ull  la  mida  de  cada  camp  i 
cercava  els  sacs  de  grana,  que  n'eixirien,  els  venia 
a  preu  corrent  i  comptava  les  dobles  de  quatre,  que 
vindrien  a  valer.  I  així  mateix  procedia  amb  les 
mongeteres.  Les  imaginava  ja  esf ullades  pels  vents 
de  la  tardor  i  les  veia  convertides  en  unes  xarxes 
tan  plenes  de  ba jotes  com  puguin  ésser-ho  de  peixos 
les  xarxes  del  més  afortunat  pescador,  les  traginava 
a  l'era,  les  batollava  i  les  reduïa  a  granussa  pura  i 
a  diner  sonant. 

Aquestos  punts  d'esguard  eren  els  que  l'emba- 
dalien i  entusiasmaven,  i  aquestes  complicades  ope- 
racions del  magí  foren  les  que  acabaren  per  apar- 
tar-lo de  la  negra  angoixa,  que  l'oprimia.  Torna- 
va a  ésser  l'home  d'altres  temps. 

S'aturava  davant  d'un  camp,  en  calculava  la  co- 
llita i  pensava: — Qui  pogués  comprar-lo!— Donava 
unes  quantes  passes,  s'aturava  davant  d'un  altre 
camp  i  tornava  a  fer  salivera. 

Finalment  va  palplantarse  al  mig  del  camí  de- 
sert, i  va  dir-se : 

— No  hi  ha  terra  millor  al  món  que  la  d'aquesta 
clapa  de  pla.  Aquesta  terra  sablonenca,  negreta,  és 
dolça  al  treball  i,  amb  adobs  i  regadiu,  lleva  tant 
com  li  demana  el  pagès.  Un  camp  d'aquests  a 
les  meves  mans  seria  una  mina  d'or;  i,  si  un  hom 
preparés  les  coses  amb  temps,  no  crec  que  l'adqui- 
sició en  fos  costosa,  ni  difícil.  Els  actuals  propie- 
taris deuen  ésser  figuerencs,  gent  de  vila,  uns  se- 

nyors  ociosos,  que  quasi  tots  són  jugadors...  i  els 
jugadors,  en  temps  de  sort  revessa,  prenen  diner  a 
qualsevol  preu...  i  diner  car  és  de  mal  pagar,  i  els 
rèdits  engreixen  el  deute,  i  passa  allò  de  la  ron- 
dalla :  del  cigronet  a  la  gallineta,  de  la  gallineta 
al  porcell,  del  porcell  al  bou,  del  bou  a  la  noia. 
Qui  juga  no  dorm.  Amb  pocs  diners...  aprofitant 
l'ocasió... 

Mentre  en  Jeroni  tirava  aquests  plans,  que  Tem- 
melaven  i  embadalien,  tant  o  més  distret  que  ell 
venia  per  la  mateixa  carretera  un  mendicaire  espe- 
llifat  i  barbablanc,  que,  amb  el  seu  sarró  a  la  mà, 
n'escorcollava  el  recapte  i  menjotejava,  tot  fent 
via.  I  com  que  tant  l'aturat  com  el  vianant 
es  creien  sols  i  prenien  el  camí  pel  mig,  no  trigà  el 
que  es  movia  a  topar  amb  el  que  no  es  bellugava. 
Aleshores  ambdós  saltaren  un  pas  enrera,  s'enca- 
raren i  s'esguardaren  de  fit  a  fit.  AUò  va  ésser  una 
horror.  Ambdós,  sorpresos  i  aterrats  igualment, 
no  sabien  deixar-se  de  vista,  més  i  més  astorats,  més 
i  més  pcàl•lids  a  cada  instant.  Amb  les  ànimes  al 
descobert  s'emmirallaven  l'un  dinlre  l'altre  i  de  l'un 
a  l'altre  anaven  i  venien,  com  injuries  punyents,  els 
reflexos  de  les  pròpies  misèries  i  culpes;  i  com  més 
se  miraven  més  s'ofenien  i,  més  irritats,  esforçaven 
l'injúria.  Fou  una  lluita  espiritual  i  silenciosa  més 
terrible  q\ie  la  de  les  sorolloses  armes.  Els  dos  es- 
perits s'abraonaven  a  la  manera  llur,  amb  una 
força  d'odi  creixent,  i  llavoraven  i  patien  maldant 
per  anorrear-se. 

El  mendicaire  no  pogué  resistir  gaire  estona 
aquell  combat  aclaparador.  Horroritzat  i  fora  de 
seny,  rebato  per  la  cara  de  l'estranya  fantasma,  que 
l'escometia,  el  pesant  sarró  del  recapte  i,  llançant 
un  aliret  histèrie,  apretà  a  fugir  esbojarradament. 
I  en  Jeroni  s'arrencà  a  córrer  al  seu  darrera.  Es 
sentia  arborat   del  desig  de  destruir   aquell   ésser, 

que  acabava  d'enfonsar  totes  les  seves  illusions ; 
però  s'aturà  de  sobte  a  les  poques  passes  i,  colpe- 
jant-se els  polsos  amb  els  punys,  proferí  una  espan- 
tosa blasfèmia.  Després  s'esgarrifà  de  cap  a  peus, 
escampà  la  vista  a  l'entorn  amb  esporuguiment  i 
s'esquitllà  dintre  un  camp  de  mongeteres,  cercant 
un   amagatall   entre  llurs  fulloses   cortines. 

Assegut  a  la  crestallera  d'un  reguer  medità  llar- 
gament. Què  faria?  Matar-se?  Es  una  cosa  fa- 
cilissima:  un  3alt  vers  la  buidor  des  del  cim  d'un 
estimball,  i  ja  està.  Costa  menys  que  despullar-se 
de  les  robes  per  ficar-se  al  llit.  I  ni  tan  sols  cap 
dolor,  perquè  la  mort  amatent  l'ofegaria  ans  del 
primer  ai.  Però  ^i  després?  Si  era  un  fet  la  des- 
gràcia, que  el  portava  al  desesper,  el  sant,  que  l'havia 
causada  havia  d'ésser  també  una  realitat  i  no  es 
podria  dubtar  de  l'existència  d'un  altre  món  i  una 
altra  vida.  Matar-se?  Bé,  si  morta  la  cuca,  mort  el 
verí ;  però,  si  era  passar  d'un  patiment  a  un  altre 
de  pitjor,  la  jugada  no  sortia  a  compte.  Calia  viu- 
re, doncs.  Mes,  com  presentar-se  a  ningú?  Com 
alimentar-se?  Un  remei  hi  havia:  llevar-se  els  uUs, 
aquells  ulls  maleits  del  cel.  I  perdre  per  sempre 
l'amable  llum  i  les  belles  formes,  que  íugen  acl 
paip!  D'altra  manera,  s'exposava  a  ésser  descobert 
i  pres  i  presentat  a  la  seva  família,  i  això  li  causava 
més  horror  que  tot.  No,  no  sufriria  que  mare,  filla 
i  esposa  li  veiessin  les  vergonyes  de  l'ànima.  De 
moment  s'allunyaria  de  l'Empordà  i  després... 

En   mig  d'aquestes   angúnies  va   recordar-se   del 

sarró,  que  el  captaire  li  havia  tirat  a  la  cara  i  que 
havia  caigut  al  marge  de  la  carretera.  Segurament 
contindria  una  bona  provisió  de  rebostalles,  que 
podria  aprofitar;  i  qui  dies  passa,  anys  empeny. 
Calia,   doncs,   apoderar-se'n. 

Gambejant  de  quatre  grapes,  s'atansà  al  camí 
ral  i,  després  d'escoltar  atentament  per  assegurar-se 
que  no  hi  sonava  cap  trepig,  s'hi  esmunyí,  agafà 
d'una  arpada  el  sarró  i  tornà  al  seu  amagatall.  No 
tenia  gens  de  gana,  però  sí  un  defalliment  i  un 
cori-mori  molt  gran.  Per  de  prompte  un  glopet  de 
vi  li  aniria  més  bé  que  cap  vianda.  Va  posar-se  a 
escorcollar  el  sarró  i,  al  dessota  d'un  sostre  de  ro- 
segons, va  trobar-hi  pa  tou,  formatge,  una  llonga- 
nissa de  llom  i  finalment  una  carabasseta  plena 
d'una  garnatxa  més  dolça  que  la  mel  i  més  ardent 
que  un  caliu,  segons  pogué  comprovar  en  tas- 
tant-la. 

Va  beure  a  petits  glops  cop  i  recop  i  anà  recon- 
fortant-se. I  quan,  ja  satisfet,  desava  la  carabassa 
i  les  rebostalles,  que  havia  escampat  sobre  l'herbei, 
hi  reparà  entremig  una  bena  de  seda  amb  uns 
lligams,  de  la  qual  tot  seguit  endevinà  la  servitud. 
Era  una  bena,  que  el  belitre  del  captaire  es  lligava 
al  cap  per  sobre  els  uUs  a  fi  d'inspirar  més  com- 
passió, aparentant  una  malaltia  de  la  vista.  Ja 
suara  en  Jeroni  li  havia  llegit  ànima  endins  aquesta 
picardia,  juntament  amb  altres  per  l'estil.  Mes, 
heu-vos  aquí  una  idea  salvadora :  si  aquell  gat  vell 
se  valia  de  tal  facècia  per  a  explotar  el  proïsme  i  per 
què  no  se'n  podia  valer  en  Jeroni  en  un  cas  de 
ne'^essitat  com  el  seu? 

Va  tornar  de  mort  a  vida ;  i  més  encara  quan, 
havent-se  posat  la  bena,  constatà  que  era  d'un  teixit 
clarer,  a  través  del  qual  podia  mig  veure  les  coses 
properes.  No  li  imposava,  doncs,  una  ceguera  com- 
pleta, sinó  un  emboirament.    Els  llunys  s'esfumaven 

i  perdien,  però,  en  atansar-se,  els  objectes  prenies 
cos  d'ombra  i,  segons  com  els  feria  la  llum,  àdhuc 
color  i  reUeu.  Si  allò  li  tapava  la  tara,  estava 
salvat. 

Aleshores  va  témer  que  el  captaire  l'hagués  de- 
nunciat i  que  el  sometent  d'algun  poble  veí  vingués 
a  empaitar-lo.  El  sarró  podia  comprometre'l.  Va 
amagar-lo  dins  unes  espesses  mates,  després  de 
treure'n  el  recapte  i  embutxacar-se'l,  i  va  esquillar- 
se  camps  a  través,  per  entre  mongeteres  i  morescos. 
Hala,  hala...  El  cas  era  fugir  d'aquells  Uocs.  A  on 
aniria?  Per  què  no  a  Barcelona,  que  és  una  gran 
ciutat,  un  bosc  de  cases,  un  món  de  gent?  Allí  viu- 
ria del  captiri.  Fitre,  un  pagès  com  ell,  que  era 
l'enveja  de  la  gent  del  seu  poble,  el  primer  terra- 
tinent del  terme  de  Vilablanca,  arribar  a  una  tal  mi- 
sèria! Però  i  qui  sap?  Ell,  amb  la  facultat,  que 
tenia,  podia  d'amagatotis  descobrir  molts  de  secrets 
i  fer-se  pagar  el  callament.  Secrets  vergonyosos  I 
Qui  no  en  guarda  algun?  És  clar  que  això  seria 
pitjor  que  robar  a  camí  ral.  Mes  què  fer  altrament? 
Bé  li   calia   enginyar-se. 

Tot  d'un  plegat  se  li  va  acudir  un  pensament  es- 
trany :  el  de  robar-se  ell  mateix.  De  moment  neces- 
sitaria diners  i  en  duia  pocs...  Per  què  no  robar  de 
ço  del  seu?  La  cosa  era  faedora  i  fins  i  tot  fàcil. 
Tenia  totes  les  claus  de  casa  seva;  sabia  miUor  que 
ningú  tots  els  amagatalls  dels  seus  diners.  De 
bella  nit,  quan  tothom  dormís,  obriria  la  porta,  en- 
traria a  peu  de  mitja  per  tal  de  no  fer  soroll,  arre- 
plegaria allò,  que  li  eon\'ingués,  i  guiUaria  secreta- 
ment, Ningd  no  n'hauria  cap  flaire.  Era  una  bona 
pensada.  Ja  que  havia  de  renunciar  els  pairals 
com  un  fadrí  extern,  al  menys  no  se  n'aniria  sense 
dot.  Mes,  portant  aquesta  dèria,  no  li  convenia  pas 
allunyar-se.  El  cas  era  donar  el  cop  aquella  ma- 
teixa  nit.    Quina   hora   devia    ésser?    No    haurien 

caigut    encara    deu    hores    del    matí,    segurament 
que  no. 

Va  alçar-se  al  front  la  bena,  que  duia  sobre  els 
ulls  i,  estenent  la  vista...  reUamp,  quina  cosa  més 
voladora  era  la  vista!...  tractà  d'orientarse.  Vila- 
blanca  era  la  seva  guia.  La  cercà  i  la  veié  res- 
plendir al  lluny  com  un  rest  de  blanques  dents  so- 
bre un  llavi  xamós,  reeixint  sobre  la  seva  coma  ver- 
mellosa,  per  damunt  de  les  verdors  de  la  plana  íi- 
guerenca.  Anant-hi  pel  dret  en  dues  hores  de  mar- 
xa era  assolidora.  Podia,  doncs,  estar  tranquil  i 
marrar  tant  com  cregués  convenient  a  evitar  perills 
i    sospites ;    el    temps   li    sobrava. 

D'una  estiba  de  canyes,  que  hi  havia  al  cap  d'un 
camp,  n'agafà  una  de  revinguda  i  se'n  tallà  un 
bastó;  tornà  a  cobrir-se  els  ulls  amb  la  bena,  eixí 
dels  conreus,  saltà  a  la  carretera  de  Roses  i,  simu- 
lant els  aires  d'un  cec,  la  va  anar  seguint.  Els  via- 
nants que  trobava,  no  el  sospitaren  poc,  ni  molt. 
El  creien  un  malalt  de  la  vista.  Li  obrien  pas, 
apartant-se  del  volt  del  seu  bastó  palpaire,  i  el  sa- 
ludaven com  se  sol  fora  vila  entre  anants  i  vi- 
nents. 

— Bon  dia  i  bona  hora. 

— Déu  vos  guard  amb  la  companyia. 
A   cada   salut,    que    rebia,    respirava   més   ampla- 
ment.    Que  era  gust  allò  I 

En  ésser  ja  moít  lluny  de  Figueres,  girà  per  un 
corriol  cap  a  l'indret  de  Vilablanca  i,  tombat  el 
primer  quart  de  la  tarda,  arribà  a  un  paratge, 
que  no  distava  de  Mas  Baltrons  més  enllà  de  mitja 
horeta  o  de  tres  quartets  d'hora  a  tot  estirar.  Allí, 
al  peu  d'unes  muntanyes  enselvades,  s'emboscà  dins 
una  espessa  verneda,  que  creixia  entre  uns  esta- 
nyols, calçada  d'arços  i  romagueres  i  enxarxada 
d'eures  i  vidiellas.  Aclofat  entre  les  més  braves 
mates  sobre  un  tou  de  fullaca,  menjà  quatre  bocins 

del  recapte  del  mendicaire  i,  després,  s'ajagué  a  fer 
teiTips. 

Tot  pintava  bé.  Encara  que  per  atzar  topés  amb 
gent  coneguda,  protegit  amb  la  bena,  no  li  sospita- 
rien la  tara.  No  res,  mal  d'ulls...  i  prou.  Però 
valia  més  passar  ben  desapercebut  a  fi  que  no  l'en- 
devinessin autor  del  cop  de  mà,  que  projectava. 
A  les  darreries  de  la  tarda  tramuntana  la  serra, 
entraria  a  la  roureda  vella,  sotjaria  des  d'aUí  el  mas 
Baltrons  i,  quan  no  hi  hagués  ningú  a  les  envistes 
de  la  casa,  s'  esquitllaria  al  pati  i  s'amagaria  al 
llenyer,  entre  la  feixina.  AUí  esperaria  la  nit  1, 
mestrestant,  podria  observar  d'amagatotis. 

Va  venir-li  un  intent  maligne. 

—  Fitre,  avui  confessaré  la  familia  i  els  criats. 
Tots  els  de  casa  a  posta  de  sol  eixiran  a  sopar  al 
pati,  sota  l'emparrat,  com  de  costum  a  l'estiu.  La 
dona,  la  noia  i  la  maro  s'asseuran  refiades  al  davant 
meu,  i  jo  veuré  els  pensaments,  que  els  passin  per 
sota  els  arcs  de  les  celles,  tan  clarament  com,  posat 
al  mig  d  la  plaça  del  Vi  de  Girona,  podria  veure 
la  gent,  que  es  passeja  per  sota  les  voltes.  Alesho- 
res traüllaré  les  amagades  interioritats  d'aquestes 
santes,  al  costat  de  les  quals  jo  semblava  un  con- 
demnat de  l'infern.  Quines  queres  descobriré  dins 
aquells  cors  d'aparença  tan  amable?  Quines  tur- 
pituds  hi  llambregaré?  Fitre,  serà  cosa  curiosa... 
serà  un  plaer  i  un  esgarrifament...  quelcom  no  mai 
sentit.  Vull  gaudir  d'aquest  privilegi,  que  m'ator- 
ga la  desgràcia.  Vull  gustar  les  aigües  de  la  ve- 
ritat pura. 

Al  principi  la  idea  el  féu  somriure  amb  un  goig 
maligne ;  hi  sentia  certa  gràcia  irònica,  certa  agra- 
dosa picantor  de  cosa  grotesca  i  estrident ;  però,  a 
manera  que  li  va  donar  voltes  i  més  voltes  pel  magí, 
l'anà  sentint  més  ardent  i  embriagadora.  No  po- 
dia estar-se  de  fantasiejar  les  possibles  troballes  de 

la  seva  enquesta  i  ae  turmentar-se  amb  dubtes  i 
recels,  que  exasperaven  la  seva  curiositat.  Ja  no 
va  recordar-se  més  del  seu  projecte  de  rampinya. 
Fitre,  era  precís  deserabolicar  un  per  un  els  plecs 
d'aquells  cors  estimats!  Això  li  inspirava  més  inte- 
rès que  tots  els  diners  del  món.  Fremia  d'una  es- 
tranya voluptuositat  i  glatia  i  s'impacientava  com 
el  jovencell  que,  posseint  un  àlbum  deshonest,  es- 
pera frisós  la  trigadora  ocasió  d'examinar-lo.  Que 
trigava  a  caure  el  sol!     Que  eren  llargues  les  hores! 

Sobretot  tenia  set  d'assaborir  la  Uecor  de  les  se- 
cretes turpituds  de  la  seva  esposa,  llecor  crema- 
dora com  extreta  de  brases  d'infern,  que,  només 
que  de  flairar-la  de  llimy,  ja  l'enfebrava.  Qui  l'ha 
poguda  beure  mai  sense  mixtió,  directament  i  sense 
obstacle  dintre  l'ànima  d'una  esposa?  Mes  ell  sí, 
ell  podia  i  volia.  Ho  sabria  tot,  tot!  I  si  resulta- 
ven certes  les  seves  sospites...  Però,  no,  això  no 
era  possible.  Una  dona  tan  soferta,  tan  obedient, 
tan  dolça  i,  per  altra  part,  tan  lligada  per  la  com- 
panyia d'una  mare  honestíssima  i  vigilant  i  d'una 
filla  candorosa,  que  amb  la  seva  presència  ja  ins- 
pirava sentiments  de  puresa...  ^s'hauria  lliurat  a 
tan  perilloses  aventures?  Era  boja,  doncs?  I  per 
què  no?  Per  què  no  creure-la  capaç  de  les  follies 
de  la  carn?  Els  fets  coneguts  ja  parlaven  massa 
clar  tan  mateix...  i,  lligant  caps... 

Patia  terriblement.  Mai  no  hauria  pensat  que 
estimés  tant  i  tant  la  seva  muUer.  Tantes  de  vega- 
des que  l'havia  escridassada  i  atracaUada!...  Ara 
comprenia  que  les  suavitats  de  cos  d'aquella  dona 
eren  el  goig  suprem  del  seu  palp.  Ara  comprenia 
que  l'escalf  de  vida  d'aquella  dona  era  el  confort 
suprem  de  la  seva  existència.  Afalacs  d'ella,  besa- 
des d'ella,  tendreses  i  delits  sensuals  d'eUa,  plaers 
mil  voltes  menyspeats  [quina  passió  i  quina  re- 
cança li  causaven    en    considerar-los  fruïts  d'altri! 

Perquè,  sí,  altres  els  havien  fruïts,  n'estava  segur. 
Els  indicis  parlaven.  Lligava  caps,  concordava  els 
incidents,  omplia  els  buids,  refeia  les  històries  punt 
per  punt.  Hauria  pogut  assenyalar  els  llocs  i  les 
hores...  Veia  l'escena  de  la  caiguda:  el  secreteig 
i  les  fleumeries  i  les  mirades  ardents  i  l'escomesa 
i  la  sobreeixida  de  turgents  i  palpitants  obscenitats. 
Horrible  martiri!  El  moll  dels  ossos  se  li  fonia  a 
l'ardentor  d'aquestes  imatges  odioses.  Oh  la  dona 
atractívola  i  avorridora!  L'amava  més  que  mai,  amb 
més  passió,  amb  més  foUia.  Abraçar-la,  posseir-la!... 
Beure  el  plaer  fins  a  la  darrera  gota  i...  ecs!...  re- 
batre de  fàstic  la  copa  contra  la  paret! 

S'enfebrava,    desvariejava. 

De  sobte  s'adonà  que  s'havia  fet  tard.  Uns 
quants  oriols  de  vol  silenciós  havien  vingut  a  posar- 
se  als  cimals  de  la  verneda  i  des  d'aquelles  altituds 
atalaiaven  els  voltants  com  solen  fer  cada  vespre 
per  escollir  el  jóc.  L'aigua  dels  estanyols  havia  pres 
una  color  de  glaç  suaument  rosada  com  la  de  la 
polpa  d'un  meló  d'hivern.  El  sol  devia  ja  verme- 
llejar.  Segurament  no  restava  pas  una  hora  de 
dia.  Calia  afanyar-se  Tal  vegada  el  temps  seria 
massa  just.  Anem,  s'atansava  el  moment  de  com- 
provar les  ofenses  i  de  venjar-les. 

S'alçà  d'una  embranzida.  Una  alenada  tràgica 
se  l'enduia.  La  barretina  i  el  llaç  dels  cabells  li 
varen  caure,  garfits  per  una  romaguera ;  però  no 
es  girà  pas  a  recollir-los.  Amb  pas  pressut  embes- 
tí  la  costa...  amunt,  amunt,  per  dintre  una  selva 
de  suros  i  alzines  gegantins,  esgarriats  ací  i  allà 
com  desacompanyant-se.  Què  descobriria?  Quines 
vergonyes?  Quins  secrets  antics?  Tot  ell  palpitava. 
EU,  l'home  furt,  que  mai  havia  deixat  de  pujar  cap 
costa  d'una  sola  pitrada,  ara  s'ofegava  i  de  tant  en 
tant  havia  de  relentir  la  marxa  per  pendre  alè.  Era 
l'emoció  la  que  el  cansava,  no  l'esforç,  que  li  costés 

el  repetjó.    Ni  tan  sols  se  n'adonava  que  caminés. 
Vivia  en  un  somni,  en  un  desvari.    Amunt,  amunt... 

Anava  a  descobrir  els  misteris  profunds  de  tres 
cors;  i,  flaire  d'unes  flors  verinoses,  no  vistes  en- 
cara, els  pressentiments  l'esbojarraven.  L'aire  es 
poblava  al  davant  seu  d'imatges  lúbriques,  execra- 
ble.s.  Els  vells  suros  i  les  grosses  alzines  s'anima- 
ven als  seus  ulls  com  si  participesin  dels  seus  pen- 
saments i  gesticulessin  expressant-los. 

Les  alzines,  per  velles  que  siguin,  tenen  morbi- 
deses  de  branca  i  pompes  de  fullam,  que  acusen 
certa  feminitat.  Els  suros  vells,  en  canvi,  són  els 
arbres  del  desesper.  Tots  tenen  posats  de  victima, 
que  es  retorç  de  dolor.  Bonyeguts,  esqueixats,  es- 
berlats 0  esventrats,  na  n'hi  ha  cap  que  no  mostri 
alguna  nafra  espantosa.  Es  diria  que  viuen  en 
eterna  convulsió,  temorosos  de  la  destral  i  de  la 
burja  escorxadora,  que  tantes  voltes  els  han  ferits ; 
i,  en  veure  a  llur  entorn  descolgada  una  bona  part 
de  llurs  tortuoses  rels  serpejants,  un  hom  pot  creure 
que  han  forceguejat  per  deseixir-se  de  la  terra  i 
fugir. 

Vells  suros,  grosses  alzines,  arbres  de  voluptuo- 
sitat, arbres  de  desesper,  sorgint  d'entre  la  bosquina 
revolta,  esperitats  del  vent,  branquejaven,  brogien, 
verbejaven,  reflectint  el  desvari  de  l'encervellat  pa- 
gès. I  ell  els  entenia  i  s'hi  comunicava  a  onatge 
d'ànima. 

Amunt,  amunt,  cap  a  saciar  la  curiositat  impa- 
cient i  glatidora!  Oh  el  goig  de  contemplar  les  nue- 
ses dels  cors  amaís  dins  la  mateixa  alcova  càlida 
i  misteriosa  de  l'esperit!  I  sí,  sí,  les  adamades 
alzines  aprovaven  aquell  desig  amb  un  consentiment 
luxuriós.  Àdhuc  semblava  que,  per  dintre  l'ombra 
de  les  ampulloses  capçades,  amb  les  suavitats  i  ro- 
doneses del  brancatge  prefiguraven  ja  les  nuditats 
encuriosidures.    Sí,  sí...  el  fullatge  sospirava  de  gla- 

timent.    Sí,  sí...  les  capçades  panteixaven  d'emoció. 

Mes,  ai,  les  braveses  d'ira,  que  s'abranden  a  la 
més  mínima  sospita  d'amors  extràviques  d'una  es- 
posa! Ai,  l'horror  sense  nom  de  descobrir  una 
immundícia  de  pecat  dins  el  cor  sagrat  d'una  mare! 
Ai,  l'angúnia  de  trobar  boires  de  turpitud  darrera 
el  somrís  angelical  d'una  filla  estimada!  I  sí,  sí... 
els  vells  suros  les  ressentien  aquelles  horrors.  Aque- 
lles horrors  corrien  per  llurs  branques,  eriçant  amb 
un  esborronament  estrany  les  blanques  molses,  que 
les  cobrien  com  un  pelatge  d'ancianitat.  Sí,  sí,  tal- 
ment era  un  crit  d'esglai^  sord  i  esquerdat,  el  que 
brollava  de  llurs  estalocs,  que  esquinçaven  el  vent. 
Tota  la  naturalesa  s'unia  al  gran  desvari :  aire, 
terra,  plantes... 

I  flotava  una  blasfèmia  per  sobre  aquell  somni. 
L'irascible  i  desconfiat  pagès  ja  no  era  el  renegaire 
vulgar,  quasi  inconscient.  El  seu  esperit  s'encres- 
pava  i  sublimava  com  el  de  les  pitonises.  La  seva 
pensa  fulgurava  de  llums  sinistres.  Amunt,  avant, 
cap  a  l'abús  del  poder,  cap  a  les  descobertes  horri- 
bles, cap  a  la  lestrucció  de  tota  fe!  Era  una  nota 
d'un  chor  demoníac,  estrident.  Els  seus  cabells  roigs 
banderejaven  al  buf  de  la  marinada.  Els  seus  gros- 
sos ulls  llampurnaven  dins  les  ombres  del  bosc.  Els 
sentiments  més  violents  i  contraposats  s'adunaven 
en  un  sol  flam  dintre  el  seu  pit.  Mai  una  barreja 
d'elements  mé?  conrtadictoris  ha  bullit  dintre  cap 
perol  de  biterna.  Les  mixtures  infames  de  cor  d'al- 
bat  i  turmes  de  boc,  mel  de  lliri  blanc  i  suc  de  bala- 
dre, llet  de  dona  i  verí  de  serp,  que  un  esperit  caòtic 
confeccionava,  tot  maleint,  maleint,  serien  un  sím- 
bol pàUid  d'aquell  desvari,  on  bullien  dins  una  ma- 
teixa fervor  l'amor  1  l'odi,  la  curiositat  i  l'horror, 
la  passió  i  l'execració.  Amunt,  avant,  cap  al  guadi 
de  la  ira  i  de  la  mort! 

Emportat  per  aquesta  follia,  en  poc  més  d'un 
quart  d'hora,  una  eternitat,  guanyà  la  carena  de  la 
serra,  davallà  per  l' altra  vessant  i  atenyé  una  mages- 
tuosa  roureda,  que  des  d'un  congost  s'estenia  per 
una  amplíssima  vall.  Havia  seguit  la  ruta,  que 
s'havia  proposat  de  bon  principi,  en  planejar  el  seu 
cop  de  mà  nocturn.  A  l'altra  banda  de  la  roureda 
hi  havia  el  Mas  Baltrons.  Calia,  doncs,  atravessar- 
la  tota.  Va  entrar-hi  decidit.  Avant,  avant,  cap  a 
la  tragèdia! 

Els  grans  roures  són  els  arbres  del  poder  i  la 
dignitat;  i  els  d'aquella  selva  eren  famosos.  Acom- 
passadament  plantats,  robustos  i  massissos,  s'alça- 
ven amb  una  dretura  marcial.  L'escorxa  els  reves- 
tia d'una  ajustada  túnica  de  plaques  articulades,  que 
lluentejava  sordament  com  una  cota  metàl•lica,  en- 
telada pel  temps.  Llurs  capçades  eren  amples  i  pro- 
fundes i  la  barreja  d'unes  amb  altres  els  donava  una 
opacitat  impenetrable  a  la  claror.  Allí  tot  eren  om- 
bres, jocs  de  barres  negrejants  i  flotes  d'obscura 
verdor.  Els  baixos  brancs  destriables,  amb  els  seus 
rams  de  fulles  puntejades  i  rígides,  tenien  més  apa- 
rences d'obres  de  forja  que  de  productes  vegetals  i 

—  186  — 


semblaven  més  aviat  decoracions  que  no  pas  orgues 
de  vida.  Una  idea  d'ordre,  de  grandesa  i  d'esta- 
bilitat senyorejava  tota  aquella  roureda. 

En  internar-s'hi  l'enfollit  pagès,  no  pogué  menys 
de  sentir-se  més  i  més  cohibit  a  cada  pas.  Ja  el  seu 
desvari  no  podia  triomfar  de  la  natura,  que  el  vol- 
tava. Una  sensible  imposició  d'ordre  i  de  recolli- 
ment el  contrenyia.  L'home,  però,  era  tossut  i  es- 
tava fortament  encervellat.  Persistia  en  la  seva  dè- 
ria, si  no  tan  follament,  amb  més  perfídia  encara, 
com  el  nedador  ardit,  que  voga  amb  més  braó  a 
manera  que  li  és  mé-?  contrari  el  corrent.  Avant, 
avant!  Mal  que  pesés  a  cel  i  terra  havia  de  servir-se 
de  l'instrument  poderós  i  maleït,  amb  el  qual  l'havia 
armat  el  sant  de  la  seva  desgràcia.  Tenia  set  de 
l'ànima  dels  seus.  Beuria  a  sacietat.  Volia  passar 
comptes  rigorosos.  Que  s'enfonsés  tot.  Avant, 
avant,  cap  a  la  tragèdia  pressentida! 

Mes,  tot  callava  al  seu  entorn.  Les  enormes  so- 
ques eren  mudes  i  rígides  com  columnes.  L'alta  vol- 
ta visible  era  una  immòbil  fullareda  de  bronze,  a  la 
qual  no  arribava  cap  buf  de  la  marinada.  La  mari- 
nada passava  per  la  part  superior  de  la  fronda  i  no 
podia  atravessar  la  seva  espessa  profunditat  amb 
res  més  que  amb  una  remor  solemnial,  que  semblava 
venir  d'altres  móns. 

El  pagès,  sense  ador-se'n  ell  mateix,  caminava  a 
voltes  de  puntetes.  Els  cruiximents  de  la  fullaca 
sota  els  seus  peus  li  causaven  una  impressió  alar- 
mant i  desagradable,  que  instintivament  procurava 
evitar.  Quan  hi  parava  esment,  s'estremia.  Era 
un  sacríleg  furtiu  i  tremolós,  que  anava  a  forçar  tres 
sagraris,  els  cors  de  tres  santes.  Tres  sagraris? 
Per  què  aquesta  idea,  evidentment  falsa?  No  eren 
més  aviat  tres  urnes  de  pecat  i  de  sutzura?  Les  pro- 
tegia tal  volta  un  guardatge  diví?  Qui  sap?  Però, 
què   importava?   Ell   es   sentia  home   d'infern.    Ha- 

via  nat  per  a  condemnar-se.    Amava  la  ira  i  la  des- 
trucció.    El  seii  destí  havia  d'acomplir-se. 

Un  sentiment  d'immensa  infelicitat  el  dominava. 
Una  amargor  àrida  li  ressecava  tota  font  de  llàgri- 
mes. Desemparat  d'amor,  traït,  befat,  tarat,  empo- 
brit, bandejat  d'entre  els  homes  ^què  li  restava  sinó 
la  venjança  i  el  desesper?  Ho  considerava  concen- 
tradam^nt.  Una  sensació  de  fret  i  de  tenebra  l'en- 
vaïa més  i  més.  Caminava,  caminava,  i  el  cap  se  li 
anava  tombant  sobre  ei  pit,  i  les  barres  se  11  cloien 
i  apretaven. 

Ja  de  tant  en  tant  l'ambient  s'aclaria  ima  mica 
i,  al  lluny,  per  entro  les  socalades,  s'obirava  una 
daurada  polseguera  d-í  llum.  L'infeliç  pagès  s'atan 
sava  a  la  fi  de  la  selva.  Se'n  féu  compte  i,  ccmmòs 
per  un  rebuU  d'emoció,  s'aturà  al  davant  d'una 
gran  clapa  de  bos^juina.  Sabia  que,  en  havent-la 
salvada,  descobriria  el  mas  Baltrons.  S'ofegava. 
El  cor  no  li  cabia  al  pit.  Va  posar-se  a  brandar  de 
cap  i  a  dir  i  redlr  articuladament :  — És  trist,  és 
trist!...  La  mataré  i  mato  tres  cors...  tres  cors... 
tots  tres!...  És  trisl,  es  trist!...  — Va  alzinar-ss  amb 
feresa.  —  Però,  si  és  cert  que  m'ha  traït,  perdi's  la 
misericòrdia  en  la  teira!  — I  avançà  cautelosament 
per  entremig  de  les  rames  i  la  brossa. 

Ah!  Vet  aUà  el  Mas  Baltrons,  el  paradís,  del 
qual  era  estat  bandejat  per  sempre  més.  Era  un 
paisatge  de  tons  íiur.&,  que  s'obirava  per  entre  les 
soques  dels  roures  .-om  pels  intercolumnis  d'un  claus- 
tre. Encara  el  banyava  el  sol.  Oh  país  de  placi- 
desa! Allí  la  casa  benamada,  al  cim  d'una  comeUa 
d'un  verd  tendre  i  groguenc,  que  destacava  com  una 
taca  lluminosa  sobre  la  morador  de  les  muntanyes 
llimyedanes  i  emergia  d'una  mar  maragdina  d'user- 
des. Cap  a  l'esquerra,  el  fruiterar  i  el  camí  que 
menava  a  Vilablanca.  Cap  a  la  dreta,  les  feixes  es- 
calonades  de   la   Quintana   i   el   congost  de   la   font 

dels  Lliris,  abeuratge  dels  bous  del  mas.  País  de 
somnis!  Allí  havien  florit  totes  les  il•lusions  de  la 
seva  vida.  En  contemplar  aquells  camps  i  feixes 
i  muntanyes,  sentia  brollar-hi  els  antics  records  com 
un  llunyà  flíabioleig  tot  dolç,  tot  trist,  tot  recador. 
Les  cites  idiiiques,  les  fontades  en  família  llavors  de 
la  convalescència  de  la  noia,  el  plaent  repòs  després 
de  les  segades,  les  festes  familiars  dels  focs  de  Sant 
Joan...  escenes  pures  i  agradoses  com  una  música! 

La  casa  no  parlava  sinó  de  pau.  La  seva  torre 
emmarletada  era  una  niera  de  coloms  i  orenetes. 
Aquella  finestra,  amb  un  test  de  clavellines  a  l'ampit 
era  la  de  la  cambra  de  la  noia.  Aquella  altra  de 
més  avall,  gran  i  columnària,  flanquejada  de  verdes 
tapareres,  era  la  de  la  cambra  matrimonial.  Amb- 
dues estaven  tranquilament  obertes,  igual  que  les 
portes.     Ningú  no  es  temia  de  res. 

Ja  el  sol  devia  caure  a  la  posta.  Els  nuvolets 
lleus,  que  flotaven  pel  cel  d'orient,  prenien  una  deli- 
cada color  de  taronja.  El  gall  entonava  el  seu  cant 
vespertí.  Les  campanes  de  Vilablanca  no  trigarien 
a  tocar  l'oració.  I,  en  caure  les  darreres  campana- 
des, les  tres  dones  compareixerien  al  pati  de  la  casa, 
encara  remoroses  i  com  perfumades  de  la  pregària. 
Encendrien  dos  fanalons  a  sota  l'emparrat  i  es  po- 
sarien a  sopar  en  pau,  en  companyia  del  veU  daUaire 
i  el  petit  bover.  Qui  no  diria  que  eren  unes  santes! 
I,  santes  o  no  santes,  el  cel  les  amava  i  protegia  com 
si  fossin  els  ssus  Abels.  Només  eU,  en  Jeroni,  era 
el  damnat. 

Va  aixecar  en  l'aire  els  punys  amb  amenaça. 

Aleshores  sonà  un  esquelleig  apagat  i  melangiós, 
i  les  blavors  del  congost  es  clapejaren  d'unes  taques 
rosses.  Era  que  els  bous  i  les  vaques,  menats  pel 
xaval,  tornaven  de  l'abeurada.  Calia  aprofitar 
aquell  moment,  abans  que  no  arribessin  a  la  casa. 
Prou  vacil•lacions!    Passaria  ajupit  per  dintre  el  vall 

madral,  pujaria,  després,  pel  camí  amargenat,  en- 
traria al  pati  i  s'esquillaria  al  llenyer.  Ningú  no  el 
veuria.  Era  el  moment  propici.  Però  què  anava  a 
fer? 

Què  anava  a  fer?  Ell,  bandejat  del  Paradís,  es- 
quinçar el  vel,  amb  què  Déu  piadós  havia  cobert 
aquelles  ànimes?  Qualsevol  ofensa,  que  hi  trobés, 
àdhuc  l'ombra  de  la  infidelitat,  no  l'exasperaria? 
Ah,  no,  els  homes  no  saben  prou  de  perdonar...  i 
per  això  no  hi  tenen  dret  a  esquinçar-lo.  És  un  vel 
sagrat.  Esposa,  mare,  filla..,  a  totes  les  havia  ama- 
des tendrament.  Per  què  no  perdanar-les?  Per  què 
no  deixar-les  al  grat  de  Déu?  Pau,  pau  sobre  llurs 
caps,  pel  bé  que  elles  hagin  fet,  per  l'amor  santa, 
que  hagin  expandit!  Va  recordar-se  d'una  llarga 
malaltia,  durant  la  qual  la  seva  muller  l'havia  vet- 
llat amorosament  de  dies  i  de  nits.  Oh  Déu!  I  si 
fos  realment  un  àngel?  Si  aquelles  tres  dones  fos- 
sin realment  uns  àngels?  Si  les  soapites,  que  ell 
tenia,  fossin  mancades  de  fonament?  Per  què,  po- 
dent, no  cerciorar-se'n?  Per  què  no  apagar  la  set? 
Per  què  no  esvair  el  dubte? 

Va  llançar-se  avant,  eixí  de  la  selva  i  anava  a  sal- 
tar a  dintre  el  vall  madral.  Allí,  al  caire  del  marge, 
es  deturà  balandrejant,  commós  pel  balanceig  intern 
d'un  dubte  vivíssim.  Encara  hi  era  a  temps.  Avant 
o  enrera?  Si  veia  la  seva  esposa,  li  comprovaria 
al  cor  les  infidelitats...  n'estava  segur...  i  la  mata- 
ria... també  n'estava  segur. 

Aleshores  es  girà  espantat  de  si  mateix,  i  fugi, 
fugi...  No,  no  volia  matar  ningú.  No  es  volia  re- 
cordar del  mal,  que  li  haguessin  causat  els  éssers 
enllaçats  a  la  seva  existència  i  que  li  havien  dedi- 
cada alguna  amor,  per  migrada  que  fos.  Gràcies, 
gràcies  encara!  Ell  no  mereixia  més,  ni  tant  tam- 
poc !  Volia  amar-los ;  no  en  volia  recordar  sinó 
el  bé  rebut;  bandejat  del  seu  paradís,  volia  conti- 

nuar  amant-los,  oh  l'únic  consol  en  l'absència  i  la 
dissort!  Sí,  fugiria  lluny,  lluny...  que  mai  pogués 
profanar-los  amb  la  seva  mirada.  Lluny,  lluny!... 
Era  ell  el  dolent,  el  digne  de  càstig.  Adéu,  mare, 
filla,  esposa  1...  Adéu,  llar  benvolguda!  Adéu,  flai- 
res, llums  i  aures  amables  de  l'Empordà...  adéu! 

S'internà  per  l'obscura  roureda  a  grans  passos 
i,  tot  marxant,  marxant,  pensava  que  aquella  fuita 
era  l'única  acció  generosa,  que  havia  realitzat  a  la 
seva  vida ;  i  es  sentia  tot  ennoblit,  tot  beneït,  tot 
capgirat  per  aquesta  acció.  Una  naixor  de  tendre- 
sa, no  mai  experimentada,  li  tempirava  les  entra- 
nyes, l'inundava,  el  rublia.  Una  ona  plena  de  san- 
glots,  que  no  podien  esclatar,  li  botia  el  pit  i  li  ane- 
llava la  gola.  L'infeliç  caminava  enllà,  enUà...  boca- 
badat, sense  poder  respirar,  però  amb  el  gaudi  fresc 
i  nou  de  l'engruna  de  bé,  que  acabava  de  brollar  al 
seu  cor...  un  gaudi  estrany  en  mig  de  la  seva  gran 
pena. 

Caminava,  caminava  sense  respirar  i  per  fi  rompé 
en  un  bell  plor.  Plorà  a  dolls,  a  grans  sanglots,  a 
tot  esplai ;  es  posà  de  genoUs  i  plorava  i  beneïa.  — 
Gràcies,  Déu  perdonador,  que  per  una  guspira  de 
bé,  doneu  tant  de  consol  i  tanta  de  dolçor  de  llàgri- 
mes a  un  home  tan  dolent  com  jo.  —  I,  humiliant-se, 
doblegà  el  cos  i  colpejà  la  terra  amb  el  front.  — 
Concediu-me  penitència.  Senyor.  Em  resigno  a  la 
misèria,  a  la  mendicació,  a  la  ceguesa...  Ja  que  he 
volgut  veure-hi  massa,  ara  no  hi  veuré  més  que  una 
mica,  per  orientar-me  i  prou ;  i  si  mai  lluco  per  atzar 
cap  misèria  dels  meus  germans,  procuraré  cobrir-la 
amb  set  vels  de  caritat  i  set  vels  de  misericòrdia. 
Penitència,   Senyor! 

El  vespre  s'enfosquí,  la  nit  entrà,  i  encara  l'infeliç 
plorava  acotat  de  cara  en  terra  dins  la  roureda  obs- 
cura i  deserta. 

Por  íi  s'incorporà  sobre  els  genolls  amb  intenció 

—  191  — 


de  llevar-se  dempeus  i  anar-se'n.  Com  que  tenia 
els  ulls  enaiguats  i  les  parpelles  mig  cluques,  quasi 
no  hi  veia,  però  va  ferir-lo  una  inesperada  sensació 
de  llum,  que  l'esparvillà.  Era  una  llum  feble  i  pu- 
ríssima  com  la  d'un  quart  de  Uuna.  Per  on  podia 
entrar?  Les  soques  es  cairejaven  de  dalt  a  baix 
d'una  franja  de  lluïssor  argentada.  Tota  la  selva 
s'esbandia  d'aquella  misteriosa  claror  i  semblava 
un  temple  majestuós,  immens...  Mes  la  tal  claror 
no  venia  de  part  d'amunt,  ni  de  cap  costat,  sinó  de... 
Vet-ho  allà:  l'expandia  el  sant  de  les  conculles  i  el 
gaiató  encarabassat,  que  era  allí,  a  poques  passes, 
tot  ungit  de  benignitat  i  placidesa,  voltat  d'aquella 
boira  lluminosa,  que  era  una  exhalació  del  seu  cos 
celestial. 

—  0  bon  sant  Jaume,  bon  sant  Jaume.,  —  implorà 
en  Jeroni  —  perdoneu  les  meves  sobergueries.  He 
patit  molt,  he  estat  a  les  portes  de  l'infern ;  però, 
que  n'he  enteses  de  coses,  fitre,  que  n'he  enteses! 

—  No  pas  encara  prou  bé,  —  li  va  dir  el  sant, 
atansant-se-li  més  i  envaint-lo  d'una  aura  de  sere- 
nitat i  puresa.  —  Has  d'entendre  com  és  gran  i  mera- 
vellosa l'obra,  que  estan  realitzant  ací,  a  la  terra,  els 
pobres  humans  reclosos  dins  les  seves  urnes  d'argi- 
la; obra  especial  d'ells  en  col•laboració  amb  el  gran 
Home  Crist,  sense  el  qual  fóra  impossible :  la  de  la 
purificació  de  la  carn,  que  tornarà  celestial  i  cons- 
tituirà una  essència  gloriosa,  que  serà  i  és  admiració 
dels  mateixos  àngels.  Pensa  que  els  homes,  no  sols 
treballeu  per  salvar  l'esperit,  sinó  per  salvar  la  ma- 
tèria i  tot,  i  en  aquesta  tasca  fatigosa  els  justos 
pequen  set  vegades  al  dia.  Què  no  faran  els  altres? 
No  hi  ha  ningú  que  sigui  tot  dolent,  ni  tot  bo ;  però 
si  us  veiéssiu  al  descobert,  tots  us  veuríeu  dolents, 
perquè  una  engruna  de  mal  dins  el  bé  fa  com  una 
veu  desafinada  en  un  chor:  destrueix  tota  l'harmo- 
nia.   Vet  aquí,  doncs,  com  és  una  misericòrdia  que 

Déu  hagi  dotat  d'una  opacitat  impenetrable  els 
atuells,  que  contenen  l'esperit  humà.  Així  s'evita 
en  gran  part  el  mal  de  l'escàndol.  Feliç  l'asceta 
amb  el  seu  cos  mortificat,  domat,  purificat,  reduït 
a  Xina,  substància  quasi  tota  útil  per  a  l'eternitat! 
Hi  haurà  qui  portarà  al  cel  una  bella  mota ;  hi  haurà 
qui  no  hi  portarà  sinó  una  engruna.  Vosaltres  sou 
ací  baix  els  ruscos  de  Crist.  Tots  féu  mel,  que  s'apro- 
fitarà, i  cera,  que  ha  de  cremar-se.  Benaventurat 
qui  posi  la  seva  bresca  en  mans  de  l'Apicultor!  Cap 
gota  de  la  seva  mel  no  es  perdrà.  Mes,  ai  de  qui  no 
vulgui  que  la  seva  bresca  sigui  premuda !  Mel  i  cera 
cremaran  plegades  aleshores  per  sempre  més!  I 
ai  de  qui  destapa  els  ruscos  de  Crist,  ai  de  qui  es- 
candalitza, ai  de  qui  acusa,  ai  de  qui  no  perdona! 
Ai  també  de  l'hipòcrita,  que  es  serveix  d'un  bé  apa- 
rent per  a  un  mal  real!  Medita,  medita  aquestes 
veritats,  fill  meu. 

—  Les  entenc  claríssimament,  —  contestà  en  Je- 
roni. —  El  que  no  m'explico  és  perquè  tanta  de  grà- 
cia vostra  amb  mi,  que  sóc  un  home  tan  dolent. 

—  És  que  jo  ara,  igualment  que  en  vida,  —  re- 
parà el  sant,  somrient  amb  una  punteta  d'ironia,  — 
em  dedico  a  convertir  heretges,  i  no  a  matar-los  com 
s'és  dit.  T'he  empaitat,  t'he  feiit  i  ara,  que  et  veig 
en  bona  disposició,  vaig  a  guarir-te.  Et  tocaré  amb 
la  meva  carabasseta,  t'adormiràs  i  demà,  en  desper- 
tant, tindràs  els  ulls  com  l' altra  gent. 

—  Alerta !  —  exclamà  en  Jeroni.  —  Penseu-vos-hi 
bé.  No  us  vull  enganyar ;  em  conec  massa  i  sé  que 
si  em  guariu,  demà,  en  despertant,  creuré  que  tot 
això,  que  m'ha  passat,  ha  sigut  un  somni. 

—  I  és  natural  que  ho  creguis  així  —  respongué  el 
sant.  —  Està  tan  ben  disposada  l'obra  de  Déu  que 
tot  allò,  que  n'alteri  l'ordre  o  la  naturalesa,  ha 
de  semblar- vos  un  desvari.  Aquesta  veritat  i  les 
altres,    que   has   après,   no   les   oblidaràs   pas  i,    si 

hi  penses,  bé  deuran  guardar-te  de  blasfemar  i  de 
maleir. 

—  Certament  —  contestà  el  pagès.  —  Mes,  com  tor- 
no a  casa  amb  els  dubtes,  que  bullen  dintre  el  meu 
magí?  Si  vós,  almenys,  m'asseguréssiu  que  la  meva 
muller  no  m'ha  traït  i  que... 

—  Vés,  vés  tu  mateix  a  guaitar-ho! — digué  el 
sant  amb  enuig,  tot  reculant. 

—  Atureu-vos! — suplicà  en  Jeroni,  espantat. — 
No,  no  vull  saber  res.  Tot  ho  perdono  a  la  bestreta, 
sigui  com  sigui.    Maneu,  disposeu. 

—  Doncs  bé  —  va  dir  el  sant  amablement,  —  no 
t'ho  aconsello  pas  que  per  ara  tornis  a  casa  teva. 
Estàs  escandalitzat  i  aquest  mal  no  es  guareix  sinó 
amb  llarga  oració  i  penitència.  Demà,  en  despertant 
a  trenc  d'alba,  veuràs  al  teu  costat  un  hàbit  igual 
que  el  meu,  te'l  vestiràs  i,  captant,  captant,  aniràs 
en  pelegrinatge  a  visitar  el  meu  temple  de  Galícia. 
Confessaràs  i  combregaràs  a  cada  església,  que  tro- 
bis pel  camí,  aniràs  sempre  a  peu  i,  a  la  tornada, 
faràs  allò,  que  et  dicti  el  cor. 

VI 


Quan  en  Jeroni  tornà  santificat  del  seu  pelegri- 
natge, no  pensant  sinó  bé  de  tothom,  els  de  casa 
seva,  que  l'havien  plorat  per  mort,  el  reberen  amb 
els  braços  estesos.  Va  declarar  el  miracle,  i  tota 
la  família,  en  acció  de  gràcies,  féu  vot  de  recons- 
truir l'enderrocada  capella  de  Sant  Jaume  del  pra- 
dell  de  Figueres. 

EXPLICACIÓ 
DALGUNS  TERMES  D'AQUEST  LLIBRE 


Abellir.  =  Endolcir  la  voluntat,  fer-la  cedir  en  algun 
punt.    AbeUir-se :    endolcir-se  a  fer  o   acceptar. 

AcANOCAT,  DA.  =  Se  diu  d'allò,  que  s'assembla  a  una 
canoca.  Canoca :  el  tronc  de  les  plantes,  quan 
és  gruixit  i  en  forma  de  canó ;  quan  és  prim  rep 
el  nom  de  palla.  Una  canya,  i  també  un  bri  de 
moresc,  se  compon  de  canoca,  fulles,  rels...  etc. 

AcoFORRAT,  DA.  =  (Vegi's  encoforrar-se.) 

Afusar-se.  =  1.  Pendre  forma  de  fus.  2.  Afusar-se 
(a  la  mar,  al  riu,  a  l'aigua,  etc.)  Donar-hi  fusa. 

ALLARAR.  =  Verb  actiu.  Fer  llar  en  una  casa,  donar 
confort  de  llar  a  un  paratge.  Allarar-se :  posar 
casa,  posseir  casa.  Allarat,  da :  adjectiu  que 
s'aplica  al  qui  té  casa  o  llar  pròpia. 

Apirrossar-se.  =  Pendre  forma  de  pirrossa.  Pirrossa  : 
allò  que  té  forma  de  porra.  La  pirrossa  pot  o  nu 
ésser  arma  de  combat ;  la  porra  és  arma  de 
combat. 

Atracallar.=  Atropellar  amb  paraules  o  amb  jogui 
nes.     Castellà :    atarantar,    cachifollar. 

Baticob.  =  Acceleració  dels  batecs  del  cor.  Castellà: 
sobresalto,  palpitación. 

Batollar.  =  Batre  a  força  de  braç  amb  els  batolls. 
(Notícia  de  J.  Roig.) 

Besllumat,  da.  =  Ferit  d'alguna  besllum.  Besllum: 
rerallum,  llum  que  passa  a  través  d'un  cos.  Bes- 
llumar :  deixar  passar  llum  a  través  del  cos. 
Aquest  verb  neutre,  que  és  d'un  matís  molt  es- 
pecial i  bonic,  vaig  sentir-lo  usar  a  una  perso- 
na aparentment  ingènua ;  amb  tot  i  això  no  crecr 
que  besllumar,  ni  besllum,  siguin  mots  popu- 
lars, car  mai  més  no  els  he  trobats  en  boca  del 
poble. 

BiRBTLLEJAR.=  Resplendir  amb  tremolor.  (Notícia  de 
Mn.  Caseponce.) 

BiTERNA.  — Cova  de  bruixes.  (Vegi's  Bulbena.  Apèn- 
dix.) 

BoLüRó.  =  Allò  que  en  aparença  forma  una  sola  massa. 

Brill.  =  1,  Ocell  que  serveix  de  reclam.  2.  Cant  de 
dit  ocell. 

Brillar.  =  1.  Cantar  el  brill  o  reclam.    2.  Resplendir. 

BuLTBA.  =  Conjunt  d'arbres  o  altres  plantes,  que  for 
ma  aparentment  una  sola  massa. 

Cap  de  treure.  =  Llivant,  que  serveix  per  a  treure  les 
barques  de  l'aigua. 

CATABAUMA.  =  Bauma  (balma)  oculta. 

CATiFET,  =  Fet  amagat.  Home  de  molts  catifets:  ho- 
me,  que  porta  molts  negocis  ocults. 

Cavernejar.  =  Pendre  forma  de  caverna, 

Certenitat.  =  Seguretat  d'encertar  quelcom. 

Clauer,   a.= Adjectiu  que  s'aplica  a  les   coses,  que 

són  clares  de  fils,  brins,  malles,  etc.  Se  diu : 
cabell  clarer,  blatar  clarer.  No  és  diu :  dia  cla- 
ler,  ni  brou  clarer,  sinó  dia  clar,  brou  clar. 

CLUscA.  =  Cop  al  cap. 

CoFORRA.  =  Gorra,  que  abriga  tot  el  cap  llevat  de  la 
cara. 

CoFOBRAR-sE.  =  Posar-se  la  coforra  i,  per  extensió, 
qualsevol  gorra. 

CoRRENÇA.  =  Corrípies,  fluix  de  ventre.  S'usa  gene- 
ralment en  plural. 

Craqlejar.  =  Crepitar,  fer  crac,  crac. 

Dempeus.  =  Damunt  els  peus.  És  una  expressió  ad- 
verbial molt  usada  per  tots  els  escriptors  antics. 

Desempallegar.  =  Apartar  de  la  peU.  No  s'hauria  d'es- 
criure desempellegar? 

Deshores.  =  Hores  impròpies  o  desacostumades  per  a 
fer  quelcom. 

Desplombat,  da.  =  S'aplica  a  les  parets  o  edificis,  que 
estan  fora  de  plom,  és  a  dir,  que  han  perdut  la 
dretura  vertical. 

DiNGú  (dialectal).  =Ningú. 

Emb4rhellar.  =  Posar  barrelles  o  travessers  a  una 
gàbia. 

Embús.  =  Bossa,  que  forma  la  capa  madrilenya  al 
voltant  del  mento  de  qui  se  l'hi  acota.  És  caste- 
llanisme vulgaritzat  i  acceptable  per  poder-se 
referir  a  una  rel  catalana.  S'hauria  d'escriure 
cmbors? 

Émpallar.  =  Entre  paradors,  posar  palles  a  l'arbret 
o  ram. 

Empaiab    (dialectal).  =  Empallar. 

Empatollar.  =  Inventar  trapelleries  o  fantasies.  S'usa 
també  com  a  reflexiu. 

EivfPESCAR-SE.=  Treure  alguna  idea  o  invenció,  empa- 
toUar-se. 

EMPL.ATAiAR.  =  Fer  tornar  com  plata.    És  verb  actiu. 

Encirat,  DA.=Participi  pretèrit  del  verb  reflexiu  en- 
cirar-se,  que  significa  posar-se  dret  i  test  en  gui- 
sa de  ciri.  Cal  no  confondre  aquest  verb  re- 
flexiu amb  l'actiu  enciriar,  que  significa  posar 
ciris.  Enciriar  un  canelobre  és  posar-hi  ciris. 
Un  home  encirat  és  un  home  alzinat  i  dret  com 
un  ciri ;  un  home  enciriat  és  un  home  carregat 
o  guarnit  de  ciris. 

Encoforrar-se  o  acoforrar-se.  =  Encasquetar-se  la  co 
forra  i,  per  extensió,  quíilsevol  gorra,  barret,  etc. 

Enllf.uí-se.  =  Cansar-se  de  no  fer  res  o  d'esperar  quel- 
com,  enervar-se. 

Entriquell.  =  Qualsevol  objecte  propi  per  a  dur-se  a 
mans.  (Objecte  que  fa  nosa.  Dic.  Fabra.)  Ve  de 
la  mateixa  rel  que  entricar. 

Es  (dialectal).  =  Article  masculí,  singular. 
Escarritx.  =  Soroll  aspre  per  l'estil  del  que  fa  la  sorra 
fregada  contra  una  superfície  dura. 

Escarrítxar.  =  1.  Fer  escarritx.  (J.  Verdaguer.) 
2.   Esquitxar.   (Dic.   Fabra.) 

EsGi:iMBAR-sE.=  Deixar-se  anar  avall  per  un  pendent. 
(Notícia  verbal  de  P.  Fabra.) 

EsPODREMENTS.  =  Moviments  inútils  i  angunioses  d'al- 
gun orgue  per  a  espellir  quelcom.  Castellà:  pu- 
jos.  Fabra  no  porta  aquest  terme.  Hem  adop- 
tat la  grafia  de  Bulbena.  Al  poble  li  hem  sentit 
sempre  pronunciar:    asputraments. 

Estaria.  =  Lentitud  i  pèrdua  de  temps  en  fer  les  coses. 
Fer  estaries :   perdre  temps,  cançonejar. 

EsTASSAR.  =  Tallar  i  ajaure  la  bosquina. 

EsTiNTOLAií.^ Posar  quelcom  de  manera  que  una  al- 
tra cosa  ho  sostingui  en  una  posició  determina- 
da. Es  verb  actiu  i  reflexiu.  Castellà :  apoyai. 
Punt  d'estintolament :  castellà,  apoyo,  punto  do 
apoyo.    Estintolador :    castellà,  apoyo. 

EsTOSSAR.  =  Atuir,  pegar  fortament.  Literalment: 
rompre  la  tossa  o  sigui  el  clatell. 

filTS  (dialectal).  =  Article  masculí  plural. 

Fallanca.  =  Ajupiment  d'anca.  Contracció  de  falla 
anca.  S'usa  molt  en  el  joc  de  trenca  porrons. 
No  s'ha  de  confondre  amb  faUança. 

Folga.  =  Dita  o  concepte  divertit.  Francès:  plaisen- 
terie. 

FoLLARSE.=  Avortar  la  fembra,  no  arribar  a  bé  al- 
guna cosa. 

FoRNícuLA.=  Armari  de  paret,  pastera.  Castella: 
hornacina. 

Frèjol,  a.  =  S'aplica  a  les  robes  primes  o  escasses  i  al 
qui  les  porta.  Anar  frèjol:  anar  prim  o  escàs 
de  roba.    (És  corrupció  de  frèvol  o  de  brèvol?) 

FuA  (dialectal).  =  Fulla. 

FuTiSQUEJAR.  Fer  feines  de  poca  importància  o  si- 
mular que  es  fa  quelcom. 

Garola.  =  Gaudiloqüència,  verbositat  divertida.  Fer 
0  armar  garola:    promoure  conversa  divertida. 

Guinea.  =  1.  Idea  fixa  i  dolorosa.    2.  Batibull. 

GuiNjoLA.  =  Mosquit  petit,  que  vola  sense  soroll  i  pes- 
siga moit  fort. 

GusARAPA.  =  1.  Espectre,  que  fa  por  a  les  criatures. 
2.  Persona,  que  s'amaga  per  vergonya. 

HoMO  (dialectal).  =  Home. 

HosTALLEs.  =  Paraments  de  menjador  i  cambra  a  ser- 
vei d'hostes. 

Llampurnar.  =  Treure  foc,  flamejar.  Literalment:  es- 
purnar  llamps. 

Maluc.  =  L'os  de  cada  costat  de  la  pelvis. 

Neulim.  =  Planta  neulida  o  conjunt  de  plantes  neu- 
lides. Neulir-se :  emmalaltir-se  les  plantes  a 
causa  de  la  neula.  Neula:  constel•lació  dolenta, 
passa  d'una  malura  de  les  plantes. 

Pallada.  =  1.  Conjunt  de  palles  d'un  arbret.  2.  Palla 
buUida  per  al  bestiar. 

Pastorell.  =  L'ocell,  que  es  dedica  a  la  pastura. 

Patifell.  =  Conjimt  de  materials  per  a  l'armament  i 
manteniment  d'una  nau  o  d'un  exèrcit.  Caste- 
llà :  pertrechos.  Patifell  de  guerra :  castellà, 
pertrechos  de  guerra. 

PoTSEFER.  =  Tal  volta,  tal  vegada...  En  aquest  sentit 
he  trobat  viva  aquesta  locució  adverbial  en  boca 
de  pagesos  de  Palafolls  i  de  Montnegre.  Els  au- 
tors antics  l'usaven  amb  més  extensió,  sempre 
en  sentit  dubitatiu.  Adverbialment  potser,  con- 
tracció de  potsefer,  ens  sembla  preferible  a  pot 
ésser. 

Ramblia.  =La  part  del  carrer  compresa  entre  les 
voravies.     Castellà :    arroyo. 

Rebotzegar.  =  Moure's  un  líquid,  rebotent  per  les  pa- 
rets de  l'atuell,  que  el  conté.    Es  verb  neutre. 

Revolt,  a.  =  Participi  pretèrit  del  verb  antiquat  re- 
vüldre,  que  significa  remenar  quelcom,  desorde- 

nant  els  seus  elements.    El   participi   és  viu   i 
molt  usat  dins  gran  part  de  Catalunya. 

Sa  (dialectal).  =  Article  femení,  singular.  Dins  els 
parlaments,  on  fem  ús  d'aquest  article,  no  usem 
mai  les  formes  del  possessiu  sa  i  ses. 

SoBiNES  (de).  =  En  posició  supina.  (Notícia  de 
P.  Fabra.) 

Saturn,  A.  =  Llòbreg,  taciturn. 

Ses   (dialectal).  =  Article   femení,   plural. 

T.\u,  TAU.=Així,  així. 

Terrissalla.  =  Terrissa  menuda,  trossos  de  terrissa. 

ToMANYÍ  (dialectal).  =  Espècie  de  planta  estemuta- 
tòria.     (Vegi's  Labernia:   Tomaní.) 

Trambl.ar.=  Trepidar.  És  d'ús  corrent  a  Madra- 
manya.  (És  gal•licisme?) 

ViH0STA.  =  Bestiola  repugnant,  pròpia  del  bosc  o  de 
la  fronda.  (Viridis  hospes?)  Comprèn  llagos- 
tes, llangardaixos,  sargantanes,  escorpins,  etc. 

VoR.\viA.  =  Qualsevol  de  les  voreres  altes  del  carrer 
destinades  exclusivament  al  trànsit  a  peu.  (Del 
Uatí  ora  viae).  Castellà:  acera.  Francès:  trot- 
toir.    Italià :    marciapede. 

Xautar-se.  =  Aprofitar-se  de  quelcom  en  perjudici 
d'altri. 

XoMBA.  =  Conca  d'aigües  profundes. 

